\NormalFont\ShortTitle{MADIU}

{\MT Madiu

\par }{\MTB Madiuhanda Bi Mana Debene gili binigo ogo

\par }{\IMT Mbuga ogoha gilibu ngarunaga nemandi ogo

\par }{\IP Bi Mana Debene Madiunaga mbugani gilibu wini ngagoha ogodagua leda. Habo Nalolene Bi Bamba lo wini ngagoria Ngode Datagaliwabehanda, Bulebero, lalubi, Ngulebero, lalubi lo wini ngago Yasuha howa lola hai hene. Yasu ibu Yu wali agali hangu pele mule ndo wali agali ta nabi bibahende pele ngule ibini.

\par }{\IP Madiunaga mbugani bi gilibu ngagome pigane tenialu Merihanda Yasu taba henenegobi Yonehanda Yasu baboraya bia henegobi dama Heyolabeme Yasu ba hendenegobi gilibu nga. Yasuhanda Galilini howa bi mana lawai haga bima penegobi wali agali warago bo wiaru mo dabi haga bima penegobi gilibu nga. Yasu ibu Galili dindi yu wahalu ibaga bialu pialu Yarusaleme anda penegobi Sarere mbirani bialu henegobi ibu homo aribia hayagola Ngode Datagaliwabehanda ibu mo heya henegobi uruni gilibu nga. Bi Mana Debene ogonime Yasu ibu lawai haga timbuniore henego ka walia ho nga. Yasuhanda Ngode Datagali wabe Bi Mana lowini ngago, Galone ogobi nga, lalubi Ngode Datagaliwabehanda Handame Ho Kagoria, Ogobi nga, lalubi hongo howa mo walia haga hene. Yasuhanda mana lawai henego Madiuhanda galone duria mo mogo bialu gilibu winigo uru.

\par }{\IO Mbira

\par }{\IO Yasuhanda dindi hari weagoria iraga ho biruwa wali agali Ngode Datagaliwabehanda Handame Ho Kagoria ho tene karu tinaga mini bayale wu holenebi biabe bulenebi bayale damenego karulolenebi mani Ngode Datagali wabe heba holenebi uruninaga lawai halu hene. Be 5–7

\par }{\IO Mende

\par }{\IO Yasu ibunaga talima piaga heneru ti biabe bule purogo lelo Yasuhanda tihondo, Ogodagua bilimu, lalu lo nga. Be 10

\par }{\IO Tebone

\par }{\IO Yasuhanda, Ngode Datagaliwabehanda Handame Ho Kagoria ogobi nga, lalu bi yobage dewa lalu hene. Be 13

\par }{\IO Mane

\par }{\IO Yasu talima henemane piaga karu ogobi holene nga, lalu lene. Be 18

\par }{\IO Dauni

\par }{\IO Yasuhanda horo ha maro bialu bulenebi Ngode Datagaliwabehanda Handame Ho Kagoria anda polenebi te lalu lo nga. Be 24–25

\par }{\IOT Bu̱lu̱ baga buwa kuni gilibu ngago

\par }{\IO {\IOR{1.1–2.23}}

\par }{\IO Yasu Kerisonaga mamali hama ibiniru dabane ogodagua hama ibini lalubi ibu taba henenegobi ngago
{\IOR{3.1-12}}

\par }{\IO Baboraya biaga Yonehanda mana lawai halu henego
{\IOR{3.13–4.11}}

\par }{\IO Yonehanda Yasu baboraya bia hayagola dama Heyolabeme Yasu bahendenego
{\IOR{4.12–18.35}}

\par }{\IO Yasuhanda Galilini howa biabe tara tara bialu henego
{\IOR{19.1–20.34}}

\par }{\IO Yasu ibu Galili howa Yarusaleme penego
{\IOR{21.1–27.66}}

\par }{\IO Sarere mbirani Yasuhanda Yarusalemehayagi howa bialu henego
{\IOR{28.1-20}}

\par }{\IO Yasu homowa ibuni heyu howa ha pani haga binigo



\par }\ChapOne{1}{\SH Yasu Keriso mamali hama ibiniru uru
\par }
{\R (Lugu 3.23-28)

\par }{\PP \VerseOne{1}Mini gilibu ngaruni Yasu Keriso mamali hama ibinirunaga nga. Debidi ibu Abarahama aguanene henego Yasu Keriso ibubi Debidi aguanene hene.\XREF{✡}{{\XO 1:1: }{\XT{Pig 22.18, 1 Bit 17.11}}}


\par }{\PP \VS{2-5}Abarahama heneyangi howa handame haga kini maha Debidi henego dombeneha mamali heneru mini bimaga howa gilibu ngaru uru. Abarahama Aisaga Yagaba Yuda ibu hamenemabi hama ibini. Ti howa Perese Serala libu ai̱ya Tama berenego Heserono Lama Aminadaba Nasono Salamono Lahaba igini Boasa Obede Yasi Kini Debidi imaru uruni ti hama ibini.\XREF{✡}{{\XO 1:2-5: }{\XT{Pig 38.29-30, Lud 4.18-22}}}


\par }{\PP \VS{6-11}Debidi henego howa Isaraele wali agaliru Babilono dindini garabaya buwa ti uruni haru penego ogoningi mamali heneru bimaga howa mini gilibu ngaru uru. Debidi Solomono ibu ai̱ya Yuraia one ala berenego Lehoboama Abaya Asa Yihosabada Yihorama Usia Yodama Ahasa Hesegaia Manase Amono Yosaia Yahoiagini ibu hameneru uruni ti hama ibini.\XREF{✡}{{\XO 1:6-11: }{\XT{2 Sml 12.24}}}\XREF{✡}{{\XO 1:6-11: }{\XT{1 Bit 3.10-16}}}\XREF{✡}{{\XO 1:6-11: }{\XT{2 Kin 24.14-15, 1 Bit 3.15, 2 Bit 36.10, Yar 27.20}}}


\par }{\PP \VS{12-16}Isaraele wali agaliru Babilono dindini garabaya buwa ti haru penego howa Yasu taba henenengi mamali heneru lamaga howa tinaga mini gilibu ngaru uru. Yahoiagini Seadeli Serubabele Abiudu Eliagimu Asoro Sadogo Agimu Eliudu Eleasa Madana Yagaba Yosebe ibugua Yasu ai̱ya Meri dabu binigo Yasu ibu
Mbirali Dabo Helenego ibulebira lowinigonaga mini winigo uruni tibi hama ibini.\XREF{✡}{{\XO 1:12-16: }{\XT{Esr 3.2}}}


\par }{\PP \VS{17}Mini uruni Abarahama henego howa Debidi henego lamaga howa de daba hene. Debidi howa Isaraele wali agaliru Babilono dindini garabaya buwa ti haru penego howa lamaga howa de daba hene. Ogoningi howa Mbirali Dabo Helenego ibulebira lowinigo ibu ibinigo howa lamaga halu de daba dege hene.


\par }{\SH Merihanda Yasu Keriso taba henenego ogo
\par }
{\R (Lugu 2.1-7)

\par }{\PP \VS{18}Yasu Keriso ibu taba henenengi ogodagua bini. Ibu ai̱ya Meri Yosebe lawini biruwa Yosebehanda ibu dabu nabi berearia Ngode Datagali wabe Dinini ibugua gali wia hayago handa walia ho berene.\XREF{✡}{{\XO 1:18: }{\XT{Lg 1.27, 1.35}}}

\VS{19}Yosebe ibu agali tigabi howa ibugua wali agali hearume Meri mo taga nahelo ibu ohowa Meri wahole lo manda bu hene.\XREF{✡}{{\XO 1:19: }{\XT{Man 24.1}}}

\VS{20}Ani manda bu hearia ibu emaga handalu hearia Anduane Homogonaga dahuliyali mbira ha pani howa Yosebehondo bi lalu, Debidi aguanene Yosebe-o í̠na Meri í̠ one berelo dabu bule gi nahabe. Gali ibuha bedago Ngode Datagali wabe Dinini ibugua wia haya. Ibugua igiri mbira taba honolebira.

\VS{21}Maha igiri ogoni ibugua wali agali bibahendeme ko biyarunaga pele mialu domo wahai holebirago taba hanarangi í̠na ibu mini Yasu wibe, lalu lamini.\XREF{✡}{{\XO 1:21: }{\XT{Lg 1.31, 2.21, Ab 4.12, 13.23, 13.38}}}


\par }{\PP \VS{22}Ani biyagola ala Anduane Homogohanda ibunaga bi mana
latagi haga mbira heagoha howa mbiwia henego lola hai hene.

\VS{23}Mbiwia henego ogo, Wandari mabuage mbirame agali nape berenego gali bere biruwa igiri taba honolebira. Igiri ogoni ibu mini Emanuele wulebira, lalu gilibu nga. Emanuele inanaga bi lalu, Ngode Datagali wabe ina heba kagoni.\XREF{✡}{{\XO 1:23: }{\XT{Ais 7.14}}}


\par }{\PP \VS{24}Anduane Homogo ibunaga dahuliyalime bi layadagua Yosebe de ngala halu puwa ibugua Meri dabu bini.

\VS{25}Dabu biyagola Merihanda igiri gali taba nahene howa ibu Yosebela mandagi nahe berene. Igiri taba hanayagola Yosebehanda igiri ogoni mini Yasu wini.\XREF{✡}{{\XO 1:25: }{\XT{Lg 2.7, 2.21}}}




\par }\Chap{2}{\SH Dindi kaundia ni tagira ibiragohayagi howa agali ibiniru ogo
\par }
{\PP \VerseOne{1}Herodo ibu kini heangi Yuda dindiha tano mbira mini Bedelehemeni Merihanda Yasu taba henene. Taba hanayangi howa agali maru yakundi handagane mana mandabi hearu ti dindi kaundia ni tagira ibiragohayagi howa ibalu Yarusalemeni anda ibini.

\VS{2}Ibuwa tigua, Yu wali agalinaga handame haga kini hole igiri gali taba hanayuago ibu agoha kabe. Ibunaga yakundime ni tagira ibiragohayagi howa darali hayagola de handarimago hondowa iname ibu mini yaraga hole ibirima, lalu lamini.\XREF{✡}{{\XO 2:2: }{\XT{Dag 24.17}}}


\par }{\PP \VS{3}Ani lamiyago hale howa Kini Herodo ibu mini burugulo hene. Wali agali bibahende Yarusalemeni hearumebi anidagua dege bu hene.

\VS{4}Ani howa Herodo ibugua
loma binigo mo miaga haguane hearubi
Mana lowinigo lawai haga hearubi mo ngoai howa ti mo bila halu lalu,
Mbirali Dabo Helenego ibulebira lowinigo ibu dindi agoha taba honolebirabe, lalu lamini.


\par }{\PP \VS{5}Ani layagola tigua ladai bialu lalu, Yuda dindiha tano mbira mini Bedeleheme ogoriani íbu holebira. Ngode Datagaliwabe mana
latagi haga mbira henegome mbiwia halu lalu,


\par }{\Q \VS{6}Bedeleheme Yuda dindiha ngago Yudanaga tano timbuni ngaru emene nira lowa í̠ ndo.\XREF{✡}{{\XO 2:6: }{\XT{Mai 5.2, Yo 7.42}}}

\par }{\Q Í̠ha howa haru haga haguane mbira tagira ibulebira.

\par }{\Q Ibugua i̱naga Isaraele wali agali haru holebira,

\par }{\MM lalu gilibu winigo nga, lene.


\par }{\PP \VS{7}Ani layagola Herodohanda ohalu agali tara kaundia ni tagira ibiragohayagi howa ibiyaruhondo olowa tigua yakundi biago angi handayadabe hale hole ti mo bila hene.

\VS{8}Tigua ibu lamiyagola ibugua tihondo lalu, Tígua igiri gali odago baya hangu tai bialu handa walia harimiyagua i̱nabi ibu mini yaraga hole poliya langule dai bilimu, lene.


\par }{\PP \VS{9-10}Ani layago hale howa tigua igiri gali biago tai bima pialu hearia yakundi ala handayago lone de hendene. De hondowa tigua turu hene. Tinaga turu holene timbuniore íbu wini. Yakundi biagome bamba halu igiri gali biago wiagoria pialu ema nabi hondo hene.

\VS{11}Agali biaru ti anda mbira heagoha anda pialu hearia tigua igiri galibi igiri ai̱ya Meribi de handalu ge duli hanga ho biruwa igiri biagonaga mini yaraga halu hene. Tigua ngolobi mbirale mbira ira wagaya ngabiorebi ira mbiranaga ibane mini
muwebi henenego Yasuhondo mini.\XREF{✡}{{\XO 2:11: }{\XT{Iba 72.10, Ais 60.6, Md 12.46}}}


\par }{\PP \VS{12}Ani tagu miai halu tigua tininaga dindi dai bule hariga mendeni pialu dai binigo irane ti emaga handalu hearia Ngode Datagaliwabehanda tihondo lalu, Herodo karia dai nabi hariga mendeha pialu tínaga dindi dai bilimu, lalu lamiyadagua dai bini.
 

\par }{\SH Yo pialu Iyibi penego ogo
\par }
{\PP \VS{13}Ti piyagola howa Yosebe ibu emaga handalu hearia Anduane Homogonaga dahuliyali mbira ha pani hene. Ha pani howa lalu, Herodohanda igiri biago bo wahole tai bulebirago í̠ heyalu igiribi ibu ai̱yabi tí yola halu Iyibi pudaba. Pu kamigola i̱na tí dindi tarani pudaba loliya hondo halimu, lene.


\par }{\PP \VS{14}Ani layagola Yosebe ibu heyalu ibugua igiribi igiri ai̱yabi mbiraga howa yo pialu Iyibi haru pene.

\VS{15}Iyibi puwa tigua Herodo homelo lowa Iyibini haabo hene. Ani biyagola ala Anduane Homogohanda ibunaga mana
latagi haga mbiragoha howa mbiwia ho winigo lola hai hene. Mbiwia henego ogo, I̱ igini Iyibi dindini howa tagira ibilo i̱na olarugo, Anduane Homogohanda lenego gilibu nga.\XREF{✡}{{\XO 2:15: }{\XT{Hos 11.1}}}


\par }{\SH Waneiginiru bo wahai henego ogo
\par }
{\PP \VS{16}Herodohanda agali tara dindi kaundia ni tagira ibiragohayagi howa ibiyarume ibu mo hondo hayada manda buwa ibu keba timbuniore hene. Keba timbuni howa ibugua igiri emene mali kira henerubi mali kira bolangua nahe henerubi Bedelehemeni henerubi dindi kawareni henerubi bibahendeore homelo, Bo wahai halimu, lene. Agali tara biarume, Yakundi pigane darali haya, lalu lamiyago ibugua manda buwa ani lene.


\par }{\PP \VS{17}Ani binigo Ngode Datagaliwabe mana
latagi haga Yaremaiahanda ala mbiwia ho winigo lola henegonaga lo ngago ogo,


\par }{\Q \VS{18}Lama dindiha bi mbira laruago bi ogoni gibi yiyi lalu dugu biaruago hale ho ka.\XREF{✡}{{\XO 2:18: }{\XT{Pig 35.19, Yar 31.15}}}

\par }{\Q Leselohanda ibu waneiginirunaga dugu biarua.

\par }{\Q Ti homai hayagola wali agalime ibu bu mini mo palia holenaga bi la debodebo bilo hame naleore beda,

\par }{\MM lalu gilibu nga.


\par }{\SH Yosebe halu ti Iyibi howa dai binigo ogo
\par }
{\PP \VS{19}Herodo homayagola howa Yosebe Iyibini howa emaga handalu hearia Anduane Homogonaga dahuliyali mbirame ha pani howa

\VS{20}ibuhondo lalu, Heya. Igiribi ibu ai̱yabi haru halu Isaraele dindini dai bidaba. Igiri biago bo wahole manda bialu hayago ti homayago tí dai bidaba, lene.\XREF{✡}{{\XO 2:20: }{\XT{Har 4.19}}}

\VS{21}Ani layagola Yosebe ibu heyuwa igiribi ibu ai̱yabi haru halu Isaraele dindini dai bini.


\par }{\PP \VS{22}Ti dai bialu howa Yosebehanda Agelasa ibu aba Herodonaga pani ha aribia howa Yudanaga kini ka layagola hale howa ibugua Yuda dai bulene gi hene. Gi ho hearia ibugua emaga mende handalu hearia Ngode Datagaliwabehanda ibuhondo bia layadagua bialu ibu Galilini pialu

\VS{23}Nasarete tanoni hole manda bialu ogoriani hondo hene. Ani binigo Ngode Datagaliwabe mana
latagi haga henerume, Ibu Nasareteali ka lolebirago, lalu ala lenegonaga lola hene.\XREF{✡}{{\XO 2:23: }{\XT{Ais 11.1, 53.2, Mg 1.24, Lg 2.39, Yo 1.45}}}




\par }\Chap{3}{\SH Baboraya biaga Yonehanda bi mana lamialu henego ogo
\par }
{\R (Maga 1.1-8, Lugu 3.1-18, Yone 1.19-28)

\par }{\PP \VerseOne{1}Ani binidangi baboraya biaga Yonehanda Yudiani dindi ko yobi wali agali nahaga wiagoria howa ibalu mana lamialu hene.\XREF{✡}{{\XO 3:1: }{\XT{Mg 1.4, 1.15, Lg 3.2-3, Yo 1.28}}}

\VS{2}Ibugua lamialu lalu, Ngode Datagaliwabenaga Handame Holene kaware ngagonigo tígua ko birimigonaga mini beregedalimu.\XREF{✡}{{\XO 3:2: }{\XT{Md 4.17, Mg 1.15}}}
 
\VS{3}Ngode Datagaliwabe mana
latagi haga Aisaiahanda ala mbiwia halu lalu,\XREF{✡}{{\XO 3:3: }{\XT{Ais 40.3, Mg 1.3, Lg 1.76, Yo 1.23}}}

\par }{\Q Dindi ko yobi wali agali nahaga ngagoria howa mbiralime ga̱lalu,

\par }{\Q Anduane Homogo ibilo hariga ba hole manda bialu halimu.

\par }{\Q Hariga ogoni tigabiore ba halimu, lenego

\par }{\MM lalu bi ogoni Yone mitangi bialu lenego gilibu nga.


\par }{\PP \VS{4}Yone ibu nogo kamele irinime aga wabinigo karulowa nogo dongoneme mandibu wuwa hene. Ibugua pagayabi mone taranaga ibanebi naga hene.\XREF{✡}{{\XO 3:4: }{\XT{1 Sml 14.25-26, Seg 13.4, Mg 1.6}}}

\VS{5}Wali agali Yarusaleme howabi Yudia dindi bibahende winigo uruniha howabi Iba Yodana peagoria dindi bibahende wiagoha howabi Yone hearia íbu ngoai haga bini.

\VS{6}Ibuwa tigua ko biyaru la pani hayagola Yonehanda Iba Yodanaha ti baboraya bini.


\par }{\PP \VS{7}Perisi agalirubi
Sadiusi agalirubi dewali Yonehanda ti baboraya bilo ibalu hearia de hondowa Yone ibugua tihondo lalu, Tí ko nogombi ale kamigo Ngode Datagaliwabehanda pani áyuore wia holebirago nane yo poleberami lalu tí aiwa langiyabe.\XREF{✡}{{\XO 3:7: }{\XT{Md 12.34, 23.33, Lg 3.7, Lm 5.9, 1 Te 1.10}}}

\VS{8}Tígua ko bialu harimigo wahalu mini beregedai kamigonaga irane walia hole lowa mana bayale bialu halimu.

\VS{9}Tígua, Inanaga mamali Abarahama hene, laramiligome pani nolene ngagoria nane yo pialu poleberama, lo mitangi nabilimu. I̱na bi mbira langerogo hale hadaba. Ngode Datagaliwabehanda ege to̱le̱ o ngaruni mo yuwa Abarahamanaga aguanene bu hinu helabehe kagoni laro.\XREF{✡}{{\XO 3:9: }{\XT{Yo 8.33, Ab 13.26, Lm 2.28-29, 4.1, 4.11-12, 4.16}}}

\VS{10}Ira karu teneha dibule ayu mo yu íbu nga. Ira lini bayale nadaga karu bibahende dibai howa ira dedagoria dolebira.\XREF{✡}{{\XO 3:10: }{\XT{Md 7.19, Lg 13.6-9, Yo 15.6}}}

\VS{11}Tígua ko birimigonaga mini beregedarimigo walia hole i̱na tí ibame baboraya biruli. Maha mbirali ibulebirago ibugua Ngode Datagaliwabe Dininimebi ira hungu ale biragomebi tí baboraya bia holebira. Ibu i̱ emene ko̱ kogobi ndo ibu daliga timbuniore kago i̱na ibunaga ge habe gamu mo ya holene nakarulape kogoni.\XREF{✡}{{\XO 3:11: }{\XT{Ais 4.4, Mal 3.2, Yo 1.26-27, 1.33, Ab 1.5, 2.3-4, 1 Ko 12.13}}}

\VS{12}Ibugua ladi ale mini widinaga lini aeanela dambialu mo tale bilo mbirale baraga hagane nama taboli ale yu ka. Tale biai howa ibugua widi lini do hagane andaha do hole wuwa aeane biaru ira hundia nabiaga daabo kagoria delolebira, lalu Yonehanda lamini.\XREF{✡}{{\XO 3:12: }{\XT{Mal 3.3, 4.1, Md 13.30}}}
 

\par }{\SH Yonehanda Yasu baboraya bia henego ogo
\par }
{\R (Maga 1.9-11, Lugu 3.21-22)

\par }{\PP \VS{13}Horo uruningi Yasu ibu Galili howa Iba Yodana peagoha ibalu ibu Yonehanda baboraya bilo lowa Yone hearia ibini.

\VS{14}Ibiyagola Yonehanda Yasu mini wia dai buwa baboraya nabule lelo ibuhondo lalu, Í̠na i̱ baboraya bia holene ngago áyu ani ndo i̱na í̠ baboraya bia holiya i̱ kogoria ibirida, lene.


\par }{\PP \VS{15}Ani layagola Yasuhanda ladai bialu lalu, Áyu aniore bibelo. Mana ogoni bialu howa Ngode Datagaliwabehanda ani bulene nga ledago biaiore holeberaba, lene. Ani layagola Yonehanda, Anidago baboraya bia haro, lene.


\par }{\PP \VS{16}Yonehanda Yasu baboraya bia hayagola Yasu ibaha howa heyiyagola hari daliga buduwa Ngode Datagaliwabe Dinini ega malibu ale dalipe halu Yasuni íbu birayagola de hendene.\XREF{✡}{{\XO 3:16: }{\XT{Ais 11.2, Mg 1.10, Lg 3.22, Yo 1.32-33}}}

\VS{17}Ani biyagola dahuliya andagaha howa bi mbira ladali halu lalu, I̱ Igini i̱ gubaliniore ho kogo ogoni. Ibuhondo turu timbuni ho kogoni, lene.\XREF{✡}{{\XO 3:17: }{\XT{Pig 22.2, Iba 2.7, Ais 42.1, Md 12.18, 17.5, Mg 1.11, Lg 9.35, Yo 12.28, 2 Pi 1.17}}}




\par }\Chap{4}{\SH Dama Heyolabeme Yasu ko mo bia habehedabe hondole ba hendenego ogo
\par }
{\R (Maga 1.12-13, Lugu 4.1-13)

\par }{\PP \VerseOne{1}Ani biyagola howa dama Heyolabeme Yasu ko mo bia habehedabe hondole Ngode Datagaliwabe Dinini ibugua Yasu dindi ko yobi wali agali nahaga wiagoria haru pu helene.\XREF{✡}{{\XO 4:1: }{\XT{Mg 1.12-13, Lg 4.1-13, Hi 2.18, 4.15}}}

\VS{2}Ani haru pu helearia Yasu ibu horo pira maria (40) mbiraga horombebi heba tomo nane dege howa garibi lo hene.\XREF{✡}{{\XO 4:2: }{\XT{Har 34.28, 1 Kin 19.8}}}

\VS{3}Ibu ani garibi lo hearia dama Heyolabe ibuwa lalu, Í̠ Ngode Datagaliwabe Iginiore keyagua nde ege to̱le̱ o ngaru mo mberedi bu hina, lene.\XREF{✡}{{\XO 4:3: }{\XT{Yo 6.30-31}}}


\par }{\PP \VS{4}Ani layagola Yasuhanda ladai bialu lalu, Anduane Homogonaga
mbugani lo ngagome lalu, Wali agalime mberedi hangu nowa habe nahego Ngode Datagaliwabehanda bi bibahende ledaruoreme holene nga, lalu gilibu nga, lene.\XREF{✡}{{\XO 4:4: }{\XT{Man 8.3}}}


\par }{\PP \VS{5}Ani ladai biyagola dama Heyolabeme Yasu haru pialu Yarusaleme anda Ngode Datagaliwabehondo loma bia ho helenegoha puwa daligaoreni helowa

\VS{6}ibuhondo lalu, Í̠ Ngode Datagaliwabe Iginiore keyagua nde ogoriani howa í̠nime pora bupe harene. Ogoninaga Anduane Homogonaga mbugani bi mbira lo ngagome lalu,\XREF{✡}{{\XO 4:6: }{\XT{Iba 91.11-12, Yo 7.3-4}}}

\par }{\Q Ngode Datagaliwabehanda ibunaga dahuliyaliruhondo í̠ haru holenenaga

\par }{\Q ege to̱le̱me í̠naga ge nanelo

\par }{\Q tigua tinaga gini í̠ minu yaraga ho helo lamulebira,

\par }{\MM lalu gilibu nga, lene.


\par }{\PP \VS{7}Ani layagola Yasuhanda ladai bialu lalu, Anduane Homogonaga mbugani bi mende lo ngagome lalu, Anduane Homogo í̠naga Ngode Datagaliwabe kago ba hondolene nawi, lalu gilibu nga, lene.\XREF{✡}{{\XO 4:7: }{\XT{Man 6.16}}}


\par }{\PP \VS{8}Ani ladai biyagola dama Heyolabeme hari timbuni weagoha Yasu haru iraga halu wali agali bibahende dindi tara tarani bu hearubi tinaga mbirale baya gibiore bu wiarubi walia hai hene.

\VS{9}Walia hai halu lalu, Í̠na i̱ buha ge duli hanga ho biruwa i̱hondo bi pupu wiriyagua nde uruni bibahende de hendederu karulai habelo í̠hondo ngiai holebero, lene.\XREF{✡}{{\XO 4:9: }{\XT{Yo 6.14-15}}}


\par }{\PP \VS{10}Ani layagola Yasuhanda ladai bialu lalu, Heyolabe í̠ wahalu puabo ha. Anduane Homogonaga mbugani bi lo ngagome lalu, Anduane Homogo í̠naga Ngode Datagaliwabe kago í̠na ibuni hangunaga mini yaraga holenebi ibuni hangunaga biabe bulenebi nga, lalu gilibu nga, lene.\XREF{✡}{{\XO 4:10: }{\XT{Man 6.13, 10.20, Yos 24.14}}}


\par }{\PP \VS{11}Ani ladai biyagola dama Heyolabeme Yasu helalu pene. Piyagola dahuliyalirume Yasu biamogo bule ibu hearia ibini.\XREF{✡}{{\XO 4:11: }{\XT{Hi 1.6, 1.14}}}


\par }{\SH Yasuhanda Galilini biabe pigane tenialu bialu henego ogo
\par }
{\R (Maga 1.14-15, Lugu 4.14-15)

\par }{\PP \VS{12}Baboraya biaga Yone garabaya andaha ka layago hale howa Yasu ibu Galili pene.\XREF{✡}{{\XO 4:12: }{\XT{Md 14.3, Mg 1.14, 6.17, Lg 3.19-20, Yo 4.43}}}

\VS{13}Puwa ibugua Nasareteni hondo nahe pu wahalu Galili iba timbuniore bereagoha Kabaniama tanoni hole pene. Dindi ogoni Sebulunu Nabadalila libunaga dindini wini.\XREF{✡}{{\XO 4:13: }{\XT{Yo 2.12}}} 
\VS{14}Ani biyagola Ngode Datagaliwabe bi mana
latagi haga Aisaiahanda mbiwia henego lola hene.

\VS{15}Ibugua mbiwia henego ogo,\XREF{✡}{{\XO 4:15: }{\XT{Ais 9.1-2}}}

\par }{\Q Sebulunu dindibi Nabadali dindibi

\par }{\Q hariga iba solowara bereagoha polene Iba Yodana ange edehayagi ngago

\par }{\Q Yualinaga ndo wali agali tara taranaga dindi mini Galili nga.


\par }{\Q \VS{16}Wali agali arumaha karume wá holene timbuniore de hondolebira.\XREF{✡}{{\XO 4:16: }{\XT{Ais 42.7, Lg 2.32}}}

\par }{\Q Homaganenaga dindi arumaha karu kagoriani wá ha dali holebira,

\par }{\MM lalu gilibu nga.


\par }{\PP \VS{17}Horo uruningi Yasuhanda ibunaga bi mana tenuwa lamialu lalu, Ngode Datagaliwabenaga Handame Ho Holene kaware ngago tígua ko birimigonaga mini beregedalimu, lalu lamini.\XREF{✡}{{\XO 4:17: }{\XT{Md 3.2, 10.7, Mg 1.14-15}}}


\par }{\SH Yasuhanda agali maria wena minagaru olenego ogo
\par }
{\R (Maga 1.16-20, Lugu 5.1-11)

\par }{\PP \VS{18}Yasu ibu Galili iba timbuniore bereago angeni pialu howa ibugua wena minaga agali kirali Saimonobi ibunaga mini mende Pida ibu hamene Andurubi de hendene. Ogoni labome libu iba timbuni ogoniha howa wena nume wena minalu hene.

\VS{19}Ani hondowa Yasuhanda libuhondo lalu, Libugua agali minalibulo i̱na minawai holiya i̱ porodagua talima ibidaba, lene.\XREF{✡}{{\XO 4:19: }{\XT{Md 13.47, Lg 5.1-11}}}

\VS{20}Ani layagola libugua libunaga wena nu ngelalu ibu talima pene.\XREF{✡}{{\XO 4:20: }{\XT{Md 19.27, Mg 10.28, Lg 18.28}}}


\par }{\PP \VS{21}Yasu ibu pialu howa ibugua agali kirali libu hamenela dege Sebedi igini Yamese Yonela libu hearia de hendene. De hondowa Yasuhanda libu olayagola

\VS{22}libugua libu aba hela iba talu ngela bialu Yasu talima pene.


\par }{\SH Yasuhanda mana lawai ha warago bo wiaru mo dabi ha bialu henego ogo
\par }
{\R (Lugu 6.17-19)

\par }{\PP \VS{23}Yasu ibu Galilini ibaga bialu pialu
ngoai hagane andaruha bi mana lawai halu Ngode Datagaliwabehanda Handame Ho Kagonaga Bi Mana Debene lamialubi wali agali dewa warago tara tara bo wiaru mo dabi halubi hene.\XREF{✡}{{\XO 4:23: }{\XT{Md 9.35, Mg 1.39, Lg 4.15, 4.44, Ab 10.38}}}

\VS{24}Ani bialu heago wali agali Siriani haame hearume hale hai howa tigua wali agali warago tara tara bo wiarubi tandaga halu wiarubi dama daragahe wiarubi biango bibi biaga wiarubi kuduguhe wiarubi mo yalu ibu hearia ibiyagola ibugua ti bibahende mo dabi hai hene.\XREF{✡}{{\XO 4:24: }{\XT{Mg 6.55}}}

\VS{25}Wali agali dewaore Galilini howabi Tano Piraha howabi Yarusalemeha howabi Yudiaha howabi Iba Yodana ange abene edehayagi howabi ibai halu ibu haruru pialu hene.\XREF{✡}{{\XO 4:25: }{\XT{Mg 3.7-8}}}




\par }\Chap{5}{\SH Yasuhanda hari weagoria howa bi mana laminigo ogo
\par }
{\PP \VerseOne{1}Yasuhanda wali agali dewaore bu hearu de hondowa bare hari mbira weago iraga howa berene. Ani berearia ibunaga talima piaga biaru ti ibu bereagoria ibalu bira mabu bini.

\VS{2}Ogoriani berearia ibugua tihondo bi mana lawai halu berene. 

\par }{\SH Turu holene ngago ogo
\par }
{\R (Lugu 6.20-23)

\par }{\PP \VS{3}I̱ miniha nakarulape ko lo mitangi bu karu Ngode Datagaliwabehanda Handame Ho Kagoria tinagaore ngago ti turu ho holene nga.\XREF{✡}{{\XO 5:3: }{\XT{Iba 51.17, Ais 57.15, Lg 6.20}}}


\par }{\PP \VS{4}Dara ho karu Ngode Datagaliwabehanda ti mo turu holebiragonaga ti turu ho holene nga.\XREF{✡}{{\XO 5:4: }{\XT{Ais 61.2, Lg 6.21, Mo 7.17}}}


\par }{\Q \VS{5}Tini mo dindiha haga bu karu Ngode Datagaliwabehanda, Ngulebero, lowinigo tigua mo yulebiragonaga ti turu ho holene nga.\XREF{✡}{{\XO 5:5: }{\XT{Iba 37.11, Ais 29.19}}}


\par }{\Q \VS{6}Ngode Datagaliwabehanda hame ledadagua bua timbuni ho karu Ngode Datagaliwabehanda tini hame larago mo to̱lai holebiragonaga ti turu ho holene nga.\XREF{✡}{{\XO 5:6: }{\XT{Ais 55.1-2, 65.13}}}


\par }{\Q \VS{7}Wali agali maruhondo dara howa biamogo biaga karu Ngode Datagaliwabehanda ti dara howa biamogo bulebiragonaga ti turu ho holene nga.\XREF{✡}{{\XO 5:7: }{\XT{Md 6.14, Mg 11.25, Hi 6.10, Ya 2.13}}}


\par }{\Q \VS{8}Mini gahengewi ko bua nahaga karu tigua Ngode Datagaliwabe de hondolebiragonaga ti turu ho holene nga.\XREF{✡}{{\XO 5:8: }{\XT{Iba 15.2, 24.3-4, 51.10, 73.1, 1 Ko 13.12, Hi 12.14, 1 Yo 3.2-3}}}


\par }{\Q \VS{9}Mo palia holenenaga biabe bialu karu Ngode Datagaliwabehanda tihondo, I̱ waneigini, lolebiragonaga ti turu ho holene nga.\XREF{✡}{{\XO 5:9: }{\XT{Md 5.45, Lg 6.35, Lm 14.19}}}


\par }{\Q \VS{10}Ngode Datagaliwabehanda hame ledadagua bialu howa tandaga nalu karume Ngode Datagaliwabehanda Handame Ho Kagoria tinaga ngago ti turu ho holene nga.\XREF{✡}{{\XO 5:10: }{\XT{2 Ko 4.17, 2 Ti 2.12, Hi 12.4, 1 Pi 3.14}}}


\par }{\PP \VS{11}Tígua i̱ porodagua talima ibalu kamigonaga wali agali marume tí mege biragolabi mo tandaga haragolabi ke̱ halu nde laragolabi mana urunibi biragola tí turu ho holene nga.\XREF{✡}{{\XO 5:11: }{\XT{Lg 6.22, Ya 1.2, 1 Pi 4.14}}}

\VS{12}Ngode Datagaliwabe mana
latagi haga bamba henerume tandaga ogonidagua dege nalu hene. Dahuliya andagani tínaga emena timbuniore wia do kago turu timbuniore ho halimu.\XREF{✡}{{\XO 5:12: }{\XT{2 Bit 36.16, Lg 6.23, Ab 5.41, 7.52, 1 Te 2.15, Hi 11.32-38, Ya 5.10, 1 Pi 4.13}}}


\par }{\SH Ibi wá holenelanaga galone ngago ogo
\par }
{\R (Maga 9.50, Lugu 14.34-35)

\par }{\PP \VS{13}Wali agali tara tara bibahendenaga ibi ale tí kamigoni. Ibi ibuninaga dende ereba hayagua lone mo dende bia habe nahe nga. Ibi ko halu dindini waharagola wali agali geme hengedaga nga.\XREF{✡}{{\XO 5:13: }{\XT{Mg 9.50, Lg 14.34-35}}}


\par }{\PP \VS{14}Wali agali dindi bibahendeni tara tara karunaga wá holene ale tí kamigoni. Tano timbuni dindi bare hombeneni bu karu mo ge nahabehe ka.\XREF{✡}{{\XO 5:14: }{\XT{Min 4.18, Yo 8.12, 9.5, Pb 2.15}}}

\VS{15}Mbiralime lamu delowa ndisi be timbuni ngago andaneha nawiaga. Ani biagadagua ndo anda ogoniha bedaru bibahende wá haame helo ibugua lamu dedago dagia daligani mo wiaga.\XREF{✡}{{\XO 5:15: }{\XT{Mg 4.21, Lg 8.16, 11.33}}}

\VS{16}Ogonidagua tínaga wá holene wali agalime de hendelo mo wá holene nga. Tígua mana bayale beramigo de hondowa wali agalime tí Aba dahuliya andaga kagonaga mini yaraga helonaga ani mo wá halu holene nga.\XREF{✡}{{\XO 5:16: }{\XT{Yo 15.8, 1 Ko 14.25, Eb 5.8-9, 1 Pi 2.12}}}


\par }{\SH Mosese heneyangi
Mana lowinigonaga te ogo
\par }
{\PP \VS{17}Mosese heneyangi
Mana lowinigobi Ngode Datagaliwabe mana
latagi haga heneyarume mana lawai henegobi i̱na mo wahole ibiruda mitangi bidamibe. I̱na mo wahole ndo ibiru. Tigua bi lowinigo lola helonaga i̱ íbu kogoni.\XREF{✡}{{\XO 5:17: }{\XT{Md 3.15, 9.13, 10.34-35, Lm 3.31, 10.4, Ga 3.24}}}

\VS{18}Hari daligabi dindibi wiaabo kadagua Mosese heneyangi Mana lowinigonaga bi emeneorebi mbira ereba nahe maha bibahende hamaro birangi hangu ereba holebirago manda bilimu.\XREF{✡}{{\XO 5:18: }{\XT{Lg 16.17, 21.33}}}

\VS{19}Anigo mbiralime mana uruni lowiniyaria dunini ndo emeneorerubi ngago ibuni nabi howa marumebi nabilo biawai hayagua o biago ibu Ngode Datagaliwabehanda Handame Ho Kagoria dunini maru karubi ndo ibu niraore holebira. Ani biradagua ndo mbiralime mana uruni lowiniyadagua bialu maru karumebi bilo biawai hayagua ogoni ibu Ngode Datagaliwabehanda Handame Ho Kagoria timbuni duniniore holebira.\XREF{✡}{{\XO 5:19: }{\XT{Ya 2.10}}}

\VS{20}Anidago i̱na bi mbira langero. Ngode Datagaliwabehanda mana tigabi tígua bilimulo hame ledago Mana lowinigo lawai haga karumebi
Perisi agali karumebi biagadagua ndo tígua ti bolangua halu nabirimiyagua Ngode Datagaliwabehanda Handame Ho Kagoria anda napoleberami.\XREF{✡}{{\XO 5:20: }{\XT{Lm 9.31, 10.3}}}


\par }{\SH Keba holenenaga mana ogo
\par }
{\PP \VS{21}Bambaore wali agali hearuhondo bi laminigo ogo, Wali agali homelo nababe. Mbiralime ogonidagua biyagua godi lolene wulebira, lalu bi ogoni leneyago tí hale harimigoni.\XREF{✡}{{\XO 5:21: }{\XT{Har 20.13, 21.12, LBM 24.17, Man 5.17}}}

\VS{22}Anigo áyu i̱na tíhondo agua laro. Mbiralime ibu hamenehondo keba hayagua ogoninaga godi lolene wulebira laro. Agali mbirame ibu hamenehondo, Í̠ habane nabulene kegoni, layagua ibubi o layagonaga
ganisolo agali kagoria haru polebira. Agali mbirame ibu hamenehondo, Í̠ koore mini nawi ke, layagua o layagonaga heli dindini ira dedagoria polene henge ibunime mo wulebira.\XREF{✡}{{\XO 5:22: }{\XT{Ya 1.19, 1 Yo 3.15}}}

\VS{23}Anigo í̠ mbirale Ngode Datagaliwabehondo mule bo lomabu miaga dagiani mule bereria í̠ hameneme í̠hondo mbirale mbiranaga keba ka lo mitangi biriyagua\XREF{✡}{{\XO 5:23: }{\XT{Md 8.4, 23.19, Mg 11.25}}}

\VS{24}nde mbirale mulene biago bo lomabu miaga dagia kawareni ngelalu í̠ hamene karia mo palia hole abale pobe. Mo palia halu dai buwa mbirale Ngode Datagaliwabehondo mule wirigo mibe.\XREF{✡}{{\XO 5:24: }{\XT{Md 18.15-20, 1 Ti 2.8, 1 Pi 3.8}}}


\par }{\PP \VS{25}Mbiralime í̠la godi lolenaga, I̱la godi labiya mba, layagua godi lagane andaha anda nape howa ibula abale mo tiga bulene manda bibe. Godi lole haru piyagua godi dabagane agali kagohondo í̠ minu mulebira. Minu miragola godi dabagane biagome í̠ dandayi gini ya haragola tigua í̠ garabaya andaha helolebira.\XREF{✡}{{\XO 5:25: }{\XT{Md 6.14-15, 18.34-35}}}

\VS{26}Ani biragola í̠na ko birigonaga yolo miaiore habelo garabaya andaha helaabo holebirago lalu langero.


\par }{\SH Wali agali kayu bulenenaga te ogo
\par }
{\PP \VS{27}Bambaore bi lowinigo ogo, Wali agali kayu nabibe, lalu bi ogoni leneyago tí hale harimi.\XREF{✡}{{\XO 5:27: }{\XT{Har 20.14, Man 5.18}}}

\VS{28}Anigo áyu i̱na tí langialu agali mbirame wali deme hondowa dimagoli hayagua ibugua miniha wali biagoni yaore biya laro.\XREF{✡}{{\XO 5:28: }{\XT{2 Sml 11.2, Min 6.25, 2 Pi 2.14}}}

\VS{29}Í̠naga de tigame í̠ ko mo bia hayagua halu wahabe. Í̠ tingininaga aria mbirago nahe howa holene bayale nga. Í̠naga tingini bibahende hai howa heli dindiha mo bape holenego nde koorego.\XREF{✡}{{\XO 5:29: }{\XT{Md 18.9, Mg 9.47, 1 Ko 9.27, Kl 3.5}}}

\VS{30}Í̠naga gi tigame í̠ ko mo bia hayagua gi ogoni gandulo wahabe. Í̠naga gi mende hangu howa holenego bayale nga. Í̠naga tingini bibahende hai howa heli dindiha polene nde koorego.\XREF{✡}{{\XO 5:30: }{\XT{Md 18.8, Mg 9.43}}}


\par }{\SH Wali agali dabu buwa waharanaga mana ngago ogo
\par }
{\R (Madiu 19.9, Maga 10.11-12, Lugu 16.18)

\par }{\PP \VS{31}Bambaore bi mende lowinigo ogo, Agali mbirame ibu one wahole manda biyagua ibugua bebani gili buwa ibu onehondo mulene nga, lalu leneya.\XREF{✡}{{\XO 5:31: }{\XT{Man 24.1-4, Yar 3.1, Md 19.7, Mg 10.4}}}

\VS{32}Áyu i̱na tí langerogo agali mbirame ibu one agali mendela kayu biragola ndo bame wahayagua ibugua ibu one biagome agali kayu bilo mo bia hara. Agali mbiralime agali mende one wahenego dabu biyagua o ibugua wali biago kayu dege biragoni.\XREF{✡}{{\XO 5:32: }{\XT{Md 19.9, Mg 10.11-12, Lg 16.18, Lm 7.3, 1 Ko 7.10-11}}}


\par }{\SH Mbirale mbira buleore bero lalu bi lowini ngago ogo
\par }
{\PP \VS{33}Bambaore wali agali hearuhondo bi laminiyago ogo, Bi mbira í̠na buleore lalu lo wirigo waholene nawi. Anduane Homogohondo mbirale mbira buleore bero lo wirigo bibe, lalu bi ogoni leneyagobi tí hale harimi.\XREF{✡}{{\XO 5:33: }{\XT{Har 20.7, LBM 19.12, Dag 30.2, Man 23.21}}}

\VS{34}Anigo i̱na áyu tí langerogo bi lo wialu howa mbirale mbiranaga mini lalu ndo wilimu. Dahuliya andaga Ngode Datagaliwabenaga handame ho biragane ngago tígua, Dahuliya andani ngadagua buleore bero, lalu nalo wilimu.\XREF{✡}{{\XO 5:34: }{\XT{Ais 66.1, Md 23.22, Ab 7.49, Ya 5.12}}}

\VS{35}Dindini Ngode Datagaliwabehanda ibunaga ge dogolo wiaga ngago tígua, Dindi ngadagua buleore bero, lalu nalo wilimu. Yarusaleme handame haga kini timbuni kagonaga dindi ngago tígua, Yarusalemeni ngadagua buleore bero, lalu nalo wilimu.\XREF{✡}{{\XO 5:35: }{\XT{Iba 48.2, Ais 66.1}}}

\VS{36}Í̠ninaga haguani kadagua buleore bero, lalu nalo wibe. Irane ogo í̠nime mandari mbirago mo pela halubi mo mindi bia halubi nabibehe kegoni.

\VS{37}Tígua lalu, E̱bi ndobi dege lalu lalimu. Bi marubi larimiyagua bi o larimiruni tene dama Heyolabeha howa ibiragola larimi.\XREF{✡}{{\XO 5:37: }{\XT{Kl 4.6, Ya 5.12}}}


\par }{\SH Pani badai bulenenaga mana ngago ogo
\par }
{\R (Lugu 6.29-30)

\par }{\PP \VS{38}Bambaore bi lenego ogo, De mbira halu waharagonaga pani de mbira halu wahaga. Ne mbira hondo waharagonaga pani ne mbira hondo wahaga, lalu bi ogoni leneyago tí hale harimigoni.\XREF{✡}{{\XO 5:38: }{\XT{Har 21.24, LBM 24.20, Man 19.21}}}

\VS{39}Anigo áyu i̱na tí langerogo mbiralime tíhondo ko biyagua tígua ko bia dai nabilimu. Mbiralime í̠naga pe tigahayagi bayagua pe lehayagibi belo beregedabe.\XREF{✡}{{\XO 5:39: }{\XT{LBM 19.18, Ais 50.6, Lg 6.29, Yo 18.22-23, Lm 12.17-19, 1 Ko 6.7, 1 Pi 3.9}}}

\VS{40}Mbiralime í̠ godi lole haru pialu howa í̠naga aga tingiliya ngulene nga layagua í̠naga dagare tingiliyabi tago bialu mibe.\XREF{✡}{{\XO 5:40: }{\XT{1 Ko 6.7}}}

\VS{41}Ami agali tínaga dindini bu karu aria mbiragome, I̱naga togi nu mabu tu mbira poa nakeha hanalu pu layagua í̠na mabu tu ki hono bolangua habe.

\VS{42}Mbiralime, Mbirale ogoni i̱ ngi, layagua nde mibe. Mendealime, Ogoni ya dai buliya i̱ ngi, layaguabi nde ya dai bilo mibe.\XREF{✡}{{\XO 5:42: }{\XT{Man 15.8-10, Lg 6.30, 6.35}}}


\par }{\SH Waitigi karuhondo gubalini holenenaga mana ngago ogo
\par }
{\R (Lugu 6.27-28,32-36)

\par }{\PP \VS{43}Bambaore bi leneyago ogo, Í̠naga nenegeruhondo gubalini ho habe. Í̠naga waitigi karuhondo handabe manga ho habe, lalu bi ogoni leneyago tí hale harimigoni.\XREF{✡}{{\XO 5:43: }{\XT{Man 23.6, Iba 41.10}}}

\VS{44}Ani anigo i̱na tí ogodagua langerogo tínaga waitigi ho karuhondo gubalini ho halimu. Tí mo tandaga halu karu bayale helonaga tígua Ngode Datagaliwabehondo bi la halimu.\XREF{✡}{{\XO 5:44: }{\XT{Har 23.4-5, Lg 23.34, Ab 7.60, Lm 12.14, 12.20, 1 Ko 4.12-13, 1 Pi 2.23}}}

\VS{45}Ani bulene ngago irane tí Aba dahuliya andaga kagonaga waneigini hole ani bilimu. Aba ibugua wali agali ko bayalebi ta nabi kagoria ibunaga ni daame helaga ka. Ibugua wali agali ko biaga karubi bayale biaga karubi ta nabi bibahendehondo ta halu miaga ka.\XREF{✡}{{\XO 5:45: }{\XT{Yob 25.3, Eb 5.1}}}

\VS{46}Tí gubalini hagaru hangu gubalini harimiyagua Ngode Datagaliwabehanda tínaga emena aginaga ngulene ngabe. Dagisi muni ngi laga karume ti nde ani dege biaga ka.

\VS{47}Tígua tínaga nenegeru hanguhondo bi turubi larimiyagua tí mana biagane winiyadagua ndo bayale taraore mbira birimibe. Wali agali Ngode Datagaliwabe mitangi nabiaga karume tibi ani dege biaga ka.

\VS{48}Tí Aba dahuliya andaga kago ibu mini baya buruguleorewi kadagua tíbi mini baya buruguleorewi holene nga.\XREF{✡}{{\XO 5:48: }{\XT{LBM 11.44, 19.2, Man 18.13, Lg 6.36, Kl 1.28, 1 Pi 1.15-16}}}




\par }\Chap{6}{\SH Biamogo bia holenenaga mana ngago ogo
\par }
{\PP \VerseOne{1}Tígua Ngode Datagaliwabe mitangi bialu mana beramiligo wali agali karume tí de hendelonaga ndo ti kagoria howa nabilimu. Mana ogoni wali agalinaga deni howa birimiyagua tí Aba dahuliya andaga kagome tíhondo emena ngulene nawulebira.\XREF{✡}{{\XO 6:1: }{\XT{Md 6.5, 6.16, 23.5}}}


\par }{\PP \VS{2}Mbirali buru pale kagohondo mbirale mbira mirimiyagua mine halu marume de hendelo lowa namilimu. Wali agali maru tombene hondo kihe karume
ngoai hagane andahabi hariganibi ani biaga ka. Tigua wali agali marume ti mini yaraga helonaga biaga ka. I̱na tíhondo henene larogo o biarume tinaga emena mulene winigo áyu dege mo yai ka laro.

\VS{3}Tígua mbirali buru pale kago biamogo bule lowa tínaga nenegeru tí heba mandagi hagago manda nabilo o halu bilimu.\XREF{✡}{{\XO 6:3: }{\XT{Md 25.37-40}}}

\VS{4}Ani birimiyagua tíni hangu hangume manda bu holeberami. Tí Aba tíni hangu hanguore howa beramiligo ibugua de handaya ho howa tíhondo emena ngulebira.\XREF{✡}{{\XO 6:4: }{\XT{Md 6.6, 6.18}}}


\par }{\SH Ngode Datagaliwabehondo bi lolenenaga mana ngago ogo
\par }
{\R (Lugu 11.2-4)

\par }{\PP \VS{5}Tí kamiru hangu hangume Ngode Datagaliwabehondo bi lalu howa wali agali maru tombene hondo kihe karume biagadagua tígua nabilimu. Wali agali maru karume ti de hendelo lowa tigua
ngoai hagane andahabi hariganibi heyu howa Ngode Datagaliwabehondo bi laga ka. I̱na tíhondo henene larogo o biarume tinaga emena mani mulene winigo áyu dege mo yai ka.\XREF{✡}{{\XO 6:5: }{\XT{Md 23.5, Mg 11.25, Lg 18.10-14}}}

\VS{6}Ani biagadagua ndo tí hangu hangume Ngode Datagaliwabehondo bi lole howa tíninaga anda hobane mbiraha anda puwa panga paya tagi howa tí Aba tínaga deme nahandabehe kamigo ibuhondo bi lalimu. Ani laramigola tí Aba ibugua tíni hanguore howa beramigo de hondo kagome tíhondo emena ngulebirago ani bilimu.\XREF{✡}{{\XO 6:6: }{\XT{2 Kin 4.33, Md 6.4, 6.18}}}


\par }{\PP \VS{7}Tígua Ngode Datagaliwabehondo bi lalu howa wali agali maru Ngode Datagaliwabe mitangi nabiaga karume bi dewa nagaloneru lagadagua nalalimu. O biarume bi lu laabo haragome hale holebira manda biaga kago\XREF{✡}{{\XO 6:7: }{\XT{1 Kin 18.26-29, Ais 1.15}}}

\VS{8}tigua lagadagua nalalimu. Mbirale buru pale kamigonaga tígua Abahondo bi naledemiore ibugua ala manda biai ho ka.\XREF{✡}{{\XO 6:8: }{\XT{Md 6.32}}}

\VS{9}Ngode Datagaliwabehondo bi ogodagua lalu lolene nga.\XREF{✡}{{\XO 6:9: }{\XT{Lg 11.2-4}}}

\par }{\PI Ina Aba dahuliya andaga kegoni.

\par }{\PI Í̠ mini baya gibiore ngego mo yaraga helobi


\par }{\PI \VS{10}í̠naga Handame Ho Holene ibilobi hamelo ko.\XREF{✡}{{\XO 6:10: }{\XT{Iba 103.19-21, Md 7.21, 26.39, 26.42, Lg 11.2, 22.42, Ab 21.14}}}

\par }{\PI Í̠na hamelo kego dahuliya andagaha karume biagadagua ina dindini kamarumebi buluma̱ya biamogo bibe.


\par }{\PI \VS{11}Tomo áyu nolene buru pale kamago noloma̱ya ngibe.


\par }{\PI \VS{12}Marume inahondo ko birago bia dai nabi waharamalidagua\XREF{✡}{{\XO 6:12: }{\XT{Md 6.14-15, 18.21-35}}}

\par }{\Q í̠na iname ko birimago domo wahabe.


\par }{\PI \VS{13}Ina kamagoria ba hondolene hongohe nangelabe.\XREF{✡}{{\XO 6:13: }{\XT{1 Bit 29.11-13, Md 26.41, Lg 22.40, 22.46, Yo 17.15, 1 Ko 10.13, 2 Te 3.3, 2 Ti 4.18, Ya 1.13, 2 Pi 2.9}}}

\par }{\Q Dama Heyolabeme ina ko mo bia holigo í̠na haru habe.


\par }{\PP \VS{14}Wali agali marume tíhondo ko biyaru bia dai nabi waharimiyagua tí Aba dahuliya andaga kagome tígua ko birimiru nde domo waholebira.\XREF{✡}{{\XO 6:14: }{\XT{Eb 4.32, Kl 3.13}}}\XREF{✡}{{\XO 6:14: }{\XT{Mg 11.25-26}}}

\VS{15}Anigo wali agali marume tíhondo ko biyaru mitangi bu wiaabo halu wa naharimiyagua nde tígua ko birimiru tí Abahanda domo wa naholebira.\XREF{✡}{{\XO 6:15: }{\XT{Md 18.35, Ya 2.13}}}


\par }{\SH Tomo nane holenenaga mana ngago ogo
\par }
{\PP \VS{16}Tígua Ngode Datagaliwabe mitangi bialu
tomo nane howa wali agali maru tombene hondo kihe karume dengui darabini ale howa hagadagua nahalimu. Wali agali o biarume tomo nane agua biagada lelo tigua tinaga tingini wayawaya nabi haga ka. I̱na tíhondo henenore larogo tinaga emena mani mulene winigo áyu dege mo yai kagoni.\XREF{✡}{{\XO 6:16: }{\XT{Ais 58.5-9}}}

\VS{17}Ani bidago tígua tomo nane howa tínaga dengui wayawaya bialu mandari perebi bialu halimu.

\VS{18}Ani buleberamigo irane wali agali maru karume tí handalu tomo nane kamigo manda nabilonaga bilimu. Tí Aba tínaga deme nahandabehe kamigo ibu hangu manda bulebira. Ani manda bialu tí hanguore howa beramiligo ibugua de handaya ho howa tíhondo emena ngulebira.\XREF{✡}{{\XO 6:18: }{\XT{Md 6.4-6}}}


\par }{\SH Dahuliya andagani homogo holenenaga mo do holene ngago ogo
\par }
{\R (Lugu 12.33-34)

\par }{\PP \VS{19}Tígua dindini howa mbirale homogo holenenaga mo mogobu wia nabilimu. Dindi ogoriani bombome nalubi hagua bialubi pagealime ohalu anda ibuwa page bialu mo ko hagagoria do holene nawi.\XREF{✡}{{\XO 6:19: }{\XT{1 Ti 6.17, Hi 13.5, Ya 5.2-3}}}

\VS{20}Ani biagagoria ndo dahuliya andagani bombome nanaga ngagoriabi hagua nabiagagoriabi pagealime anda naibagagoriabi mbirale homogo holenenaga mo do halimu.\XREF{✡}{{\XO 6:20: }{\XT{Md 19.21, Lg 12.33-34, 18.22, Kl 3.1-2, 1 Ti 6.19, 1 Pi 1.4}}}

\VS{21}Mbirale homogo holenenaga mo do ho ngagoria tínaga gubalini íbu haabo holebira.\XREF{✡}{{\XO 6:21: }{\XT{Lg 12.34}}}


\par }{\SH Tingininaga wá holene ogo
\par }
{\R (Lugu 11.34-36)

\par }{\PP \VS{22}De libu tingininaga lamu hale ale ka. Tínaga de bayale kayagua tínaga tinginiha wá haame holebira.\XREF{✡}{{\XO 6:22: }{\XT{Lg 11.34-36}}}

\VS{23}Anigo tínaga de ko hayagua tingini arumahe holebira. Tínaga tinginiha wá holene kago hundiyagua aruma taraorehe holebira.


\par }{\SH Ngode Datagaliwabebi tínaga mbirale ngamirubi ogo
\par }
{\R (Lugu 16.13, 12.22-31)

\par }{\PP \VS{24}Mbiralime anduane kiranaga garabaya biabe ale bia haga habe nahe ka. Ibugua anduane mendego handabe manga halu mendego gubalini holebira. Ani bialu howa anduane mendegome bi larago hale halu bialu mendegome larago hale halu mo waholebira. Tígua Ngode Datagaliwabenaga biabebi muninaga biabebi kirabali gi tale bu howa bibe naheore kamigoni.\XREF{✡}{{\XO 6:24: }{\XT{Lg 16.13, Ga 1.10, 1 Ti 6.17, Ya 4.4, 1 Yo 2.15}}}


\par }{\PP \VS{25}Irane ogonigo i̱na tí langerogo tígua tomo ibabi nalu holenenagabi tingini aga bu holenenagabi burupadamigo agua buledabe lowa mini dege dindi ho nahalimu. Tomo bagi hene lowa wali agali holenego duniniore ndobe. Aga bagi hene lowa tingini duniniore ndobe.\XREF{✡}{{\XO 6:25: }{\XT{Iba 55.22, Pb 4.6, 1 Ti 6.6-8, Hi 13.5, 1 Pi 5.7}}}

\VS{26}Ega yagalo yu ibaga bialu poraru de handaramine. Ega uruni ti tomo egene nahangaga widi kago gandulowa do hagane andahabi nawiaga. Ani nabi kagola tí Aba dahuliya andaga kago ibugua egaru de handaya ho kagoni. Ega uruni emene niraore lowa wali agali tí duniniore kamigoni ndobe.\XREF{✡}{{\XO 6:26: }{\XT{Yob 38.41, Iba 147.9, Md 10.29-31, Lg 12.6-7, 12.24}}}

\VS{27}Tí kamigoni mbiralime dindini holenenaga mini dege dindi ho hayagua dindini haabo habehedabe.


\par }{\PP \VS{28}Aga agi bu holedabe lalu mini dege dindi ho holene aginagabe. Palawaya aleru minana anda howa lini dedago agua anda halu haradabe mitangi bidaba. Tigua tini biabe nabiagabi tininaga yári bule lowa agabi nawabiaga ka.

\VS{29}Anigo i̱na tí langerogo Kini Solomono ibunaga mbirale dewaorewi howa aga baya bu haga henego palawayanaga yári baya gibiore bidagobi ndo bu haga hene.

\VS{30}Ngode Datagaliwabehanda datani minana anda halu karuni mo yári bia haga ka. Datani uruni áyu kago yawi agalime ganda lowa irani delolebira. Ngode Datagaliwabe ibugua o biaru mo yári bia hagadagua tí kamirubi aga bilimulo ngulebira ndobe. Tígua mini mbiraore emene wu kamigo agi bulenaga wu kamibe.\XREF{✡}{{\XO 6:30: }{\XT{1 Kin 10.4-7, 2 Bit 9.3-6}}}


\par }{\PP \VS{31}Anigo tígua tomo iba nolenebi aga bulenebi agiha howa ibulubadabe lowa mini dege dindi ho nahalimu.

\VS{32}Mana urunibi wali agali Ngode Datagaliwabe mitangi nabiaga karume mini dege dindi ho ka. Tí Aba dahuliya andaga kago ibugua tí mbirale uru ale bibahende buru pale kamilo manda bu ka.\XREF{✡}{{\XO 6:32: }{\XT{Md 6.8}}}

\VS{33}Ani mitangi bilimulo ndo Ngode Datagaliwabehanda Handame Ho Kagonagabi ibugua tí bilimulo hame ledagonagabi tígua duninida lowa mitangiore bialu haramigola ibugua uruni bibahende ngaru tíhondo ngiai holebira.\XREF{✡}{{\XO 6:33: }{\XT{1 Kin 3.13-14, Iba 37.4, 37.25, Lm 14.17}}}

\VS{34}Anigo tígua yawinagabi áyu mini dege dindi ho nahalimu. Horo yawi haragola ibuni mini dege dindi ho holenenaga karulape wulebirago áyunaga mini dege dindi ho holene ngagoria marubi mo wia tago bia holene nawi.\XREF{✡}{{\XO 6:34: }{\XT{Har 16.4, 16.19, Md 6.11}}}




\par }\Chap{7}{\SH Marume birago tígua daba ki bulene nawigo ogo
\par }
{\R (Lugu 6.37-38,41-42)

\par }{\PP \VerseOne{1}Yasuhanda laabo halu lalu, Ngode Datagaliwabehanda tí beramigo daba ki nabilo tígua wali agali marume biragobi daba ki nabilimu.\XREF{✡}{{\XO 7:1: }{\XT{Lg 6.37, Lm 2.1, 1 Ko 4.3-5, Ya 4.11-12}}}

\VS{2}Tígua wali agali marume birago hondowa daba ki beramilidagua Ngode Datagaliwabehanda tígua beramigobi hondowa daba ki bulebira. Tígua wali agali maru hondowa ti bulene nabulene bi ogo lalu lo weramilidagua Ngode Datagaliwabehanda tí hondowa ani dege lo wulebira.\XREF{✡}{{\XO 7:2: }{\XT{Mg 4.24}}}

\VS{3}Anigo tígua tí hamenenaga deni kugi emene ede ngago laramiligo tíninaga deni ira goba ale ngago mitangi nabi howa laramiligo agibe.\XREF{✡}{{\XO 7:3: }{\XT{Lg 6.41-42}}}

\VS{4}Tígua tíninaga deni ira goba ale wu kamigo dege howa tí hamenehondo lalu, Í̠naga deni kugi emene ede ngago mero, lalu agua labehedabe.

\VS{5}Tí tombene hondo kihe kamigoni. Tíninaga deni ira goba ale ngago ala mo wahowa mani tí hamenenaga deni kugi emene ngago bayuwa handalu mibehe holeberami.


\par }{\PP \VS{6}Mbirale Ngode Datagaliwabehondo loma bia ho ngago tígua biangohondo namilimu. Mirimiyagua nde biango biarume beregedalu tí porabu para howa hayulebira. Tínaga gele mini
pealo baya gibi ngamiru nogo ngui ngagoria ba amu nahalimu. Ba amu harimiyagua gurubu gele ale baya gibi biaru nogo geme hengedolebira.\XREF{✡}{{\XO 7:6: }{\XT{Md 10.14}}}


\par }{\SH Ngi, lolenebi tai bulenebi, Panga dugua, lolenebi ogo
\par }
{\R (Lugu 11.9-13)

\par }{\PP \VS{7}Ngi, lalimu. Ngi, larimiyagua tígua yu holeberami. Tai bialu halimu. Tai bialu harimiyagua handa walia holeberami. Panga dugua, lalu halimu. Panga dugua, lalu kamigola tíhondo panga dugua holebira.\XREF{✡}{{\XO 7:7: }{\XT{Yar 29.13-14, Mg 11.24, Lg 11.9-10, Yo 14.13-14, 15.7, 15.16, 16.23-24, Ya 1.5, 1 Yo 3.22}}}

\VS{8}Ogoninaga bibahendeme, Ngi, lalu karuhondo miragola yulebira. Tai bialu karume handa walia holebira. Panga dugua, lalu karuhondo panga dugua holebira.\XREF{✡}{{\XO 7:8: }{\XT{Min 8.17, Yar 29.12-13, Lg 11.10, Ya 1.5, 1 Yo 3.22-23, 5.14-15}}}

\VS{9}Waneigini aba kamiru tí iginime, Hina mbira ngi, layagua mbiralime ege to̱le̱ dugu muleberamibe.\XREF{✡}{{\XO 7:9: }{\XT{Lg 11.11}}}

\VS{10}Ai ibugua, Wena mbira ngi, layagua tí mbiralime nogombi minu muleberamibe.

\VS{11}Tíni ko howa tí waneiginihondo bayale dege mulene manda bu kami. Ogonidagua ndo bolangua howaore tí Aba dahuliya andaga kagohondo mbirale ngi laragola o laragohondo Ngode Datagaliwabehanda bayaleore dege dege mulebira.\XREF{✡}{{\XO 7:11: }{\XT{Lg 11.13, Ya 1.17}}}


\par }{\PP \VS{12}Wali agali marume tíhondo bilo hame laramilidagua nde tígua maru biaruhondo ani dege bilimu. Mosese heneyangi
Mana lowinigohabi Ngode Datagaliwabe mana
latagi haga henerume bi lawai henegohabi bi uruniha mana ogoninaga tene bulene lo nga.\XREF{✡}{{\XO 7:12: }{\XT{Md 22.39-40, Lg 6.31, Lm 13.8-10, Ga 5.14, 1 Ti 1.5}}}


\par }{\SH Panga haraba dorogone anda polene ngago ogo
\par }
{\R (Lugu 13.24)

\par }{\PP \VS{13}Anda polene panga haraba dorogone ngago ogoniha anda pilimu. Heli dindi anda polene panga haraba yangale nga. Panga haraba ogoni ngagoria polene hariga taibi ndo awadaga ngagoni hondowa wali agali dewaoreme hariga ogoriani pialu ka.\XREF{✡}{{\XO 7:13: }{\XT{Lg 13.24, Yo 10.7-9}}}

\VS{14}Holene gahengeore mule anda polene panga haraba dorogone nga. Ani ngago panga haraba ogoni ngagoria anda polene hariga taibiore ngago wali agali mbira mbira hangume hariga ogoni handa walia haga ka.\XREF{✡}{{\XO 7:14: }{\XT{Ab 14.22}}}


\par }{\SH Irame lini daganegonaga te ogo
\par }
{\R (Lugu 6.43-44)

\par }{\PP \VS{15}Ngode Datagaliwabe mana henene ngadagua ndo
latagi haga agali karu de hondowa mamage halimu. Tigua tí kamigoria ibalu dongoneni nogo sibi dambole ale howa miniha ti biango duduore ale ka.\XREF{✡}{{\XO 7:15: }{\XT{Ese 22.27, Md 24.4, 24.24, Mg 13.22, Lg 6.26, Ab 20.29, 2 Pi 2.1, 1 Yo 4.1}}}

\VS{16}Tígua ti mana birago hondowa tioreda manda buleberami. Mamunali anihe ale kagome pu mbira mini
gerebi lini nadaga ka. Mamunalime pogoli nadaga ka.\XREF{✡}{{\XO 7:16: }{\XT{Md 7.20, 12.33, Lg 6.43-44, Ga 5.19-22, Ya 3.12}}}

\VS{17}Ira bayale kagome lini bayale daga ka. Ogonidagua dege ira ko kagome lini ko daga ka.\XREF{✡}{{\XO 7:17: }{\XT{Yar 11.19}}}

\VS{18}Ira bayale kagome lini ko nadabehe ka. Ogonidagua dege ira ko kagome lini bayale nadabehe ka.\XREF{✡}{{\XO 7:18: }{\XT{Lg 6.43}}}

\VS{19}Ira damene lini bayale nadaga kago ani nadaragola ira uruni dibuwa ira dedagoriani delolebira.\XREF{✡}{{\XO 7:19: }{\XT{Md 3.10, Lg 3.9, Yo 15.2, 15.6}}}

\VS{20}Anigo tígua Ngode Datagaliwabe mana henene ngadagua ndo latagi haga karume mana birago hondowa tioreda manda buleberami.\XREF{✡}{{\XO 7:20: }{\XT{Md 12.33}}}


\par }{\SH I̱na tí manda nabialu nabido lolebero, lenego ogo
\par }
{\R (Lugu 13.25-27)

\par }{\PP \VS{21}Bibahendeme i̱ olowa, Anduane-o Anduane-o, lalu karu Ngode Datagaliwabehanda Handame Ho Kagoria anda piai naholebira. I̱ Aba dahuliya andaga kago hame ledadagua bialu karu ti degeme anda polebira.\XREF{✡}{{\XO 7:21: }{\XT{Hos 8.2, Md 21.31, Lg 6.46, Ab 19.13, Lm 2.13, Ya 1.22, 1.25}}}

\VS{22}Daba Ki Bulene Horo ibirangi wali agali dewalime lalu, Anduane-o Anduane-o í̠ minini howa iname Ngode Datagaliwabenaga bi mana latagi harima. Í̠ mini lalu iname dama dewa wara tagi halubi agalime nabiagane ale dewa bialubi harima, lolebira.\XREF{✡}{{\XO 7:22: }{\XT{1 Ko 13.2}}}

\VS{23}Ani laragola i̱na tihondo lalu, I̱na tí manda nabialu nabido. Wali agali mana ko hanguore mo tene haga kamiruni tí i̱ denguini nahe puabo hadaba, lolebero.\XREF{✡}{{\XO 7:23: }{\XT{Iba 6.8, Md 10.33, 13.41-42, 25.12, 25.41, Lg 13.25-27, 2 Ti 2.19}}}


\par }{\SH Agali kirame anda binigo ogo
\par }
{\R (Lugu 6.47-49)

\par }{\PP \VS{24}Anigo i̱na bi o larogoni hale halu bialu kagome ibu agali mbira mini gigabiwime ege to̱le̱ni anda biyagoni ale ka.\XREF{✡}{{\XO 7:24: }{\XT{Lg 6.47-48}}}

\VS{25}Anda ani biyagola dalu timbuni ibalu howa iba li piyagome dindi namu layagolabi puyabume anda biagoha hongo howa pu la anda hayagolabi anda ege to̱le̱ni ho ndibu lenegome poda nabi hene. 

\par }{\PP \VS{26}I̱na bi larogoni hale halu bia nabi kagome ibu agali mini nawi howa iba muni anda biyagoni ale ka.

\VS{27}Anda ani biyagola dalu timbuni ibalu howa iba li piyagome dindi namu layagolabi puyabume anda biagoha hongo howa pu la anda hayagolabi anda podaiore hene. Ani podo ibira halu u emene agima ndo lowa kulu ndugu lalu podope hene.
 

\par }{\SH Yasu ibugua hongo taraore yu howa mana lawai henego ogo
\par }
{\PP \VS{28}Yasuhanda bi uruni bibahende lai hayagola wali agali dewaore bu hearume ibugua taraore lawai hayago hale howa mogo lai hene.\XREF{✡}{{\XO 7:28: }{\XT{Mg 1.22, Lg 4.32}}}

\VS{29}Mana lowinigo lawai haga hearume lawai hagadagua ndo ibugua hongo taraore howa lawai halu hene.\XREF{✡}{{\XO 7:29: }{\XT{Yo 7.46}}}




\par }\Chap{8}{\SH Yasuhanda agali mbira mo dabi henego ogo
\par }
{\R (Maga 1.40-45, Lugu 5.12-16)

\par }{\PP \VerseOne{1}Yasu ibu hari bare biagoriani howa daliyagola wali agali dewaoreme ibu haruru pialu hene.

\VS{2}Ani pialu howa agali mbira ge hamuabi heago Yasu hearia ibalu ge duli hanga ho biruwa lalu, Anduane-o í̠na i̱ mo dabi hoa biyagua nde mo dabi habehe ke, lene.\XREF{✡}{{\XO 8:2: }{\XT{Md 9.18, Mg 1.40-44, Lg 5.12-14, Ab 10.25}}}


\par }{\PP \VS{3}Ani layagola Yasuhanda ibunaga gi dogola amu howa agali biago ela halu ladai bialu lalu, I̱na í̠ mo dabi hoabago dabi ha, lene. Ani layagola agali biagonaga ge hamuabi abale dabi haiore hene.

\VS{4}Ani buwa Yasuhanda ibuhondo lalu, Ai hale ha. Maru nalami
loma binigo mo miaga agali kagome í̠ de hendelo ibu kagoria abale puabo halu pole pu. Ani bialu í̠ dabi haiore haridago wali agali karume de hendelo walia hole Mosesehanda bi lowini wiyadagua mbirale mbira Ngode Datagaliwabehondo bo mibe, lene.\XREF{✡}{{\XO 8:4: }{\XT{LBM 14.1-32, Md 9.30, Mg 5.43, 7.36, Lg 5.14, 17.14}}}


\par }{\SH Yasuhanda ami haru haganaga biabe bia haga mbira mo dabi henego ogo
\par }
{\R (Lugu 7.1-10)

\par }{\PP \VS{5}Yasuhanda Kabaniama anda pialu hearia Lomo ami haru haga mbirame ibu lola howa lalu,\XREF{✡}{{\XO 8:5: }{\XT{Yo 4.47}}}
 
\VS{6}Anduane-o i̱naga biabe bia haga ibu i̱ andagani warago bo wuwa tandaga timbuni nalu ema nabibehe nga, lalu lamini.


\par }{\PP \VS{7}Ani layagola Yasuhanda ibuhondo lalu, Ibu mo dabi hole porogo, lene.


\par }{\PP \VS{8}Ani layagola ami haru biagome ladai bialu lalu, Anduane-o ani ndo. Agali ko i̱ alego andaga í̠ ibulene emene nakarulapego í̠na i̱naga biabe bia haga biago dabi helo bi dege labe.

\VS{9}Ami handa gimbu bu haga hongohe karu tigua i̱hondo, Bia, laradagua bialu haruli. Ani buwa i̱na ani agali maru karuhondo, Bidaba, larodagua biaga ka. I̱na mbiralihondo, Pu, larogola ibu piaga. Mendealihondo, Íbu, larogola ibu ibaga. I̱na i̱naga garabaya biabe ale bia hagahondo, Ogo bia, larogola ogoni biaga, lene.


\par }{\PP \VS{10}Ani layagola hale howa Yasu ibu mogo timbuni lowa wali agali ibu haruru ibalu hearuhondo lalu, I̱na tí langerogo Isaraele dindini mbiralime mini mbiraore ogonidaguaore wu hearia i̱ nahende ko.\XREF{✡}{{\XO 8:10: }{\XT{Md 15.28}}}

\VS{11}Ogo heneneore larogo wali agali dewaore dindi ni tagira ibiragohayagi howabi ai ni paliragohayagi howabi ibuwa tigua Ngode Datagaliwabehanda Handame Ho Kagoriani ibuwa Abarahamabi Aisagabi Yagababi heba tomo timbuni dawa gimbu bu wulebirago mandagi nalu birulebira.\XREF{✡}{{\XO 8:11: }{\XT{Iba 107.3, Lg 13.29}}}

\VS{12}Wali agali maru Ngode Datagaliwabehanda Handame Ho Kagoria polene wini wahayaru ti arumahe ngagoria minu ba tagi ho helolebira. Ani minu ba tagi ho helaragola howa ti dugu yiyi lalubi ne gingirulo hayaga bialu holebira, lene.\XREF{✡}{{\XO 8:12: }{\XT{Md 13.42, 21.43, 22.13, 25.30, Lg 13.28, 2 Pi 2.17, Yu 13}}}

\VS{13}Ani lowa Yasuhanda ami haru haga biagohondo lalu, Í̠na mini mbiraore wu kedagua bulebirago ai andaga pamia, lene.

\par }{\PP Ani layaore dege ami haru haga biagonaga biabe bia haga biago dabi hene.


\par }{\SH Yasuhanda wali agali dewa mo dabi haga binigo ogo
\par }
{\R (Maga 1.29-34, Lugu 4.38-41)

\par }{\PP \VS{14}Yasu ibu Pidanaga andaga puwa ibu imane poboyogo bialu warago bo wiaria de hendeme.\XREF{✡}{{\XO 8:14: }{\XT{Mg 1.29-34, Lg 4.38-41, 1 Ko 9.5}}}

\VS{15}De hondowa ibugua wali biagonaga gi ela hayagola poboyogo ala biyago ereba halu dabi howa wali biago heyalu ibu Yasu tomo nelo mule manda manda bini.


\par }{\PP \VS{16}Alendo ni gai layagola wali agali bu hearume dama daragahe hearu Yasu hearia haru ibini. Haru ibiyagola Yasuhanda bi layagome dama dewa wara tagi halu wali agali warago bo wiarubi mo dabi halu hene.\XREF{✡}{{\XO 8:16: }{\XT{Mg 1.32, Lg 4.40-41}}}

\VS{17}Ibugua ani binigo Ngode Datagaliwabe mana
latagi haga Aisaiahanda ala mbiwia heneyago heneneore lola hene. Aisaiahanda bi leneyago ogo, Inanaga warago bayago ibuni mo yini. Warago tara tara inani bayaru ibugua mo yalu pene, lenego nga.\XREF{✡}{{\XO 8:17: }{\XT{Ais 53.4, 1 Pi 2.24}}}


\par }{\SH Yasu piyadagua haruru poa ho heneru ogo
\par }
{\R (Lugu 9.57-62)

\par }{\PP \VS{18}Yasuhanda wali agali dewarore ibu heba bu hearu de hondowa ibu talima piaga biaruhondo lalu, Iba timbuni o bedagoni ange abene edegohayagi ma, lene.

\VS{19}Ani layagola howa
Mana lowinigo lawai haga mbira Yasu hearia ibuwa ibuhondo lalu, Lawai haga-o í̠ poregoha i̱na talima ibaga bulebero, lene.\XREF{✡}{{\XO 8:19: }{\XT{Lg 9.57-58}}}


\par }{\PP \VS{20}Ani layagola Yasuhanda ibuhondo ladai bialu lalu, Biango dudu ale karu ti dindi hau̱ha paliaga ega bedaru tinaga andaha paliaga Agali Hole Ibiyago ibu ha̱lo̱ paluene henge nawi ka, lene.\XREF{✡}{{\XO 8:20: }{\XT{2 Ko 8.9}}}

\VS{21}Agali mende heago ibu Yasu talima piaga howa ibugua Yasuhondo lalu, Anduane-o i̱na i̱ aba ala hora hole dai berogo, lene.\XREF{✡}{{\XO 8:21: }{\XT{1 Kin 19.20, Lg 9.59-60, Yo 5.25}}}


\par }{\PP \VS{22}Ani layagola Yasuhanda ibuhondo ladai bialu lalu, Homene karu tinaga homene tinime hora holene ngago í̠na i̱ porodagua talima mba íbu, lene.


\par }{\SH Yasuhanda puyabu ibalahondo bi lenego ogo
\par }
{\R (Maga 4.35-41, Lugu 8.22-25)

\par }{\PP \VS{23}Yasu ibu iba taluni anda pu birayagola ibunaga talima piaga biaru ibu heba pene.

\VS{24}Ani pialu hearia puyabu hongo howa pu layagola iba yaribu biyagome iba talu biago guaneha iba anda ibalu ibame ti nai hole bini. Ani biyagola Yasu ibu iba talu guaneha palia hondo hene.\XREF{✡}{{\XO 8:24: }{\XT{Iba 4.8}}}

\VS{25}Palia hondo hearia ibunaga talima piaga biaru tigua puwa Yasu mo barila halu lalu, Anduane-o ina homai haramago í̠na biamogo bule heya, lene.


\par }{\PP \VS{26}Ani layagola Yasuhanda ladai bialu lalu, Tí aginaga gi ho kamibe. Tígua mini mbiraore emene wu kamigo agi bulenego wu kamibe, lene. Ani lowa ibugua heyuwa puyabubi iba yaribuhondobi bi layagola puyabu nale ibabi yaribu nabi nimu lowa bayaleore wini.\XREF{✡}{{\XO 8:26: }{\XT{Iba 65.7, 89.9, 107.29, Md 14.31, 16.8}}}


\par }{\PP \VS{27}Ani biyagola bibahende hearume mogo lai howa lalu, Agali ogoni ibu ara alidabe. Puyabumebi ibamebi ibugua bi layago hale hagada, lalu hene.


\par }{\SH Yasuhanda agali kiraha dama daraga hearia wara tagi henego ogo
\par }
{\R (Maga 5.1-20, Lugu 8.26-39)

\par }{\PP \VS{28}Yasu ibu iba timbuni bereago doma ede halu puwa Gadara dindi anda pene. Anda pialu hearia homali egeanda wiaruha agali kira tagira ibalu hearia Yasu lola hene. Agali ogoni labo libuha dama daraga howa wali agali bo wahabehe heago hondowa wali agali hariga ogoriani napiaga hene.\XREF{✡}{{\XO 8:28: }{\XT{Mg 5.1-2, Lg 8.26-27}}}
 
\VS{29}Libugua Yasu lola howa ga̱ lowa lalu, Ngode Datagaliwabe Igini-o í̠na iyahondo agi bule ibiribe. Iya pani nolene horo naibidaore dege pani abale ngule ibiribe, lene.\XREF{✡}{{\XO 8:29: }{\XT{Mg 1.24, Lg 4.34, 4.41}}}


\par }{\PP \VS{30}Emene kaware ale nogo dewa bareni pi̱a̱ nalu bu hene.

\VS{31}Ani bu kago manda buwa agali biago laboha dama daraga hayagome Yasuhondo lalu, Í̠na ina wara tagi holeyagua ina nogo na̱i̱ karuha anda pu holoma̱ya hole pudaba la, lene.


\par }{\PP \VS{32}Ani layagola Yasuhanda dama biaruhondo lalu, Tí tagira pialu nogoha anda pudaba, lene. Ani layagola dama biarume agali biago labo helalu nogo biaruha anda pene. Anda piyagola nogo bibahendeore hayaru bareni dalipebe bialu iba timbuni bereagoha anda piai hayagola ibame nogo biaru nai hene.


\par }{\PP \VS{33}Ibame nogo ani nai hayago de hondowa nogo haru haga hearume gerai lalu tanoni wali agali dewa bu heagoria puwa bibahende biyago te lalu agali ala dama daragahe biago labonagabi te lalu lamiai hene.

\VS{34}Lamiai hayagola wali agali bibahende hearume tano biagoria howa tagira pialu Yasu lola hole pene. Ani pialu howa tigua Yasu de hondowa ibuhondo hongo howa lalu, Í̠ inanaga dindi ogoriani nahe wahalu pu, lene.




\par }\Chap{9}{\SH Yasuhanda agali mbira kuduguhe mo dabi henego ogo
\par }
{\R (Maga 2.1-12, Lugu 5.17-26)

\par }{\PP \VerseOne{1}Yasu iba taluni biralu iba bereago doma dai bialu ibuni haga biagoha dai bu heagola

\VS{2}agali marume agali mbira kuduguhe henego ibu lebereni ira ho yalu ibini. Ani yalu ibiyagola tigua mini mbiraore wu howa biyago hondowa Yasuhanda agali kuduguhe biagohondo lalu, I̱ igini-o í̠naga ko birigo domai hayago gi nahe turu habe, lene.\XREF{✡}{{\XO 9:2: }{\XT{Md 8.10, Mg 2.3-5, Lg 5.18-20}}}


\par }{\PP \VS{3}Ani layagola
Mana lo winigo lawai haga hearume tini hangu la la bialu lalu, Ngode Datagaliwabe ibuni hangume wali agali ko biyago domo wahabehe kagodago agali ogonime Ngode Datagaliwabe mege bialu kagoni ibu aidabe, lo manda bialu berene.

\VS{4}Ti ani lo manda bialu bereago hondowa Yasuhanda tihondo lalu, Dama biangome mini wini manda bialu bedamigoni agibe.\XREF{✡}{{\XO 9:4: }{\XT{Iba 94.11, Md 12.25, Lg 6.8, 9.47, Yo 2.25}}}

\VS{5}Í̠naga ko domai haya lolenego taibidabe be heyalu ibaga bu ha lolenego taibidabe.\XREF{✡}{{\XO 9:5: }{\XT{Mg 2.5, 2.9, Lg 5.20, 7.48}}}

\VS{6}Anigo Agali Hole Ibiyagome dindini howa wali agalime ko biyago domo waholene hongo yu kago tí manda bilimulo walia haro, lene. Ani lowa ibugua agali kuduguhe biagohondo lalu, Heyuwa í̠naga lebere mo yalu andaga pamia, lene.\XREF{✡}{{\XO 9:6: }{\XT{Yo 5.8, 17.2}}}


\par }{\PP \VS{7}Ani laya handala agali biago ibu heyalu andaga pene.

\VS{8}Ani biyagoni hondowa wali agali hearume gi hai howa agali biago Ngode Datagaliwabe ibugua hongo taraore miyiyagonaga tigua Ngode Datagaliwabenaga mini yaraga hene.


\par }{\SH Yasuhanda Madiu olenego ogo
\par }
{\R (Maga 2.13-17, Lugu 5.27-32)

\par }{\PP \VS{9}Yasu ibu ani bialu harigani pole pialu hearia agali mbira dagisi muni miaga mini Madiu ibu dagisi muni miaganenaga andaha berearia hondowa Yasuhanda ibuhondo lalu, I̱ porodagua talima íbu, lene.

\par }{\PP Ani layagola Madiu ibu abale heyalu Yasu talima pene.


\par }{\PP \VS{10}Puwa Yasu ibu Madiu andaga tomo nalu berearia dagisi muni miaga hearubi mana ko biaga dewali hearubi ti Yasubi ibunaga talima piaga biarubi tomo nalu berearia ibalu biraganeni bira para ho berene.\XREF{✡}{{\XO 9:10: }{\XT{Lg 15.1-2}}}

\VS{11}Ani bialu bereagola
Perisi agali maru hearume hondowa ibunaga talima piaga biaruhondo lalu, Tínaga lawai haga ibu mana ko biaga karu heba mandagi tomo nalu bedago irane agibe, lene.\XREF{✡}{{\XO 9:11: }{\XT{Md 11.19, Mg 2.16, Lg 5.30, 19.7}}}


\par }{\PP \VS{12}Bi ani layago hale howa Yasuhanda lalu, Wali agali warago nabe karu anogodame ti biamogo bilo ibu karia napiagago warago bo ngaru hangu anogodame ti biamogo bilo ibu karia piaga.\XREF{✡}{{\XO 9:12: }{\XT{Mg 2.17, Lg 5.31}}}

\VS{13}Anduane Homogonaga
mbugani lo ngago ogo, I̱ mbirale tara tara bo ngulene hame nale howa dara halu biamogo bulene hame ledo, lalu gilibu nga. Bi ogoni irane aginaga layadabe dabo hondole pudaba. I̱ ibirugo wali agali bayale karu olole ndo wali agali ko biaga karu olole ibirugoni, lene.\XREF{✡}{{\XO 9:13: }{\XT{Hos 6.6, Md 12.7, Mg 2.17, Lg 5.32, 1 Ti 1.15}}}


\par }{\SH Tomo nane hagane mana winigo ogo
\par }
{\R (Maga 2.18-22, Lugu 5.33-39)

\par }{\PP \VS{14}Ani biyagola baboraya biaga Yonenaga talima piaga hearume Yasu hearia ibuwa ibuhondo lalu, Inabi
Perisi agali karubi ina
tomo nane haga beramaligo í̠naga talima piaga karume tomo nane nahagadago irane agibe, lene.\XREF{✡}{{\XO 9:14: }{\XT{Lg 18.12}}}


\par }{\PP \VS{15}Ani layagola Yasuhanda tihondo ladai bialu lalu, Tígua agali mbirame wali dabu biragola howa wali agali tomo nole ngoai ho hararume agali wali dabu biaga biago heba mandagi biruwa tomo nole lowa nane darabini ale ho heloleberamibe. Ani naberamili. Horo mbiru agali wali dabu biaga biago ti kagoria howa marume ibu haru poragola tigua tomo nane holebira.\XREF{✡}{{\XO 9:15: }{\XT{Yo 3.29}}}


\par }{\PP \VS{16}Mbiralime aga gobani aga gahengeme lebu para nahaga. Ani lebu para hayagua aga gahenge biago migimugu lalu aga ala tawe biago buda timbu holebira.

\VS{17}Ogonidagua dege mbiralime
waini iba gahenge bedago be nogo dongoneme wabini bamba taweha odo bere nalaga. Mbiralime odo bere layagua waini iba biagome be mo lere lalu tagira polebira. Ani biragola be biagobi ko dege holebira. Ani buligo waini iba gahenge bedago be nogo dongoneme wabini gahenge degeha bere laragola libu haru bayale ogobi labolabo holebira, lene.
 

\par }{\SH Yairasa wanebi wali Yasunaga agani ela hayagobi te ogo
\par }
{\R (Maga 5.21-43, Lugu 8.40-56)

\par }{\PP \VS{18}Yasu ibu anidagua lalu hearia Yu wali agalinaga hondo hagane agali mbira ibuwa Yasu heagoria wanakuihayagi ge duli hanga ho biruwa lalu, I̱ wane áyu dege tongolo miyago ibu lone dabi helo í̠na gime ela habelo mba, lene.\XREF{✡}{{\XO 9:18: }{\XT{Mg 5.22, Lg 8.41-42}}}


\par }{\PP \VS{19}Ani layagola Yasu ibu abale heyuwa ibu piyadagua piyagola ibunaga talima piaga biaru tibi ibu piyadagua pene.


\par }{\PP \VS{20-21}Pialu hearia wali mbira mali pira mbirani kira (21) warago taraore baabo haga berenegome ibuni hangu lo manda bialu lalu, I̱na Yasunaga agani ela haruyagua bayale holebero, lowa Yasu erembirahayagi puwa aga nguinini ela hene.\XREF{✡}{{\XO 9:20-21: }{\XT{Mg 5.25, Lg 8.43}}}\XREF{✡}{{\XO 9:20-21: }{\XT{Md 14.36}}}


\par }{\PP \VS{22}Ani biyagola Yasuhanda beregedalu wali biago hondowa lalu, I̱ wane-o í̠ni Ngode Datagaliwabehondo mini mbiraore wirigome í̠ áyu mo dabi hayago turu halu hongoho habe, lene. Ani layaore dege wali biago warago dabi hai hene.


\par }{\PP \VS{23}Ani bialu Yasu ibu Yu wali agalinaga hondo haga agali biago andaga anda pene. Anda pialu hearia pilipe alebi ga̱wa̱ alebi hiliyula alebi lalu dugu anda howa lalu walime kiabu dugu bialu hearia hondowa

\VS{24}Yasuhanda lalu, Wandari emene ogoni ibu tongolo mia nabi palia dege bidago tí bibahende tagira piai hadaba, lene. Ani layagola tigua Yasu hondo oba halu hene.\XREF{✡}{{\XO 9:24: }{\XT{Yo 11.11}}}

\VS{25}Wali agali bu hearuni tagira piai hayagola Yasu ibugua wandari biago paliaga hobane mbiraha anda puwa wandari biago gi yamiyagola ibu heyini.

\VS{26}Yasuhanda biyagoninaga dindi ogonihayagi hearunime hale ho yogo lai hene.


\par }{\SH Yasuhanda agali de kohe kira mo dabi henego ogo
\par }
{\PP \VS{27}Yasu ibu dindi ogoniha howa tagira puwa ibu harigani pialu hearia agali kira de kohe henego labome Yasu olama mama ibalu howa lalu, Debidi Igini-o iya hondowa dara harene, lene.\XREF{✡}{{\XO 9:27: }{\XT{Md 15.22, 20.29-34}}}


\par }{\PP \VS{28}Yasu ibu andaga anda pu heagola agali kira biago labome talima ibini. Ibiyagola Yasuhanda libuhondo lalu, Libunaga de o dabi habehe i̱ kogo mini mbiraore wu kabibe, lene.

\par }{\PP Libugua ladai bialu lalu, Anduane-o e̱ iya mini mbiraore wu kabagoni, lene.


\par }{\PP \VS{29}Ani layagola Yasuhanda libunaga deni ela halu howa lalu, Líbuni mini mbiraore wu kabigobi dabi hadaba, lene.\XREF{✡}{{\XO 9:29: }{\XT{Md 8.13}}}

\VS{30}Ani layagola libunaga de biago de ngalayagola Yasuhanda libuhondo hongo howa lalu, O birugoniore libugua mbirali nalamilibu, lene.\XREF{✡}{{\XO 9:30: }{\XT{Md 8.4}}}


\par }{\PP \VS{31}Ani laya handala libu pialu howa Yasuhanda o biyagoninaga dindi ogonihayagi hearunime hale hai helo lo yogo lama pene.


\par }{\SH Yasuhanda agali mbira bi nalaga hene mo dabi henego ogo
\par }
{\PP \VS{32}Agali biago labo tagira pialu piyagola wali agali marume agali mbiraha dama daraga hayagola bi nalabehe henego haru ibini.\XREF{✡}{{\XO 9:32: }{\XT{Md 12.22}}}

\VS{33}Dama daraga ho hayago wara tagi hayagola agali biagome bi tenialu lene. Ani biyagola bibahende bu hearume mogo lo nga karu lai howa lalu, Ogonidaguaore mbira Isaraeleni biyaria nahandalu nahende hene kamagoni, lene.\XREF{✡}{{\XO 9:33: }{\XT{Mg 2.12}}}


\par }{\PP \VS{34}Ani layagola
Perisi agali hearume mo yo hondowa lalu, Ogoni dama bibahende karunaga haguane mini Heyolabe ibugua dama maru karu wara tagi holenenaga hongo miyagola wara tagi hayadagoni, lene.\XREF{✡}{{\XO 9:34: }{\XT{Md 10.25, 12.24, Mg 3.22, Lg 11.15}}}


\par }{\SH Yasuhanda wali agali bibahende dara hai ho henego ogo
\par }
{\PP \VS{35}Yasuhanda tano wiaruhabi mabu andaga wiaruhabi wali agali nenege piai halu hene. Ibugua
ngoai hagane andaha howa Ngode Datagaliwabehanda Handame Ho Kagonaga Bi Mana Debene lamiabi lawaibi ha bigi bialu howa dongone ko haga biarubi warago tara tara bo wiarubi mo dabi ha bigi bialu hene.\XREF{✡}{{\XO 9:35: }{\XT{Md 4.23, Mg 1.39, Lg 4.44}}}

\VS{36}Ibugua wali agali dewa bu hearu handalu hearia dara holene ibunaga gubaliniha to̱lai howa hene. Irane ti nogo sibi haru hagane nahe howa hagadagua lulu anda ho pe ho howa mini dege dindi ho heagola dara ho hene.\XREF{✡}{{\XO 9:36: }{\XT{Dag 27.17, 1 Kin 22.17, 2 Bit 18.16, Ese 34.5, Seg 10.2, Md 14.14, Mg 6.34}}}

\VS{37}Ani bu heago hondowa ibugua ibunaga talima piaga biaruhondo lalu, Tomo bialu mo mogo bulenego timbu halu ai tomo ogoni mo mogo bialu biabe bia hagane agali ndiada.\XREF{✡}{{\XO 9:37: }{\XT{Mg 6.34, Yo 4.35}}}\XREF{✡}{{\XO 9:37: }{\XT{Lg 10.2}}}

\VS{38}Anigo mabu anduane ibunime tomo buwa mo mogo bialu biabe bia hagane maru dabalu pu lelo tígua ibuhondo bi lolene nga, lene.




\par }\Chap{10}{\SH Yasuhanda
abosolo homberiali (12) dabenego ogo
\par }
{\R (Maga 3.13-19, Lugu 6.12-16)

\par }{\PP \VerseOne{1}Yasuhanda ibunaga talima piaga homberiali (12) biaru olalu, Ibidaba, lowa dama daragahe karu wara tagi helobi dongone ko hagabi warago tara tara bo ngarubi bibahende mo dabi helobi ibugua tihondo hongo holene mini.\XREF{✡}{{\XO 10:1: }{\XT{Md 9.35, Mg 3.13-15, 6.7, Lg 9.1}}}

\VS{2}Abosolo homberia (12) uruni tinaga mini uru, Saimono mini mende Pida ibubi ibu hamene Andurubi Yamese ibu hamene Yonebi libu Sebedi igini henego

\VS{3}Pilibibi Badolomiubi Tomasabi dagisi muni miaga Madiubi Alibiasa igini Yamesebi Tadiasabi

\VS{4}Saimono ibu ka̱i̱ mini mende
Paidoro ibubi Yudasa Isagariodo ibu Yasu nde lenego ibubi uruni ti Yasuhanda dabene.


\par }{\SH Homberiali (12) biarume biabe bule purogo lenego ogo
\par }
{\R (Maga 6.7-13, Lugu 9.1-6)

\par }{\PP \VS{5}Yasuhanda agali homberiali (12) uruni ani dabowa ti pelonaga bi ogodagua lamini. Tí puwa Yuali ndo wali agali tara tara karuhabi Samaria tano karuhabi napilimu.\XREF{✡}{{\XO 10:5: }{\XT{Ab 13.46}}}

\VS{6}Ogoniha poradagua tígua Isaraele wali agali ti nogo sibi pu ereba ho kagobi kagoria pilimu.\XREF{✡}{{\XO 10:6: }{\XT{Yar 50.6, Md 15.24}}}

\VS{7}Puwa, Ngode Datagaliwabenaga Handame Ho Holene horo ha para holene kaware nga, lalu bi mana lamilimu.\XREF{✡}{{\XO 10:7: }{\XT{Md 3.2, 4.17, Lg 10.9-11}}}\XREF{✡}{{\XO 10:7: }{\XT{Lg 10.4-12}}}

\VS{8}Ani buwa warago bo ngaru mo dabi halubi tongolo mini ngaru mo heya halubi ge hamuabi karu mo dabi halubi dama daragahe karu wara tagi halubi bialu halimu. Tígua áyu yu kamigoni yolome mini ndo yu kamigo ogoni bialu howa yolo ngi nalalimu.\XREF{✡}{{\XO 10:8: }{\XT{Ab 20.33}}}

\VS{9}Tígua pialu howa ngolobi silibabi muni emene toea ale ngarubi mbira nayi pilimu.\XREF{✡}{{\XO 10:9: }{\XT{Lg 10.4}}}

\VS{10}Ani buwa harigani pialu howa muni ngi lowa mo hanagane nubi tingiliya hunianebi ge subi halimbubi nayiore pilimu. Biabe biaga kagohondo mbirale mbira ibu buru pale kago ale mulene nga.\XREF{✡}{{\XO 10:10: }{\XT{Dag 18.31, Lg 10.7, 1 Ko 9.14, 1 Ti 5.18}}}


\par }{\PP \VS{11}Tígua tano mbiranibi mabu andaga mbirahabi anda puwa mbiralime, Tí palimi̱ya ibidaba, larabe hondole pilimu. Poramigola palima larago baba paliaabo halu polene tu haragola pilimu.

\VS{12}Tígua anda mbiraha anda pialu howa, Mo palia holene tí heba helo, lalu anda pilimu.\XREF{✡}{{\XO 10:12: }{\XT{Lg 10.5-6}}}

\VS{13}Wali agali anda ogoniha padarume, Tí palimi̱ya ibidaba, layagua tígua mo palia holene tí heba helo larimigo ti yu helo milimu. Tigua tí palimi̱ya ibidaba nalayagua tígua mo palia holene helo larimigo tíni yamilimu.

\VS{14}Anda mbiraha karumebi tano mbirani karumebi tí palimi̱ya ibidaba nale tígua bi laramigobi hale nahayagua nde tínaga geni abalu para kago taulo wahalu pilimu.\XREF{✡}{{\XO 10:14: }{\XT{Ab 18.6}}}

\VS{15}I̱na tí langerogo Daba Ki Bulene Horo harangi Ngode Datagaliwabehanda dara howa Sodomo wali agalihondobi Gomora wali agalihondobi dabaradagua ndo wali agali tano ogoniha karu hongo howaore dabolebira, lene.\XREF{✡}{{\XO 10:15: }{\XT{Pig 19.24-28, Md 11.24, Yu 7}}}


\par }{\SH Mo tandaga holene tagira ibulebira, lenego ogo
\par }
{\R (Maga 13.9-13, Lugu 21.12-17)

\par }{\PP \VS{16}Yasuhanda lalu, Hale hadaba. Nogo sibi aleore kamigo tí biango gabua ale bu karuha i̱na pudaba larogoni. Tígua pialu howa bayuwa tendore nogombime yolo hinalu piagadagua pialu ega malibu aleme baya hangu hau howaore piagadagua pilimu.\XREF{✡}{{\XO 10:16: }{\XT{Lg 10.3, Yo 10.12, Ab 20.29, Lm 16.19, 1 Ko 14.20, Eb 5.15}}}

\VS{17}Agali karume tí minuwa godi lole haru polebiragobi
ngoai hagane andaha howa tí bolebiragobi ogoniore bayuwa mamage ho halimu.\XREF{✡}{{\XO 10:17: }{\XT{Md 24.9}}}\XREF{✡}{{\XO 10:17: }{\XT{Mg 13.9-11, Lg 12.11-12, 21.12-15}}}

\VS{18}Tí i̱naga minini kamigo hondowa kini karubi gabumane haru haga karubi ti karia godi lama lalu minu yalu poragola tígua Bi Mana Debene tihondobi Yuali ndo wali agali tara tara karuhondobi lamilimulo haru polebira.\XREF{✡}{{\XO 10:18: }{\XT{Ab 25.23, 27.24}}}

\VS{19}Tigua tí godi lama lalu haru poragola agi lole harudabe lowabi aguaore lolego harube lowabi mini dege dindi ho nahalimu. Lolene tu haragola lolene wiragobi loleberami.

\VS{20}Ogoninaga bi loleberamigo tíninaga bi ndo loleberami. Tí Aba Ngode Datagaliwabe Dinini ibugua tínaga miniha howa la lalu langirago loleberami.\XREF{✡}{{\XO 10:20: }{\XT{Yo 14.26, 1 Ko 2.4}}}


\par }{\PP \VS{21}Agalime tini hameneore homelo belo minu mulebira. Waneigini aba karume ti waneiginihondo ogonidagua dege bulebira. Waneiginime ti ai̱ya aba baba hoba migimigi bialu homelo belo minu mulebira.\XREF{✡}{{\XO 10:21: }{\XT{Mai 7.6, Md 10.35, 13.12, Lg 21.16}}}

\VS{22}Ani buwa i̱naga minini kamigo hondowa bibahendeoreme tí handabe manga holebira. Anigo mbiralime hongo howa ho ununu lo haabo hayagua hamaro birangi Ngode Datagaliwabehanda ogoni ibu pele mulebira.\XREF{✡}{{\XO 10:22: }{\XT{Md 24.9, 24.13, Mg 13.13, Lg 21.17, Yo 15.18-21}}}

\VS{23}Tí tano mbirani kamigola mo tandaga hayagua tano mendeni hole gerai lalu pilimu. I̱na tíhondo larogo Agali Hole Ibiyago ibu naibida tagi howa tígua Isaraelenaga tano bibahendeni biabe bulene ngaru biai naholeberami.\XREF{✡}{{\XO 10:23: }{\XT{Md 16.28}}}


\par }{\PP \VS{24}Bu manda biaga kagome ibunaga biawai haga kago bolangua nahaga. Ani biagago garabaya biabe ale bia haga kagome ibunaga anduane kago bolangua nahaga.\XREF{✡}{{\XO 10:24: }{\XT{Lg 6.40, Yo 13.16, 15.20}}}

\VS{25}Anigo bu manda biagame ibunaga biawai haga kagobi holene karulape mitangi bulene nga. Garabaya biabe ale bia haga kagomebi ibunaga anduane kagobi holene karulape mitangi bulene nga. Ani buwa tigua waneigini aba kago ibu mini Heyolabe laga kayagua ibunaga waneigini karubi ti mini koorene ko lolobada, lene.\XREF{✡}{{\XO 10:25: }{\XT{Md 9.34, Mg 3.22, Lg 11.15}}}


\par }{\SH Ngode Datagaliwabehondo hangu gi ho holene ngago ogo
\par }
{\R (Lugu 12.2-7)

\par }{\PP \VS{26}Anigo tígua wali agali hondowa gi nahalimu. Mbirale áyu do ho ngaru mani mo pani hai halu ohowa biniru manda biaihe lalu bulebira.\XREF{✡}{{\XO 10:26: }{\XT{Mg 4.22, Lg 8.17}}}

\VS{27}I̱na arumaha howa langigi berogoni tígua horombe wá haragoria howa larodagua loyane bialu halimu. Tíni hangu howa layane hale harimigo tígua anda dangini howa awa lalu lope halimu.

\VS{28}Dinini heba ndo tingini hangu homelo baga karu hondowa gi nahalimu. Ai dinini tinginila kirabali heli dindiha mo bape habehe Ngode Datagaliwabe kago ibuhondo hangu gi ho halimu.\XREF{✡}{{\XO 10:28: }{\XT{Ais 8.12-13, Lg 12.4, Ya 4.12, 1 Pi 3.14}}}

\VS{29}Ogoninaga tígua muni emene toea ale mbirame ega pimbi ale kira yolo bibehe kami. Anigo ega pimbi ale homane mbira tínaga Aba kagome dindiha pu ereba henalaga ka hendeni.

\VS{30}Ai tínaga haguaneni mandari kamigo bibahendeore daga lai howa heleda hendeni.\XREF{✡}{{\XO 10:30: }{\XT{Lg 21.18, Ab 27.34}}}

\VS{31}Anigo ega pimbi ale biru ngaru goyane lowa tí duniniore kamigo gi nahalimu, lene.\XREF{✡}{{\XO 10:31: }{\XT{Md 6.26, 12.12}}}


\par }{\SH Kerisonaga kogoni lalu latagi holenebi Kerisohondo erembira mulenebi ogo
\par }
{\R (Lugu 12.8-9)

\par }{\PP \VS{32}Mbiralime wali agali bu karu wanakuini howa i̱ mini lalu, I̱ Kerisonaga kogoni, lalu latagi hayagua i̱na nde i̱ Aba dahuliya andagani kagonaga wanakuini howa o biagonaga mini lalu ani dege lolebero.\XREF{✡}{{\XO 10:32: }{\XT{Lg 12.8, Lm 10.9-10, Mo 3.5}}}

\VS{33}Anigo mbiralime wali agali bu karunaga wanakuini howa i̱ mini nale erembira ngiyagua i̱na nde i̱ Aba dahuliya andagani kagonaga wanakuini howa o biagonaga mini nale erembira mulebero, lene.\XREF{✡}{{\XO 10:33: }{\XT{Mg 8.38, Lg 9.26, 2 Ti 2.12}}}


\par }{\SH I̱na mo palia holene yalu ndo mo wai bia holene yalu ibiru, lenego ogo
\par }
{\R (Lugu 12.51-53, 14.26-27)

\par }{\PP \VS{34}I̱na dindi bibahendeni mo palia holene wule yalu ibiyada manda nabilimu. I̱na mo palia holene yalu ndo mo wai bia holene yalu ibiru.\XREF{✡}{{\XO 10:34: }{\XT{Lg 12.49-53}}}

\VS{35}I̱ ibirugo iginime ti aba baba hoba migi migi bu halu waneme ti ai̱ya baba hoba migi migi bu biralu igiri oneme igiri ai̱ya baba hoba migi migi bu biralu bilo ani mo bia hole ibiru.\XREF{✡}{{\XO 10:35: }{\XT{Mai 7.6}}}

\VS{36}Agalinaga waitigi hiriribiore ibuninaga onene waneiginibi ti holebira.\XREF{✡}{{\XO 10:36: }{\XT{Iba 41.9, 55.13}}}


\par }{\PP \VS{37}Mbiralime i̱ gubalini harago goyane lowa ibu ai̱ya abala gubalini timbuniore hayagua ibu i̱naga talima piaga habe nahe holebira. Ani buwa mbiralime i̱ gubalini harago goyane lowa ibu waneigini gubalini timbuniore hayagua ibubi nde i̱naga talima piaga habe nahe dege holebira.\XREF{✡}{{\XO 10:37: }{\XT{Man 33.9, Lg 14.26}}}

\VS{38}Ani buwa mbiralime ibuninaga ira banga yalu i̱ porodagua talima naibiyagua i̱naga talima piaga habe nahe dege holebira.\XREF{✡}{{\XO 10:38: }{\XT{Md 16.24, Mg 8.34, Lg 9.23, 17.33, Yo 12.25}}}

\VS{39}Mbiralime ibuninaga holene ngago mo tene hayagua holene ogoni ereba holebira. Ai mbiralime i̱ mo tene howa ibuni holene hado wahayagua holene gahenge yu holebira, lene.\XREF{✡}{{\XO 10:39: }{\XT{Md 16.25, Mg 8.35, Lg 9.24, 17.33, Yo 12.25}}}


\par }{\SH Emena mulene ngago ogo
\par }
{\R (Maga 9.41)

\par }{\PP \VS{40}Mbiralime tíhondo, Ina hami̱ya ibidaba, layagua i̱bi ibula habiya i̱bu lara. Ani buwa mbiralime i̱hondo, Iya habiya íbu, layagua mbirali i̱ pu layagobi ibula habiya íbu laragoni.\XREF{✡}{{\XO 10:40: }{\XT{Mg 9.37, Lg 9.48, 10.16, Yo 13.20}}}

\VS{41}Mbiralime Ngode Datagaliwabenaga bi latagi haga kago hondowa ibuhondo, Habiya íbu, layagua mani ibubi Ngode Datagaliwabenaga bi latagi haga kagobi libu harume ogoninaga emena yu holeberabi. Ani buwa mbiralime agali mini tigabiwi kago hondowa ibuhondo, Habiya íbu, layagua mani ibubi agali mini tigabiwi kagobi libu harume ogoninaga emena yu holeberabi.\XREF{✡}{{\XO 10:41: }{\XT{1 Kin 17.10, 2 Kin 4.8}}}

\VS{42}Mbiralime i̱naga talima piaga mbira nira kago ibunaga talima piaga kagodago hondowa ibuhondo iba libule nelo hambu miyagua ogoni ibuhondo Ngode Datagaliwabehanda emena mulebiraore laro, lalu Yasuhanda lene.\XREF{✡}{{\XO 10:42: }{\XT{Md 18.5-6, 25.40, Mg 9.41, Hi 6.10}}}




\par }\Chap{11}{\SH Baboraya biaga Yonehanda bi lawia hayago lamule penego ogo
\par }
{\R (Lugu 7.18-35)

\par }{\PP \VerseOne{1}Yasuhanda ibu talima piaga homberiali (12) biaruhondo ani bulebira lalu lamiai halu tano ogoni wahalu tano maru kaware wiaruhayagi ibaga bialu howa wali agalihondo bi mana lawai ha lamia bigi bule pene.


\par }{\PP \VS{2}Yone ibu garabaya andaha hearia Kerisohanda bialu hayuago hale howa Yone ibugua ibuninaga talima piaga maruhondo, Bi agua lalu Yasu karia lamule pudaba, lene. Ani laya handala Yasu hearia puwa\XREF{✡}{{\XO 11:2: }{\XT{Md 14.3}}}

\VS{3}ibuhondo lalu, Í̠ baboraya biaga Yonehanda, Mbirali ibulebira, layagoni í̠yagua ina langi. Be mbirali mani ibirabe hondole holomabe, lene.\XREF{✡}{{\XO 11:3: }{\XT{Mal 3.1}}}


\par }{\PP \VS{4}Ani layagola Yasuhanda la dai bialu lalu, Yone karia dai buwa bi hale haramigobi de handaramigobi ibuhondo lamilimu. Lamialu lalu,

\VS{5}De kohe heneru de handalu ge kohe heneru ibaga bialu ge hamuabi heneru mo dabi halu hale tuluhe heneru hale halu homo tongolo mini wiaru mo heya ho helalu ani buwa wali agali yagibano hearuhondo Bi Mana Debene lamialu hea, lalu lamule pudaba.

\VS{6}I̱hondo mini kira nawi karume turu taraore ho holene nga, lene.\XREF{✡}{{\XO 11:6: }{\XT{Md 13.57, 26.31}}}


\par }{\PP \VS{7}Yonenaga talima piaga ibiyago dai bialu heaore Yasuhanda wali agali bu hearuhondo Yone mitangi bialu lalu, Yone ibu dindi koni wali agali nahaga wiagoria ibu hangu heagoha puwa tígua minime agileore hondole manda bu yalu pirimibe. Tani puyabume elape howa hongo nahe yomagelo wiago hondole pirimibe.\XREF{✡}{{\XO 11:7: }{\XT{Md 3.5}}}
 
\VS{8}Tí penedago agi hondole penebe. Agalime aga bayale hangu bu heago hondole pirimibe. Wali agali aga bayale ogonibiore bu kagome homogo anda baya gibi kagoha paliaga ka.

\VS{9}Tígua hondo penedago ogo ale hondole pirima lalu i̱ langidaba ndabe. Ngode Datagaliwabe mana
latagi haga heago hondole pirimibe. E̱ aniore handarimi. Anigo Ngode Datagaliwabe mana latagi haga karu nira lowa ibu daligaore hearia handarimi.\XREF{✡}{{\XO 11:9: }{\XT{Lg 1.76}}}

\VS{10}Ogoninaga Yone mitangi bialu Anduane Homogonaga
mbugani lowini ngago ogo, Ngode Datagaliwabehanda lalu, I̱naga bi lamule piagago ibu í̠ bamba halu í̠naga hariga ba hama pelo ibuhondo pu lolebero, laya, lalu gilibu nga.\XREF{✡}{{\XO 11:10: }{\XT{Mal 3.1, Mg 1.2, Yo 3.28}}}

\VS{11}I̱na tí langerogo agali bibahende heneru mbirali baboraya biaga Yone kagobi ndo ti nira hangu hene. Anigo Ngode Datagaliwabehanda Handame Ho Kagoria mbirali niraore kago ibu Yone bolangua howa duniniore ka.

\VS{12}Baboraya biaga Yonehanda mana lamialu hayangi howa lama íbu gimbu bialu áyu ogoni Ngode Datagaliwabehanda Handame Ho Kagoria mo tandaga halu agali ko karume tinaga hongome karulole manda biaga ka.\XREF{✡}{{\XO 11:12: }{\XT{Lg 16.16}}}

\VS{13}Anigo Mosese heneyangi
Mana lowinigomebi Ngode Datagaliwabe mana latagi haga bibahende henerumebi lama íbu gimbu bialu Ngode Datagaliwabehanda Handame Ho Kagonaga mana laabo halu Yone hayangi lairi hene.

\VS{14}Ani bialu tígua tinaga bi hale howa mini mbiraore wua biyagua Elaya ibulebira lalu mbiwia halu lowinigo Yone íbu kagoni.\XREF{✡}{{\XO 11:14: }{\XT{Mal 4.5, Md 17.10-13, Mg 9.11-13}}}

\VS{15}Ogonigo tí hale kamiyagua nde hale haramine.


\par }{\PP \VS{16}Wali agali áyu karuni i̱na bi agi ale lalu mo manda bu hondoabe. Ti waneigini magadi hamani mbolatola balu biru wiagago ale ka. Maru mbolatola balu bira wiyarume maru mbolatola balu bedaruhondo ola amu halu lalu,

\VS{17}Iname tínaga pilipe la halu wali dabu bialu howa iba gana lagane la harimagola tígua mali nali harimi. Ani birimigola iname homenenaga kiabu dugu bia halu iba gana la harimagola tígua dugu nabi dege harimi, lalu hagago ale ti ka.

\VS{18}Ani buwa baboraya biaga Yone ibu íbu howa
tomo nane hagane mana bialu
waini ibabi nane hene. Ibu ani biyago hondowa tí bibahendeme, Ibu dama daraga ho ka, larimi.\XREF{✡}{{\XO 11:18: }{\XT{Md 3.4}}}

\VS{19}Ani buwa Agali Hole Ibiyago íbu howa ibugua tomobi waini ibabi ta nabi nalu hene. Ani biyago hondowa tí bibahendeme lalu, Agali o kago ibu tomo na gimbu bialu waini iba naabo haga ka. Ibu dagisi muni miagabi mana ko biagabi karu baba nenege hinu mandagi kagonigo de handadaba, larimi. Anigo Ngode Datagaliwabenaga mini gigabiwi holene bia pani haragome heneneore ngago walia holebira, lene.\XREF{✡}{{\XO 11:19: }{\XT{Md 9.10-14, Lg 7.35}}}


\par }{\SH Tano maruha wali agalime mini mbiraore nawi henego ogo
\par }
{\R (Lugu 10.13-15)

\par }{\PP \VS{20}Yasuhanda tano maruha howa agalime nabiagane ale dewaore biyagola wali agali uruniha bu hearume mini beregeda nabi hene. Ani biyagola Yasuhanda ti talialu lalu,

\VS{21}Korasini wali agali kamiru tínaga mo ko holene timbu gibiore wulebirago dara ho ko. Bedesaida wali agali kamirubi tínaga mo ko holene timbu gibiore wulebirago dara ho ko. Tí hemiruha agalime nabiagane ale biyago Taia Saidonolani abale bidale nde ti ko binigo wahai harima lalu walia helo dara howa walia halu aga karulowa tinaga dongoneni be mo dugu hirame kaleda.\XREF{✡}{{\XO 11:21: }{\XT{Ais 23.1-18, Ese 26.1–28.26, Yol 3.4-8, Amo 1.9-10, Yna 3.6, Seg 9.2-4}}}

\VS{22}I̱na tí langerogo Daba Ki Bulene Horo harangi Ngode Datagaliwabehanda dara timbuni howa Taia Saidonolanaga wali agalihondo dabaradagua ndo wali agali tano uruniha kamiruhondo hongo howaore dabolebira.

\VS{23}Ai tí Kabaniamani kamiru dahuliya togo wialu polenaga tíninaga yaraga hoa kamibe. Tí heli dindiha minu bape ho helolebira. Tíhondo agalime nabiagane ale biyago Sodomo wali agalihondo bidale Sodomo tano ogoni áyu haabo kale.\XREF{✡}{{\XO 11:23: }{\XT{Pig 19.24-28, Ais 14.13-15}}}

\VS{24}Anigo Daba Ki Bulene Horo harangi Ngode Datagaliwabehanda dara timbuni howa Sodomo wali agali dabaradagua ndo tí kamiru hongo howaore dabolebira, lene.\XREF{✡}{{\XO 11:24: }{\XT{Md 10.15, Lg 10.12}}}


\par }{\SH Yasuhanda, I̱ kogoria ha̱lo̱ birule íbu, lenego ogo
\par }
{\R (Lugu 10.21-22)

\par }{\PP \VS{25}Horo ogoningi Yasuhanda lalu, Aba-o hari daliganagabi dindinagabi Anduane Homogo í̠ kegoni. Dindi mana manda bu karubi mini gigabiwi karubi tihondo walia nahe harigo mini nalene wali agali ta nabi karuhondo í̠naga mana tara walia harigonaga turu halu ka̱i̱ laro.\XREF{✡}{{\XO 11:25: }{\XT{1 Ko 1.26-29}}}

\VS{26}E̱ore. I̱ Aba-o í̠ni bule hame lededagua birida.


\par }{\PP \VS{27}Anigo í̠ Abahanda mbirale bibahende i̱hondo ngiai haya. Bibahendeoreme Igini ibu ogo kalo manda nabi Aba ibuni hangu manda bu ka. Ani buwa bibahendeoreme Aba ibu ogo kalo manda nabi Igini ibuni hangu manda bu ka. Igini ibugua ibu Aba walia hoa biragohondo walia haragola tigua Aba ogooreda lowa manda bu holebira.\XREF{✡}{{\XO 11:27: }{\XT{Md 28.18, Yo 1.18, 3.35, 10.15, 17.2, Pb 2.9}}}


\par }{\PP \VS{28}Tí bibahendeme mbirale gendabi ngaru erekui howa yu kamiru ha̱lo̱ bereloliya i̱ kogoria ibai hadaba.\XREF{✡}{{\XO 11:28: }{\XT{Yar 31.25}}}

\VS{29}I̱ni mo dindiha haganebi hogorale bu haganebi kogonigo tígua i̱ha howa bu manda bule i̱ni
dariba hamagamaga kogonaga ira nguini mende tínime yadaba. Ani mo yaramigola ha̱lo birulene handa walia holeberami.\XREF{✡}{{\XO 11:29: }{\XT{Yar 6.16, Seg 9.9, Yo 13.15, Pb 2.5, 1 Yo 2.6}}}

\VS{30}Ani buleberamigo irane i̱na dariba hamagamaga kogonaga ira nguini mende nguleberogo awadaga ngago mbirale i̱na tíni mo yalimulo ngerogo gendabi ndo yabiabi ngero, lene.\XREF{✡}{{\XO 11:30: }{\XT{1 Yo 5.3}}}




\par }\Chap{12}{\SH Sabada horongi biabe nabiaga winigo ogo
\par }
{\R (Maga 2.23-28, Lugu 6.1-5)

\par }{\PP \VerseOne{1}Lu ndo emene tigi mbira dege howa
Sabada horongi Yasu ladi ale mini widi teha pialu howa ibunaga talima piaga biaru garibi layagola widi biagonaga lini deago dowa nama nama pene.\XREF{✡}{{\XO 12:1: }{\XT{Man 23.25, Mg 2.23-28, Lg 6.1-5}}}

\VS{2}Ani biyagola
Perisi agali hearume Yasuhondo lalu, Inanaga
Mana lowini ngago Sabada horongi nabulene wini ngago í̠naga talima piaga biarume pugualu bialu karuni handa, lene.\XREF{✡}{{\XO 12:2: }{\XT{Har 20.10, Md 12.10, Lg 13.14, Yo 5.10, 7.23}}}


\par }{\PP \VS{3}Ani layagola Yasuhanda tihondo ladai bialu lalu, Debidibi ibunaga agalirubi tomo nawiyagola garibi lowa Debidihanda bini gilibu ngago tí nahende kamibe.\XREF{✡}{{\XO 12:3: }{\XT{1 Sml 21.1-6}}}

\VS{4}Ibu Ngode Datagaliwabenaga andaha anda puwa mberedi Ngode Datagaliwabehondo loma bialu mini wiago muwa ibunibi ibunaga agalirubi heba nene. Ani binigo Mana lowini ngago mberedi ogoni nanolene wini nga manda buwa nene.
Loma binigo mo miagane agali degeme nolene nga lowini.\XREF{✡}{{\XO 12:4: }{\XT{LBM 24.9}}}

\VS{5}Ani buwa Mosese heneyangi Mana lowini ngago de nahende dege kamibe. Bi ogodagua lalu bi lowini ngagoni. Sabada horo bibahendengi loma binigo mo miaga agali karume Ngode Datagaliwabenaga andaha howa Sabada horonaga bulene bi lo ngago pugualu haga howa, Tí ko birimida, nalagago manda nabi dege haabo kamibe.\XREF{✡}{{\XO 12:5: }{\XT{Dag 28.9-10}}}

\VS{6}Ngode Datagaliwabenaga anda goyane hene howa mbirale mbira áyu ogoria ngago duniniore nganenaga tí langero.\XREF{✡}{{\XO 12:6: }{\XT{Md 12.41-42, Lg 11.31-32}}}

\VS{7}Anduane Homogonaga
mbugani lo ngago ogo, I̱na mbirale loma bialu irani bo delolene hame nale biamogo bulene hame ledogo, lalu gilibu nga. Anigo bi i̱na larogo irane ogo ale laralo manda bidamile tígua wali agali ko nabi karuhondo, Tí ko birimida, nalaga kamile.\XREF{✡}{{\XO 12:7: }{\XT{Hos 6.6, Md 9.13}}}

\VS{8}Ogoninaga Agali Hole Ibiyago ibu Sabada horonaga Anduane ka, lene.


\par }{\SH Agali mbira gi kohe henego ogo
\par }
{\R (Maga 3.1-6, Lugu 6.6-11)

\par }{\PP \VS{9}Yasu ibu dindi ogoni wahalu puwa
ngoai hagane anda mbiraha pene.

\VS{10}Anda ogoniha agali mbira gi mbariane kohe henego íbu hene. Agali maru hearume Yasuhondo, Í̠na koore biri, loa howa tigua ibuhondo lalu, Inanaga
Mana lowini ngagome
Sabada horongi mo dabi holene lalu lo ngabe be nalowibe, lene.\XREF{✡}{{\XO 12:10: }{\XT{Lg 14.3}}}


\par }{\PP \VS{11}Ani layagola Yasuhanda ladai bialu lalu, Aniyagua tínaga nogo sibi mbira Sabada horongi uliha pilayagua agua buleberami. Nogo sibi anduaneme uliha howa Sabada horongi dugu baraga naholebirabe.\XREF{✡}{{\XO 12:11: }{\XT{Har 23.4-5, Man 22.4, Lg 14.5}}}

\VS{12}Nogo sibi emene bagi hene ale lowa agali dunini timbuniore ka hendedeni. Anigo inanaga Mana lowini ngagome Sabada horongi mbirali biamogo bulene nga laga ndobe, lene.

\VS{13}Ani lowa ibugua agali gi kohe biagohondo lalu, Í̠naga gi mbariane dogola, lene.

\par }{\PP Agali biago ibugua gi dogo layagola lone bayale ho dai bialu gi mendeyagi heagobi dege hene.

\VS{14}Ani biyagola
Perisi agali biarume ibu helalu puwa, Yasu homelo agi bimabe, lalu lo manda bialu hene.\XREF{✡}{{\XO 12:14: }{\XT{Md 26.4, 27.1, Mg 3.6, Lg 6.11, Yo 7.1, 7.19, 11.53}}}


\par }{\SH Ngode Datagaliwabenaga Biabe Bia Haga dabo helenego ogo
\par }
{\PP \VS{15}Yasuhanda ibu bole lo manda bialu heago hale howa dindi ogoniha nahe wahalu piyagola wali agali dewa bu hearubi ibu piyadagua pene. Pialu howa ibugua bibahende warago bo wigi biaru mo dabi haga bima pialu howa\XREF{✡}{{\XO 12:15: }{\XT{Mg 3.7-10}}}

\VS{16}tihondo, I̱na o beroruniore maru lamulemeni, laga bima pene.\XREF{✡}{{\XO 12:16: }{\XT{Md 8.4, Mg 3.12}}}

\VS{17}Ibugua ogoni bima penedagoni Ngode Datagaliwabehanda ibunaga mana
latagi haga Aisaiaha howa mbiwia henego lola hene. Bi mbiwia henego ogo,


\par }{\Q \VS{18}I̱naga biabe bia haga i̱na dabarugo o kagoni.\XREF{✡}{{\XO 12:18: }{\XT{Ais 42.1-4, Md 3.17, 17.5}}}

\par }{\Q I̱na ibu gubalini howa turu ho kogoni.

\par }{\Q I̱na i̱ Dinini ibuniore hole pu larogola

\par }{\Q ibugua i̱naga daba ki bulene ogobiore nga lalu wali agali dindi tara tarani bu karuhondo lo pebe bialu holebira.


\par }{\Q \VS{19}Ibugua lai lalubi ga̱ lalubi nalolebira.

\par }{\Q Harigani howa awa lalu nalolebira.


\par }{\Q \VS{20}Gambe mbira podabehe ema bialu duru lalu kago podope naholebira.

\par }{\Q Ira hale mbira hundibehe auhe dalu kago ba hundiaore naholebira.

\par }{\Q Tigatiga bulene ngaru bolangua hai helo ibugua bia ho wiaabo holebira.


\par }{\Q \VS{21}Wali agali dindi tara tarani karume ibu mitangi bialu mini dunu bia ho holebira,

\par }{\MM lalu gilibu nga.


\par }{\SH Yasu dama Heyolabelanaga te ogo
\par }
{\R (Maga 3.20-30, Lugu 11.14-23)

\par }{\PP \VS{22}Ani biyagola howa wali agali maru hearume agali mbiraha dama daraga hayagola howa debi ko halu bibi nalabehe henego Yasu hearia haru ibini. Haru ibiyagola Yasuhanda dama wara tagi hayagola agali biago debi handabehe halu bibi labehe hene.\XREF{✡}{{\XO 12:22: }{\XT{Md 9.32-33}}}

\VS{23}Yasuhanda ani biyagoni hondowa wali agali dewa bu hearume miniha mogo lai howa lalu, Ibu Debidi Iginidabe, lene.


\par }{\PP \VS{24}Ani layagola hale howa
Perisi agali hearume lalu, Ani ago dama bibahende karunaga haguane Heyolabe kagome ani bilonaga hongo miyago yu howa biragoni, lene.\XREF{✡}{{\XO 12:24: }{\XT{Md 9.34, 10.25, Mg 3.22, Lg 11.15}}}


\par }{\PP \VS{25}Yasuhanda tinaga miniha tongoyongo paluwa lalu hearuni manda buwa tihondo lalu, Dindi mbiraoreni howa tale bigi bigi bu howa wai bia a̱i̱ na̱i̱ biyagua lu bia ho wiaabo naholebira. Ogonidagua dege tano mbirani wali agali bu kayaguabi hameigini mbiraore bu kayaguabi tale bigi bigi bu howa wai biyagua hangu hangu haga haga bu holebira.\XREF{✡}{{\XO 12:25: }{\XT{Md 9.4, Yo 2.25, Mo 2.23}}}

\VS{26}Anigo dama Heyolabeme haru kagoria howa marume maru baba hoba migi migi bialu wai bialu kayagua ogoni abale tale bigi bigi bu henego bia ho wiaabo habe nahe holebira.

\VS{27}Bi o larogoni tígua i̱hondo dama daraga karu wara tagi holene hongo dama Heyolabeme miya larimigonaga laro. Anidago tí baba haga kamirume dama daraga karu wara tagi helo hongo miyadago aiwabe. Aniyagua tínaga aria karu biabe biragome tí kagua manda birimigo walia haga ka.

\VS{28}Anigo ogoninaga irane i̱na dama daraga karu wara tagi holiyanaga hongo dama Heyolabeme ngiya larimigo ndo. Ngode Datagaliwabe Dinini ibugua i̱hondo hongo ngiyagoni karulo howa bero. O berogoni Ngode Datagaliwabenaga Handame Ho Holene tíni kamigoria abaleore íbu nga lalu walia haragoni.\XREF{✡}{{\XO 12:28: }{\XT{Dan 2.44, 7.14, Lg 1.33, 17.20-21, Ab 10.38, 1 Yo 3.8}}}


\par }{\PP \VS{29}Mbiralime agali hongohe kagonaga andaha ibunaga mbirale ngaru mo kayu bule pobe nahe holebira. Ibugua agali hongohe biago ala gi gebi minu huba bu wiyagua nde mani ibunaga andaha mbirale ngaru mo kayu bule pobehe holebira.\XREF{✡}{{\XO 12:29: }{\XT{Ais 49.24, Lg 11.21-23, 1 Yo 4.4}}}


\par }{\PP \VS{30}Mbirali i̱ aria ndo kago ibu i̱la waitigi ibuni ho ka. Ani buwa mbirali i̱la mo mogo bulene hame nale kagome waro hila halu bo purogo la haga ka.\XREF{✡}{{\XO 12:30: }{\XT{Mg 9.40, Lg 9.50, 11.23}}}

\VS{31}Anigo i̱na tí langerogo wali agalime ko biyagobi mege biyagobi domo wahabehe holebira. Mbiralime Ngode Datagaliwabe Dinini mege biyagua ibunaga ko ogoni domo wa naholebira.\XREF{✡}{{\XO 12:31: }{\XT{Mg 3.28-29, Lg 12.10, Ab 7.51, 1 Ti 1.13, Hi 6.4-6, 10.26, 1 Yo 5.16}}}

\VS{32}Mbiralime Agali Hole Ibiyago mege biyagua ko ogoni biyago Ngode Datagaliwabehanda domo wahabehe ka. Mbiralime Ngode Datagaliwabe Dinini mege biyagua ko ogoni biyago Ngode Datagaliwabehanda áyubi awebi domo wa naholebiraore.\XREF{✡}{{\XO 12:32: }{\XT{Md 11.19, Lg 12.10, Yo 7.12, 7.52, 1 Ti 1.13}}}


\par }{\SH Irame lini daganegonaga te ogo
\par }
{\R (Lugu 6.43-45)

\par }{\PP \VS{33}Ira bayale kagome linibi bayale dege daga ka. Ira ko kagome linibi ko dege daga ka. Ira bibahende lini darago hondowa ira ogobiore kalo manda beramili.\XREF{✡}{{\XO 12:33: }{\XT{Md 7.16-20, Lg 6.44}}}

\VS{34}Tí nogombi ale kamiru. Tígua tíni ko ngubi howa bi bayale agua loleberamibe. Bu habaneha to̱lo ngagobi ne harigaha la tagi haga.\XREF{✡}{{\XO 12:34: }{\XT{Md 3.7, 15.18, 23.22, Lg 3.7, 6.45}}}

\VS{35}Mbirali bayale kagome ibuninaga bu habaneha bayale ngagobi bia tagi haga ka. Mbirali ko kagome ibuninaga bu habaneha ko ngagobi bia tagi haga ka.


\par }{\PP \VS{36}Bi o langerogo wali agaliru tígua nagalone larimigonaga irane Daba Ki Bulene Horo harangi hangu hangu howa ladai buleberami.

\VS{37}Horo ogoningi tínaga bi larimigome tí dabalu karulape harimi nakarulape harimi lalu walia holebira, lene.


\par }{\SH Agalime nabiagane ale bia, lenego ogo
\par }
{\R (Maga 8.11-12, Lugu 11.29-32)

\par }{\PP \VS{38}Ani layagola Mana lowinigo lawai haga maru hearumebi
Perisi agali maru hearumebi laraga halu lalu, Lawai haga-o agalime nabiagane ale mbira hondoa ho kamago í̠na mbira bia, lene.\XREF{✡}{{\XO 12:38: }{\XT{Md 16.1, Mg 8.11, Lg 11.16, Yo 6.30, 1 Ko 1.22}}}


\par }{\PP \VS{39}Ani layagola Yasuhanda mogo lo hondowa lalu, Wali agali áyu karume ko dege bialu Ngode Datagaliwabe mo tene nahaga haabo kago agidabe. Tígua i̱hondo agalime nabiagane ale mbira bia larimibe. Agalime nabiagane ale mbira Ngode Datagaliwabe mana
latagi haga Yonahondo biyago dege binigo mitangi bulene nga.\XREF{✡}{{\XO 12:39: }{\XT{Md 16.4, Mg 8.12, Lg 11.29-32}}}

\VS{40}Yona ibu wena timbu mbiranaga tombeha horo tebiru mbi tebiru lowa berenedagua Agali Hole Ibiyagome nde horo tebiru mbi tebiru lowa dindiha wiai holebira.

\VS{41}Daba Ki Bulene Horo harangi Nineba wali agalime wali agali áyu karu baba heyuwa tihondo. Tí nakarulapeore birimi, lalu hongo howa lolebira. Irane ti Yonahanda Ngode Datagaliwabe bi mana latagi hayago hale howa mini beregedalu ko bibahende wahai hene. Anigo i̱na tíhondo heneneore larogo áyu ogoriani kago ibu Yona henegobi ndo ibu duniniore ka, lene.\XREF{✡}{{\XO 12:41: }{\XT{Yna 3.5}}}

\VS{42}Daba Ki Bulene Horo harangi Siba wali agalinaga Kuini wali ibugua wali agali áyu karu baba heyuwa tihondo, Nakarulapeore birimi, lalu hongo howa lolebira. Irane wali ogonime Solomonohanda mini gigabiwi howa bi mana wále lawai hayagola hale hole ibuni dindi kaundiaore howa ibaabo hene. Anigo i̱na tíhondo larogo áyu ogoriani kago ibu Solomono henegobi ndo ibu duniniore ka, lene.\XREF{✡}{{\XO 12:42: }{\XT{1 Kin 10.1-10, 2 Bit 9.1-12, Md 12.6}}}


\par }{\SH Dama mbira lone dai binigo ogo
\par }
{\R (Lugu 11.24-26)

\par }{\PP \VS{43}Agali mbiraha dama daraga hayago wara tagi haya handala dama biago ibu puwa ibuni holenaga dindi tuhe mbira agiha ngabe hondole dindi bibahendeha tai bialu haga. Tai bialu howa mbira handa walia naheyagua\XREF{✡}{{\XO 12:43: }{\XT{Yob 1.7, Lg 11.24, 1 Pi 5.8}}}

\VS{44}ibuni hangu lo manda bialu lalu, I̱ni andaga biagoriani dai bulebero, lo manda biaga. Ani lalu ibuni andaga biagoha dai buwa handalu karia mbira nahe bayale gini bu waho ngaria handa walia haga.

\VS{45}Hondo wialu lone tagira puwa ibuni ko kagobi ndo lowa dama karia koorene ko karu haru dai bialu anda puwa anda ogoniha haga. Ani buwa dama biarume ibuha karulai haragola agali biago abale ko hayago emene ko lowa mani ko timbuniore holebira. Wali agali ko ngubi áyu o karuha ogonidaguaore bulebira, lene.\XREF{✡}{{\XO 12:45: }{\XT{Hi 6.4, 2 Pi 2.20-22}}}


\par }{\SH Yasu ai̱ya hamenerunaga te ngago ogo
\par }
{\R (Maga 3.31-35, Lugu 8.19-21)

\par }{\PP \VS{46}Yasu ibu wali agali hearuhondo bi lamialu hearia ibu ai̱ya hameneru ibini. Ti tagirani howa, Ibu baba te lole kama, lene.\XREF{✡}{{\XO 12:46: }{\XT{Md 13.55, Mg 3.31, Yo 2.12, Ab 1.14}}}

\VS{47}Ani layagola wali agali hearuni mbiragome Yasuhondo lalu, Í̠ ai̱ya hameneru í̠ baba te lama lole li tagirani ka, lene.


\par }{\PP \VS{48}Ani layagola Yasuhanda ladai bialu lalu, I̱ ai̱ya ago i̱ hamenebi arube, lene.

\VS{49}Ani lowa ibugua ibunaga talima piaga biaruhondo gi dola amu howa lalu, I̱ ai̱ya hamenerubi o karunigo de handadaba.

\VS{50}Wali agalime i̱ Aba dahuliya andaga kagome hame ledadagua bialu karu i̱ hamenebi i̱ mbalinibi i̱ ai̱yabi ka, lene.\XREF{✡}{{\XO 12:50: }{\XT{Yo 15.14, Lm 8.29, Ga 5.6, 6.15, Kl 3.11, Hi 2.11}}}




\par }\Chap{13}{\SH Bi yobage lowa tomo egene polama pene lenego ogo
\par }
{\R (Maga 4.1-9, Lugu 8.4-8)

\par }{\PP \VerseOne{1}Yasu ibu horo ogoningi dege andaga howa tagira pialu iba timbuni bereago angeni puwa mana lawai hole berene.

\VS{2}Berearia wali agali dewaore íbu ngoai howa ibu bereagoria ho mabu bupe hayagola ti iba angeni helowa ibu iba taluni uba ede ho berene.\XREF{✡}{{\XO 13:2: }{\XT{Lg 5.1-3}}}

\VS{3}Ani biruwa ibugua bi yobage lowa mana dewaore lamialu lalu,

\par }{\PP Agali mbirame ladi ale mini widi egene mabuni ba a̱i̱ na̱i̱ bima pene.

\VS{4}Ba a̱i̱ na̱i̱ bima piyagola howa egene maru hariga teneni ibira ho wiaria egame ibuwa mo nai hene.

\VS{5-6}Egene maru ege to̱le̱ dindi emene mbaliahe wiagoriani ibira howa abale anda halu dindi emene pini unura puabo habe naheyagola yuni emene doai lalu tagira ibiyago ni daba hayagola gau lai hene.

\VS{7}Ani buwa egene maru ira anihe gandula anda hene wiagoria ibira howa ani heba mandagi anda hamaga howa ho gengedalu oge hayagola lini nadabehe hene.

\VS{8}Egene maru dindi bayale wiagoriani ibira howa anda halu irane marume pira pira (100) dene. Marume pira waragaria (60) dene. Marume pira tebira (30) dene, lene.


\par }{\PP \VS{9}Ani lowa Yasuhanda lamaro bialu lalu, Hale kamiyagua nde hale haramine, lene.


\par }{\SH Bi yobage lolene irane winini lenego ogo
\par }
{\R (Maga 4.10-12, Lugu 8.9-10)

\par }{\PP \VS{10}Ani layagola Yasunaga talima piaga biarume Yasu hearia ibuwa lalu, Í̠na wali agalihondo bi lamialu howa bi yobage lowa hangu lamigi biriligoni aginagabe, lene.


\par }{\PP \VS{11}Yasuhanda ladai bialu lalu, Ngode Datagaliwabehanda Handame Ho Kagonaga manda bulene ala pani nahe ngelenego maru karu ndo tí manda bilimulo ngiya.

\VS{12}Ogoninaga mbiralime mbirale mbira yu kagohondo dewa mo tago halu mulebira. Ani miragola karulape dege yu helo ndo dewaore yu helo mulebira. Anigo mbiralime mbirale mbira nayi howa emeneore yidago yamulebira.\XREF{✡}{{\XO 13:12: }{\XT{Md 25.29, Mg 4.25, Lg 8.18, 19.26}}}

\VS{13}I̱na maru karuhondo bi lamialu howa bi yobage lowa laruligoni irane tigua handaya howa de handa nabulebiragonagabi hale howa manda nabulebiragonagabi laruli.\XREF{✡}{{\XO 13:13: }{\XT{Man 29.4}}}

\VS{14}Anigo Ngode Datagaliwabe mana
latagi haga Aisaiahanda mbiwia henego tiha lola holebirago ogo,\XREF{✡}{{\XO 13:14: }{\XT{Mg 4.12, Yo 12.40, Ab 28.26-27}}}\XREF{✡}{{\XO 13:14: }{\XT{Ais 6.9-10}}}

\par }{\Q Wali agali urunime hale haabo hara tiraga minime manda nabulebira.

\par }{\Q Tigua de handaya haabo hara tiraga galone handa walia naholebira.


\par }{\Q \VS{15}Irane tinaga mini ndibulo wahene ka.\XREF{✡}{{\XO 13:15: }{\XT{Hi 5.11}}}

\par }{\Q Tinaga haleme hale holilono hale ndibulo wahene ka.

\par }{\Q Tinaga deme hondolilono de ndibulo wahene ka.

\par }{\Q Ngode Datagaliwabehanda lalu, Tigua ani nabidale ti deme handalu haleme hale halu minime manda bialu

\par }{\Q i̱hondo mini beregedo kale.

\par }{\Q Ani bidale nde i̱na ti mo dabi kole, lenego,

\par }{\MM lalu gilibu nga.


\par }{\PP \VS{16}Tí áyu turu taraore howa a̱e̱a̱ ka̱e̱a̱ bu kamigoni. Tínaga deme hendedami. Tínaga haleme hale kami.\XREF{✡}{{\XO 13:16: }{\XT{Lg 10.23-24}}}

\VS{17}I̱na tí langerogo Ngode Datagaliwabe mana
latagi haga dewaoremebi Ngode Datagaliwabenaga wali agali dewaoremebi tígua handaramidagua hondoa timbuni howa handa nabi hene. Tígua hale haramidagua hale hoa timbuni howa hale nahe hene, lene.\XREF{✡}{{\XO 13:17: }{\XT{Yo 8.56, Hi 11.13, 1 Pi 1.10-12}}}


\par }{\SH Bi yobage lenegonaga lone garealo minigo ogo
\par }
{\R (Maga 4.13-20, Lugu 8.11-15)

\par }{\PP \VS{18}Yasuhanda ani lowa lalu, Egene polene biagonaga bi yobage larugoni irane aginaga layadabe hondole hale hadaba.

\VS{19}Ngode Datagaliwabehanda Handame Ho Kagonaga bi mana hale howa manda nabi karu ti egene harigani ibira hayago ale ka. Ani kagola dama Heyolabeme abale ibalu tigua bi mana hale hayago mo yalu piaga.

\VS{20}Tomo egene ege to̱le̱ dindi mbaliaheni ibira hayago ale wali agali marume bi mana abale hale howa turu halu mo yaga.

\VS{21}Ani buwa tinaga bu habaneha anda puabo habe nahedagola ti ho wiaabo nahaga. Ani buwa marume tigua bi mana mo yayago hondowa ti mo tandaga haragolabi mo ko holene íbu ngagolabi ti abaleore yu wahalu piaga.

\VS{22}Tomo egene dindi ani gandula anda hene wiagoriani ibira hayago ale wali agali marume bi mana hale howa dindini holene mitangi bialu mini tumutumu wu holenebi dindinaga mbirale dewa ngaru minime wua hai ho holenebi urunime bi mana hale hayago ho gengedalu oge haragola lini nadaga ka.\XREF{✡}{{\XO 13:22: }{\XT{Md 6.19-34, Lg 12.16-21, 1 Ti 6.9-10, 6.17}}}

\VS{23}Tomo egene dindi bayaleni ibira hayago ale wali agali maru karume bi mana baya hangu hale howa mo yai halu tiha lini dewa pira pira (100) da pira waragaria (60) da pira tebira (30) daga bigi biaga ka, lene.


\par }{\SH Bi yobage lowa egene ko mbira widi alenaga te lenego ogo
\par }
{\PP \VS{24}Yasuhanda bi yobage dege mende lowa lalu, Ngode Datagaliwabehanda Handame Ho Kagoria ogobi nga. Agali mbirame ibuni mabuni ladi ale mini widi egene bayaleore ba a̱i̱ na̱i̱ bini.

\VS{25}Ani biyagola mbiraga mbirungi ti bibahende palia hondo hai heagola waitigi agali mbirame ibuwa widi egene ba a̱i̱ na̱i̱ bu wiyagoha egene ko mbira widi ale ba a̱i̱ na̱i̱ bu ngelalu ibu pu wahene.

\VS{26}Widi anda halu lini dolene tuore hayagola egene ko widi ale biagobi mandagi anda ho hearia hendene.

\VS{27}Mabu anduanenaga biabe bia haga biarume abale dai buwa mabu anduane biago lamialu lalu, Anduane-o í̠ mabuni widi egene bayale hangu ba a̱i̱ na̱i̱ biribe toba harimago. Egene ko anda ho kagoni agoha howa ibinigo anda ho kabe.

\VS{28}Ani layagola mabu anduane biagome ladai bialu lalu, Waitigi karume hangayada, lene. Tigua ibuhondo lalu, Iname puwa egene ko widi ale uruni dugu wahole poloma̱ya hame ledebe, lene.

\VS{29}Anduane biagome ladai bialu lalu, Ndo egene ko widi ale áyu dugualu kamiria widi ibuni heba dugumaga holigo helalimu.

\VS{30}Dolene tu wilo áyu widi alebi widi ibunibi mandagi ani anda ho helalimu. Ani helowa mani i̱naga biabe bia hagarume widi ale uruni ala dugualu kabu bigi buwa delai howa mani widi gandulalu mo mogo buwa i̱naga tomo bu wiagaha wilimu larongi wule helalimu, lene.\XREF{✡}{{\XO 13:30: }{\XT{Md 3.12}}}


\par }{\SH Bi yobage lowa ira
masada egenenaga te lenego ogo
\par }
{\R (Maga 4.3-32, Lugu 13.18-19)

\par }{\PP \VS{31}Yasuhanda bi yobage dege tebone lalu, Ngode Datagaliwabehanda Handame Ho Kagoria ogobi nga. Agali mbirame ira
masada egene mbira mo yalu puwa ibu mabuni hengene.

\VS{32}Egene ogoni emeneorego anda haragola ira timbuni anda ho haga. Anda hai kagola ega bedarume ibuwa ira maganeni tinaga anda biaga, lene.


\par }{\SH Bi yobage lowa yidi te lenego ogo
\par }
{\R (Lugu 13.20-21)

\par }{\PP \VS{33}Yasuhanda bi yobage dege mane lalu, Ngode Datagaliwabehanda Handame Ho Kagoria ogobi nga. Walime balawa timbuni beha odape howa yidi ibira haragola balawa mo timbu hagago ogoni aleore nga, lene.


\par }{\SH Bi yobage hangu lowa laminigo ogo
\par }
{\R (Maga 4.33-34)

\par }{\PP \VS{34}Yasuhanda wali agali bu hearuhondo bi lole howa bame mbira nale bi yobage lowa hangu lamigi bini.

\VS{35}Ibugua ani binidagoni Ngode Datagaliwabe bi mana
latagi haga mbirame mbiwia halu lowinigo lola hene. Bi ala mbiwia halu lowinigo ogo,\XREF{✡}{{\XO 13:35: }{\XT{Iba 78.2}}}

\par }{\Q I̱na tihondo bi lalu howa yobage lalu hangu lamulebero.

\par }{\Q I̱na tihondo mbira pigane wabiyangi howa wini ngaruni manda nabininaga bi lamulebero,

\par }{\MM lenego gilibu nga.


\par }{\SH Egene ko mbira widi alenaga bi yobage lamiyago lone garealo minigo ogo
\par }
{\PP \VS{36}Yasu ibu mana lalu howa andaga pu berearia ibunaga talima piaga biaru ibuwa lalu, Egene ko mbira widi alenaga mabuni ba a̱i̱ na̱i̱ bima pene lalu yobage larigoni irane langi, lene.


\par }{\PP \VS{37}Ani layagola Yasuhanda lalu, Agali egene bayale ba a̱i̱ na̱i̱ biyago ibu Agali Hole Ibiyago ka.

\VS{38}Mabu biago dindi bibahendeore ngagoni. Egene bayalego Ngode Datagaliwabe Handame Ho Kagonaga wali agali kagoni. Egene ko mbira widi ale karu dama Heyolabenaga wali agali kagoni.\XREF{✡}{{\XO 13:38: }{\XT{1 Ko 3.9}}}

\VS{39}Waitigime egene ko mbira widi ale ba a̱i̱ na̱i̱ biyago ibu dama Heyolabe ka. Tomo ogoni dolene tu horo ha maro birangi holebira. Tomo do wulene biabe bia haga biaru ti dahuliyali holebira.

\VS{40}Widi ale duguwa kabu buwa irani delayadagua horo ha maro birangi aniore bulebira.\XREF{✡}{{\XO 13:40: }{\XT{Md 7.16, Yo 15.6}}}

\VS{41}Ani bulebirago Agali Hole Ibiyago ibugua Handame Ho Kagoria howa wali agali ko mo bia haga karubi wali agali ko biaga bibahende karubi mandagi mo mogo bule pelo ibunaga dahuliyaliruhondo, Ani bule pudaba, lolebira.\XREF{✡}{{\XO 13:41: }{\XT{Md 24.31, 25.31-46, Mg 13.27}}}

\VS{42}Ani buwa dahuliyalirume wali agali o biaru ira timbuni dedagoria minu bape holebira. Ani biragola wali agali o biarume dugu bialu tininaga ne gingirulo hayaga bialu holebira.\XREF{✡}{{\XO 13:42: }{\XT{Md 8.12}}}

\VS{43}Ani biragola Ngode Datagaliwabenaga wali agali karume ti Abahanda Handame Ho Kagoria howa ti ni wá tara hagadagua ho holebira. Hale kamiyagua nde hale haramine, lene.\XREF{✡}{{\XO 13:43: }{\XT{Dan 12.3, 1 Ko 15.42, 15.53, 15.58}}}


\par }{\SH Bi yobage lowa muni dindiha do hene lenego ogo
\par }
{\PP \VS{44}Yasuhanda lalu, Ngode Datagaliwabehanda Handame Ho Kagoria ogobi nga. Agali mbirame muni dewaore mabu mbiraha do ho wiaria hendene. Hondowa ibuni karulolenaga lone yi ho dai bu ngelalu turu taraore howa mbirale ibuni yini biaru yolo migi bima pialu mani dai buwa mabu biago yolo bini.\XREF{✡}{{\XO 13:44: }{\XT{Ais 55.1, Md 19.29, Lg 14.33, Pb 3.7-8, Mo 3.18}}}


\par }{\SH Mbirale mbira mini
pealonaga yobage lowa lenego ogo
\par }
{\PP \VS{45}Ngode Datagaliwabe ibugua Handame Ho Kagoria ogobi nga, lowa, Agalime hale pangeha paliagago mini
pealo ogoni bayaleore agiha ngabe hondole tai bume halu haga.

\VS{46}Ani buwa ibugua pealo mbira ngane baya burugule handarangi ibugua mbirale ibuni yini biaru yolo migi bima pialu mani dai buwa pealo baya burugule biago yolo biaga, lene.\XREF{✡}{{\XO 13:46: }{\XT{Min 2.4, 3.14-15, 8.10, 8.19}}}


\par }{\SH Bi yobage lowa wena nunaga te lenego ogo
\par }
{\PP \VS{47}Yasuhanda lalu, Ngode Datagaliwabehanda Handame Ho Kagoria ogobi nga. Wena minaga agali marume wena nu iba timbuni bedagoha ibira haragola wena dewa tara tara minaga.\XREF{✡}{{\XO 13:47: }{\XT{Md 22.9-10}}}
 
\VS{48}Wena nu biago to̱lai haragola angeni yamu ngelowa daba ki halu howa bayale galone bibehego dabo bagi howa be timbuniha ngelaga. Wena ko galone nabibehego dabo wahaga.

\VS{49}Horo ha maro birangi aguani dege bulebira. Dahuliyali karume wali agali kagoria puwa\XREF{✡}{{\XO 13:49: }{\XT{Md 25.32}}} karuni daba ki halu howa bayale biagaru helalu ko biagaru mo mogo bulebira.

\VS{50}Ani buwa wali agali ko biaga biaru ira timbuni dedagoria minu bape haragola ogoniha ti dugu taraore bialu tininaga ne gingirulo hayaga bialu holebira, lene.\XREF{✡}{{\XO 13:50: }{\XT{Md 13.42, Lg 13.28}}}


\par }{\SH Mana gahengebi ala tawebi ngago ogo
\par }
{\PP \VS{51}Yasuhanda tihondo lalu, Mbirale uruni ogo alenaga laya lalu manda bu kamibe, lene.

\par }{\PP Ani layagola tigua ladai bialu lalu, E̱ ina manda bu kamagoni, lene.


\par }{\PP \VS{52}Ani layagola Yasuhanda ladai bialu lalu, Anidago
Mana lowinigo lawai haga bibahende karume Ngode Datagaliwabehanda Handame Ho Kagonaga talima piaga hararu ti agali anda anduaneme ibunaga wia do hagane andaha howa mbirale gahenge aiware tawe ala tawebi haru mandagi mo yalu tagira piagago ale uru ka, lene.


\par }{\SH Nasarete wali agalime Yasu hame nale henego ogo
\par }
{\R (Maga 6.1-6, Lugu 4.16-30)

\par }{\PP \VS{53}Yasu ibu bi yobage uruni lai howa dindi ogoni wahalu\XREF{✡}{{\XO 13:53: }{\XT{Md 7.28}}}

\VS{54}ibuni dalu anda pialu tano biagoria dai bini. Ani dai buwa ibugua
ngoai hagane andaha mana lawai hayagola wali agali biru wiarume mogo lai ho berene. Tigua lalu, Ibu mini gigabi ngago ani howa minidabe. Agalime nabiagane ale birarubi agiha tawedabe.\XREF{✡}{{\XO 13:54: }{\XT{Md 2.23, Mg 6.1, Lg 4.16, 4.22, Yo 7.15}}}

\VS{55}Ibu anda biabe biaga biago igini ndoyagoda. Ibu ai̱ya Meri biralu ibu hamene Yamese Yosebe Saimono Yudasa imaru ndoyagoda.\XREF{✡}{{\XO 13:55: }{\XT{Yo 6.42}}}

\VS{56}Ibu mbaliniru ina heba o bedaruni ndobe. Ibu mbirale uruni wia agiha wiaria minidabe, lene.

\VS{57}Tigua ani lowa ibu handabe manga halu hame nale hene.\XREF{✡}{{\XO 13:57: }{\XT{Md 11.6, Mg 6.3-4, Lg 4.24, Yo 4.44}}}

\par }{\PP Tigua ani biyago manda buwa Yasuhanda tihondo lalu, Ngode Datagaliwabe mana
latagi haga dindi bibahende ngaruniha wali agali karume íbu lai haga ka. Ibuni dindi teneni karumebi ibu hameiginirumebi ti dege hame nale haga, lene.

\VS{58}Dindi ogoriani hearume ibuhondo mini mbiraore nawiyagola ibugua ogoniha agalime nabiagane ale dewaore nabi hene.\XREF{✡}{{\XO 13:58: }{\XT{Mg 6.5-6}}}




\par }\Chap{14}{\SH Baboraya biaga Yone homenego ogo
\par }
{\R (Maga 6.14-29, Lugu 9.7-9)

\par }{\PP \VerseOne{1}O bialu henedagoningi Galili wali agali handame haga Herodo ibu Yasuhanda bialu hayuagoni hale hene.

\VS{2}Hale howa ibugua ibunaga haru haga hearuhondo lalu, Ogoni baboraya biaga Yone ala homayago ho dai bu howa agalime nabiagane ale bulenaga hongo holene yu haruagoni ibudago, lene.


\par }{\PP \VS{3}Ogoninaga ala Herodohanda Yone minuwa pu senime dariba howa garabaya andaha helene. O binidagoni irane Herodo ibugua ibu hamene Pilibi one Herodiasa ibu dabu binigome ibugua Yone garabaya andaha helene.\XREF{✡}{{\XO 14:3: }{\XT{LBM 18.16, 20.21, Md 11.2, Lg 3.19-20}}}

\VS{4}Ala baboraya biaga Yonehanda homa nabi howa Herodohondo lamiaabo halu lalu, Wali Herodiasa ogoniore í̠ one berelo dabu birigo nabulene biridagoni, lene.

\VS{5}Ani layagola howa Herodohanda Yone homelo bo wahole biyaria Yu wali agali hearu hondowa gi howa wahene. Irane Yu wali agali tigua, Yone ibu Ngode Datagaliwabe mana
latagi hagaore ka, laga henegonaga wahene.\XREF{✡}{{\XO 14:5: }{\XT{Md 21.26, Lg 20.6}}}


\par }{\PP \VS{6}Ani buwa Herodo ibu taba henenengi hayagola tomo nalu biruwa wali Herodiasa waneme wali agali biru wiagoria howa mali lini. Mali liyago hondowa Herodohanda turu taraore howa

\VS{7}wandari biagohondo lalu, Í̠na ngi larego ale ta nabi nguliya, lalu lowini.


\par }{\PP \VS{8}Ani layagola ibu ai̱ya Herodiasa ibugua ibu wanehondo lamialu lalu, Herodohondo au labe. Baboraya biaga Yonenaga ma puguwa haguane ndisini yuwa áyu ogoni ngi labe, lene.


\par }{\PP \VS{9}Ani labe layadagua layagola Kini Herodo ibu mogo lowa wali agali biru wiaru wanakuini howa, Ngi larego ale nguliya, lalu lo wiyago manda bialu mo habo lole ndoyagola ibugua maruhondo lalu, Wandari biagome hame laradagua bule pudaba, lene.

\VS{10}Ani layagola nde abule ndoyagola agali marume Yone garabaya andaha heago ma puguwa\XREF{✡}{{\XO 14:10: }{\XT{Md 17.12, Mg 6.27, Lg 9.9}}}

\VS{11}haguane ndisini pugu yalu dai buwa wandari biagohondo miyagola wandari ibugua ibu ai̱yahondo mule pene.

\VS{12}Ani biyagola Yonenaga talima piaga henerume ibuwa ibu dongone mo yalu pialu hora howa tigua Yasu lamule pene.


\par }{\SH Wali agali dewaoreme tomo no karula penego ogo
\par }
{\R (Maga 6.30-44, Lugu 9.10-17, Yone 6.1-14)

\par }{\PP \VS{13}Yone bo wahaya layago hale howa dindi Yasu ibu hayagoni wahalu iba taluni biralu mbirali naheha ibuni hangu pene. Wali agali bu hearume Yasu piya layago hale howa tano uruni wahalu Yasu piyadagua talima mama dindi dindi pene.

\VS{14}Yasu iba taluni howa uba ede halu hearia wali agali dewaore bu hearu hondowa ibunaga gubaliniha dara holene to̱lai howa ibugua waragobe hearu mo dabi haga bini.\XREF{✡}{{\XO 14:14: }{\XT{Md 9.36, Mg 6.34}}}


\par }{\PP \VS{15}Horo ogoningi alendo hayagola ibunaga talima piaga biaru Yasu hearia ibuwa ibuhondo lalu, Ai alendo hayadago ina dindi ko tomo nawini kamago wali agali o karuni pugu pugu bialu tini tomo yolo mule tano emene karuha taya bima pudaba la, lene.


\par }{\PP \VS{16}Ani layagola Yasuhanda tihondo ladai bialu lalu, Ti tomo nelo tínime midaba, lene.


\par }{\PP \VS{17}Tigua ladai bialu lalu, Iname mberedi duria wena kira hangu lowa dege henedama, lene.
 

\par }{\PP \VS{18}Ani layagola Yasuhanda lalu, I̱ kogoria tagu yalu ibidaba, lene.

\VS{19}Yalu ibiyagola ibugua wali agali hearuni, Tanini biradaba, lowa mberedi duria biarubi wena kira biago labobi mo yuwa hari daligaha handa daga halu Ngode Datagaliwabehondo ka̱i̱ lene. Ani lowa ibugua mberedi gai bu baga buwa ibunaga talima piaga biaruhondo miyagola tigua wali agali biru wiaruhondo mo mini.\XREF{✡}{{\XO 14:19: }{\XT{Md 15.35-39, Mg 8.6-10}}}

\VS{20}Ani miyagola bibahendeoreme no karula pialu ibira hayago ibunaga talima piaga biarume nu homberia (12) hono to̱lai hene.\XREF{✡}{{\XO 14:20: }{\XT{2 Kin 4.44, Mg 6.42-43, Lg 9.17, Yo 6.11-13}}}

\VS{21}Nenedaruni wali waneiginiru nale agali hangu daga la a̱i̱ halu daosini duria (5,000) hene.


\par }{\SH Yasu ibani penego ogo
\par }
{\R (Maga 6.45-52, Yone 6.15-21)

\par }{\PP \VS{22}Ani biyagola howa Yasuhanda wali agali bu hearu andaga pugu pugu bidaba lalu ibunaga talima piaga biaruhondobi lalu, Tígua iba taluni biralu ange edeyagi pole pudaba, lene.

\VS{23}Ibugua wali agali biaruhondo, Pudaba, lowa hombene mbira wiagoria iraga howa Ngode Datagaliwabela bi lole pene. Aruma hayahayagi Yasu ibu ibuni hangu hene.\XREF{✡}{{\XO 14:23: }{\XT{Lg 6.12, 9.28}}}

\VS{24}Ani bu hea handala iba talu biago iba hanunihayagi pialu hearia puyabu hongo howa pu ladai biyagome iba mo yaribu biyagola talu biago mo badele bini.


\par }{\PP \VS{25}Egerebagi muna biyagoha Yasu ibu ibunaga talima piaga biaru bereagoria ibani ibini.

\VS{26}Tigua ibu ibani ibiyago hondowa mogo timbuniore lo berene. Ti mogo lo biruwa lalu, O ibiragoni homene dininida, lowa gi howa ga̱ lene.\XREF{✡}{{\XO 14:26: }{\XT{Lg 24.37}}}


\par }{\PP \VS{27}Ani layagola Yasuhanda tihondo lalu, I̱ Yasu kogo gi nahe mini mbiraore hongo howa wu holene nga, lene.


\par }{\PP \VS{28}Ani layagola Pidahanda hongo howa la daga halu lalu, Anduane Homogo-o í̠oreyagua í̠ keria ibani ibuliya íbu la, lene.


\par }{\PP \VS{29}Ani layagola Yasuhanda, Pida-o íbu, lene. Íbu, layagola Pida ibu iba taluni howa tagira pialu ibani Yasu hearia pole pene.\XREF{✡}{{\XO 14:29: }{\XT{Yo 21.7}}}

\VS{30}Ani pole piyaria puyabu hongo howa pu layago hondowa mogo layagola iba nalu namu lole biyaria Pida ibunime ga̱ lowa lalu, Anduane Homogo-o i̱ gi mia, lene.


\par }{\PP \VS{31}Ani layagola Yasuhanda abale gini yamuwa yani halu lalu, Mini mbiraore emene wirigo abiyanenaga mini kira wuwa kebe, lene.\XREF{✡}{{\XO 14:31: }{\XT{Md 8.26}}}


\par }{\PP \VS{32}Ani buwa libu haru mandagi iba taluni biraribigola puyabu pu nale nimu lene.

\VS{33}Ani biyago hondowa ibunaga talima piaga iba taluni birayarume Yasunaga mini yaraga halu Yasuhondo lalu, Í̠ Ngode Datagaliwabe Igini heneneore kegoni, lene.\XREF{✡}{{\XO 14:33: }{\XT{Iba 2.7, Mg 4.39, Lg 4.41, Yo 6.69, Ab 8.37, Lm 1.4}}}


\par }{\SH Yasuhanda wali agali Genesareteni warago bo wiaru mo dabi henego ogo
\par }
{\R (Maga 6.53-56)

\par }{\PP \VS{34}Ani bialu ti iba timbuni bereago domade halu dindi mbira mini Genesarete wiagoria anda piyagola

\VS{35}wali agali hearume ibu de hondowa, Yasuore ibiragonida, lo manda bini. Ani manda buwa tigua ibu heagoha warago bo wiaruni dindi wu mabu biaruniha howa Yasu hearia haru ibai hene.

\VS{36}Haru ibuwa tigua ibuhondo hame lowa lalu, Warago bo ngaru ti í̠naga aga nguni hanguni ela helo, lene. Ani layagola wali agali Yasunaga agani ela haga biyaru ti dabi hai haga bini.\XREF{✡}{{\XO 14:36: }{\XT{Md 9.20-21, Mg 5.27-28, Lg 8.44}}}




\par }\Chap{15}{\SH Mamalime ilili biagane winigo ogo
\par }
{\R (Maga 7.1-13)

\par }{\PP \VerseOne{1}Ani biyagola howa
Perisi agali maru hearubi
Mana lo winigo lawai haga maru hearubi Yarusaleme howa Yasu hearia íbu ngoai ho howa tigua ibuhondo lalu,

\VS{2}Í̠naga talima piaga karume bamba inanaga mamalime ilili biagane wini ngago pugualu gi wayawaya nabi howa tomo nalu kagoni agidabe, lene.\XREF{✡}{{\XO 15:2: }{\XT{Mg 7.5, Lg 11.38}}}


\par }{\PP \VS{3}Ani layagola Yasuhanda tihondo ladai bialu lalu, Anidago tígua nde Ngode Datagaliwabehanda bi lo ngadagua bia nabi tíninaga mana hangu yu tiga biaabo halu kamigo irane aginagabe.

\VS{4}Ogoninaga Ngode Datagaliwabehanda lalu, Í̠naga aba ai̱yabi mo yo handa nabi laradagua hale halu bibe, lalu, Mbiralime ibu aba ai̱yabi ha hayagua nde ibu homelo bolene nga, lene.\XREF{✡}{{\XO 15:4: }{\XT{Har 20.12, 21.17, LBM 20.9, Man 5.16}}}

\VS{5}Anidagua ndo tígua agua lawai haramili. Mbiralime mbirale ibunaga winigome ibu aba ai̱yayaguabi biamogo bulene howa ibugua lalu, Mbirale uruni Ngode Datagaliwabehondo loma bia ho ngo, layagua

\VS{6}ibu aba ai̱yala biamogo bulene nawi lawai haramiligoni. Tígua mana ogoni beramigome Ngode Datagaliwabehanda mana lo winigo wahalu tíninaga mana lawai halu kami.

\VS{7}Tí tombene hondo kihe kamirunaga Ngode Datagaliwabe mana latagi haga Aisaiahanda mbiwia halu tí layagoore tigatigada, lene. Mbiwia hene lo ngago ogo,


\par }{\Q \VS{8}Ngode Datagaliwabehanda lalu, Wali agali urunime tinaga mini do howa\XREF{✡}{{\XO 15:8: }{\XT{Ese 33.31}}}\XREF{✡}{{\XO 15:8: }{\XT{Ais 29.13}}}

\par }{\Q bime dege i̱naga mini yaraga haga ka.


\par }{\Q \VS{9}Tigua Ngode Datagaliwabehanda bi lowinigo lawai harama lalu howa agalime mana lo winigo dege lawai haga ka.\XREF{✡}{{\XO 15:9: }{\XT{Kl 2.18-22, Ta 1.14}}}

\par }{\Q Anigo tigua i̱naga mini nagalone halu mo yaraga habe nahe,

\par }{\MM lenego gilibu nga, lalu Yasuhanda lamini.


\par }{\SH Wali agali mo ko hagane tene ogo
\par }
{\R (Maga 7.14-23)

\par }{\PP \VS{10}Ani lowa Yasuhanda wali agali dewaore bu hearu olalu, Ibidaba, lowa tihondo lalu, I̱na bi o larogo hale halu manda bilimu.

\VS{11}Ne harigaha anda poragome wali agali mo ko nahaga. Bu miniha howa mitangi tagira ibiragome wali agali mo ko haga, lene.\XREF{✡}{{\XO 15:11: }{\XT{Md 12.34, Ab 10.15, Lm 14.14, 14.17, 1 Ti 4.4, Ta 1.15}}}


\par }{\PP \VS{12}Ani layagola ibunaga talima piaga biarume Yasu hearia ibuwa lalu, Í̠na bi o lareruninaga
Perisi agali karuha anda puwa ti miniha tandaga halu kagoni manda bidebe, lene.


\par }{\PP \VS{13}Ani layagola Yasuhanda ladai bialu lalu, Mbirale bibahende i̱ Aba dahuliya andaga kagome hengene ndogo minu duguai holebira.\XREF{✡}{{\XO 15:13: }{\XT{Yo 15.2, 1 Ko 3.7}}}

\VS{14}Perisi agali biaru tí mitangi nabilimu. Tinibi de kohe howa de kohe dege maru karu haru piaga kago. De kohe mbiragome de kohe mende haru pialu kagola libu haru kirabali gana habaneha pilo pagupagu bu wulebira, lene.\XREF{✡}{{\XO 15:14: }{\XT{Ais 9.16, Mal 2.8, Md 23.16, Lg 6.39, Lm 2.19}}}


\par }{\PP \VS{15}Ani layagola Pidahanda la daga halu lalu, Ina manda buluma̱ya bi yobage larigoni irane langi, lene.


\par }{\PP \VS{16}Ani layagola Yasuhanda ladai bialu lalu, Tí nde mini nawi maru karudagua dege kamigoni.

\VS{17}Tí manda nabiore kamibe. Mbirale ne harigaha anda porago pialu tombeneha puabo halu tagira piaga.

\VS{18}Mbirale ne harigaha howa tagira ibiragome bu miniha howa tagira ibalu urunime wali agali mo ko haga.\XREF{✡}{{\XO 15:18: }{\XT{Md 12.34, Ya 3.6}}}

\VS{19}Irane bu miniha howa tagira ibiragome ko manda bialu homelo bolenebi wali agali kayu yaga bulenebi tingininaga ko tara bulenebi dabudabu kayu bulenebi ke̱ holenebi la hirulenebi\XREF{✡}{{\XO 15:19: }{\XT{Pig 8.21, Min 6.14, Yar 17.9, Md 12.34, Mg 7.21}}}

\VS{20}mbirale urunibi bulene bu miniha howa tagira ibiragome wali agali mo ko haga. Anigo tigua tí gi wayawaya biagane winidadagua bulene nga lalu laralidagua nabi howa tomo naramigome mbirali mo ko nahaga, lene.


\par }{\SH Wali mbirame Yasuhondo mini mbiraore winigo ogo
\par }
{\R (Maga 7.24-30)

\par }{\PP \VS{21}Yasu ibu dindi ogoni wahalu dindi Taia tanohayagibi Saidono tanohayagibi pene.

\VS{22}Ani piyagola Kenana wali mbira dindi ogoniha berenego ibu Yasu hearia ibuwa ibuhondo lalu, Debidi Igini-o i̱ dara howa biamogo berene. I̱ waneha dama daraga howa mo ko harago, lene.


\par }{\PP \VS{23}Ani layagola Yasuhanda wali biagohondo bi mbira ladai nabiore hene. Ibu ema nabi heagola ibunaga talima piaga biarume ibu hearia ibuwa Yasuhondo lalu, Wali o ibiragome ina poramadagua bi hale pobobi lama ibirago ibuhondo, Pu, la, lene.


\par }{\PP \VS{24}Ani layagola Yasuhanda ladai bialu lalu, Isaraele wali agali nogo sibi pu ereba hene ale karu ti hangu karia i̱ ibilenego ko, lene.\XREF{✡}{{\XO 15:24: }{\XT{Md 10.5-6, Ab 3.25-26, Lm 15.8}}}


\par }{\PP \VS{25}Ani layagola wali biagome Yasu heagoria abale ibuwa ge duli hanga ho biruwa lalu, Mambo-o i̱ biamogo bia, lene.


\par }{\PP \VS{26}Ani layagola Yasuhanda ladai bialu lalu, Waneigini emenenaga hina biangome nelo bape holene nawi, lene.


\par }{\PP \VS{27}Ani layagola wali biagome lalu, Mambo í̠na ogoni tiga tigaore lari. Ti anduanenaga hina habane dagiani howa ibira hararu biangome mo naga ndobe, lene.
 

\par }{\PP \VS{28}Ani layagola Yasuhanda wali biagohondo ladai bialu lalu, Í̠na mini mbiraore marume wiagadagua ndo timbuniore wu kegome hame lededagua bulebiraore, lene. Yasuhanda bi ogoni layaore dege wali biagonaga wane bayaleore hene.\XREF{✡}{{\XO 15:28: }{\XT{Md 8.10, 8.13}}}


\par }{\SH Yasuhanda wali agali dewa mo dabi henego ogo
\par }
{\PP \VS{29}Yasu ibu dindi ogoni wahalu Galili iba timbuni bereago ange ange puabo halu bare hombene mbira wiago iraga howa berene.

\VS{30}Berearia wali agali dewa bu hearume ge kohebi de kohebi tingini kohebi ne hambu ndibulebi warago tara tarabe maru dewabi heba Yasunaga geha mo yalu íbu ngelayagola ibugua ti mo dabi hai halu hene.

\VS{31}Ani biyagola wali agali bu hearume ne hambu ndibule hearu bi lalubi tingini kohe hearu bayale hai halubi ge kohe hearu ibaga bialubi de kohe hearu de handalubi ani bialu heago hondowa mogo lowa tigua Isaraele wali agalinaga Ngode Datagaliwabe kaore lowa mini yaraga halu hene.\XREF{✡}{{\XO 15:31: }{\XT{Mg 7.37}}}


\par }{\SH Agali hangu daga lalu daosini mariame (4,000) tomo no karula penego ogo
\par }
{\R (Maga 8.1-10)

\par }{\PP \VS{32}Yasuhanda ibunaga talima piaga biaru olalu, Ibidaba, lowa lalu, Wali agali o karu i̱ heba horo tebiru haabo hayagome ai áyu tomo nolene nawidago dara ho ko. Ti andaga pole pialu karia harigani de mborere buwa odope holigo i̱na tihondo tomo nami howa, Pudaba, lolene hame naleore ko, lene.\XREF{✡}{{\XO 15:32: }{\XT{Md 14.14}}}


\par }{\PP \VS{33}Ani layagola talima piaga biarume ibuhondo lalu, Dindi ko wali agali bu karuni no karula pelo ina tomo agohayagi tai buleberamabe, lene.


\par }{\PP \VS{34}Ti ani layagola Yasuhanda tihondo lalu, Mberedi agira henedamibe, lene.

\par }{\PP Tigua lalu, Iname mberedi karia wena nde emene maru henedama, lene.


\par }{\PP \VS{35}Ani layagola Yasuhanda wali agali bu hearuni, Dindini birai hadaba, lowa

\VS{36}ibugua mberedi karia biarubi wena emene biarubi mo yuwa Ngode Datagaliwabehondo turu halu ka̱i̱ lowa gai bu baga buwa talima piaga biaruhondo mini. Ani miyagola tigua wali agali biru wiaruhondo ta halu mini.

\VS{37}Ti bibahendeme tomo miyago karulape nalu no ibira hayago mialu ibunaga talima piaga biarume nu karia hono to̱lai hene.

\VS{38}Nenedaruni wali waneigini nale agali hangu daga lai halu daosini maria (4,000) hene.


\par }{\PP \VS{39}Ani bialu Yasuhanda wali agali hearuni, Andaga pudaba, lalu iba taluni biralu dindi mbira mini Magadana wiagoha pene.




\par }\Chap{16}{\SH Agalime nabiagane ale bia, lenego ogo
\par }
{\R (Maga 8.11-13, Lugu 12.54-56)

\par }{\PP \VerseOne{1}Perisi agali maru hearubi
Sadiusi agali maru hearubi Yasu hearia ibuwa tigua Yasuhanda mbira agi larabe hondole ibuhondo lalu, Ngode Datagaliwabehanda í̠ha howa heneneore birabe hondoloma̱ya í̠na agalime nabiagane ale mbira bia handa, lene.\XREF{✡}{{\XO 16:1: }{\XT{Md 12.38, Lg 11.16, 1 Ko 1.22}}}


\par }{\PP \VS{2}Ani layagola Yasuhanda lalu, Ni darama bialu paliragola tígua, Aiore oali gaea bulubada, laramili.

\VS{3}Egerebagi haragola harini pobo darama bialu aruma haragola, Dalu ibulubada, laramili. Tígua harini hondowa ogo aleore bulubada lowa haramiligodago áyu ogoninaga birago ogo ale biarua lalu mo tale nabi kamigodago.

\VS{4}Wali agali áyu o karu ko dege bialu Ngode Datagaliwabe mo tene nahaga ka. Tígua, Agalime nabiagane ale mbira hondoloma̱ya bia, larimibe. Nabuleyago. Yona hendelo agalime nabiagane ale mbira binigo ogoni dege walia hene mitangi bulene nga, lene.\XREF{✡}{{\XO 16:4: }{\XT{Md 12.39, Lg 11.29}}}

\par }{\PP Ani lame halu bialu ibu ti hea handala pu wahalu pene.


\par }{\SH Perisi agalibi
Sadiusi agalibinaga yidi te laminigo ogo
\par }
{\R (Maga 8.14-21)

\par }{\PP \VS{5}Ibunaga talima piaga biarume iba timbuni bereagoria ange abene edehayagi domade halu pu howa handalu hearia mberedi mbira nahene embeda halu pu hene.

\VS{6}Ani biyagola Yasuhanda tihondo lalu,
Perisi agalinagabi
Sadiusi agalinagabi yidi ngago de hondowa bayuwa mamage ho halimu, lene.\XREF{✡}{{\XO 16:6: }{\XT{Lg 12.1}}}


\par }{\PP \VS{7}Ani layagola hale howa ibunaga talima piaga biaru tini hangume laga laga bialu lalu, Ibugua o laragoni iname mberedi mbira nahene ibirimagonaga lara, lalu hene.


\par }{\PP \VS{8}Yasuhanda tini hangu howa lalu heagoni manda buwa lalu, Tígua mberedi nahene ibirimada lowa lalu kamigoni agibe. Mini mbiraore emene wu kamigonida.

\VS{9}Tí manda nabi dege kamibe. Mberedi homane duria agali daosini duriame (5,000) no karula pelo gai bu baga birugo mitangi nabi kamibe. Ani birugola ti nalu ibira hayagola nu agira hono to̱ larimibe.\XREF{✡}{{\XO 16:9: }{\XT{Md 14.17-21}}}

\VS{10}Ani buwa mberedi homane karia hangu biaru agali daosini mariame (4,000) nelo gai bu baga birugola ti nalu ibira hayagola nu agira hono to̱ larimibe.

\VS{11}I̱na tíhondo mberedi lalu mbira nalarugo manda nabi kamigo agibe. I̱na tíhondo Perisi agalinagabi Sadiusi agalinagabi yidi ngago dege de hondowa bayuwa mamage ho halimu laru, lene.\XREF{✡}{{\XO 16:11: }{\XT{Md 15.34-38}}}


\par }{\PP \VS{12}Ani layagola talima piaga biarume manda bialu hearia ibugua layago tinaga mberedinaga yidi lalu ndo Perisi agalimebi Sadiusi agalimebi mana lawai hagago bayuwa de hondowa mamage ho halimu lalu layada manda bini.


\par }{\SH Pidahanda,
Mbirali Dabo Helenego ibulebira lowinigo í̠ore kegoni, lenego ogo
\par }
{\R (Maga 8.27-30, Lugu 9.18-21)

\par }{\PP \VS{13}Ani lalu bialu Yasu ibu dindi mbira Sisaria Pilibai tanohayagi pu howa ibugua ibunaga talima piaga biaruhondo lalu, Wali agali karume Agali Hole Ibiyago ai ka lalu kabe, lene.


\par }{\PP \VS{14}Ani layagola tigua ladai bialu lalu, Marume, Baboraya biaga Yone ka, lalu marume, Elaya ka, lalu marume, Ngode Datagaliwabe mana
latagi haga Yaremaiabi marubi ka, lalu laga ka, lene.\XREF{✡}{{\XO 16:14: }{\XT{Md 14.1-2, Mg 6.14-15, Lg 9.7-8}}}


\par }{\PP \VS{15}Ani ladai biyagola ibugua tihondo lalu, Tígua nde i̱ ai ka lalu kamibe, lene.


\par }{\PP \VS{16}Ani layagola Saimono Pidahanda ladai bialu lalu,
Mbirali Dabo Helenego ibulebira lowinigo Ngode Datagaliwabe haluhe kagonaga Igini í̠ore kegoni, lene.\XREF{✡}{{\XO 16:16: }{\XT{Yo 6.68-69, Ab 8.37, Hi 1.2, 1.5, 1 Yo 4.15}}}


\par }{\PP \VS{17}Ani layagola Yasuhanda ladai bialu lalu, Yone igini Saimono í̠na bayaleore lari. Áyu henene larigoni dindi agali karume langiyagola ndo i̱ Aba dahuliya andaga kagome í̠ bayuwa mo manda bia halu, La, layagolaore larigoni, lene.\XREF{✡}{{\XO 16:17: }{\XT{Md 17.5, 1 Ko 2.10, Ga 1.15-16, Eb 2.8}}}

\VS{18}Ani lowa lalu, Anigo i̱na Pida í̠ ege to̱le̱ore kegoni laro. To̱le̱ ogoriani i̱naga wali agali Ngode Datagaliwabehanda olo holebiraru mo bimaga harogola homanaga hongome giala hole bialu karu nalolebira.\XREF{✡}{{\XO 16:18: }{\XT{Yo 1.42, Eb 2.20, Mo 21.14}}}

\VS{19}Ngode Datagaliwabehanda Handame Ho Kagonaga panga duguagane gi í̠hondo ngulebero. Í̠na dindini howa nabulene nga lo werego dahuliya andagani nde nabulene dege wulebira. Í̠na dindini howa bulene nga lo werego dahuliya andagani nde bulene dege wulebira, lene.\XREF{✡}{{\XO 16:19: }{\XT{Md 18.18, Yo 20.23}}}


\par }{\PP \VS{20}Ani lowa Yasuhanda ibunaga talima piaga biaruhondo lalu, Mbirali Dabo Helenego ibulebira lowinigo i̱ kogonigo mbirali nalamilimu, lene.\XREF{✡}{{\XO 16:20: }{\XT{Md 17.9, Mg 9.9}}}


\par }{\SH Yasuhanda ibuni tandaga nalu homolenenaga te lenego ogo
\par }
{\R (Maga 8.31, Lugu 9.22-27)

\par }{\PP \VS{21}Horo ogoningi howa Yasuhanda ibunaga talima piaga biaruhondo tigatiga aguaore bulebero lalu, I̱ Yarusalemeni puwa
agali ala hene miniwi karumebi
loma binigo mo miaga haguane karumebi
Mana lowinigo lawai haga karumebi i̱ mo tandaga timbuniore holebira. Ani bialu tigua i̱ homelo baragola horo kiru howa tebonengi i̱ni mo heya holebero, lene.


\par }{\PP \VS{22}Ani layagola Pidahanda Yasu haru pu bagi howa talialu lalu, Anduane Homogo-o í̠na bi laregoni agi larebe. Bulebira larigo nabilo Ngode Datagaliwabehanda biamogo bulebira, lene.


\par }{\PP \VS{23}Ani layagola Yasu ibu beregedowa Pidahondo lalu, Dama Heyolabe í̠ i̱ kogoria nahe pu. Bi o larigoni Ngode Datagaliwabenaga ndo agalinagadago í̠na i̱naga harigani ha pai haregoni, lene.


\par }{\PP \VS{24}Ani lowa Yasu ibugua ibunaga talima piaga biaruhondo lalu, Mbiralime i̱ porodagua ibua ho kayagua ibuni hame ledago mitangi nabi ibuninaga ira banga yalu i̱ talima ibulene nga.\XREF{✡}{{\XO 16:24: }{\XT{Md 10.38, Lg 14.27, Ab 14.22, 2 Ti 3.12}}}

\VS{25}Ogoninaga mbiralime ibuni holene ngago mo tene hayagua holene ogoni ereba hai holebira. Mbiralime ibuninaga holene wahai halu i̱ mo tene hayagua holene gahenge ibu handa walia holebira.\XREF{✡}{{\XO 16:25: }{\XT{Md 10.39, Lg 17.33, Yo 12.25}}}

\VS{26}Mbiralime dindi bibahendeni ngaru mo tene ho kaore ibuninaga holene maro biyagua biamogo bulebirabe. Biamogo nabulebiraore. Ibuninaga holenego lone mo yu dai bule ibugua mbira bibe naheore.\XREF{✡}{{\XO 16:26: }{\XT{Iba 49.7-8, Md 4.8-9}}}

\VS{27}Agali Hole Ibiyago ibu Abanaga wá taraore holene karulalu dahuliyali heba áyu dege daibule kago. Dai birangi ibugua wali agali bibahendeme biyadaguaore tihondo emena mulebira.\XREF{✡}{{\XO 16:27: }{\XT{Iba 62.12, Min 24.12, Seg 14.5, Md 25.31, 26.64, Mg 8.38, Lg 9.26, Lm 2.6, 1 Pi 1.17, Mo 22.12}}}

\VS{28}I̱na tíhondo heneneore larogo maru áyu ogoria kamiru nahome haabo kamiore Agali Hole Ibiyago ibuni Handame Haga Kini howa ibiragola de hondoleberemi, lalu lene.\XREF{✡}{{\XO 16:28: }{\XT{Mg 9.1, Lg 9.27}}}




\par }\Chap{17}{\SH Yasu mo tara ho hearia ti de hendenego ogo
\par }
{\R (Maga 9.2-13, Lugu 9.28-36)

\par }{\PP \VerseOne{1}Horo waragaru howa Yasuhanda Pidabi Yamese Yone libu hamenela henego haru halu tini hangu hole hari mbira timbuni weagoria haru iraga ho hene.\XREF{✡}{{\XO 17:1: }{\XT{2 Pi 1.17-18}}}

\VS{2}Ani howa tigua handalu hearia Yasu ibuni mo tara halu ibunaga dengui biago mo tara dege howa ni hanuni howa daragola wá taraore haraligobi halu aga biago pele dege bialu taraore demborerebi hearia de hendene.

\VS{3}Ani de hondowa talima piaga tebira biarume handalu hearia Mosese Elayala Yasu baba te lalu hearia de hendene.

\VS{4}Ani lalu heagola Pidahanda Yasuhondo lalu, Anduane Homogo-o ina ogoria kamagoni bayaledago i̱na anda nemanda mbira í̠naga mende Mosesenaga tebone Elayanaga lowa tebira hame lareyagua bia holebero, lene.


\par }{\PP \VS{5}Pida ibu wene bi lalu heaore beraliba pele taraore demborerebi ti heagoria tiga tiga ibuwa beraliba biagoha howa bi la dali halu lalu, I̱ Iginiore ogoni gubalini ho kogo ibugua bi larago hale halimu, lene.\XREF{✡}{{\XO 17:5: }{\XT{Pig 22.2, Man 18.15, Iba 2.7, Ais 42.1, Md 3.17, 12.18, Mg 1.11, Lg 3.22}}}


\par }{\PP \VS{6}Bi ani layuago hale howa Yasunaga talima piaga biarume mogo timbuniore lowa dindini bulu palu wigi wigi bini.

\VS{7}Ani bu wiaria Yasu ibuwa ela halu lalu, Gi nahe heyadaba, lene.

\VS{8}Ani layagola ti dengala howa handalu hearia mende nahe Yasu hangu hearia hendene.


\par }{\PP \VS{9}Ti harini howa dalialu howa Yasuhanda tihondo hongo howa lalu, De gandeba ale áyu handarimigoni mbirali nalami Agali Hole Ibiyago tongolo muwa mo heya haragola dege lamilimu, lene.\XREF{✡}{{\XO 17:9: }{\XT{Md 8.4, 9.30, 12.16, 16.20}}}


\par }{\PP \VS{10}Ani layagola ibunaga talima piaga biarume Yasuhondo lalu,
Mana lo winigo lawai haga karume Elaya ibu ala ibulebira lalu kago irane agidabe, lene.\XREF{✡}{{\XO 17:10: }{\XT{Mal 4.5}}}


\par }{\PP \VS{11}Yasuhanda ladai bialu lalu, Bibahende mo manda manda bulenaga Elaya ibu ala ibulebiraore.

\VS{12}Anigo i̱na tí langerogo Elaya ala ibiya. Ibiyagola wali agali hearume ibu manda nabi tinime ibuhondo bua biyadagua bialu haya. Ani bialu hayadagua dege Agali Hole Ibiyagohondo tigua nde mo tandaga dege holebira, lene.\XREF{✡}{{\XO 17:12: }{\XT{Md 11.14}}}


\par }{\PP \VS{13}Ani layagola talima piaga biarume tihondo bi o laragoni baboraya biaga Yonenaga laralo manda bu hene.\XREF{✡}{{\XO 17:13: }{\XT{Lg 1.17}}}


\par }{\SH Yasuhanda igiri mbiraha dama hearia wara tagi henego ogo
\par }
{\R (Maga 9.14-29, Lugu 9.37-43)

\par }{\PP \VS{14}Ti wali agali bu heagoria dai bialu hearia agali mbirame Yasunaga wanakuihayagi ibuwa ge duli hanga ho biruwa

\VS{15}lalu, Anduane-o i̱ iginihondo dara howa biamogo berene. Ibu biango bibi biaabo halu dindini pilaga bialu marungi ibu ira dedagohabi ibahabi pilaga biaga.

\VS{16}Ani biyagola i̱na í̠naga talima piaga biaru hearia haru ibirugola tigua ibu mo bayale nahabeheya, lene.


\par }{\PP \VS{17}Ani layagola Yasuhanda ladai bialu lalu, Wali agali tí mini mbiraore nawi howa mini pu tara ho haabo kamigoni. I̱na tí kamiruha horo agiru haabo holiyadabe. I̱na tí heba howa horo agiru tínaga genda yu haabo holiyadabe, lene. Ibugua ani lowa lalu, Igiri biago i̱ kogoria haru ibidaba, lene.\XREF{✡}{{\XO 17:17: }{\XT{Man 32.5, 32.20, Yo 14.9}}}

\VS{18}Haru ibiyagola Yasuhanda dama biagohondo, Tagira pu, layagola igiri biago helalu dama tagira piyagola igiri biago bayaleore hene.


\par }{\PP \VS{19}Ani biyagola ibunaga talima piaga biarume ibuni hangu hearia ibuwa lalu, Iname dama wara tagi nahabehe kamago agidabe, lene.\XREF{✡}{{\XO 17:19: }{\XT{Md 10.1}}}


\par }{\PP \VS{20}Yasuhanda tihondo ladai bialu lalu, Tígua mini mbiraore emene wu kamigome dama wara tagi nahabehe kami. I̱na tíhondo heneneore larogo ira
masada egene emeneore ngago ale mini mbiraore wu harimiyagua hari wedagohondo lalu, Ogoriani howa amugoria pu, laramigola ibu amugoha polebira. Ani buwa mbirale marubi ta nabi bibehe holeberami, lene.\XREF{✡}{{\XO 17:20: }{\XT{Md 21.21, Mg 11.23, Lg 17.6, 1 Ko 12.9, 13.2}}} [

\VS{21}Anigo mbirale mbira beramigome ndo
tomo nane howa Ngode Datagaliwabehondo bi laramigo hangume dama ogonibi wara tagi holene nga, lene.]


\par }{\SH Yasuhanda ibuni homolenenaga te halu mende lenego ogo
\par }
{\R (Maga 9.30-32, Lugu 9.43-45)

\par }{\PP \VS{22}Talima piaga biaru Galilini mandagi íbu ngoai hayagola Yasuhanda tihondo lalu, Agali Hole Ibiyago agalihondo minu mulene tu haruagoni.\XREF{✡}{{\XO 17:22: }{\XT{Md 16.21}}}

\VS{23}Minu mialu tigua ibu homelo baragola horo kiru howa tebonengi ibuni mo heya holebira, lene.

\par }{\PP Aniore layagola nde ibunaga talima piaga biarume daraore howa dugupeore ho hene.


\par }{\SH Ngode Datagaliwabenaga anda dagisi muni minigo ogo
\par }
{\PP \VS{24}Yasubi ibunaga talima piaga biarubi Kabaniama anda piyagola Ngode Datagaliwabenaga anda dagisi muni miaga hearume Pida hearia ibuwa lalu, Í̠naga lawai haga kagonime Ngode Datagaliwabenaga anda dagisi muni wiagabe, lene.\XREF{✡}{{\XO 17:24: }{\XT{Har 30.13, 38.26}}}


\par }{\PP \VS{25}Ani layagola Pidahanda lalu, E̱ wiagaore, lene.

\par }{\PP Ani lowa Pida ibu andaga piyagola Yasuhanda ala lalu, Saimono-o í̠na agi manda bu kebe. Dindi bibahende hangu hangu ho ngarunaga kini karuhondo dagisi muni miradago aiwabe. Dindi uruninaga wali agalirumebe be dindi tara howa ibinirume miagabe, lene.


\par }{\PP \VS{26}Ani layagola Pidahanda ladai bialu lalu, Dindi tara howa ibinirume miaga, lene.

\par }{\PP Yasuhanda ladai bialu lalu, Anidago dindi uruninaga wali agalirume dagisi muni mulene nawidagoni.

\VS{27}Anigo iname o karuni mo pila holene hame nale kamago í̠na iba timbuni bedagoha puwa wena pu iba bedagoha bape habe. Wena pinagane baregonaga ne hanganeha muni kuni mbira yulebirago ogonime Ngode Datagaliwabenaga anda dagisi muni i̱nagabi í̠nagabi wulene karula polebira. Kuni ogoni mo yalu iyanaga dagisi muni wule pobe, lene.




\par }\Chap{18}{\SH Bolangua ho kago aibe, lenego ogo
\par }
{\R (Maga 9.33-37, Lugu 9.46-48)

\par }{\PP \VerseOne{1}Horo uruningi talima piaga biarume Yasu hearia ibuwa lalu, Ngode Datagaliwabehanda Handame Ho Kagoria bolangua howa handape ho kago aibe, lene.\XREF{✡}{{\XO 18:1: }{\XT{Lg 22.24}}}


\par }{\PP \VS{2}Ani layagola Yasuhanda igiri emene mbira olowa tinaga wanakuihayagi helowa

\VS{3}lalu, I̱na tíhondo heneneore larogo tígua mini mo beregedalu igiri emene ogobi naharimiyagua Ngode Datagaliwabehanda Handame Ho Kagoria anda napoleberami.\XREF{✡}{{\XO 18:3: }{\XT{Md 19.14, Mg 10.15, Lg 18.17}}}

\VS{4}Mbirali ibuni mo dindiha halu waneigini ogobi hayagua Ngode Datagaliwabehanda Handame Ho Kagoria ibu bolangua howa duniniore ho holebira.\XREF{✡}{{\XO 18:4: }{\XT{Md 20.27, 23.11}}}

\VS{5}Ani buwa mbiralime i̱naga minini howa waneigini emene ogobigohondo, I̱la habiya íbu, layagua i̱hondobi i̱la habiya íbu lara, lene.\XREF{✡}{{\XO 18:5: }{\XT{Md 10.40-42, Lg 9.48, 10.16, Yo 13.20}}}


\par }{\SH Ina ko mo bia holene te lenego ogo
\par }
{\R (Maga 9.42-48, Lugu 17.1-2)

\par }{\PP \VS{6}Mbiralime waneigini ogonibigo i̱hondo mini mbiraore wu kago hado wahelo ko mo bia hayagua ege to̱le̱ timbuni ngago pume ibunaga mani pongo bia howa iba timbuni bedagoha ibame nelo bape holene bayale nga.\XREF{✡}{{\XO 18:6: }{\XT{Md 17.27, Lg 17.1-2, 1 Ko 8.12}}}

\VS{7}Wali agalime i̱hondo mini mbiraore wu kago hada hole bialu wahelo dindi bibahendeni mbirale bu payabu ngarume ani biagagonaga dara emene ndoore ho kogoni. Mbirale uruni horo bibahendengi ani bia ho wiaabo holebirago mbiralime ti ko mo bia haragonaga pani emene ndoore nolebiragonaga dara ho kogoni.\XREF{✡}{{\XO 18:7: }{\XT{Lg 17.1, 1 Ko 11.19, 1 Ti 4.1}}}


\par }{\PP \VS{8}Í̠na i̱hondo mini mbiraore wu kego hado wahabelo í̠naga gi mendegomebi ge mendegomebi ko mo bia hayagua mendego gandulo wahabe. Gi gebi kirabali howa ira dalude daabo ho ngagoria penego nde kogo gi gebi mbiraore hangu howa haabobo holene ngagoria anda polene bayale nga.\XREF{✡}{{\XO 18:8: }{\XT{Md 5.30, Mg 9.43}}}

\VS{9}Í̠na i̱hondo mini mbiraore wu kego hado wahabelo í̠naga de mendegome ko mo bia hayagua halu wahabe. De kirabali howa heli dindi ira dalude daabo ho ngagoria penego nde kogo de mbiraore hangu howa haabobo holene ngagoria anda polene bayale nga, lene.\XREF{✡}{{\XO 18:9: }{\XT{Md 5.29, 17.27, Mg 9.47}}}


\par }{\SH Bi yobage lowa nogo sibi mbira ereba hene lenego ogo
\par }
{\R (Lugu 15.3-7)

\par }{\PP \VS{10}Tígua waneigini emene o karunibi mbirago handabe manga nahe bayuwa de hondo halimu. I̱na tí langerogo waneigini uruninaga dahuliyali karuni ti i̱ Aba dahuliya andagani kagonaga deni haabo haga ka.\XREF{✡}{{\XO 18:10: }{\XT{Pig 48.16, Iba 34.7, Lg 19.10, Yo 3.17, 12.47, Hi 1.14}}} [

\VS{11}Agali Hole Ibiyagome wali agali pu ereba heneru pele mule ibini, lene.]


\par }{\PP \VS{12}Ani lowa lalu, Agali mbirame nogo sibi handari mbira (100) hinu kagola mbirago pu ereba hayagua agi bulebirabe. Ibugua nogo sibi pira dirani dira (99) biaru bareni tani nelo helalu mbira pu ereba hayago tai bu polebira.

\VS{13}I̱na tí langerogo ibugua nogo sibi ogoni handa walia howa maru pira dirani dira (99) pu ereba nahe karunaga turu kagobi ndo o biagonaga turu timbuniore holebira.

\VS{14}Ogonidaguaore tí Aba dahuliya andagani kagome nde emene o karunibi mbirago pu ereba helo hame naleore ka, lene.


\par }{\SH Í̠ hamene mbirame ko biragola bulenego ogo
\par }
{\PP \VS{15}Í̠ hamene mbirame í̠hondo ko biyagua ibuni hangu karia puwa ko biyagonaga libuni hangu howa lo tiga bilibu. Ibugua í̠na bi larego hale hayagua í̠na ibu haru dai birigoni.\XREF{✡}{{\XO 18:15: }{\XT{LBM 19.17, Lg 17.3, Ga 6.1, Ya 5.19-20, 1 Pi 4.8}}}

\VS{16}Í̠na bi laregola hale habe manga hayagua í̠ heba kirali tebirali agima puwa Anduane Homogonaga
mbugani lo ngadagua, Ko ogo birigo larago kiralibi tebiralibi hendene karume aniore biya lelo, lo ngadagua haru puwa lo tiga bilimu.\XREF{✡}{{\XO 18:16: }{\XT{Man 19.15, Yo 8.17, 1 Ko 13.1, 1 Ti 5.19}}}

\VS{17}Ani beramigolabi o biagome hale habe manga dege hayagua wali agali Ngode Datagaliwabehanda olo holebiraru ngoai ho biru ngagoria hale hai helo bibahende biyagoni lamiai habe. Wali agali o biarunime bi laragola hamene biagome hale habe manga dege hayagua nde ibu Ngode Datagaliwabe mitangi nabiaga karubi kago lowa dagisi muni miaga karubi kago lowa o biaruhondo birilidagua ibuhondo ani bibe, lene.\XREF{✡}{{\XO 18:17: }{\XT{Lm 16.17, 1 Ko 5.9, 5.13, 6.1-6, 2 Te 3.6, 3.14}}}


\par }{\SH Bulene nabulenebi ngago ogo
\par }
{\PP \VS{18}Anigo i̱na tí bibahendehondo langerogo tígua dindini howa mbira nabulene nga lalu lo weramigo dahuliya andaganibi nde nabulene dege wulebira. Tígua dindini howa mbira bulene nga lalu lo weramigo dahuliya andaganibi nde bulene dege wulebira.\XREF{✡}{{\XO 18:18: }{\XT{Md 16.19, Yo 20.23}}}


\par }{\PP \VS{19}Anigo i̱na tíhondo bi marubi langi dege berogo. Dindini howa kiralime bi lo mbiraore howa Ngode Datagaliwabehanda mbirale mbira ogo bilo lalu Ngode Datagaliwabehondo bi larimiyagua i̱ Aba dahuliya andagani kagome hale halu bia laramigo ale bulebira.\XREF{✡}{{\XO 18:19: }{\XT{Mg 11.24, Yo 15.7, 1 Yo 3.22, 5.14}}}

\VS{20}Ogonigo kirali tebiralime i̱ minini howa mandagi mo ngoai ho kagoha i̱ ti heba kogoni, lene.\XREF{✡}{{\XO 18:20: }{\XT{Md 28.20, Yo 14.23}}}


\par }{\SH Bi yobage lowa biabe bia hagame ko doma nahaga hene lenego ogo
\par }
{\PP \VS{21}Ani layagola howa Pida ibu Yasu hearia ibuwa lalu, Anduane Homogo-o i̱ hamene mbirame i̱hondo ko bia ho wiaabo hayagua i̱na agira halu domo waholene ngabe. Ka halu domo waholene ngabe, lene.\XREF{✡}{{\XO 18:21: }{\XT{Lg 17.3-4}}}


\par }{\PP \VS{22}Ani layagola Yasuhanda ladai bialu lalu, Ka halu ndo. Domalu haabo habe.\XREF{✡}{{\XO 18:22: }{\XT{Pig 4.24, Md 6.14, Mg 11.25, Kl 3.13}}}

\VS{23}Irane Ngode Datagaliwabehanda Handame Ho Kagoria ogobi nga. Ala kini mbirame ibunaga biabe bia haga baba dano ho henego mo tiga bule bini.

\VS{24}Ibugua mo tiga buleore biyaria ibunaga biabe bia haga mbirala muni au lole daga labe nahe dewaore dano ho henegome haru ibini.

\VS{25}Biabe bia haga ogonime kini biagonaga muni dewa dano ho hayiyago dano hangalu ya dai bibe nahe hene. Aniyagola kini biagome agali maruhondo lalu, Ibubi ibu onebi ibu waneiginibi ibunaga mbirale ngarubi muni dano hangai helo garabaya biabe ale bia haganaga yolo muni miai halimu, lene.\XREF{✡}{{\XO 18:25: }{\XT{2 Kin 4.1, Neh 5.8}}}

\VS{26}Ani layagola hale howa biabe bia haga biagome kini biago bereagoria ge duli hanga ho biruwa lalu, I̱na í̠naga biaruni dano hangai holiya emene hondo habe, lene.

\VS{27}Ani layagola nde kini biagome daraore timbuni howa dano dewa hayagoni la nabi, Wahalu pu, lene.


\par }{\PP \VS{28}Ani laya handala agali biagome puwa ibula mandagi biabe bia hagame agali ogoninaga muni mbiraore dano henego hearia lola howa mani yani howa lalu, I̱naga muni dano harigoni ngi, lene. 
\VS{29}Ani biyagola muni mbiraore dano haga biagome ibu geha bulu paluwa hame lowa lalu, I̱na ya dai biai holiya emene hondo habe, lene.

\VS{30}Ani layagola danoali biagome, Nabuleorego áyu dege ngi, lowa ibunaga muni dano ho hayago ya dai biragolaore golope hole lowa garabaya andaha helaabo hene.

\VS{31}Ani biyagola biabe bia haga maru hearume nakarulapeore biyago hondowa tinaga kini biago hearia pialu biyaruni bibahende lamiai hene.

\VS{32}Ani lamiyagola kini biagome biabe bia haga biago, Íbu, lowa lalu, Í̠ garabaya biabe ale bia hagane habane nabulenedago í̠na i̱naga dano ho harigo howa biamogo bialu la nabi waha larigola la nabi hila hole bialu waharugo.

\VS{33}Í̠na nde i̱na í̠ dara halu hila hole birudagua í̠ yangone ogoni dara halu la nabi hila hole bialu waharine, lene.

\VS{34}Ani lowa kini biagome keba emene ndoore howa ibunaga dano ho hayaru bibahende ya dai biai haragola golope hole lowa, Biabe bia haga biago garabaya andaha helaabo hole haru pudaba, lene.\XREF{✡}{{\XO 18:34: }{\XT{Md 5.25-26}}}


\par }{\PP \VS{35}Yasuhanda la maro bialu lalu, Tí aria marume tíhondo ko biragola hila hole bialu henemane wa naharimiyagua i̱ Aba dahuliya andagani kagome nde tí bibahendehondo ogonidaguaore bulebira, lene.\XREF{✡}{{\XO 18:35: }{\XT{Md 6.12-15, Mg 11.25-26, Eb 4.32, Kl 3.13, Ya 2.13}}}




\par }\Chap{19}{\SH Agalinime one waholene nawi, lenego ogo
\par }
{\R (Maga 10.1-12)

\par }{\PP \VerseOne{1}Yasu ibu bi uruni lai halu Galili wahalu dindi mende Iba Yodana piyago domade halu Yudiaha pene.

\VS{2}Piyagola wali agali dewaoreme ibu piyadagua haruru ibiyagola ibugua ti waragoberu mo dabi haga bini.


\par }{\PP \VS{3}Ani biyagola
Perisi agali maru hearume Yasu hearia ibuwa Yasu ibugua mbira agi larabe hondole tigua ibuhondo lalu, Galoneni galone ndonibi inanaga
Mana lowini ngagome agali mbiralime ibu one waholene nga lalu lo ngabe nawibe, lene.\XREF{✡}{{\XO 19:3: }{\XT{Md 16.1}}}


\par }{\PP \VS{4}Yasuhanda ladai bialu lalu, Anduane Homogonaga
mbugani bi mbira lo ngago, Piganengi Ngode Datagaliwabehanda wali agalila kirali helo wabini, gilibu ngago handa nabi dege kamibe.\XREF{✡}{{\XO 19:4: }{\XT{Pig 1.27, 5.2, Mal 2.15}}}

\VS{5}Ngode Datagaliwabehanda lalu, Irane ogoninaga agali mbirame ibu aba ai̱yala helalu ibu onela mandagi howa libu mo mbiraore ho holebira, lene.\XREF{✡}{{\XO 19:5: }{\XT{Pig 2.24, 1 Ko 6.16, 7.2, Eb 5.21, 5.31}}}

\VS{6}Anigo libu kira henego ai kira ndo mo mbiraore ho haga ka. Ngode Datagaliwabehanda wali agali mo mbiraore henego mbiralime mo hangu hangu ho helolene nawi, lene.


\par }{\PP \VS{7}Ani layagola Perisi agali biarume ibuhondo lalu, Mosesehanda bi lo ngagome lalu, Agalinime ibu one wahole lalu bebani gili bialu ibu onehondo muwa waholene nga, lo ngago aguadabe, lene.\XREF{✡}{{\XO 19:7: }{\XT{Man 24.1-4, Md 5.31}}}


\par }{\PP \VS{8}Ani layagola Yasuhanda ladai bialu lalu. Anigo pigane wabinidangi howa ogonidagua bulene wini ndo. Mosesehanda tí one waholene nga lo winidagoni tínaga bu mini giambe ho hemigo hondowa ani lowini.

\VS{9}Anigo i̱na tí langerogo ogo. Agali mbirame ibu one agali mendela kayu biragola ndo ibu one bame wahalu wali mende dabu biyagua ibugua wali mende biago kayu biragoni laro, lene.\XREF{✡}{{\XO 19:9: }{\XT{Md 5.32, Mg 10.11, Lg 16.18, 1 Ko 7.10-11}}}


\par }{\PP \VS{10}Ani layagola ibunaga talima piaga biarume ladai bialu ibuhondo lalu, Wali agalime ogonidagua bulene wiyagua nde agalime wali dabu nabi holene karulapeda, lene.\XREF{✡}{{\XO 19:10: }{\XT{1 Ko 7.1-2, 7.7-9, 7.17}}}


\par }{\PP \VS{11}Ani layagola Yasuhanda ladai bialu lalu, Mana ogoni áyu lawai harogo wali agali bibahendenaga lalu ndo Ngode Datagaliwabehanda wali agali maruhondo dege laminigo uruni tini hangunaga laro.

\VS{12}Irane tara tara ngagola agalime wali dabu nabiaga ka. Maru ti ai̱yahanda taba hanayangi wali dabu bibe nahe taba henene. Maru agali marume ti dabu nabilo ogonibi helene. Maru Ngode Datagaliwabehanda Handame Ho Kago mitangi howa wali dabu nabi haga. Ogoni lawai harogoni hale halu manda bibehe kagome nde manda bila, lene.\XREF{✡}{{\XO 19:12: }{\XT{1 Ko 7.32-34, 9.5, 9.15}}}


\par }{\SH Yasuhanda waneigini emene mo turu henego ogo
\par }
{\R (Maga 10.13-16, Lugu 18.15-17)

\par }{\PP \VS{13}Wali agali maru hearume tinaga waneigini Yasu ibugua tini gi wialu Ngode Datagaliwabehondo bi la helo ibu hearia haru ibiyagola ibunaga talima piaga biarume ti talialu lalu, Haru naibidababe, lene.

\VS{14}Ani layagola Yasuhanda lalu, Waneigini i̱ kogoria ibilo ha pai nahadababe. Ngode Datagaliwabehanda Handame Ho Kagoria waneigini urubi karunaga nga, lene.\XREF{✡}{{\XO 19:14: }{\XT{Md 18.2-3}}}


\par }{\PP \VS{15}Ani lowa ibugua waneiginini ibunaga gi wialu bialu pene.


\par }{\SH Agali daliahe mbira homogo henego ogo
\par }
{\R (Maga 10.17-31, Lugu 18.18-30)

\par }{\PP \VS{16}Horo mbirungi agali mbirame Yasu hearia ibuwa lalu, Lawai haga-o i̱na haabobo holene mo yule bayale mbira agi buabe, lene.\XREF{✡}{{\XO 19:16: }{\XT{Mg 10.17, Lg 10.25, 18.18}}}


\par }{\PP \VS{17}Ani layagola Yasuhanda lalu, Í̠ bayale bulenenaga larigoni i̱hondo larigo agi. Mbiraore ibuni hangu bayale kago. Í̠na haabobo holene ngagoria anda poa keyagua bi mana lowini ngago biai holene nga, lene.\XREF{✡}{{\XO 19:17: }{\XT{LBM 18.5, Lg 10.28}}}


\par }{\PP \VS{18}Agali biagome lalu. Bi mana lowini ngago aginagabe, lene.\XREF{✡}{{\XO 19:18: }{\XT{Har 20.13-16, Man 5.17-20}}}

\par }{\PP Ani layagola Yasuhanda ladai bialu lalu. Wali agali homelo nababe. Wali agali kayu nayabe. Mbirale page nabibe. Ke̱ howa dibade nahabe.

\VS{19}Í̠ aba ai̱yala mo yo handa nabi laradagua hale halu bibe. Í̠na í̠ni gubalini ho harilidagua maru karu ta nabi gubalini ho habe, lene.\XREF{✡}{{\XO 19:19: }{\XT{Har 20.12, LBM 19.18, Man 5.16, Lm 13.9, Ga 5.14, Ya 2.8}}}


\par }{\PP \VS{20}Ani layagola agali daliahe biagome ladai bialu lalu, Bi uruni bibahende lo ngago i̱na biai haruli. I̱na maru agi bulene ngabe, lene.


\par }{\PP \VS{21}Yasuhanda ibuhondo lalu, Í̠ bayaleore hoa biyagua í̠naga mbirale wiruni bibahende yolo miai hole pu. Ani buwa muni ngirago yagibano karuhondo mo meregola dahuliya andagani homogo holene í̠naga wulebira. Ani buwa i̱ porodagua talima ibabe, lene.\XREF{✡}{{\XO 19:21: }{\XT{Md 6.20, Lg 12.33, Ab 2.45, 4.34-37, 1 Ti 6.18-19}}}


\par }{\PP \VS{22}Yasuhanda ani layagola agali daliahe biagome ibu agali homogo gibiore henego ibu genda halu pene.
 

\par }{\PP \VS{23}Ani biyagola Yasuhanda ibunaga talima piaga biaruhondo lalu, I̱na tíhondo heneneore larogo. Homogo karume Ngode Datagaliwabehanda Handame Ho Kagoria anda polene erekuibiore wulebira.\XREF{✡}{{\XO 19:23: }{\XT{Md 13.22, Mg 10.24, 1 Ti 6.9-10}}}

\VS{24}I̱na lone larogo nogo kameleme hali diriha anda polene erekuibi emene ale lowa homogo karume Ngode Datagaliwabehanda Handame Ho Kagoria anda polene erekuibi emene ndo timbu gibiore wulebira, lene.


\par }{\PP \VS{25}Ani layagola ibunaga talima piaga biarume hale howa ti abale mogo laiore howa lalu, Aiwa pele mulene yu holebirabe, lene.


\par }{\PP \VS{26}Yasuhanda ti handaya ho wuwa lalu, Wali agalime bibe nahedane kago Ngode Datagaliwabehanda mbirale bibahende biai habeheore kagoni, lene.\XREF{✡}{{\XO 19:26: }{\XT{Pig 18.14, Yob 42.2, Yar 32.17, Seg 8.6, Lg 18.27}}}


\par }{\PP \VS{27}Ani layagola Pidahanda lalu, Ai handa. Iname inanaga mbirale bibahende wahai halu í̠ talima íbu kamagoni. Ai agilego yule kamabe, lene.\XREF{✡}{{\XO 19:27: }{\XT{Mg 10.28, Lg 5.11, 18.28}}}


\par }{\PP \VS{28}Yasuhanda tihondo lalu, Heneneore larogo Holene Gahenge harangi Agali Hole Ibiyagome ibu haru holenaga biragane baya gibioreni birule ibirangi i̱naga talima piaga homberia (12) kamirume haru haganaga biragane homberiani (12) biruwa Isaraele hameigini homberiaru (12) hondo haore buleberamigoni.\XREF{✡}{{\XO 19:28: }{\XT{Md 20.21, 25.31, Lg 22.30, 1 Ko 6.2-3, Mo 2.26, 3.21}}}

\VS{29}Ani buwa bibahendeme ibunaga andabi hamenebi mbalinibi ababi ai̱yabi waneiginibi dindibi helai halu i̱ hangu handaya ho yalu ibaabo hayagua helalu ibiyaruni goyane lowa dewaore mo yatago halu haabobo holene ngagobi mia dege bulebira.\XREF{✡}{{\XO 19:29: }{\XT{Mg 10.29-30, Lg 18.29-30, Hi 10.34}}}

\VS{30}Áyu bamba ho karu mani ti maha holebira. Áyu maha karu mani ti mo bamba ho holebira, lene.\XREF{✡}{{\XO 19:30: }{\XT{Md 20.16, Mg 10.31, Lg 13.30}}}




\par }\Chap{20}{\SH Agalime
gerebi mabu biabe binirunaga te lenego ogo
\par }
{\PP \VerseOne{1}Yasu ibugua lalu, Ngode Datagaliwabe ibugua Handame Ho Kagoria ogobi nga. Horo mbiru egerebagiore agali mbirame ibunaga
gerebi mabu agali marume biabe bilo tai bule pene.\XREF{✡}{{\XO 20:1: }{\XT{Md 21.33}}}

\VS{2}Ani buwa agali maru handa walia howa ti baba lo mbiraore halu lalu, Horo mbiru biabe beramigonaga yolo bulene ngadagua kina mbira ale dege dege ta holiyago gerebi mabu biabe bule pudaba, lene.

\VS{3}Ani lowa ni do paya biyagola ibugua lone magedi hamani pialu hearia agali maru bame ho payapaya bu hearia hondowa

\VS{4}tihondo lalu, I̱na muni yolo karulape nguliyago tíbi i̱naga gerebi mabu biabe bule pudaba, lene.

\VS{5}Ani laya handala ti biabe bule pene. Ani buwa horombe hanuni hayagolabi maru heagola ani dege lalu alendo hayagolabi ogonidagua dege bini.

\VS{6}Ai alendoore hayahayagi lone magedi hamani pialu hearia ibugua agali maru bame ha dege biaria hendene. Hondowa ibugua tihondo lalu, Bamba horo lu biago bameore mohole bu kamigoni agibe, lene.

\VS{7}Ani layagola tigua ladai bialu lalu, Mbirame inahondo biabe bidaba nalayagola kama, lene. Ani ladai biyagola ibugua lalu, Tíbi i̱naga gerebi mabu biabe bule pudaba laro, lene.


\par }{\PP \VS{8}Ne lalu purogo lolene tu hayagola mabu anduane biagome ibunaga biabe hondo haga heagohondo lalu, Biabe bialu hayaruni ibidaba lowa ti yolo bialu howa alendoore ibuwa biyagoni howa yolo mima pialu egerebagiore ibuwa bialu hayaruhondo mia maro bibe, lene.\XREF{✡}{{\XO 20:8: }{\XT{LBM 19.13, Man 24.15}}}

\VS{9}Agali maru alendoore biabe bu maro bulebiyahayagi puwa biabe biyaruhondo muni kina mbira ale miyago hondowa

\VS{10}egerebagiore puwa bialu haabo hayarume tihondo emene bolangua howa ale ngulubada manda bu hearia kina mbira ale dege dege ta hai hene.

\VS{11}Egerebagiore ala puwa biabe bialu hayarume muni biago mo yalu puwa mabu anduane biagohondo go̱mo̱go̱mo̱ lalu hene.

\VS{12}Tigua ibuhondo lalu, Iname egerebagiore puwa ni tandaga biyaruni donge howa biabe bialu haabo harimago. Agali urume ibuwa biabe biyago hina guyini dugua nabiaore biabe bia maro birimigo tihondo inahondobi muni ogobi dege dege ta harigo agibe, lalu hene.


\par }{\PP \VS{13}Ani layagola anduane biagome mbirali biagohondo lalu, Hambiya-o i̱na í̠hondo kagua ndo biru. Biabe bia nabi howa iya lo mbiraore halu horo mbirani beregonaga kina mbira ale ngibelo biabe bero larigoni ndobe.

\VS{14}Anigo í̠naga muni mo yalu andaga pu. Agali ogome biabe maha ayuore ibuwa biabe biyagohondo yolo ogobi labolabo í̠ ngerogobi dege mule manda bidogoni.

\VS{15}I̱naga munime i̱ni bule hame lewadagua ndo birudabe. Be i̱ agali mbuni nabiaga howa í̠hondo mbiraore ngirudanenaga henge larebe, laya, lene.


\par }{\PP \VS{16}Yasu ibu te ogoni lowa ibugua lamaro bialu lalu, Anigo wali agali áyu maha karu mani mo bamba ho halu áyu bamba ho karu mani mo maha holebira, lene.\XREF{✡}{{\XO 20:16: }{\XT{Md 19.30, Mg 10.31, Lg 13.30}}}


\par }{\SH Yasuhanda ibuni homolenenaga te halu tebone lenego ogo
\par }
{\R (Maga 10.32-34, Lugu 18.31-34)

\par }{\PP \VS{17}Yasu ibu Yarusaleme pole pialu howa ibunaga talima piaga biaru haru pu bagi halu tini hangu te lama pialu howa lalu,

\VS{18}Hale hadaba. Ina Yarusaleme poramagoha
loma binigo mo miaga haguane karubi
Mana lowinigo lawai haga karubi tihondo mbiralime Agali Hole Ibiyago minu mulebira. Minu miragola tigua ibu homelo bolene nga manda buwa\XREF{✡}{{\XO 20:18: }{\XT{Md 16.21, 17.22-23}}}

\VS{19}Yu agali ndo agali tara karuhondo minu miragola tigua ibu mege bialubi tibume balubi ira bangani ba para holebira. Ani biragola horo kiru howa tebonengi ibuni mo heya holebira, lene.


\par }{\SH Igiri kiranaga ai̱yahanda Yasuhondo, Mbira bia, lenego ogo
\par }
{\R (Maga 10.35-45)

\par }{\PP \VS{20}Wali mbira Sebedi oneme ibu igini kira haru pialu Yasu heagoria ibuwa ge duli hanga ho biruwa lalu, Mbira biamogo bibelo hame ledo, lene.


\par }{\PP \VS{21}Yasuhanda ibuhondo lalu, Í̠ agile hamelo bedebe, lene.\XREF{✡}{{\XO 20:21: }{\XT{Md 19.28, Lg 22.30}}}

\par }{\PP Wali biagome ladai bialu lalu, Í̠ Handame Haga Kini harengi i̱ igini kira ogolabome í̠naga gi le tigalaha berelo lalu i̱hondo langi, lene.


\par }{\PP \VS{22}Ani layagola Yasuhanda igiri biago labohondo lalu, Libu larabigoni manda nabi howa lope harabi. I̱na beha howa tandagabi nole kogo libugua nabehe kabibe, lene.\XREF{✡}{{\XO 20:22: }{\XT{Md 26.39, 26.42, Mg 14.36, Yo 18.11}}}

\par }{\PP Ani layagola libugua ladai bialu lalu, Iya ani nabehe kabagoni, lene.


\par }{\PP \VS{23}Ani layagola Yasuhanda lalu, Libugua i̱naga beha howa dege noleberabiore. Anigo libugua mendealime i̱naga gi tigaha mendealime i̱naga gi leha lowa biralibulo dabolene i̱naga ndo kogoni. I̱ Abahanda berelo manda manda bu winigo hangu birulebira, lene.\XREF{✡}{{\XO 20:23: }{\XT{Md 25.34, Ab 12.2, Lm 8.17, 1 Ko 1.7, Mo 1.9}}}


\par }{\PP \VS{24}Talima piaga pirali biarume Yone ibu hamene Yameselame bi ani layago hale howa keba ho hene.

\VS{25}Ani biyagola Yasuhanda, Tí bibahende ibai hadaba, lowa tihondo lalu, Yu wali agali ndo tara taranaga handame haga karume wali agali hongo howa handame haga ka. Ani buwa tinaga haru haga karume wali agali dara nahe hongo hangume haru hai haga ka manda bidami.\XREF{✡}{{\XO 20:25: }{\XT{Lg 22.25-26}}}

\VS{26}Ani biradagonigo bilowa tí kamigome mbira ani bulene henge nawulebiraore. Tí kamigoni mbiralime timbuniore hoa biyagua maru karunaga biabe bia haga holene nga.\XREF{✡}{{\XO 20:26: }{\XT{Mg 10.43, Lg 9.48}}}\XREF{✡}{{\XO 20:26: }{\XT{Md 23.11, Mg 9.35, Lg 22.26}}}

\VS{27}Ani buwa tí kamigoni mbiralime ibu duniniore hoa biyagua ibugua tínaga garabaya biabe ale bia haga holene nga.

\VS{28}Ogonidagua Agali Hole Ibiyago wali agalime ibunaga biabe bia halimulo ndo ibugua tinaga biabe bia halu ibunaga holene wali agali bibahendenaga pela hole ibiya, lene.\XREF{✡}{{\XO 20:28: }{\XT{Lg 22.27, Yo 13.14, Pb 2.7, 1 Ti 2.6, Ta 2.14, 1 Pi 1.19}}}


\par }{\SH Yasuhanda agali de kohe kira mo dengala henego ogo
\par }
{\R (Maga 10.46-52, Lugu 18.35-43)

\par }{\PP \VS{29}Yasubi ibunaga talima piaga biarubi Yarigo howa tagira pialu pole biyagola wali agali dewaore bu hearume ti talima pene.

\VS{30}Agali de kohe kira hariga gibuniha bereagoria hearume, Yasu o bolangua halu poragoni, layuagola libu hale hene. Hale howa libugua abale olowa lalu, Debidi Igini-o iyahondo dara howa biamogo bia, lene.\XREF{✡}{{\XO 20:30: }{\XT{Md 9.27, 15.22}}}
 

\par }{\PP \VS{31}Libugua ani layagola wali agali bu hearume libu talialu lalu, Bi nale wahadaba, lene. Ani layagola libu donge howa dalimuore olalu, Debidi Igini-o iyahondo dara howa biamogo bia, lalu laabo hene.


\par }{\PP \VS{32}Ani olayagola hale howa Yasuhanda pu nabi hondo howa libuhondo lalu, I̱na libuhondo agi buliya hamelo kabibe, lene.


\par }{\PP \VS{33}Libugua ladai bialu lalu, Anduane-o í̠na iyanaga de mo ngala habelo hamelo kabagoni, lene.


\par }{\PP \VS{34}Ani layagola Yasuhanda libu dara howa libunaga deni ela hene. Ela hayagola abaleore dabi halu de handabehe howa libugua Yasu piyadagua talima pene.




\par }\Chap{21}{\SH Yasu Handame Haga Kini ale howa Yarusaleme anda penego ogo
\par }
{\R (Maga 11.1-11, Lugu 19.28-40, Yone 12.12-19)

\par }{\PP \VerseOne{1}Yasubi ibunaga talima piaga biarubi ti Yarusaleme anda polene kaware ngelowa Hari Olibe weagoria Bedabayani anda ibini. Anda ibuwa Yasuhanda ibunaga talima piaga kiralihondo,

\VS{2}Ogodagua bule bamba halu pudaba, lowa lalu, Dindi amugoha anda bu kagoria anda pialu kabiria nogo dongi igini angibuni dariba howa iginila halu karia de hondoleberabigo hadalu kirabali i̱ kogoria haru ibalibu.

\VS{3}Hadarabigola libuhondo mbirame aginaga hadarabibe layagua agua lalibu. Anduane Homogo ibu ogonioreme mbira bulene buru padane hadaraba, lalibu. Ani larabigola ibugua, Abale haru pudaba, lolebira, lene.\XREF{✡}{{\XO 21:3: }{\XT{Md 26.18}}}


\par }{\PP \VS{4}Binidagoni Ngode Datagaliwabe mana
latagi haga mbira henegome mbiwia halu lowinigo mo lola hene. Bi lowinigo ogo,


\par }{\Q \VS{5}Saiono wali agali karuhondo lalu,\XREF{✡}{{\XO 21:5: }{\XT{Ais 62.11, Seg 9.9, Yo 12.15}}}

\par }{\Q Tínaga Handame Haga Kini biago tí kamigoria ibiragoni de handadaba.

\par }{\Q Ibuni mini mo dindiha halu nogo dongini biralu ibiragoni.

\par }{\Q Ibu dongi hungubalua mbirani biralu ibiragoni,

\par }{\MM lalu gilibu nga.


\par }{\PP \VS{6}Ani laya handala talima piaga kira biago labome Yasuhanda, Bilibu, layadagua bule pene.

\VS{7}Libugua nogo dongi biago labo haru dai buwa aga nogo dongi biago labo erekunini dungua hayagola Yasu ibu nogo dongi igini biagoria iraga ho berene.

\VS{8}Ani bereagola wali agali dewaore bu hearu marume tinaga aga harigani dungua haga bialu marume ira magane yuni dewahe dandowa harigani tebara haga bini.\XREF{✡}{{\XO 21:8: }{\XT{2 Kin 9.13}}}

\VS{9}Wali agali dewa bu hearume Yasu pole piyagohayagi bamba halu piyarumebi maha\XREF{✡}{{\XO 21:9: }{\XT{Iba 118.25-26, Md 23.39}}} ibiyarumebi awa lama pialu howa lalu, Debidi Igininaga mini yaraga hama. Anduane Homogonaga minini howa ibirago Ngode Datagaliwabehanda ibu mo turu helo larama. Ngode Datagaliwabenaga mini yaraga hama, lalu lama pene.


\par }{\PP \VS{10}Yasu ibu Yarusaleme anda piyagola wali agali bu hearume mogo lo hondowa laga bialu lalu, O ibiragoni aibe, lene.


\par }{\PP \VS{11}Ani layagola wali agali bu yalu ibiyarume ladai bialu lalu, Ogoni ibu Ngode Datagaliwabe mana latagi haga Nasareteali Yasu Galili howa ibiragoni, lene.\XREF{✡}{{\XO 21:11: }{\XT{Md 21.46}}}


\par }{\SH Yasuhanda Anduane Homogonaga andaha anda puwa binigo ogo
\par }
{\R (Maga 11.15-19, Lugu 19.45-48, Yone 2.13-22)

\par }{\PP \VS{12}Yasu ibu Anduane Homogonaga andaha anda puwa marume tamuha howa mbirale yolo bialubi yolo mulebi hearu bo ba tagitagi bialu hene. Ibugua muni ariari biaga hearunaga dagiabi ega malibu ale yolo biaga hearunaga biragane wiarubi mo hombeda haealabagabu wahai hene.

\VS{13}Ani bialu howa lalu, Ngode Datagaliwabehanda ibunaga
mbugani bi lo ngago ogo, I̱naga anda kago i̱hondo bi lagane anda kagoni lolebira, lalu gilibu nga. Tígua nde pagebibi karu ha do hagane anda bu hinu helarimidagoni, lene.\XREF{✡}{{\XO 21:13: }{\XT{Ais 56.7, Yar 7.11, Mg 11.17, Lg 19.46}}}


\par }{\PP \VS{14}Ani layagola howa de kohebi gi ge kohebi Anduane Homogonaga andaha Yasu hearia ibiyagola ibugua ti mo bayale haga bini.\XREF{✡}{{\XO 21:14: }{\XT{2 Sml 5.8, Ais 35.5-6}}}

\VS{15}Ibugua agalime nabiagane ale biyago hondowa waneigini emene bu hearume Anduane Homogonaga andaha howa turu halu mambolo balu lalu, Debidi Igininaga mini yaraga hama, layagola hale howa
loma binigo mo miaga haguane hearumebi Mana lowinigo lawai haga hearumebi keba hai ho hene.

\VS{16}Keba howa tigua Yasuhondo lalu, Tigua laragoni ogo ale laralo í̠ hale ho kebe, lene.\XREF{✡}{{\XO 21:16: }{\XT{Iba 8.2}}}

\par }{\PP Ani layagola Yasuhanda ladai bialu lalu, E̱ i̱ hale hoore kogoni. Anduane Homogonaga mbugani bi mbira lo ngagome, Waneiginirumebi waneigini galiorerumebi Anduane Homogonaga mini baya hanguore mo yaraga helo biawai hari, lalu gilibu ngago tí nahendeore kamigonibe, lene.


\par }{\PP \VS{17}Ani lalu ti hea handala Yasu ibu Yarusaleme tagira pialu Bedani palima pene.


\par }{\SH Yasuhanda poge ha henego ogo
\par }
{\R (Maga 11.12-14,20-24)

\par }{\PP \VS{18}Horo mendengi Yarusalemeha dai bialu hearia Yasu ibu hina garibi lene.

\VS{19}Garibi layagola handalu hearia ibu poge mbira hariga gibuniha hearia de hondowa lini dedabe nadedabe hondo pene. Hondo piyaria lini mbira nade yuni hangu ma bu hearia hendene. Nadeyagola ibugua poge biago ha halu lalu, Í̠na mani lini mbira nadoleore bere, lene. Ani layaore poge biago abale yongo bialu gau lene.\XREF{✡}{{\XO 21:19: }{\XT{Lg 13.6}}}


\par }{\PP \VS{20}Ani biyagola talima piaga biarume mogolo hondowa lalu, Poge biago abale yongo bialu gau layadagoni aguadabe, lene.


\par }{\PP \VS{21}Ani layagola Yasuhanda tihondo ladai bialu lalu, I̱na tíhondo heneneore larogo miniha toba toba nahe mini mbiraore wu harimiyagua i̱na áyu poge ogohondo larudagua tíguabi ani labehe holeberami. Ani buwa homane ogoni hangu ndo tígua hari hombene o wedagohondo, Í̠nime dugualu puwa iba solowara bedagoria ibiraha, labehe holeberami. Ani laramigola hari biagome hale halu ani bulebira.\XREF{✡}{{\XO 21:21: }{\XT{Md 17.20, Lg 17.6, Yo 14.12, 1 Ko 13.2, Ya 1.6}}}

\VS{22}Tígua Ngode Datagaliwabehondo bi lalu howa mini mbiraore wuwa larimiyagua bia laramigo bulebira ngi laramigobi ngiaore bulebira, lene.\XREF{✡}{{\XO 21:22: }{\XT{Md 7.7-11, 18.19, Mg 11.24, Lg 11.9, Yo 14.13-14, Ya 5.16, 1 Yo 3.22}}}


\par }{\SH Yasu í̠ hongo yu kegoni aiwa ngiyabe, lenego ogo
\par }
{\R (Maga 11.27-33, Lugu 20.1-8)

\par }{\PP \VS{23}Yasu ibu Anduane Homogonaga andaha lone dai buwa ibugua mana lawai halu hearia loma binigo mo miaga haguane hearubi
agali ala hene miniwi hearubi ibuwa tigua ibuhondo lalu, Í̠na mbirale uruni bialu kegoni hongo aiwa ngiyane berebe. Ani bibelonaga í̠ aiwa dabo helenego kebe, lene.\XREF{✡}{{\XO 21:23: }{\XT{Yo 2.18}}}


\par }{\PP \VS{24}Ani layagola Yasuhanda tihondo ladai bialu lalu, I̱na bi mbira tíhondo hale harogo tígua ladai birimiyagua i̱na mbirale uruni buliya hongo ngiyadagoni ogome ngiya lalu tí langulebero.

\VS{25}Yonehanda baboraya biyago bulene hongo miyago Ngode Datagaliwabehanda minibe be agalime minibe, lene.

\par }{\PP Ani layagola tigua, Agi ladai bimabe, lowa tini dege dege laga laga bialu lalu, Iname Ngode Datagaliwabehanda mini larimayagua ibugua inahondo lalu, O Yonehanda mana langiyago yu tiga nabi harimidago agibe, lolebira.

\VS{26}Iname agalime mini larimayagua wali agali bibahende o biru ngarume Yone ibu Ngode Datagaliwabe mana
latagi haga hayago lagago manda buwa tigua inahondo mbira buligonaga gi ho kamagoni, lene.\XREF{✡}{{\XO 21:26: }{\XT{Md 14.5, 21.46, Mg 6.20, Lg 20.6}}}

\VS{27}Ani lowa tigua Yasuhondo lalu, Ina manda nabiore kama, lene.

\par }{\PP Ani layagola Yasuhanda tihondo lalu, Anidago nde i̱na mbirale uruni berogo buliya hongo ngiyadago nalangulebero, lene.


\par }{\SH Bi yobage lowa igiri kirame bini te lenego ogo
\par }
{\PP \VS{28}Yasuhanda lalu, Tígua agi manda bu kamibe. Bamba agali mbira henego ibu igini kira hene. Agali biagome ibu igini wahene biagohondo lalu, Igini-o áyu ogoni mabuni puwa biabe bialu habe, lene.\XREF{✡}{{\XO 21:28: }{\XT{Lg 15.11}}}

\VS{29}Ani layagola igiri wahene biagome lalu, I̱ mangaba, lowa mani howa mini wia dai bialu biabe bule pene.

\VS{30}Ani bialu agali biagome ibu igini heyogonego hearia puwa ibuhondobi bi ala layadagua dege lene. Ani layagola igiri heyogone biagome ladai bialu lalu, E̱ aba-o bule porogo, lowa bule pu nabi wahene.

\VS{31}Agali biagome bilo hame layadagua ibu igini agome hale halu binibe, lene.\XREF{✡}{{\XO 21:31: }{\XT{Lg 7.29, 7.50}}}

\par }{\PP Tigua ladai bialu lalu, Ibu igini wahenegome bini, lene.

\par }{\PP Ani ladai biyagola Yasuhanda tihondo lalu, I̱na tí langerogo dagisi muni ngi laga karubi bayanda wali kayu bule muni ngi laga bedarubi tí helalu bamba halu Ngode Datagaliwabehanda Handame Ho Kagoria anda poragoni.

\VS{32}Ogoninaga baboraya biaga Yone ibugua ibuwa tí hariga tiga tigaore pilimulo walia hayagola tígua yu tiga nabi harimigoni. Dagisi muni ngi laga karumebi bayanda wali kayu bule muni ngi laga bedarumebi Yonehanda mana lamiyago yu tiga biya. Urunime ani biyagola tígua hondowa mini beregedalu Yonehanda mana langiyago yu tiga nabi dege harimi, lene.\XREF{✡}{{\XO 21:32: }{\XT{Lg 3.12, 7.29-30}}}


\par }{\SH Bi yobage lowa,
Gerebi mabu hondo ha halimu, lenego ogo
\par }
{\R (Maga 12.1-12, Lugu 20.9-19)

\par }{\PP \VS{33}Yasuhanda lalu, Bi yobage mende ogo nde hale hadaba, lene. Ani lowa lalu, Bamba dindi anduane mbirame pu mbira
gerebi lini daganego dewa hongo dugudugu buwa gerebi ibane pingidope holenaga ege to̱le̱ha uli guabuwa wini. Mabu mamage holenaga anda luni daliga bima iraga howa helene. Ani buwa ibugua agali maruhondo, Mabu biabe bia halu hondo ha halimu, lalu ibuni dindi mbiraha ibaga bialu pene.\FTNT{*}{{\FR 21:33: }{\FT{Yasuhanda bi yobage ogoni lenego ibu Aisaianaga mbugani 5.1-2 bi gilibu wini ngago mitangi bialu lene. Mabu anduane biago ibu Ngode Datagaliwabe lalu pu mbira gerebi lini dagane ibunaga mabuha hengeneru uruni Isaraele wali agali lalu bi yobage lene.}}}\XREF{✡}{{\XO 21:33: }{\XT{Md 25.14}}}

\VS{34}Pu mbira lini daga mini
gerebi dolene tu hayagola mabu anduane biagome ibunaga garabaya biabe ale bia haga maruhondo lalu, I̱naga gerebi mabu hondo ha haga karuhondo lini maru do ngidaba lole pudaba, lene.

\VS{35}Ani laya handala ti pialu hearia mabu hondo ha haga biarume garabaya biabe ale bia\XREF{✡}{{\XO 21:35: }{\XT{Md 22.6}}} haga biaru mbira minu balu mende to̱le̱me balu tebone homelo balu bini.

\VS{36}Ani biyagola anduane biagome garabaya biabe ale bia haga abale pu layadagua ndo mani dewaore pudaba layagola pialu hearia mabu hondo ha haga biarume abale bayadagua dege bene.

\VS{37}Mahaore anduane biago ibuni igini mbira henego mitangi bialu lalu, I̱ igini ogoni pu larogola tigua ibu mitangi bialu ibuhondo tiga tiga bulebira manda bido, lene.

\VS{38}Ibu igini piyagola mabu hondo ha haga biarume hondowa tigua laga laga bialu lalu,\XREF{✡}{{\XO 21:38: }{\XT{Md 27.18}}} Mabu anduane biago iginiore ogonigo ibunaga paluni ina karulami̱ya homelo bama, lowa

\VS{39}tigua mabu tagirahayagi minu ba tagi howa homelo bene, lene.\XREF{✡}{{\XO 21:39: }{\XT{Hi 13.12}}}
 

\par }{\PP \VS{40}Ani lowa Yasuhanda tihondo lalu, Ani biyagola anduane biagome ibuwa mabu hondo ha haga biaruhondo agi bulebirabe, lene.


\par }{\PP \VS{41}Tigua ladai bialu lalu, Ibugua ibuwa mabu hondo ha haga agali koore uruni homelo bo wahai howa mabu ogoni marume lini dolene tu harangi do tale bu ngulebirago tihondo, Mabu hondo ha halimu, lalu mulebira, lene.


\par }{\PP \VS{42}Ani layagola Yasuhanda tihondo lalu, Anduane Homogonaga
mbugani bi longago nahende hene kamigonibe.\XREF{✡}{{\XO 21:42: }{\XT{Iba 118.22-23, Ais 28.16, Mg 12.10, Ab 4.11, Lm 9.33, Eb 2.20, 1 Pi 2.6-8}}}

\par }{\Q Ege to̱le̱ mbira anda biagame galone nabibehedago lowa dabo wahenego

\par }{\Q ege to̱le̱ ogoniore mo timbuni duniniore heleda.

\par }{\Q Ogoni Anduane Homogo ibunioreme mo yu dai bu helenego

\par }{\Q iname de handalu handawa bu kamagoni,

\par }{\MM lalu gilibu nga, lene.


\par }{\PP \VS{43}Yasuhanda laabo dege halu lalu, Anigo i̱na tíhondo larogo Ngode Datagaliwabehanda Handame Ho Kago tí kamigoria howa mo yalu puwa wali agali marume Ngode Datagaliwabe mana tigabiore biragohondo mulebira, lene. [

\VS{44}Ege to̱le̱ ogoni ngagoriani wali agali pilo paga hararu to̱le̱ ogonime ti bibahendeore budu baga bu waholebira. Ani buwa ege to̱le̱ ogonime mbiralini podo dambi hayagua dambu gingirulo baga bu waholebira, lene.]\XREF{✡}{{\XO 21:44: }{\XT{Ais 8.14-15, 60.12, Dan 2.44-45, Seg 12.3, 1 Pi 2.8}}}


\par }{\PP \VS{45}Loma binigo mo miaga haguane hearumebi
Perisi agali hearumebi Yasuhanda bi yobage layago hale howa, Yobage laragoni inahondo laragoni, lowa

\VS{46}tigua Yasu minule manda biyaria wali agali bu hearume Yasu ibu Ngode Datagaliwabe mana
latagi haga ka laga lalu hea handala gi howa wahene.\XREF{✡}{{\XO 21:46: }{\XT{Md 21.11, 21.26, Lg 7.16, Yo 7.40}}}




\par }\Chap{22}{\SH Bi yobage lowa, Wali dabu bialu tomo dawa wini, lenego ogo
\par }
{\R (Lugu 14.15-24)

\par }{\PP \VerseOne{1}Yasuhanda wali agalihondo bi yobage lowa lamini.

\VS{2}Ani lowa lalu, Ngode Datagaliwabehanda Handame Ho Kagoria ogo ale nga. Kini mbirame ibu igini wali dabu biyagola tomo dawa manda manda bu wini.

\VS{3}Manda manda bu wiai howa ibugua ibunaga biabe bia haga hearuhondo, Wali agali ibalimu laruruhondo áyu ibilo lamule pudaba, lene. Ani lamule pialu hearia wali agali biaru ti ibulene manga hai hene.

\VS{4}Ani biyagola nde ibugua biabe bia haga maruhondo, Bi ogo lama pudaba, lowa lalu, Áyu tomo nole ibalimu. Nogo bulumaga timbunibi igini habanehebi podo baga buwa bibahendeore manda manda bu wiai kogo, laya lalu dabu beramagonaga tomo nami̱ya ibalimu lole pudaba, lene.\XREF{✡}{{\XO 22:4: }{\XT{Md 21.36}}}

\VS{5}Ani layagola ti ibulene manga dege halu tininaga biabe bialu heneha biabe bima pugu pugu bini. Mbiragome ibuni mabuha biabe bima pene. Mendegome ibuni tirugu andaha biabe bima pene.

\VS{6}Marume biabe bia haga biaru minu balu homelo bene.\XREF{✡}{{\XO 22:6: }{\XT{Md 21.35}}}

\VS{7}Ani biyiyagola handame haga kini biagome keba taraore howa ibunaga wai biaga agali hearuhondo, Agali uruni bibahende bo wahai halu tinaga tanobi heda hai hole pudaba, lene.

\VS{8}Ani biyagola ibugua ibunaga biabe bia haga biaru olowa tihondo lalu, I̱na tomo manda manda bu wiai howa wali agali ibai halimu larugo hale halu nole ibulene nakarulape hayada.\XREF{✡}{{\XO 22:8: }{\XT{Md 10.11-13, Ab 13.46}}}

\VS{9}Ai hariga emene pedaruhabi timbuni pedaruhabi puwa wali agali handaramigo bibahende haru ibai hole pudaba, lene.

\VS{10}Ani laya handala biabe bia haga biarume hariga emene timbunibi peadagua puwa wali agali ko bayalebi ta nabi mo mogo bialu haru ibai howa tomo nole wali agalime anda biagoni to̱lai hene.


\par }{\PP \VS{11}Wali agali ibai hayagola kini biagome wali agali bereago hondo pialu hearia mbirali dabu biagane aga nakarule berearia hendene.\XREF{✡}{{\XO 22:11: }{\XT{2 Ko 5.3, Eb 4.24, Mo 3.4, 19.8}}}

\VS{12}Hondowa ibugua lalu, Hambiya-o dabu biagane aga nakarule ogoria agua anda ibiribe, lene. Kini biagome ani layagola agali biagome mbira ladai nabiore berene.

\VS{13}Ladai nabiyagola kini biagome ibunaga biabe bia haga biaruhondo lalu, Ibunaga gi gebi minu kabu buwa aruma kagoha ba tagi hadaba. Ogoniha howa ibugua dugu bialu ibunaga ne gingirulo hayaga bialu wulebirago wilo, lene.\XREF{✡}{{\XO 22:13: }{\XT{Md 8.12, 25.30, Lg 13.28}}}


\par }{\PP \VS{14}Ani lene lowa Yasuhanda lamaro bialu lalu, Dewa labe nahe ibalimu lenego mbira mbira hangu dabene, lene.\XREF{✡}{{\XO 22:14: }{\XT{Md 20.16, 2 Pi 1.10, Mo 17.14}}}


\par }{\SH Dagisi muni mulene ngabe nawibe, lenego ogo
\par }
{\R (Maga 12.13-17, Lugu 20.20-26)

\par }{\PP \VS{15}Perisi agali hearume puwa, Iname Yasuhondo bi aguaore hale halu minami̱yadabe, lalu ndi lalu hene.\XREF{✡}{{\XO 22:15: }{\XT{Mg 3.6}}}

\VS{16}Ani lowa tigua tininaga talima piaga marumebi
Herodonaga aria marumebi, Agua lole pudaba, lene. Tigua Yasu hearia puwa lalu, Lawai haga-o iname manda bialu hemaria í̠na mana lamiriligo tiga tigaore larili manda birima. Ani buwa í̠na agali mini timbuniwi hongohe karu hondowa gi nahe maru karumebi í̠ hondowa larago mitangi nabi howa Ngode Datagaliwabehanda hame ledagonaga mana wali agalihondo lawai hariligo tiga tigaore larili.\XREF{✡}{{\XO 22:16: }{\XT{Mg 3.6, 8.15, 12.13}}}

\VS{17}Ai bi mbira langibelo inanaga
Mana lowini ngago manda bialu Lomonaga Kini kagohondo dagisi muni mulene ngabe be nawibe. Í̠na manda bidedagua ina langi, lene.


\par }{\PP \VS{18}Ani layagola Yasuhanda tinaga miniha dama mini wialu yageyage palu howa layagoni manda buwa tihondo lalu, Tí tombene hondo kihe kamiru-o tígua i̱ aginaga minule nde larimibe.

\VS{19}Muni kuni dagisinaga meramiligo i̱ hondoliya walia ha, lene.

\par }{\PP Ani layagola tigua muni kuni biago mo yalu ibiyagola

\VS{20}ibugua tihondo lalu, Muni kuni ogoriani dengui ngagobi mini gilibu ngagobi ainagadabe, lene.


\par }{\PP \VS{21}Tigua ladai bialu lalu, Lomo Kini kagonagada, lene.\XREF{✡}{{\XO 22:21: }{\XT{Pig 1.27, Lm 13.7}}}

\par }{\PP Ani layagola Yasuhanda tihondo lalu, Anidago mbirale Lomo Kini kagonaga ngago nde ibunihondo milimu. Mbirale Ngode Datagaliwabenaga ngago nde ibunihondo milimu, lene.


\par }{\PP \VS{22}Ani layagola hale howa tigua mogo timbuniore lowa ibu helalu pene.


\par }{\SH Homenego agua heyuledabe, lenego ogo
\par }
{\R (Maga 12.18-27, Lugu 20.27-40)

\par }{\PP \VS{23}Horo ogoningi
Sadiusi agali maru hearume Yasu hearia ibuwa wali agali homeneyaru naheyulebira lole ibini.\XREF{✡}{{\XO 22:23: }{\XT{Ab 23.8}}}

\VS{24}Tigua lalu, Lawai haga-o Mosesehanda lalu, Agali mbira waneigini nahe howa homayagua homayago hameneme wali dalo biago dabu bu aribia howa waneigini homayagonaga hono wia holene nga, lo nga.\XREF{✡}{{\XO 22:24: }{\XT{Man 25.5}}}

\VS{25}Anigo igiri karia hamenema ogoriani henego wahenegome wali dabu bu howa waneigini nahe heaore homayagola wali dalo bereagola ibula pagu bini biagome dabu bini.

\VS{26}Dabu buwa nde ogonidagua dege bialu ibu hamene tebonegobi ani dege bima pialu karia hamenema biaru homo mundula piai hene.

\VS{27}Ani bialu mahaore wali biago homa maro bini.

\VS{28}Ani binigo igiri karia biaru bibahendeme wali o biago dege dabu biyago horo mbiru homeneru mo heya harangi wali biago agonaga one birulebirabe, lene.


\par }{\PP \VS{29}Ani layagola Yasuhanda tihondo ladai bialu lalu, Anduane Homogonaga
mbugani bi lo ngagobi Ngode Datagaliwabe hongohe kagobi manda nabi kamigo mini pu tara ho kamigoni.\XREF{✡}{{\XO 22:29: }{\XT{Yo 20.9}}}

\VS{30}Ogoninaga wali agali homeneru mo heya harangi wali agali dabu bulene nawiore ndobe. Ti dahuliyali dahuliya andaga karu ale dege holebira.\XREF{✡}{{\XO 22:30: }{\XT{1 Yo 3.2}}}

\VS{31}Anigo wali agali homeneru mo heya holenenaga larogo Ngode Datagaliwabehanda tíhondo ibunaga mbugani lowini ngago daga nale dege kamibe. Ibugua lalu,

\VS{32}I̱ Abarahama Aisaga Yagaba imarunaga Ngode Datagaliwabe kogoni, lalu lo nga. Ngode Datagaliwabe ibu wali agali holenehe kagonaga kagoni homenenaga ndo ka, lene.\XREF{✡}{{\XO 22:32: }{\XT{Har 3.6, Md 8.11, Mg 12.26, Lg 20.37, Ab 7.32}}}


\par }{\PP \VS{33}Ibugua mana ani lawai hayago hale howa wali agali bu hearume mogo lai ho hene.\XREF{✡}{{\XO 22:33: }{\XT{Md 7.28}}}


\par }{\SH Ngode Datagaliwabehanda mana lo wialu duniniore lo ngago ogo
\par }
{\R (Maga 12.28-34, Lugu 10.25-28)

\par }{\PP \VS{34}Yasuhanda bi layagola
Sadiusi biarume bi ladai bibe nahe heago hondowa
Perisi agali hearu mandagi mogo buwa

\VS{35}ti aria mbira ibu Mana lowinigo lawai haga heagome Yasuhanda bi nakarulape larabe hondole bi maru Yasuhondo hale hene.

\VS{36}Ibugua lalu, Lawai haga-o
Mana lowinigo ngagoni duniniore agobe, lene.


\par }{\PP \VS{37}Ani layagola Yasuhanda ibuhondo ladai bialu lalu, Í̠na Anduane Homogo í̠naga Ngode Datagaliwabe kago í̠naga gubalinimebi minimebi mandamebi gubalini ho habe.\XREF{✡}{{\XO 22:37: }{\XT{Man 6.5, 10.12, Lg 10.27}}}

\VS{38}Bi mana bibahende lowini ngago duniniore ogoni.

\VS{39}Bi mana duniniore mende ogonibiore lowini ngago ogo, Í̠ni gubalini harilidagua maru karu ta nabi gubalini ho habe.\XREF{✡}{{\XO 22:39: }{\XT{LBM 19.18, Mg 12.31, Lm 13.9, Ga 5.14}}}

\VS{40}Mosesehanda Mana bibahende lowinigobi Ngode Datagaliwabe mana
latagi henerume lawai halu howa lenegobi bi mana kira ogoni laboni lowini ngago mo tene howa lalu habe, lene.\XREF{✡}{{\XO 22:40: }{\XT{Md 7.12, Lm 13.10, Ga 5.14, 1 Ti 1.5}}}


\par }{\SH Mbirali Dabo Helenego ibulebira lowinigonaga hale henego ogo
\par }
{\R (Maga 12.35-37, Lugu 20.41-44)

\par }{\PP \VS{41}Perisi agali maru mandagi mogo bu hearia Yasuhanda tihondo lalu,

\VS{42}Tígua
Mbirali Dabo Helenego ibulebira lowinigo ibu ai kalo manda bu kamibe. Ibu ainaga aguanene kabe, lene.\XREF{✡}{{\XO 22:42: }{\XT{Yo 7.42}}}

\par }{\PP Ani layagola tigua ladai bialu lalu, Ibu Debidi aguanene ka, lene.


\par }{\PP \VS{43}Ani ladai biyagola Yasuhanda tihondo lalu, Anidago Ngode Datagaliwabe Dinini ibugua Debidiha mo bila hayagola Debidihanda ibu Anduane Homogo layago agidabe. Debidihanda lalu,\XREF{✡}{{\XO 22:43: }{\XT{Iba 110.1, Md 26.64}}}


\par }{\Q \VS{44}Anduane Homogohanda i̱naga Anduane Homogohondo lalu,

\par }{\Q Í̠naga waitigi karu í̠naga geme hengedai habelo i̱na mo heloliya

\par }{\Q í̠ i̱naga gi tigahayagi ogoria birabe,

\par }{\MM laya.\XREF{✡}{{\XO 22:44: }{\XT{Iba 110.1, Ab 2.34, 1 Ko 15.25, Hi 1.13}}}

\VS{45}Ani binidago Debidihanda ibu Anduane Homogo layagonaga Mbirali Dabo Helenego ibulebira lo wia ibu Debidinaga aguanene agua habehebe, lene.


\par }{\PP \VS{46}Yasuhanda ani layagola mbiralime ladai bibe naheoreyagola howa horo ogoningi howa be lirayagi tigua Yasuhondo bi mbira lone hale naheore hene.\XREF{✡}{{\XO 22:46: }{\XT{Mg 12.34, Lg 14.6, 20.40}}}




\par }\Chap{23}{\SH Yasuhanda,
Mana lowinigo lawai haga karubi
Perisi agali karubi de hondo halimu, lenego ogo
\par }
{\R (Maga 12.38-39, Lugu 11.43,46, Lugu 20.45-46)

\par }{\PP \VerseOne{1}Ani lowa Yasuhanda wali agali dewaore bu hearuhondobi ibunaga talima piaga biaruhondobi mana lamialu lalu,

\VS{2}Mana lowinigo lawai haga karumebi
Perisi agali karumebi ti Mosese heneyangi Mana lowinigo mandabi heneru tigua bi lo ngago ogo ale lo nga lalu laga ka.

\VS{3}Ani biagago tigua larago hale halu bidaba laradagua buleneore nga. Anigo tigua mana langiragonaga bu manda nabiagago ti biradagua tígua bulemini.\XREF{✡}{{\XO 23:3: }{\XT{Mal 2.7-8}}}

\VS{4}Tigua wali agalime gendabi nayabehe ngaru yu helo mo ya ho helaga. Ani buwa tinime gi dogolowa gendabi ngaru yamogo nabiaga ka.

\VS{5}Ani buwa tigua bibahende biraru wali agalime ti hendelo biaga ka. Ani buwa nogo dongone aleni Anduane Homogonaga
mbugani bi polene ngaru gili buwa tinaga embonenibi tinaga ginibi bo bidago handalimu. Nogo dongone uruni timbuniore bo bidago handalimu. Tigua labolabo lu karulowa mbirale bayale ale ngaru labolabo ogoriani pingi pongo buwa girigerelo heledago handalimu.\XREF{✡}{{\XO 23:5: }{\XT{Md 6.1}}}

\VS{6}Ani buwa tigua tomo nole ngoai haragoriabi
ngoai hagane andaruhabi agali haguanenaga biraganeni hangu birule gere biraga kago handalimu.\XREF{✡}{{\XO 23:6: }{\XT{Md 6.5, Mg 12.38-39, Lg 11.43, 14.7}}}

\VS{7}Ani buwa tigua ibaga bialu magedi hamani wali agalime ti hondowa tinaga mini yaraga helobi tihondo, Lawai haga-o, lelobi hame laga ka.

\VS{8}Tí kamiruhondo, Lawai haga-o, lolene nawi irane tí mbiraore hamenema kamigo tínaga Lawai haga mbiraore hangu kagoni.

\VS{9}Ani buwa dindi ogoriani kago mbirahondo, Aba, lolene nawiore irane Aba mbiraore hangu ibu dahuliya andaga kagoni.

\VS{10}Tíhondo, Haru haga-o, lolene nawiore irane tínaga haru haga
Mbirali Dabo Helenego ibulebira lowinigo ibuni hangu kagoni.

\VS{11}Tí kamigoria mbirali timbuni bolangua howa dunini hoa kago ibu tínaga biabe bia haga holeneore nga.\XREF{✡}{{\XO 23:11: }{\XT{Md 20.26-27, Mg 9.35, 10.43-44, Lg 22.26}}}

\VS{12}Mbirali ibuni mo dunini ho kago ibu mo dindiha halu mbirali ibuni mo dindiha ho kago ibu mo dunini ho helolebira, lene.\XREF{✡}{{\XO 23:12: }{\XT{Yob 22.29, Min 15.33, 29.23, Ese 21.26, Lg 14.11, 18.14, Ya 4.6, 1 Pi 5.5}}}


\par }{\SH Yasuhanda tombene hondo kihe hearuhondo bi hongo howa lenego ogo
\par }
{\R (Maga 12.40, Lugu 11.39-42,44,52, 20.47)

\par }{\PP \VS{13}Yasuhanda lalu,
Mana lowinigo lawai hagabi
Perisi agalibi tí tombene hondo kihe kamigoni. Tígua Ngode Datagaliwabehanda Handame Ho Kagoria tíni anda pu nabi howa wali agali marume anda pole biraria tinaga wanakuini howa panga paya pai haramili. Anigo tínaga mo ko holene timbu gibiore wulebirago dara holene nga.\XREF{✡}{{\XO 23:13: }{\XT{Lg 11.52}}}

\par }{\PP [

\VS{14}Ani buwa tígua wali dalo bedarunaga andaga mbirale ngaru mo page biaga howa wali agali mo hondo hole Ngode Datagaliwabehondo bime dege bi lu laho wiaabo haga kamigoni. Ani beramigonaga pani timbuniore ngia tago howa mulene nga. Anigo tínaga mo ko holene timbu gibiore wulebirago dara holene nga.]


\par }{\PP \VS{15}Mana lowinigo lawai hagabi Perisi agalibi tí tombene hondo kihe kamigoni. Tígua mana beramigore mbiralime yu tiga bilonaga dindi kaundiaha dindi dindi pialu iba taluni biralu poramili. Mbirali biagome tínaga mana yu tiga bu kagola tígua ibu mo ko timbuniore hai halu tí heli dindiha polene nira lowa ibu polene liraore wulebira. Anigo tínaga mo ko holene timbu gibiore wulebirago dara holene nga.

\VS{16}Tí dengalibi degeme dengalibi karu hariga i̱na hendedogo mbaibu lowa gililo yalu pialu kamiru tínaga mo ko holene timbu gibiore wulebirago dara holene nga. Tígua lawai haramigo ogo. Mbiralime Anduane Homogonaga anda mini lalu gi dolayagua i̱na larogoni heneneore laro lo wuwa ibuni bi laragonime ibuni dariba naholebira. Mbiralime i̱na larogoni heneneore laro lo wuwa Anduane Homogonaga andaha ngolo ngagonaga mini lalu lo wiyagua bi ogoni lo wiyagome ibuni dariba holebira, lalu lawai haramili.\XREF{✡}{{\XO 23:16: }{\XT{Md 5.33-34, 15.14}}}

\VS{17}Tí dengalibi mini nawi lulu yu ibaga bu kamigoni. Duniniore ngolo wiabe be Anduane Homogonaga anda ngolo Ngode Datagaliwabehondo loma bia ho ngelaganego duniniore wiabe.

\VS{18}Tígua mana mende lawai haramiligo ogo. Mbiralime Ngode Datagaliwabehondo mbirale bo lomabu miaga dagia ngago mini lalu i̱na larogoni heneneore laro lo wiyagua ibuni bi ogoni lo wiyago bame nagalone lowini. Mbiralime mbirale Ngode Datagaliwabehondo bo lomabu mini dagiani ngagonaga mini lalu i̱na larogoni heneneore laro lo wiyagua ibuni bi ogoni lo wiyago habo nalolene bi lowini, lalu lawai haramili.

\VS{19}Tí dengalibiore kamigoni. Duniniore mbirale Ngode Datagaliwabehondo minigobe be bo lomabu miaga dagia mbirale Ngode Datagaliwabehondo minigo mo loma bia haga biago duninibe.

\VS{20}Anigo mbiralime bo lomabu miaga dagiago mini lalu heneneore laro lo wirangi ibugua mbirale bibahende Ngode Datagaliwabehondo bo mini lomabu miaga dagiani ngarubi heba mini lara.

\VS{21}Ani buwa mbiralime Anduane Homogonaga anda mini lalu heneneore laro lo wirangi ibugua Anduane Homogonaga anda ogoniha haga kagobi mini lalu lo wira.

\VS{22}Ani buwa mbiralime dahuliya andaga mini lalu heneneore laro lo wirangi ibugua Ngode Datagaliwabenaga haru howa biraganebi biragane ogoriani mbirali biragagobi mini lalu lo wira.\XREF{✡}{{\XO 23:22: }{\XT{Ais 66.1, Md 5.34}}}


\par }{\PP \VS{23}Mana lowinigo lawai hagabi Perisi agalibi tí tombene hondo kihe kamigoni. Tígua tomo mo dende bia hagane palena ale tara tara hangarimigo pini pini Ngode Datagaliwabehondo loma bia halu muwa
Mana lowinigo duniniore ngagonaga mo tiga bulenebi dara howa biamogo bulenebi tigabi holenebi yu tiga nabi kami. Tígua mana uruni bialu howa maru wa nahe mandagi bimaga howa bulene nga. Anigo tínaga mo ko holene timbu gibiore wulebirago dara holene nga.\XREF{✡}{{\XO 23:23: }{\XT{LBM 27.30, Hos 6.6, Mai 6.8, Lg 11.42}}}

\VS{24}Tí dengalibi degeme dengalibi karu hariga i̱na hendedogo mbaibu lowa gililo yalu pialu kamigoni. Tígua tínaga iba beha hinabibi ale emene koore bedago na nabi mo waharamili. Ani buwa nogo kamele ale mbedogo beramili.


\par }{\PP \VS{25}Mana lowinigo lawai hagabi Perisi agalibi tí tombene hondo kihe kamiru tígua bo waholenebi habua bulenebi mbirale mbirale yu kamigo tínaga iba bebi beledibi habanehayagi mo to̱lai ho ngaru dodo ho ngelowa tagirahayagi hangu wayawaya biaga kamigoni. Anigo tínaga mo ko holene timbu gibiore wulebirago dara holene nga.\XREF{✡}{{\XO 23:25: }{\XT{Mg 7.4}}}

\VS{26}Perisi agali de kohe kego í̠na iba be habaneha dodo agi kabe hondowa ala wayawaya biriyagua tagirahayagibi bayale dege holebira.


\par }{\PP \VS{27}Mana lowinigo lawai hagabi Perisi agalibi tí tombene hondo kihe kamiru tí homali tagirahayagi hangu bayuwa kau wuwa tamuhayagi homa kuni togo buwa himi tabulo wiagago ale kamigonigo tínaga mo ko holene timbu gibiore wulebirago dara holene nga.\XREF{✡}{{\XO 23:27: }{\XT{Lg 11.44, Ab 23.3}}}

\VS{28}Ogonidagua dege tí dongone tagirahayagi wali agalihondo bayale hetingi howa tínaga bu habanehayagi tombene hondo kihe holenebi ko tara tarabi to̱laihe kamigoni, lene.\XREF{✡}{{\XO 23:28: }{\XT{Lg 16.15}}}


\par }{\SH Tínaga pani nolene ogobi wulebira, lenego ogo
\par }
{\R (Lugu 11.47-51)

\par }{\PP \VS{29}Mana lowinigo lawai hagabi
Perisi agalibi tí tombene hondo kihe kamiru tígua Ngode Datagaliwabe mana
latagi haga bamba heneru hora henegoria anda bayale bialubi agali mini bayale bamba heneru tí embeda naholenaga hora henegoria yári bayaleore bia halubi kamigonigo tínaga mo ko holene timbu gibiore wulebirago dara holene nga.

\VS{30}Ani buwa tígua agua lalu, Ina inanaga mamali henedangi henedale iname Ngode Datagaliwabe mana latagi heneru ti bo wahenedagua bo wa nahe kamale, laga kami.

\VS{31}Ani lowa tígua ina Ngode Datagaliwabe mana latagi haga heneru bo wahenerunaga aguanene kamagoni lo manda buore kamigoni.\XREF{✡}{{\XO 23:31: }{\XT{Ab 7.52}}}

\VS{32}Ani binigo áyu tígua nde tínaga mamali henerume biala ho wiyadagoria howa bu maro bidaba laro.

\VS{33}Tí nogombibi nogombi iginibi kamigoni. Tí heli dindiha pani nole pu laragola agua pu yola holeberamibe.\XREF{✡}{{\XO 23:33: }{\XT{Md 3.7, 12.34, Lg 3.7}}}

\VS{34}I̱na tí langerogo tí kamigoria Ngode Datagaliwabe mana latagi hagabi agali mini gigabiwibi lawai hagabi pudaba larogola tígua uruni maru homelo balu maru ira bangani ba para halu maru
ngoai hagane andaha karia minu balu ti dindi dindi ibida pugu pugu biragola minule talima poleberami.\XREF{✡}{{\XO 23:34: }{\XT{Md 10.23, 1 Te 2.15}}}

\VS{35}Anigo wali agali bolene irane nawi howa bame homelo bayagonagabi Abele bolene irane nawi howa homelo bayagonagabi Beregaia igini Segaraia ibu Anduane Homogonaga andala Ngode Datagaliwabehondo mbirale bo lomabu miaga dagiala dombeneha hearia tigua homelo bayagonagabi uruni biyagonaga pani wali agali áyu kamirume na holeberami.\XREF{✡}{{\XO 23:35: }{\XT{Pig 4.8, 2 Bit 24.20-21, Hi 11.4}}}

\VS{36}I̱na tí heneneore langerogo uruni bima penedagoni bibahendeorenaga pani wali agali áyu karume na holebira.


\par }{\SH Yasu ibu Yarusalemeni hearu gubalini ho henego ogo
\par }
{\R (Lugu 13.34-35)

\par }{\PP \VS{37}Yarusalemeni waliagali kamiru-o tígua Ngode Datagaliwabe mana
latagi haga heneru homelo balubi Ngode Datagaliwabenaga mana lamule ibiniru to̱le̱me homelo balubi kami. Ega gogologo angibunime ibu igini ibuni tombeha mo mogo bu ngelai howa babaganeme dungu dambi hagadagua i̱na i̱naga gime wali agali bu kamiruni tí mo mogo buwa tali wu mabu bua haabo harugola tígua, Í̠na ani bia, nale harimi.\XREF{✡}{{\XO 23:37: }{\XT{2 Bit 24.21, Iba 17.8, 91.4, Ab 7.59, 1 Te 2.15}}}

\VS{38}Anigo Anduane Homogonaga anda tíninaga laramiligo tabuanda halu tamuha mbirali nahe helo wahalu polebira.\XREF{✡}{{\XO 23:38: }{\XT{1 Kin 9.7-8, Yar 12.7, 22.5}}}

\VS{39}I̱na tí langerogo tu áyu howa be lirahayagiore mbira tígua i̱ nahende haabo howa, Mbirali Anduane Homogonaga minini howa ibirago Ngode Datagaliwabehanda ibu mo turu helo, laramingi i̱ lone de hondoleberami, lene.\XREF{✡}{{\XO 23:39: }{\XT{Iba 118.26, Md 21.9}}}




\par }\Chap{24}{\SH Yasuhanda, Anduane Homogonaga anda gialo waholebira, lenego ogo
\par }
{\R (Maga 13.1-2, Lugu 21.5-6)

\par }{\PP \VerseOne{1}Yasu ibu Anduane Homogonaga andaha howa tagira pialu piyagola ibunaga talima piaga biarume puwa Yasuhondo lalu, Anduane Homogonaga anda bayaleore o bidago de handa, lene.

\VS{2}Ani layagola Yasuhanda lalu, E̱ o bidagoni hendedamigo ogoni bulebiragonaga i̱na tí langero. Ege to̱le̱ wia gimbu gimbu bima iraga kagoni homane mbiraore winidagoria ngeladai nabi bibahendeore mo ibira ibira biai holebira, lene.\XREF{✡}{{\XO 24:2: }{\XT{Yar 26.18, Mai 3.12, Lg 19.44}}}


\par }{\SH Mo ko holenebi mo tandaga holenebi wulebira, lenego ogo
\par }
{\R (Maga 13.3-13, Lugu 21.7-19)

\par }{\PP \VS{3}Yasu ibu Hari Olibeni berearia ibunaga talima piaga biaru tini hanguore ibuwa lalu, O larigoni ogongi bulebira lalu ina langi. Agi birane hondowa í̠ ibulenebi horo hamaro bulenebi ha para haragonida lolomabe, lene.\XREF{✡}{{\XO 24:3: }{\XT{Md 24.27, 24.37-39, Mg 13.3, 1 Te 5.1}}}


\par }{\PP \VS{4}Ani layagola Yasuhanda ladai bialu lalu, Mbiralime tí mo hondo holigo mamage halu de hondo halimu.

\VS{5}Agali dewaoreme i̱ mini lowa lalu,
Mbirali Dabo Helenego ibulebira lowinigo i̱ íbu kogoni, lowa wali agali dewaore mo hondo holebira.\XREF{✡}{{\XO 24:5: }{\XT{Yar 14.14, 23.21, 23.25, Md 24.23-24, Yo 5.43, Ab 5.36-37, 1 Yo 2.18}}}

\VS{6}Ani buwa dindi kawareni wai biragonaga bi laruagolabi dindi kaundiaoreni wai bira laragolabi tí hale howa gi nahalimu. Mbirale uruni ani bia bulebirago ani laragome ha maro bulene nga lalu ndo larago gi nahalimu.

\VS{7}Dindi mende mendela wai bia a̱i̱ na̱i̱ bialu gabumane tara tarala wai bia a̱i̱ na̱i̱ bialu holebira. Ogoningi dindi bibahendeha hina gari pume halu dindi dumbirumbi biame holebira.\XREF{✡}{{\XO 24:7: }{\XT{2 Bit 15.6, Ais 19.2, Hag 2.22, Seg 14.13, Ab 11.28}}}

\VS{8}Mbirale uruni bibahende biai haragola walime waneigini taba honole howa tandaga pigane nagago aleore bulebira.


\par }{\PP \VS{9}Ani buwa tí minuwa mo tandaga halu balu home lolene karuha minu mulebira. Ani biragola tígua i̱naga mini yu tiga bu kamigo hondowa wali agali bibahendeore karume tí handabe manga halu handa tara hai holebira.\XREF{✡}{{\XO 24:9: }{\XT{Md 10.22, Mg 13.9, Lg 21.12, Yo 15.18-20, Ab 4.2-3, Mo 2.10, 2.13}}}

\VS{10}Horo uruningi dewaoreme Ngode Datagaliwabehondo mini mbiraore wu hayagoni wahalu tini handabe manga haga haga bialu ndelalu maruhondo minu migi bulebira.\XREF{✡}{{\XO 24:10: }{\XT{Md 11.6, 13.57, 2 Ti 1.15}}}

\VS{11}Ani biragola Ngode Datagaliwabe mana henene ngadagua ndo
latagi haga dewaoreme ha pani howa wali agali dewaore mo hondo hai holebira.\XREF{✡}{{\XO 24:11: }{\XT{Md 7.15, 24.5, 24.24, Ab 20.29, 1 Ti 4.1, 2 Pi 2.1, 1 Yo 4.1}}}

\VS{12}Ogoningi dege ko tara tara urunime anda haragola wali agali dewaoreme gubalini holene wu heneru ho amburi hama dai bulebira.

\VS{13}Ani bulebirago wali agali mbiralime wahalu pu nabi hongo howa ho ununu lo haabo hayagua hamaro birangi ogoni ibu pele mulene wulebira.\XREF{✡}{{\XO 24:13: }{\XT{Md 10.22, Mg 13.13, Hi 3.6, 3.14}}}

\VS{14}Ani buwa Ngode Datagaliwabehanda Handame Ho Kagonaga Bi Mana Debene ogoni wali agali dindi bibahendeha karu hale hai helo lamiai halu kagola horo hamaro bulene ibulebira.\XREF{✡}{{\XO 24:14: }{\XT{Md 9.35, 10.18, 28.19, Lm 10.18, Kl 1.6, 1.23}}}


\par }{\SH Hiriribi Gibiore Hondolene tagira ibulebira, lenego ogo
\par }
{\R (Maga 13.14-23, Lugu 21.20-24)

\par }{\PP \VS{15}Ngode Datagaliwabe mana
latagi haga Danielehanda Hiriribi Hondolene Gibiore te lenego ogoni tagira ibuwa Ngode Datagaliwabehondo loma bia howa mini ngagoria ngagola tígua de hondoleberami lene. Bi ogoni daga lalu kamirume irane ogonaga layada lalu bayuwa manda bilimu.\XREF{✡}{{\XO 24:15: }{\XT{Dan 9.27, 11.31, 12.11}}}

\VS{16}Yasuhanda ani lowa lalu, Uruni biragola de hondowa Yudiani karume hari hombene ngaruha hondo yalu gerai polene wulebira.

\VS{17}Ogoningi agali mbira ibuni anda dangini bedagome dalialu tamuha ibuninaga dabudabu wiyago mo anda polene henge nawulebira.\XREF{✡}{{\XO 24:17: }{\XT{Lg 17.31}}}

\VS{18}Agali mende mabuni biabe bialu kagome ibuni andaga aga mo dai bulene henge nawulebira.

\VS{19}Horo uruningi wali gali bere bedarubi gali andu mialu bedarubi dara timbuniore holene wulebira.

\VS{20}Ira yuni gilope howa dagare biagane hororu ibirangibi
Sabada Horongibi tí ibida napolenaga Ngode Datagaliwabehondo bi lalu holene wulebira.

\VS{21}Horo uruningi hiriribi emene ndoore bulebiradagoni ale mbira ala dindi bibahende\XREF{✡}{{\XO 24:21: }{\XT{Dan 9.26, 12.1, Yol 2.2, Mo 7.14}}} wabiyangi howa nabinigobi bialu mani nde lone ogonidaguaore mbira nabulebiragobi bulebira.

\VS{22}Ani buwa ogoni birangi Ngode Datagaliwabehanda horo mo tubagi hole manda bini. Ani manda nabi kale uruni birangi wali agali bibahende holene henge na mo ngale. Ngode Datagaliwabehanda ibunaga wali agali dabeneru manda buwa horo uruni mo tubagi holebira.\XREF{✡}{{\XO 24:22: }{\XT{Ais 65.8-9, Seg 14.2-3}}}


\par }{\PP \VS{23}Anigo mbiralime tíhondo lalu,
Mbirali Dabo Helenego ibulebira lowinigo o íbu kago de handadaba, layaguabi, Amu íbu kago de handadaba, layaguabi hale nahalimu.\XREF{✡}{{\XO 24:23: }{\XT{Md 24.5, 24.11, Mg 13.21, Lg 17.23, 21.8}}}

\VS{24}Agali marume ke̱ halu, Mbirali Dabo Helenego ibulebira lowinigo i̱ íbu kogoni, lole ibulebira. Marume ke̱ halu, I̱ Ngode Datagaliwabe mana latagi haga kogoni, lole ibulebira. Tigua wali agali Ngode Datagaliwabehanda dabeneru mo hondo habehedabe hondole agalime nabiagane ale timbuniorebi nahendene alebi bialu holebira.\XREF{✡}{{\XO 24:24: }{\XT{Man 13.1-3, Mg 13.22, 2 Te 2.8-9, Mo 13.13-14}}}

\VS{25}Uruni bia nabidaore i̱na tí ala langerogoni hale halu mamage ho halimu.


\par }{\PP \VS{26}Anigo wali agalime lalu, Ibu dindi ko wali agali nahaga wiagoria íbu ka, layagua hondo napilimu. O tigua lalu, Ibu ogoni ha do kago, layaguabi hale nahalimu.\XREF{✡}{{\XO 24:26: }{\XT{Lg 17.23-24}}}

\VS{27}Ogoninaga bialu ni tagira ibiragohayagi howa ni paliragohayagi hari daba mege lagadagua Agali Hole Ibiyago ibu ogonibiore ibulebira.\XREF{✡}{{\XO 24:27: }{\XT{Md 24.37-39}}}


\par }{\PP \VS{28}Homenenaga tingini ngagoha ega bodo hariaweme nole íbu ngoai holebira, lene.\XREF{✡}{{\XO 24:28: }{\XT{Lg 17.37, 2 Pi 3.10}}}


\par }{\SH Agali Hole Ibiyago lone ibulebirago ogo
\par }
{\R (Maga 13.24-27, Lugu 21.25-28)

\par }{\PP \VS{29}Ani lowa Yasuhanda laabo halu lalu, Horo uruningi mo ko holene uruni ngagola abaleore ni hundialu ege nadalu yapibiya hariha howa dugu ibira ibira bialu hari daligaha hongo haga karu tarame mo ema bia holebira.\XREF{✡}{{\XO 24:29: }{\XT{Ais 13.10, 34.4, Ese 32.7, Yol 2.10, 2.31, 3.15, Mo 6.12-13}}}

\VS{30}Ani biragola Agali Hole Ibiyagonaga manane tara walia halu harini ha pani holebira. Ani biragola wali agali dindi bibahendeni karume Agali Hole Ibiyago hongo timbuni holenebi wá timbuni taraore holene hebabi hari beralibani ibirago hondowa gi halu dugu taraore yi yi lalu biai holebira.\XREF{✡}{{\XO 24:30: }{\XT{Dan 7.13, Seg 12.10-14, Mg 13.26, Mo 1.7, 6.12-13}}}

\VS{31}Ani biragola mbelo biguli timbuniore laragola dindi bibahendenaga gimbuni maria ngagoniha howa ibugua ibunaga dahuliyalirume wali agali Ngode Datagaliwabehanda dabeneru dindi bibahendeha karu, Mo mogo bule pudaba, lolebira.\XREF{✡}{{\XO 24:31: }{\XT{Ais 27.13, Md 13.41, 1 Ko 15.52, 1 Te 4.16}}}


\par }{\SH Yasuhanda pogenaga te lenego ogo
\par }
{\R (Maga 13.28-31, Lugu 21.29-33)

\par }{\PP \VS{32}Tí mana mbira manda bilimulo pogenaga te langero. Poge mabirago hondowa ai ni poboyogobi dolene tu kawareda manda beramili.

\VS{33}Ogonidagua dege mbirale uruni bibahende bigi biragola tígua handalu kamiria horo kaware ha para kagonida manda buleberami.\XREF{✡}{{\XO 24:33: }{\XT{Ya 5.9}}}

\VS{34}Ogoninaga tí manda biaabo halimulo i̱na bi heneneore laro. Wali agali áyu kamiruni nahome kamiore dege mbirale uruni bibahende bulebirago laro.\XREF{✡}{{\XO 24:34: }{\XT{Md 16.28, 23.36, Mg 13.30, Lg 21.32}}}

\VS{35}Hari daligabi dindibi ereba hai holebirago i̱naga bi dege ereba nahe wiaabo holebira, lene.\XREF{✡}{{\XO 24:35: }{\XT{Iba 102.26, Ais 40.8, Md 5.18, Mg 13.31, Lg 21.33, Hi 1.11}}}


\par }{\SH Horo ogo angiore bulebiralo mbiralime manda nabi ka, lenego ogo
\par }
{\R (Maga 13.32-37, Lugu 17.26-30,34-36)

\par }{\PP \VS{36}Ibugua ani lowa lalu, Uruni bibahende bulebirago horo ogo angiore bulebiralo mbiralime manda nabiore ka. Dahuliyali dahuliya andaga karumebi Igini ibuguabi manda nabi dege ka. Aba kago ibuni hangu manda bu ka.\XREF{✡}{{\XO 24:36: }{\XT{Seg 14.7, Ab 1.7, 1 Te 5.1-2}}}

\VS{37}Agali Hole Ibiyago dahuliya andaga howa daibiragola Noa hayangi biyadaguaore bulebira.\XREF{✡}{{\XO 24:37: }{\XT{Pig 6.5-8}}}

\VS{38}Iba li timbuni biago naibiaha Noa ibu iba talu biagoha anda piyago horo ha para naheaha wali agali bu hearume hina iba nalubi wali agali dabu bigi bialubi hene.\XREF{✡}{{\XO 24:38: }{\XT{Pig 6.3-5, Lg 17.26, 1 Pi 3.20}}}

\VS{39}Wali agali bu hearume ogo ale bulubadalo manda nabiore hearia iba li timbuni ibiyagome bibahendeore ibame nai hene. Agali Hole Ibiyago lone ibirangi ogonidaguaore bulebira.\XREF{✡}{{\XO 24:39: }{\XT{Pig 7.6-24, 2 Pi 3.6}}}

\VS{40}Ogoningi agali kirali mabuha biabe mandagi bialu karia mendego helalu mendego yamulebira.

\VS{41}Wali kirali widi dambialu mandagi bedaria mendego berelalu mendego yamulebira. 

\par }{\PP \VS{42}Anigo tínaga Anduane Homogo ogongiore ibulebiralo manda nabiore kamigo tí mamage bayuwa ho halimu.\XREF{✡}{{\XO 24:42: }{\XT{Md 25.13, Mg 13.33, Lg 21.36}}}

\VS{43}Ani buwa galone mbira tí manda biaabo halimulo laro. Anda anduaneme pageali ogongiore ibulebiralo manda bidale pagealime ibu andaga duanialu anda naibilo lowa palia nabi halu gaeabu hagadagua kale.\XREF{✡}{{\XO 24:43: }{\XT{1 Te 5.2, 2 Pi 3.10, Mo 3.3, 16.15}}}

\VS{44}Anigo Agali Hole Ibiyago ogongi ibulebiralo tí manda nabi kamiria íbupe holigo tíbi horo bibahendengi manda manda bu haabo holeneore nga.\XREF{✡}{{\XO 24:44: }{\XT{Md 25.13, 1 Te 5.6}}}


\par }{\SH Biabe bia haga mini bilinahe nahelanaga te ogo
\par }
{\R (Lugu 12.41-48)

\par }{\PP \VS{45}Anigo biabe bia haga mini bilinahebi mini gigabiwibi haruago aibe. Ibunaga anduane biagome biabe bia haga biago ibugua biabe bia haga maru karu bayuwa hondo howa tomo tale bulene ngangi tale bilo helayago ogoni ibu haruagoni.

\VS{46}Anduane biago ibu andaga dai biragola ibunaga biabe bia haga biagome biabe ogonidagua bialu karia ibiyagua nde biabe bia haga biagome turu timbuniore holebira.\XREF{✡}{{\XO 24:46: }{\XT{Mo 16.15}}}

\VS{47}Aniore bulebiragonaga i̱na tí langerogoni. Anduane ogonime biabe bia haga biagohondo, I̱naga mbirale bibahende ngaru í̠na hondo habe, lolebira.\XREF{✡}{{\XO 24:47: }{\XT{Md 25.21-23}}}

\VS{48}Ani laragola ibunaga biabe bia haga agali ko kayagua ibunime lo manda bialu lalu, I̱ anduane luore howa dai bulebira, manda buwa

\VS{49}ibu biabe bia haga maru karu baba bo wahaga haga bialubi tomo na gimbu bialubi agali lulu iba naga karu baba lulu iba na gimbu bialubi holebira.

\VS{50}Ani bialu howa biabe bia haga biagome ibunaga anduane ogongi ibulebiralo manda nabi karia íbupe holebira.

\VS{51}Ani ibuwa anduane biagome biabe bia haga biago bo ba tagi howa tombene hondo kihe karu heba mandagi helaragola ibu dugu bialu howa ne gingirulo hayaga bialu holebira, lene.\XREF{✡}{{\XO 24:51: }{\XT{Md 8.12, 25.30}}}




\par }\Chap{25}{\SH Bi yobage lowa wandari pirame binigo te lenego ogo
\par }
{\PP \VerseOne{1}Yasuhanda ibunaga talima piaga biaruhondo bi laabo halu lalu, Horo uruni harangi Ngode Datagaliwabehanda Handame Ho Kagoria ogobi wulebira. Wandari pira berenego tigua lamu hale yalu agali wali dabu bule ibiyago lola hole pene.\XREF{✡}{{\XO 25:1: }{\XT{Lg 12.35, Mo 19.7}}}

\VS{2}Wandari duria miniwi biralu duria mende mini nawiore berene.

\VS{3}Wandari mini nawi biarume lamu hale yuwa delagane olibe lininaga weli huniane mbira nayiore pene.

\VS{4}Miniwi biaru ti hale lamu iranehabi behabi weli ogoni berelowa to̱lo yalu pene.

\VS{5}Pu biruwa agali wali dabu biaga biago abale naibiyagola wandari biaru ti umu layagola palia hondo hai hene.


\par }{\PP \VS{6}Mbi hanuni hayagola mbiralime hongo howa ga̱ lalu, Ai agali wali dabu biaga biago ibiragonigo lola hole ibidaba, lene.

\VS{7}Ani layagola wandari pira palia hondo hayaru abale heyuwa tinaga lamu hale biago bayuwa hungu bilo mo tiga bini.

\VS{8}Ani bialu howa wandari duria mini nawi biarume duria miniwi biaruhondo lalu, Inanaga lamu hale hundirago tígua weli maru ina yobu ngidaba, lene.

\VS{9}Ani layagola duria miniwi biarume ladai bialu lalu, Tí ngialu inane halu bulene nakarulapedago tirugu anda puwa taya bu pudaba, lene.

\VS{10}Ani laya handala wandari mini nawi biarume tirugu andaha weli mo pene. Ti peaha agali wali dabu biaga biago ibini. Ibiyagola wandari duria manda manda bu birayaru ti agali biago heba tomo nole anda pialu panga paya tagi hene.


\par }{\PP \VS{11}Mahaore wandari duria mende biaru ibini. Tigua ibuwa lalu, Anduane-o ina anda eberamago panga dugua, lene.\XREF{✡}{{\XO 25:11: }{\XT{Lg 13.25}}}

\VS{12}Ani layagola agali wali dabu biaga biagome ladai bialu lalu, I̱ tí manda nabidogo panga naduguleore bero, laya, lene.\XREF{✡}{{\XO 25:12: }{\XT{Md 7.23}}}


\par }{\PP \VS{13}Ani lowa Yasuhanda lamaro bialu, Tígua ogongiore ibulebiralo manda nabiore kamigo bayuwa mamage holene nga, lene.\XREF{✡}{{\XO 25:13: }{\XT{Md 24.42-44, 1 Te 5.6, 1 Pi 5.8}}}


\par }{\SH Bi yobage lowa biabe bia haga tebiralime bini te lenego ogo
\par }
{\R (Lugu 19.11-27)

\par }{\PP \VS{14}Yasuhanda la dege bialu lalu, Horo uruni harangi Ngode Datagaliwabehanda Handame Ho Kagoria ogobi wulebira. Agali mbirame ibu dindi taraha ibaga bialu pole lowa ibunaga biabe bia haga biaru olalu, Ibidaba, lowa, I̱naga mbirale bibahende ngoru hondo ha halimu, lene.\XREF{✡}{{\XO 25:14: }{\XT{Mg 13.34}}}

\VS{15}Ibugua ti hangu hanguhondo biabe bulene mugube headagua mbiragohondo muni daosini duria (5,000) mialu mendegohondo muni daosini kira (2,000) mialu tebonegohondo muni daosini mbira (1,000) mialu bini. Ani bialu ibuni dindi mbiraha ibaga bialu pene.\XREF{✡}{{\XO 25:15: }{\XT{Lm 12.6}}}

\VS{16}Piyagola biabe bia haga muni daosini duria (5,000) yayagome abale mo yalu puwa muni biagome biabe bialu daosini duria (5,000) mende mo tago hene.

\VS{17}Ogonidagua dege biabe bia haga mende muni daosini kira (2,000) yalu piyagomebi daosini kira mende mo tago hene.

\VS{18}Biabe bia haga muni daosini mbira (1,000) mo yayagome ibu anduane biagonaga muni yayago mo yalu puwa dindiha uli wawa hora hene.


\par }{\PP \VS{19}Ani bu hemiria maniore tinaga anduane biago dai buwa ti haru biruwa lalu, Muni tíhondo ngirugonaga lo manda bimi̱ya, lene.

\VS{20}Ani layagola biabe bia haga muni daosini duria (5,000) yayago ibugua muni daosini duria (5,000) mende mo yalu ibuwa mialu howa lalu, Anduane-o í̠na muni daosini duria (5,000) ngirigo i̱na daosini duria (5,000) mende mo tago ho yidogoni handa, lene.

\VS{21}Ani lalu miyagola ibunaga anduane biagome ladai bialu lalu, Í̠ biabe bia haga bayale mini bilinahe kegoni. Ai í̠na emene biago yuwa baya hangu bialu haridago timbunibi hondo habelo helaro. I̱naga turu holene ngagoria iya haru mandagi turu ho habiya íbu, lene.\XREF{✡}{{\XO 25:21: }{\XT{Md 24.45-47, Lg 12.44, 16.10, 2 Ti 2.12, Hi 12.2, 1 Pi 1.8}}}


\par }{\PP \VS{22}Ani layagola biabe bia haga muni daosini kira (2,000) mo yalu piyagome ibuwa lalu, Anduane-o í̠na muni daosini kira (2,000) ngirigo i̱na daosini kira (2,000) mende mo tago ho yidogoni handa, lene.

\VS{23}Ani layagola anduane biagome lalu, Í̠ biabe bia haga mini bilinahe bayale kegoni. Ai í̠na emene biago yuwa baya hangu bialu haridago timbunibi hondo habelo helaro. I̱naga turu holene ngagoria iya haru mandagi turu ho habiya íbu, lene.


\par }{\PP \VS{24}Ani layagola biabe bia haga muni daosini mbira (1,000) mo yalu piyagomebi ibuwa lalu, Anduane-o í̠ agali tandagabi kegoni manda bido. Tomo í̠na hengene ndogo do nariligobi tomo egene í̠na polene ndogo mo mogo biriligobi kegoni.

\VS{25}Í̠ ogonibi kego i̱ gi howa í̠naga muni biago mo yalu puwa uli wawa dindiha hora haru. Í̠naga muni biago o yidogo de handa, lene.


\par }{\PP \VS{26}Ani layagola ibunaga anduane biagome lalu, Í̠ agali ko mangaheda. Í̠na manda birigola howa i̱na hengene ndogo do naruligobi i̱na egene polene ndogo mo mogo biruligobi henene manda biribe.

\VS{27}Ani manda biriyagua nde í̠na i̱naga muni biago muni wiaga mbeniha wu howa i̱ dai berogola mo tago howa ngule wirine agi biyane henebe.

\VS{28}Anigo muni daosini mbira (1,000) ogoni ibu yidagoni mo yu dai bialu agali muni daosini pira (10,000) yu kagohondo midaba.

\VS{29}Ogoninaga mbiralime mbirale mbira yu kayagua ibuhondo mia tago halu dewaore yu holebira. Mbiralime mbirale emene mbira yu howa nayi kolo kayagua emeneorebi yidago yamulebira.\XREF{✡}{{\XO 25:29: }{\XT{Md 13.12, Mg 4.25, Lg 8.18, Yo 15.2}}}

\VS{30}Biabe bia haga ogonibigo ibu galone nabulene kago arumaha minu ba tagi halimu. Ogoniha howa ibu dugu bialu ibuni ne gingirulo hayaga bialu holebira, lalu lene.\XREF{✡}{{\XO 25:30: }{\XT{Md 8.12, 22.13, Lg 13.28}}}


\par }{\SH Daba ki bumaro bulebirago ogo
\par }
{\PP \VS{31}Ani lowa Yasuhanda laabo halu lalu, Agali Hole Ibiyago ibu Handame Haga Kini howa dahuliyali bibahende karu heba mandagi ibirangi ibu handame haga biragane dagiani birulebira.\XREF{✡}{{\XO 25:31: }{\XT{Seg 14.5, Md 16.27, 19.28, Ab 1.11, 1 Te 4.16, 2 Te 1.7, Mo 1.7, 20.11-13}}}

\VS{32}Ani bedaria wali agali dindi bibahendeoreha howa ibu wanakuihayagi mo mogo bu helolebira. Ani bu kagola nogo sibi haru haganeme nogo sibi memela daba ki hagadagua ibugua wali agali uruni mo daba ki ho helolebira.\XREF{✡}{{\XO 25:32: }{\XT{Ese 20.38, 34.17, Lm 14.10, 1 Ko 5.10, Mo 20.12}}}

\VS{33}Daba ki howa wali agali mini tigabi karu ibunaga gi tigahayagi helalu mini tigabi ndo karu ibunaga gi lehayagi helolebira.

\VS{34}Ani helowa Handame Haga Kini biagome wali agali ibunaga gi tigahayagi karuhondo lalu, I̱ Abahanda mo turu howa helenedago ibidaba, lolebira. Dindi bibahende wabiyangi howa Ngode Datagaliwabehanda handame ho kagoha tí halimulo mo manda manda bu wini ngagoria hole ibidaba, lolebira.\XREF{✡}{{\XO 25:34: }{\XT{1 Ko 6.9, 15.50, Ga 5.21, Hi 4.3, 1 Pi 1.20}}}

\VS{35}I̱ hina garibi lo hewagola tígua i̱ hina ngirimi. I̱ iba noa ho hewagola tígua i̱ iba hambu ngirimi. I̱ mbiraha howa íbu hewagola tí andaga palimi̱ya íbu larimi.\XREF{✡}{{\XO 25:35: }{\XT{Ais 58.7, Ese 18.7, 18.16, Hi 13.2, Ya 1.27}}}

\VS{36}I̱ aga nabi tibabe hewagola tígua i̱ aga mo bia harimi. I̱ warago bo wiwagola tígua i̱ ira to birimi. I̱ garabaya hewagola tígua i̱ nenege ibirimi, lalu lolebira.\XREF{✡}{{\XO 25:36: }{\XT{2 Ti 1.16, Ya 2.15-16}}}


\par }{\PP \VS{37}Ani laragola wali agali mini tigabiwi karume ogodagua ladai bulebira, Anduane Homogo-o iname í̠ hina garibi lo heria hina ngialu iba noa ho heria angi hambu ngialu birimabe.

\VS{38}Í̠ dindi mbiraha howa íbu heria hondowa ina andaga palimi̱ya ma lalu tibabe heria angi aga mo bia halu birimabe.

\VS{39}Iname í̠ warago bo wiriabi garabaya heriabi nenege angi ibirimabe, lolebira.

\VS{40}Ani laragola Handame Haga Kini biagome ladai bialu lalu, I̱na tíhondo heneneore larogoni. Tígua birimiangi bialu howa i̱ hamene emene ko yagibanoruhondo birimigo i̱hondo birimigoni, lolebira.\XREF{✡}{{\XO 25:40: }{\XT{Min 19.17, Md 10.42, 18.5, Mg 9.41, Hi 6.10, Mo 22.12}}}


\par }{\PP \VS{41}Ani lowa ibugua ibunaga gi lehayagi karuhondo lalu, I̱ kogoria nahe pudaba. Tí Ngode Datagaliwabe mo yo handaga karunaga pani nolene ngagoria harimidago ira hundia nabiaga dalude daabo ho ngagoria hole pudaba. Ogoriani dama Heyolabebi ibunaga dahuliyalirubi helo Ngode Datagaliwabehanda manda manda bu wini ngagoria hole pudaba, lolebira.\XREF{✡}{{\XO 25:41: }{\XT{Md 7.23, Mg 9.48, Lg 16.24, Mo 12.9, 20.10}}}

\VS{42}I̱ hina garibilo hewagola tígua i̱ hina nangirimi. Iba noa ho hewagola i̱ iba nahambu ngirimi.

\VS{43}I̱ dindi mbiraha howa íbu hewagola i̱ tí andaga palimi̱ya íbu nalarimi. I̱ tibabe hewaria tígua i̱ aga mo bia naharimi. I̱ warago bo wiwagolabi garabaya hewagolabi tígua i̱ nahondo ibirimi, lolebira.


\par }{\PP \VS{44}Ani laragola tigua ladai bialu lalu, Anduane Homogo-o iname í̠ hina garibi lo heriabi iba noa ho heriabi dindi mbiraha howa íbu heriabi aga nabi tibabe heriabi warago bo wiriabi garabaya heriabi iname í̠ angi hondowa biamogo nabirimayabe, lolebira.

\VS{45}Ani ladai biragola Handame Haga Kini biagome ladai bialu lalu, I̱na tihondo heneneore larogoni. Tígua mbirali emene yagibanoru biamogo bulene hame naleore harimigo i̱hondo birimi, lolebira.\XREF{✡}{{\XO 25:45: }{\XT{Seg 2.8, Ab 9.5}}}

\VS{46}Anigo uruni pani naabo holene ngagoria helo pelolebira. Mini tigabiwi karu ti haabobo holene ngagoria polebira, lalu Yasuhanda hene.\XREF{✡}{{\XO 25:46: }{\XT{Dan 12.2, Yo 5.29, Lm 2.7}}}




\par }\Chap{26}{\SH Yasu homelo bole manda manda binigo ogo
\par }
{\R (Maga 14.1-2, Lugu 22.1-2, Yone 11.45-53)

\par }{\PP \VerseOne{1}Yasuhanda mana uruni lawai hai howa ibunaga talima piaga biaruhondo lalu,

\VS{2}Horo kiru hangu howa
Bolangua Halu Penegonaga tomo nolene wulebirago manda bu kamigoni. Ogoningi Agali Hole Ibiyago ira bangani ba para helo minu mulebira, lene.\XREF{✡}{{\XO 26:2: }{\XT{Har 12.1-27, Md 20.18, Mg 14.1, Lg 22.1, Yo 13.1}}}


\par }{\PP \VS{3}Loma binigo mo miaga haguane hearubi
agali ala hene miniwi hearubi ti loma binigo mo miaga haguane timbuni mini Kaiabasa andaga mo ngoai hene.

\VS{4}Mo ngoai howa tigua Yasu ohowa minalu bo wahole lo manda bialu hene.

\VS{5}Tigua lalu, Wali agali bu karume ina baba gungu buligo tomo nolene harangi iname ibu naminami̱ya, lene.


\par }{\SH Wali mbirame Yasu haguaneni weli ngabi odo winigo ogo
\par }
{\R (Maga 14.3-9, Yone 12.1-8)

\par }{\PP \VS{6}Yasu ibu Bedani howa Saimono ge hamua mbira ala ibugua mo dabi henegonaga andaga pu berene.

\VS{7}Yasu ibu tomo nalu berearia wali mbirame weli ngabi baya muni dewaoreme yolo buwa beha berelo winigo mo yalu ibuwa Yasunaga haguaneni odo wia hene.\XREF{✡}{{\XO 26:7: }{\XT{Lg 7.37-38}}}

\VS{8}Wali biagome ani biyagola Yasunaga talima piaga biarume hondowa keba halu lalu, Bame oda hole biragoni agidabe.

\VS{9}Weli ngabi baya ogoni muni dewa mulene ngago midale muni mirago yagibano karuhondo talebu ta kaleda, lene.


\par }{\PP \VS{10}Tigua ani layago manda buwa Yasuhanda tihondo lalu, Wali ogome birago nabi waha laramigo aginagabe. Ibugua i̱hondo o biyagoni bayaore biya.

\VS{11}Wali agali yagibano karu tí heba mandagi haabo kamigoni. I̱ tí heba mandagi haabo naholebero.\XREF{✡}{{\XO 26:11: }{\XT{Man 15.11, Yo 12.8, 14.19, 17.11}}}

\VS{12}Wali ogome weli ngabi baya i̱naga tinginini odo wia hayagoni nde i̱ hora holebiragonaga manda bialu biyagoni.

\VS{13}Anigo i̱na tíhondo heneneore laro. Bi Mana Debene ogoni dindi bibahendeha lamialu howa ibugua i̱hondo biyago mitangi bu dai bialu te ogoni loyogo lolebira, lene.


\par }{\SH Yudasahanda Yasu ndelole penego ogo
\par }
{\R (Maga 14.10-11, Lugu 22.3-6)

\par }{\PP \VS{14}Ani biyagola howa Yasunaga talima piaga homberiali (12) heneru mbirago mini Yudasa Isagariodo henegome
loma binigo mo miaga haguane hearu hearia puwa\XREF{✡}{{\XO 26:14: }{\XT{Yo 11.57}}}

\VS{15}lalu, I̱na Yasu tíhondo ndelo ngiruyagua tígua i̱ agi nguleberamibe, lene. Ani layagola agali biarume muni kuni pira tebira (30) daga lowa Yudasa mini.\XREF{✡}{{\XO 26:15: }{\XT{Seg 11.12, Md 27.3}}}

\VS{16}Ani miyagola Yudasahanda ogoningi howa Yasu minu mulene henge aguaore ngabe hondole tai bialu hene.


\par }{\SH Yasu ibunaga talima piaga heba
Bolangua Halu Penego Horonaga tomo nenego ogo
\par }
{\R (Maga 14.12-21, Lugu 22.7-14,21-23, Yone 13.21-30)

\par }{\PP \VS{17}Mberedi Yidi Nahe Hirinigo nolene horo pigane hayangi ibunaga talima piaga biaru ibuwa Yasuhondo lalu,
Bolangua Halu Penego Horonaga tomo í̠ nabelo agoha manda manda bule poloma̱ya hamelo kebe, lene.\XREF{✡}{{\XO 26:17: }{\XT{Har 12.6, 12.14-20, Mg 14.12, Lg 22.7-9}}}


\par }{\PP \VS{18}Ani layagola Yasuhanda tihondo lalu, Yarusalemeha puwa agali mbira ogoniha holebirago ibu karia puwa ibuhondo agua lalimu. Inanaga Lawai Haga biagome lalu, I̱naga horo ha para hayadago i̱bi i̱naga talima piaga karubi ina mandagi Bolangua Halu Penego Horonaga tomo í̠ andaga noloma̱ya, laya lalimu, lene.\XREF{✡}{{\XO 26:18: }{\XT{Md 21.3}}}


\par }{\PP \VS{19}Ani laya handala howa ibunaga talima piaga biarume Yasuhanda layadagua bialu tigua Bolangua Halu Penego Horonaga tomo nole manda manda bu wule pene.


\par }{\PP \VS{20}Alendo tomo nolene tu hayagola Yasu ibunaga talima piaga homberiali (12) biaru heba tomo nalu berene.

\VS{21}Tomo nalu biruwa Yasuhanda lalu, I̱na tíhondo heneneore larogo. Agalime i̱ minilo tí mbiraligome nde loleberami, lene.


\par }{\PP \VS{22}Ani layagola ibunaga talima piaga biarume mogo lowa ibuhondo hangu hangume lagalaga bialu lalu, Anduane Homogo-o í̠na o larigoni i̱ ndo lari, lalu laga laga bini.

\VS{23}Ani lagalaga biyagola Yasuhanda ladai bialu lalu, Mbirali i̱ heba ndisiha mberedi iba howa nalu bedagome i̱ minilo nde lolebira.\XREF{✡}{{\XO 26:23: }{\XT{Iba 41.9, Lg 22.21, Yo 13.18}}}

\VS{24}Anduane Homogonaga
mbugani lo ngadagua Agali Hole Ibiyago homolebira. Agalime ibu minilo ndelalu walia harago ibunaga mo ko holene timbu gibiore wulebiragonaga dara holene nga. Agali ogoni ibu ai̱yahanda taba nahenedale nde bayale kaleda, lene.\XREF{✡}{{\XO 26:24: }{\XT{Ais 53, Dan 9.26, Mg 9.12, Yo 17.12}}}


\par }{\PP \VS{25}Ani layagola Yudasa ndelaga biagome lalu, Lawai haga-o í̠na o larigoni i̱ lalu larebe, lene.

\par }{\PP Ani layagola Yasuhanda ladai bialu lalu, Í̠nime o laregoni, lene.


\par }{\SH Anduane Homogonaga tomo nenego ogo
\par }
{\R (Maga 14.22-26, Lugu 22.14-20, 1 Korindi 11.23-25)

\par }{\PP \VS{26}Ti tomo nalu biruwa Yasuhanda mberedi mbira yamuwa Ngode Datagaliwabehondo turu halu ka̱i̱ lowa gai bu baga buwa ibunaga talima piaga biaruhondo mialu howa lalu, I̱naga tingini ogonigo ya mialu nadaba, lene.\XREF{✡}{{\XO 26:26: }{\XT{Md 14.19, 1 Ko 10.16}}}


\par }{\PP \VS{27}Ani buwa ibugua iba be yamuwa Ngode Datagaliwabehondo turu halu ka̱i̱ lowa tihondo mialu howa lalu, Ogoni tí bibahendeme no gombedalu nadaba.

\VS{28}Ngode Datagaliwabehanda habo nalolene bi gahenge lowinigo tene i̱naga darama ogoniha nga. Ani bidago i̱naga darama pelarogome wali agalime ko birago domo wahelo pelaro.\XREF{✡}{{\XO 26:28: }{\XT{Har 24.8, Yar 31.31-34, Seg 9.11, Lm 5.15, 1 Ko 10.16, Hi 9.22}}}

\VS{29}I̱na tí langerogo
waini iba lone nane i̱ Abahanda Handame Ho Kagoria tí heba howa waini iba gahenge nolebero, lene.\XREF{✡}{{\XO 26:29: }{\XT{Mg 14.25, Lg 22.18, Ab 10.41}}}


\par }{\PP \VS{30}Ani lai howa tigua iba gana mbira lowa tagira pialu Hari Olibe weagoha pene.\XREF{✡}{{\XO 26:30: }{\XT{Lg 22.39, Yo 18.1}}}


\par }{\SH Yasuhanda, Pidahondo Í̠na i̱ manda nabido lolebere, lenego ogo
\par }
{\R (Maga 14.27-31, Lugu 22.31-34, Yone 13.36-38)

\par }{\PP \VS{31}Yasuhanda tihondo lalu, Áyu mbiraga tí bibahendeme i̱ helalu ibida piai holeberami. Ogoninaga Anduane Homogonaga
mbugani lo ngago ogo, I̱na nogo sibi haru haga kago baro handala nogo sibi karu ibida purogo lai holebira, lalu gilibu nga.\XREF{✡}{{\XO 26:31: }{\XT{Seg 13.7, Yo 16.32}}}

\VS{32}Anigo Ngode Datagaliwabehanda i̱ mo heya hara handala tí maha ibalimulo i̱ ala Galili bamba halu polebero, lene.\XREF{✡}{{\XO 26:32: }{\XT{Md 28.7, 28.16, Mg 14.28}}}


\par }{\PP \VS{33}Ani layagola Pidahanda Yasuhondo laraga howa lalu, Ti bibahendeme ani wahalu purogo layaguabi i̱na í̠ wahalu napolebero, lene.


\par }{\PP \VS{34}Ani layagola Yasuhanda Pidahondo lalu, Í̠hondo heneneore larogo áyu mbiraga ega gogologome bi naledaore í̠na halu tebo, Yasu manda nabido, lalu lolebere, lene.\XREF{✡}{{\XO 26:34: }{\XT{Md 26.69-75}}}


\par }{\PP \VS{35}Ani layagola Pidahanda ladai bialu lalu, I̱ í̠la homole howayaguabi ogonidagua naloleore bero, lene.\XREF{✡}{{\XO 26:35: }{\XT{Md 26.56}}}

\par }{\PP Pidahanda layadagua talima piaga bibahende biarumebi ani dege lai hene.


\par }{\SH Yasu ibu Gedemani puwa Ngode Datagaliwabela bi lalu henego ogo
\par }
{\R (Maga 14.32-42, Lugu 22.39-46)

\par }{\PP \VS{36}Yasu ibu ibunaga talima piaga biaru heba Gedemani dindi wiagoria pu howa ibugua tihondo lalu, I̱ Ngode Datagaliwabela amugoha bi lole porotagi tí ogoria hondo biralimu, lene.
 
\VS{37}Ani lowa ibugua Pidabi Sebedi igini kirabi haru halu puwa ibu dara ho howa mini burugulo hene.

\VS{38}Ani biyagola ibugua tihondo lalu, Genda timbuniore i̱ha anda ibiragome i̱ garali bialu budara. Ina haru mamage howa tí ogoria hondo biralimu, lene.\XREF{✡}{{\XO 26:38: }{\XT{Yo 12.27}}}


\par }{\PP \VS{39}Ani lowa Yasu ibu emene pu amu howa dindini bulu palu wuwa Ngode Datagaliwabehondo bi lalu, I̱ Aba-o tandaga nolene ngago nanoliya mo yalu polene ngayagua mo yalu pobe. Anigo i̱ hame ledodagua ndo í̠ hame lededagua hangu bibe, lene.\XREF{✡}{{\XO 26:39: }{\XT{Md 6.10, 20.22, Yo 6.38, Hi 5.7-8}}}


\par }{\PP \VS{40}Ani lalu bialu ibunaga talima piaga tebirali biaru bereagoria dai bialu hearia ti palia hondo hai hearia hondowa ibugua Pidahondo lalu, Tí tebirali kamirume i̱ heba mamage emeneorebi habe nahedagola padamibe.

\VS{41}Ko ngagome tí ko mo bia holigo tí bayuwa mamage howa Ngode Datagaliwabehondo bi lalu halimu. Tínaga minime Ngode Datagaliwabe hame ledamigo lowa tínaga tingini gedaore ho kamigoni, lene.\XREF{✡}{{\XO 26:41: }{\XT{Md 6.13, Eb 6.18, Hi 2.14, 4.15}}}


\par }{\PP \VS{42}Ani lowa Yasu ibu lone puwa lalu, Aba-o tandaga nolene ngago ogoni i̱ nane howa mo yalu polene nawiyagua noleberogo í̠ni hame lededagua hangu bibe, lene.

\VS{43}Ani lowa Yasu ibu lone dai bialu hearia ibunaga talima piaga biaru ti dengala nahe palia hondo dege hearia hendene.


\par }{\PP \VS{44}Ani palea handala ibugua puwa Ngode Datagaliwabehondo bi mbiraore layagobi dege halu tebone lene.\XREF{✡}{{\XO 26:44: }{\XT{2 Ko 12.8}}}

\VS{45}Ani lai howa ibunaga talima piaga biaru bereagoria dai buwa ti palearia hondowa lalu, Tí erekui dogolowa palia hondo dege kamibe. Agali Hole Ibiyago agali ko biaga karuhondo minu mulene tu kaware ha para haragonigo handadaba.\XREF{✡}{{\XO 26:45: }{\XT{Yo 12.27, 13.1}}}

\VS{46}I̱ minilo ndelaga biago kaware o kago de handadaba. Ai heyalu ma, lene.\XREF{✡}{{\XO 26:46: }{\XT{Yo 14.31}}}


\par }{\SH Yasu mininigo ogo
\par }
{\R (Maga 14.43-50, Lugu 22.47-53, Yone 18.3-12)

\par }{\PP \VS{47}Yasuhanda bi ogoni lalu heaore ibunaga talima piaga hombeane Yudasa ibu agali dewali haru ibini.
Loma binigo mo miaga haguane biarumebi
agali ala hene miniwi biarumebi, Yasu minule pudaba, layagola tigua wai biagane ayu tibu kangoru yalu Yasu hearia ibini.

\VS{48}Yasu minilo ndelaga Yudasahanda ala agali biaruhondo lalu, Tí manda bilimulo i̱na walia halu mbiralinaga peni nu̱nu̱ larogo ibu minalimu, lene.


\par }{\PP \VS{49}Ani layadagua bialu Yudasahanda Yasu heagoria hondo yalu puabo howa lalu, Lawai haga-o mo palia holene í̠ha haabo helo, lowa ibu peni nu̱nu̱ lene.


\par }{\PP \VS{50}Ani biyagola Yasuhanda ibuhondo lalu, Hamene-o bule wiridago abale berene, lene.

\par }{\PP Ani layagola agali hayarume abale ibuwa Yasu minalu gime bayuwa yu ndibu lene.

\VS{51}Ani biyagola Yasu heba hayaru mbiragome wai biagane ayu tibu yayagome loma binigo mo miaga haguane timbuni heagonaga garabaya biabe ale bia haga heagonaga hále bagadape hene.\XREF{✡}{{\XO 26:51: }{\XT{Yo 18.26}}}

\VS{52}Ani biyagola Yasuhanda ibuhondo lalu, Wai biagane ayu tibu ogoni ibuni yaganeha ya dai bibe. Mbirali wai biagane ayu tibume bole manda biyagua ayu tibume dege ibuni nde homelo bolebira.\XREF{✡}{{\XO 26:52: }{\XT{Pig 9.6, Mo 13.10}}}

\VS{53}I̱na i̱ Abahondo biamogo bia laruyagua ibugua dahuliyali ami ale dewaore ibilabehe kagoni manda nabi kamibe.\XREF{✡}{{\XO 26:53: }{\XT{2 Kin 6.17, Dan 7.10}}}

\VS{54}Ani biruyagua Anduane Homogonaga
mbugani ogonidagua bulebira lo ngago agua bialu lola holobadabe, lene.\XREF{✡}{{\XO 26:54: }{\XT{Ais 53.7, Md 26.56, Mg 14.49}}}


\par }{\PP \VS{55}Ani lowa Yasuhanda agali dewa bu hearuhondo lalu, Pageali minaramilidagua tígua wai biagane ayu tibu kangoru yalu i̱ minule ibirimibe. Horo bibahendengi i̱ Abanaga andaha mana lawai halu haabo haruligo tígua i̱ mina nabirimi.\XREF{✡}{{\XO 26:55: }{\XT{Lg 19.47, 21.37}}}

\VS{56}Anigo uruni bibahende beramigo Ngode Datagaliwabe mana
latagi haga henerume Anduane Homogonaga mbugani bi lo ngadagua lola hai haragoni, lene.\XREF{✡}{{\XO 26:56: }{\XT{Md 26.31}}}

\par }{\PP Ani layagola ibunaga talima piaga bibahende biaruni Yasu wahalu ibida purogo lai hene.


\par }{\SH Ganisolo agalirume godi lelo Yasu haru penego ogo
\par }
{\R (Maga 14.53-65, Lugu 22.54-55,63-71, Yone 18.13-14,19-24)

\par }{\PP \VS{57}Mana lowini lawai haga hearubi
agali ala hene miniwi hearubi ti loma binigo mo miaga haguane timbuni mini Kaiabasa andagaha mo ngoai ho heagoria Yasu minu yalu pene.

\VS{58}Ani minu yalu piyagola Pida ibu emene kaundia howa
loma binigo mo miaga haguane timbuni heago andaga pabe tagirahayagi mayu̱lo handaga bima pene. Ibu pabe tamuha anda puwa agi birabe hondole lowa maru mamage ho hearu heba mandagi berene.

\VS{59}Loma binigo mo miaga haguane hearubi
Ganisolo agali bibahende bu hearubi tigua Yasu homelo bole ibugua bini lenebi mbira agidabe handalu hearia

\VS{60}mbira nahendeore hene. Wali agali marume ke̱ howa Yasuhanda agua biya lama ibiyaru\XREF{✡}{{\XO 26:60: }{\XT{Man 19.15, Iba 27.12, Mg 14.55, Ab 6.13}}} hale howabi mbira handa walia naheore hene. Mahaore agali kirame heyuwa

\VS{61}lalu, Agali o kagome Anduane Homogonaga anda gialowa horo tebiru hanguni lone bia dai bulebero laya, lene.\XREF{✡}{{\XO 26:61: }{\XT{Md 27.40, Yo 2.19}}}


\par }{\PP \VS{62}Ani layagola loma binigo mo miaga haguane timbuni biagome heyuwa Yasuhondo lalu, Í̠hondo bi laragoni ladai bulene mbira nayi kebe, lene.

\VS{63}Ani layagola Yasu ibu bi nale hene. Ani hearia hondowa loma binigo mo miaga haguane timbuni biagome Yasuhondo lone lamialu lalu, Í̠hondo langerogo Ngode Datagaliwabe haabo kagonaga minini howa
Mbirali Dabo Helenego ibulebira lowinigo Ngode Datagaliwabe Igini í̠yagua langi, lene.\XREF{✡}{{\XO 26:63: }{\XT{Ais 53.7, Md 27.12}}}


\par }{\PP \VS{64}Ani layagola Yasuhanda ladai bialu lalu, Í̠ ani larigoni. Anigo i̱na tí bibahendehondo laro. Áyu ogoni howa be lirahayagi Agali Hole Ibiyago ibu Hongo Haiheore Kagonaga gi tigahayagi biruwa hari beralibani biralu daliraria de hondoleberami, lene.\XREF{✡}{{\XO 26:64: }{\XT{Iba 110.1, Dan 7.13, Md 24.30, Lg 21.27, Ab 7.55, 1 Te 4.16, Mo 1.7}}}


\par }{\PP \VS{65}Ani layagola loma binigo mo miaga haguane timbuni biagome ibuninaga aga lerelowa lalu, Ibugua Ngode Datagaliwabe mege bialu layago hale harimigo ai marume ina lamogo bia holene irane nawi.\XREF{✡}{{\XO 26:65: }{\XT{Md 9.3, Mg 14.63, Yo 10.33, Ab 14.14}}}\XREF{✡}{{\XO 26:65: }{\XT{LBM 24.16}}}

\VS{66}Tí agi manda bu kamibe, lene.\XREF{✡}{{\XO 26:66: }{\XT{Yo 19.7}}}

\par }{\PP Tigua ladai bialu lalu, Ibuni ko biyagonaga homoleneore nga, lene.


\par }{\PP \VS{67}Ani lowa tigua Yasu denguini hamiaga tolo ba halu gi habeme balu howa\XREF{✡}{{\XO 26:67: }{\XT{Ais 50.6, 53.5, Md 27.30, Yo 19.3}}}

\VS{68}lalu, Mbirali Dabo Helenego ibulebira lowinigo í̠oreyagua ina kamagoni manda bu ade halu í̠ bayagoni ogome baya la, lene.


\par }{\SH Pidahanda, Yasu manda nabido, lenego ogo
\par }
{\R (Maga 14.66-72, Lugu 22.56-62, Yone 18.15-18,25-27)

\par }{\PP \VS{69}Pida ibu andaga pabe tamuhayagi berearia
loma binigo mo miaga haguane timbuni biagonaga biabe bia haga wandari mbirame ibuwa lalu, Í̠bi Galiliali Yasula mandagi hariligo, lene.


\par }{\PP \VS{70}Ani layagola Pidahanda o bu hearuni hale hai heaore ladai bialu lalu, Í̠na o laregoni agi larebe i̱ manda nabido, lene.

\VS{71}Ani lalu bialu pabe harabani puwa hearia biabe bia haga wandari mende heagome Pida hondowa agali hearuhondo lalu, Ibu Nasareteali Yasula mandagi haga, lene.


\par }{\PP \VS{72}Ani layagola Pidahanda wanakui ela howa halu mende lalu, Agali ogoni i̱ manda nabido, lene.


\par }{\PP \VS{73}Emeneore howa agali hayarume Pida heagoria ibuwa lalu, E̱ mbira í̠ anioreda. Í̠ni bi laregome í̠ni mo walia haragoni, lene.


\par }{\PP \VS{74}Ani layagola Pidahanda wanakui ela howa lalu, Heneneore laro. I̱ ke̱ haruyagua Ngode Datagaliwabe ibugua i̱ pani ngilo, lalu, Agali odagoni i̱ manda nabido laro, lene.\XREF{✡}{{\XO 26:74: }{\XT{Mg 14.71}}}

\par }{\PP Bi ogoni layaore ega gogologome bi layagola

\VS{75}ala Yasuhanda, Ega gogologome bi naledaore halu tebo í̠na i̱ manda nabido lolebere, layago Pida ibuni mitangi bu dai bini. Ani mitangi buwa Pida ibu tagira pialu dugu emene ndoore yi lalu dugu timbuni bialu hene.\XREF{✡}{{\XO 26:75: }{\XT{Md 26.34, Mg 14.30, Lg 22.61-62, Yo 13.38}}}




\par }\Chap{27}{\SH Yasu Pailate hearia haru penego ogo
\par }
{\R (Maga 15.1, Lugu 23.1-2, Yone 18.28-32)

\par }{\PP \VerseOne{1}Egerebagiore hayagola
loma binigo mo miaga haguane hearumebi
agali ala hene miniwi hearumebi Yasu homelo bole lo manda bialu hene.\XREF{✡}{{\XO 27:1: }{\XT{Lg 22.66}}}

\VS{2}Tigua Yasu ege pume hende howa Lomonaga hondo haga Pailate hearia haru pene.


\par }{\SH Yudasa homenego ogo
\par }
{\R (Abosolo 1.18-19)

\par }{\PP \VS{3}Tigua Yasu homelo bole manda bu wiyago hondowa ndelaga Yudasa biago ibu mini burugu lowa muni kuni tara pale pira tebira (30) biago loma binigo mo miaga haguane hearubibi
agali ala hene miniwi hearubi hearia yalu dai bini.\XREF{✡}{{\XO 27:3: }{\XT{Md 26.14-15}}}

\VS{4}Yalu dai buwa mialu howa lalu, Agali ko mbira nabiore heago bame habe manga ndelarugo ko timbuniore biru, lene.

\par }{\PP Ani lamiyagola tigua ladai bialu lalu, Í̠nime birigodago ina mitangi nabi kama. Í̠naga koyane, lene.


\par }{\PP \VS{5}Ani ladai biyagola Yudasahanda muni biaruni Anduane Homogonaga andaha ba dai bialu tagira puwa ibuni eanogo dalu homene.\XREF{✡}{{\XO 27:5: }{\XT{2 Sml 17.23}}}


\par }{\PP \VS{6}Ani biyagola loma binigo mo miaga haguane biarume muni biaru iluwa lalu, Muni ogoni agali darama pelalu belo mirimadago inanaga
Mana lowini ngagome lalu, Anduane Homogonaga anda muni wiagaha wulene nawi, lo nga, lene.

\VS{7}Tigua, Aguaore bimi̱ya, lalu lo mbiraore howa agali dindime be wabiaganaga dindi yolo buwa, Dindi ogoni wali agali mbiraha howa ibini homarago hora helonaga tu wimi̱ya, lene.

\VS{8}Ani binigo manda buwa áyu dindi ogoni mini Darama Dindi lagane nga.


\par }{\PP \VS{9}Ani biyagome Ngode Datagaliwabe mana
latagi haga Yaremaiahanda lowinigo heneneore lola hene. Ibugua lowinigo ogo, Tigua muni kuni tara pale pira tebira (30) biaru Isaraele wali agalime agali ogoninaga yolo buleberama layago mo yuwa\XREF{✡}{{\XO 27:9: }{\XT{Seg 11.12-13}}}

\VS{10}muni ogonime agali dindime be wabiaganaga dindi yolo bini. Anduane Homogohanda i̱hondo, Bia, lo wiyadagua tigua bini, lalu gilibu nga.


\par }{\SH Pailatehanda Yasuhondo, Yu wali agalinaga handame haga kini í̠ kebe, lenego ogo
\par }
{\R (Maga 15.2-5, Lugu 23.3-5, Yone 18.33-38)

\par }{\PP \VS{11}Tigua Yasu haru puwa Lomonaga hondo haga heagoria bi maru hale helo haru puwa helene. Ibugua Yasuhondo lalu, Yu wali agalinaga handame haga kini í̠ kebe, lene.

\par }{\PP Ani layagola Yasuhanda ladai bialu lalu, Í̠na o laregoni, lene.\XREF{✡}{{\XO 27:11: }{\XT{Mg 15.2, Lg 23.3, Yo 18.33, 18.37, 1 Ti 6.13}}}

\VS{12}Loma binigo mo miaga haguane hearumebi
agali ala hene miniwi hearumebi ibuhondo bi maru ladai bilo lamiyagola Yasu ibu ladai nabiore hene.\XREF{✡}{{\XO 27:12: }{\XT{Ais 53.7, Md 26.63, Yo 19.9}}}


\par }{\PP \VS{13}Ladai nabiyagola Pailatehanda ibuhondo lalu, Tigua í̠hondo bi o laragoni hale nahe kebe, lene.


\par }{\PP \VS{14}Ani layagola Yasuhanda bi mbira ladai nabuleore hayagola Lomonaga hondo haga biagome mogolo hene.\XREF{✡}{{\XO 27:14: }{\XT{Yo 19.9}}}


\par }{\SH Yasu homelo ba, lenego ogo
\par }
{\R (Maga 15.6-15, Lugu 23.13-25, Yone 18.39–19.16)

\par }{\PP \VS{15}Bolangua Halu Penegonaga Horo harangi wali agali bu hearume mbira garabaya henego Lomonaga hondo haga heagohondo lalu, Golope ha larama, laragola ibugua golopeore haga hene.

\VS{16}Ani biaga henego ogoningi agali mini lene mbira mini Barabasa garabaya hene.

\VS{17}Wali agali bu hearu mo mogo bu hayagola Pailatehanda tihondo lalu, Barabasa golope hoabe be Yasu
Mbirali Dabo Helene ka lagago golope hoabe, lene.

\VS{18}Yu wali agali haru hagame henge lowa Yasu ibu hearia minu yalu ibiyagoni Pailatehanda manda buore howa ani lene.\XREF{✡}{{\XO 27:18: }{\XT{Yo 11.47-48, 12.19}}}


\par }{\PP \VS{19}Pailate ibu daba ki bialu biraganeni berearia ibu oneme bi lawia hayagola mbirame lama ibalu howa lalu, Abale mbiraga emaga handalu hewaria agali ko mbira nabiore ogoni mitangi bialu tandaga emene ndo narugo ibuhondo mbira bulene nawiore, laya, lene.


\par }{\PP \VS{20}Loma binigo mo miaga haguane hearumebi
agali ala hene miniwi hearumebi wali agali hearuhondo lalu, Pailatehondo Barabasa golope halu Yasu ira bangani ba para ha ladaba, lene.\XREF{✡}{{\XO 27:20: }{\XT{Ab 3.14}}}

\VS{21}Ani layagola Pailatehanda wali agali bu hearuhondo lalu, Agali kira kago labo ago golope hoabe, lene.

\par }{\PP Tigua ladai bialu lalu, Barabasa golope ha, lene.


\par }{\PP \VS{22}Ani layagola Pailatehanda lalu, Anidago Yasu
Mbirali Dabo Helene ka lagagohondo i̱na agi buabe, lene.

\par }{\PP Ti bibahendeme ladai bialu lalu, Ibu ira bangani ba para habe, lene.


\par }{\PP \VS{23}Ani layagola Pailatehanda lalu, Anidago ibugua ko agi biyabe, lene.

\par }{\PP Ani layagola tigua hongo howa dalimu laga laga bialu lalu, Ina nahondoleorego ibu ira bangani ba para habe, lene.


\par }{\PP \VS{24}Ani layagola Pailatehanda bulene mbira nawi ti gungu bibehe heago hondowa ibunaga bi emene hayagola wahalu wali agali bu hearuni wanakuini howa iba bereago gime ta̱la̱ muwa gi domo wahalu howa lalu, I̱na agali ogoni gi ela halu homelo ba naloleberogo. Ogoni tínime beramigoni i̱ ndo, lene.\XREF{✡}{{\XO 27:24: }{\XT{Man 21.6-9, Md 27.4}}}


\par }{\PP \VS{25}Wali agali bu hearume ladai bialu lalu, Ibu homaragonaga pani nolene wiagua inanenibi ina waneigininibi ibira helo larama, lene.\XREF{✡}{{\XO 27:25: }{\XT{Yos 2.19, 2 Sml 1.16, Md 23.35, Ab 5.28}}}


\par }{\PP \VS{26}Ani layagola Pailatehanda Barabasa golope howa ibugua ami agali hearuhondo, Yasu tibume badaba, lowa lalu, Ibu homelo ira bangani ba para hole haru pudaba, lene.


\par }{\SH Ami agalirume Yasu mege binigo ogo
\par }
{\R (Maga 15.16-20, Yone 19.2-3)

\par }{\PP \VS{27}Ani biyagola Pailatenaga ami agali hearume Yasu haru halu gabumane haru haganaga andagahayagi haru piyagola ami agali bibahende bu hearuni ibu heagoria ho mabu bupe hene.

\VS{28}Ani buwa tigua ibunaga labolabo golo wahowa labolabo daramabi mbira mo karula hene.\XREF{✡}{{\XO 27:28: }{\XT{Lg 23.11}}}

\VS{29}Ani buwa tigua pu aniheme bo buwa Yasunaga haguaneni karula howa Yasunaga gi tigahayagi gewa mbira mo ya ho helowa tigua ibu buhayagi bulu paligi bialu howa mege bigi bini. Mege bialu lalu, Yu wali agalinaga Handame Haga Kini haabo habelo, laga bini.\XREF{✡}{{\XO 27:29: }{\XT{Iba 69.19, Ais 53.3}}} 
\VS{30}Ani lowa tigua hamiaga toloba halu gewa mo ya ho helayago yamuwa haguaneni baga bini.\XREF{✡}{{\XO 27:30: }{\XT{Ais 50.6, Md 26.67}}}

\VS{31}Tigua mege biai howa labolabo daramabi karula hayago golowa ibuninaga labolabo biago karula dai buwa ira bangani ba para hole haru tagira pene.\XREF{✡}{{\XO 27:31: }{\XT{Ais 53.7}}}


\par }{\SH Yasu ira bangani ba para henego ogo
\par }
{\R (Maga 15.21-32, Lugu 23.26-43, Yone 19.17-27)

\par }{\PP \VS{32}Ti tagira pole pialu hearia Sairiniali mbira mini Saimono ibalu hearia lola hene. Lola howa ami agali biarume ibu Yasunaga ira banga yilo ibuhondo, Ya ya, layagola yini.

\VS{33}Ti pialu dindi mbira mini Gologoda ogoriani anda pene. Gologoda inanaga bi lalu, Haguane Kuni.

\VS{34}Ogoriani howa tigua
waini ibabi marasini kaubibi mandagi bimaga maga buwa Yasu nelo miyagola ibu na hondowa na nabi wahene.\XREF{✡}{{\XO 27:34: }{\XT{Iba 69.21, Md 27.48}}}


\par }{\PP \VS{35}Tigua Yasu ira bangani ba para howa ibunaga labolabo biago ái ibu harabe hondole tadu bialu berene.\XREF{✡}{{\XO 27:35: }{\XT{Iba 22.18}}}

\VS{36}Ani buwa tigua ibu handadaga ho berene.

\VS{37}Ira banga daligani bi ogo gilibu wini. Yu wali agalinaga Handame Haga Kini Yasu ogoni, lalu gilibu wini.

\VS{38}Ani buwa tigua agali ko biaga kirabi Yasu heba mendego gi tigahayagi mendego gi lehayagi lowa ti ira banga tebirani ba para hene.\XREF{✡}{{\XO 27:38: }{\XT{Ais 53.12}}}


\par }{\PP \VS{39}Wali agali ti hearia bolangua haga bialu piyarume Yasuhondo ma bonge laga bialu tongoyongo bi laga bini.\XREF{✡}{{\XO 27:39: }{\XT{Iba 22.7, 109.25}}}

\VS{40}Tigua lalu, Í̠na Anduane Homogonaga anda gialope howa horo tebira howa bia dai bulebero larigodago í̠ Ngode Datagaliwabe Iginiore keyagua í̠ nahomolenaga ira banga ogoriani howa í̠ni pele mialu dalerene, lene.\XREF{✡}{{\XO 27:40: }{\XT{Md 26.61, Yo 2.19}}}


\par }{\PP \VS{41}Ogonidagua dege
loma binigo mo miaga haguane hearumebi
Mana lowinigo lawai haga hearumebi
agali ala hene miniwi hearumebi mege bialu lalu,

\VS{42}Ibugua wali agali maru nahomelonaga pele mialu kaligodago ibuni pele namibehedane wiaruabe. Ibu Isaraele wali agalinaga handame haga kini ndodabe. Áyu ogoni ibu ira bangani howa daliyagua iname ibuhondo mini mbiraore wuleberama.\XREF{✡}{{\XO 27:42: }{\XT{Yo 11.50}}}

\VS{43}Ibugua Ngode Datagaliwabehondo mini mbiraore wuwa lalu, I̱ Ngode Datagaliwabe Igini kogoni, layagodago áyu Ngode Datagaliwabehanda ibu pele mirabe handami̱ya, lene.\XREF{✡}{{\XO 27:43: }{\XT{Iba 22.8}}}


\par }{\PP \VS{44}Agali ko biaga kirali Yasu heba ira banga mendehayagibi mendehayagibi ba para hayago labomebi ogonidagua dege mege bini.


\par }{\SH Yasu tongolo minigo ogo
\par }
{\R (Maga 15.33-41, Lugu 23.44-49, Yone 19.28-30)

\par }{\PP \VS{45}Horombe hanuniore howa dindi ogoni bibahendeha aruma ha ho wiaabo howa

\VS{46}alendo ni gai layahayagi wá hodai bini. Ani biyagola Yasuhanda bi dalimu lowa lalu, Eloi Eloi lema sabagadanai. Inanaga bi lalu, I̱naga Ngode Datagaliwabe-o i̱naga Ngode Datagaliwabe-o í̠na i̱ aginaga wahalu piribe, lene.\XREF{✡}{{\XO 27:46: }{\XT{Iba 22.1, Hi 5.7}}}


\par }{\PP \VS{47}Bi layago hale howa wali agali maru ogoniha hearume lalu, Ibu Elaya olarua, lene.

\VS{48}Mbiragome abale gerai puwa mbirale tara dahundu ale
waini iba kaubi bereagoha ibira howa ira ngunini mo gedo lowa Yasunaga ne hambuni ngelene.\XREF{✡}{{\XO 27:48: }{\XT{Iba 69.21}}}


\par }{\PP \VS{49}Ani biyagola marume lalu, Elaya ibu pele mule ibirabe handami̱ya emene hondo hama, lene.


\par }{\PP \VS{50}Ani layagola howa Yasuhanda bi dalimu halu mende lowa buhe̱ ereba halu tongolo mini.


\par }{\PP \VS{51}Tongolo miyagola Anduane Homogonaga andaha labolabo timbuni gerela ho winigo hanuni daligani howa buda ki bini. Dumbirumbi emene ndo bialu to̱le̱ timbuni kambulo baga bialu\XREF{✡}{{\XO 27:51: }{\XT{Har 26.31-33, Mg 15.38, Lg 23.45, Hi 10.19-20}}}

\VS{52}homali wiaruni tawa bu baga biyagola wali agali dewa Ngode Datagaliwabehondo mini mbiraore wu heaore homeneru mo heya hene.

\VS{53}Wali agali o biarume homali helalu puwa Yasu homowa mo heya hayagola ti Tano Mbira Loma Bia Hene wiagoria anda piyaria wali agali dewaoreme ti handai hene.


\par }{\PP \VS{54}Ami haru haga heagobi ibu heba ami agali hearubi Yasu handaya ho hayarume dumbirumbibi mbirale bibahende biyagoni hondowa gi halu mogo tara lowa lalu, Ibu Ngode Datagaliwabe Igini heneneoredago, lene.


\par }{\PP \VS{55-56}Ogoniha wali dewa Galili howa Yasu biamogo bima haruru ibiyarubi uruni heba Magadala wali Meribi Meri mende Yamese Yosebela ai̱yabi Sebedi onebi ti haru amura howa handaya ho hene.\XREF{✡}{{\XO 27:55-56: }{\XT{Lg 8.2-3}}}\XREF{✡}{{\XO 27:55-56: }{\XT{Md 20.20}}}


\par }{\SH Yasu tingini hora henego ogo
\par }
{\R (Maga 15.42-47, Lugu 23.50-56, Yone 19.38-42)

\par }{\PP \VS{57}Horo ogoningi alendore hayagola Arimadia howa agali homogo mbira mini Yosebe ibu Yasu talima piaga henego dindi ogoriani anda ibini.

\VS{58}Ibuwa ibu Pailate hearia puwa, Yasu tingini mule poabe, lene. Ani layagola Pailatehanda maruhondo lalu, Yasunaga tingini Yosebe milalimu, lene.\XREF{✡}{{\XO 27:58: }{\XT{Man 21.22-23}}}

\VS{59}Ani layagola Yosebehanda Yasunaga tingini muwa labolabo peleore gahengeme kabu bini.

\VS{60}Ani buwa ibugua ibuninaga egeanda áyuore dege guabu winigoha yalu puwa hora hene. Hora howa ege to̱le̱ timbuni wiago muwa panga paya anda halu pene.\XREF{✡}{{\XO 27:60: }{\XT{Ais 53.9}}}

\VS{61}Magadala wali Meribi Meri mendegobi egeanda biagoha handa amu ho berene.


\par }{\SH Egeanda mamage henego ogo
\par }
{\PP \VS{62}Horo mende
Sabadangi
loma binigo mo miaga haguane hearubi
Perisi hearubi mo mogo bialu Pailate hearia puwa

\VS{63}lalu, Haru haga-o agali ke̱ haga o biagoni homa nabi howa lalu, Horo kiru howa tebonengi i̱ni mo heya holebero, layago manda bidama.\XREF{✡}{{\XO 27:63: }{\XT{Md 12.40, 16.21, 17.23, 20.19, Mg 8.31, 9.31, 10.33-34, Lg 9.22, 18.31-33, Yo 2.19-21}}}

\VS{64}Anigo ibunaga talima piaga karume aribia halu ibu tingini mo yalu puwa wali agali karuhondo lalu, Ibu ibuni mo heya halu piyada, loligo horo tebiru ogoni bolangua helo ibunaga egeanda mamage bayuwaore halimu labe. Tini ke̱ abale hayago emene bayale lowa mani ke̱ timbuniore holigo í̠na ani bilimu lalu lamibe, lene.


\par }{\PP \VS{65}Ani layagola Pailatehanda tihondo lalu, Tígua ami mamage haga agali maru haru puwa egeanda bayuwa mamage helo manda bilimu, lene.\XREF{✡}{{\XO 27:65: }{\XT{Dan 6.17}}}


\par }{\PP \VS{66}Ani laya handala puwa tigua ege to̱le̱ panga paya anda hayago hada buwa mamage haga biaruhondo, Mamage bayuwaore ho halimu, lalu pene.\XREF{✡}{{\XO 27:66: }{\XT{Dan 6.17}}}




\par }\Chap{28}{\SH Yasu ibuni mo heya henego ogo
\par }
{\R (Maga 16.1-10, Lugu 24.1-12, Yone 20.1-10)

\par }{\PP \VerseOne{1}Horo Sandengi egerebagiore muna biyagola Magadala wali Meribi Meri mendebi libu Yasu egeanda horo hayagoha hondo pene.

\VS{2}Hondo pialu hebira dindi dumbirumbi timbuniore bialu Anduane Homogonaga dahuliyali mbira dahuliya andaga howa dalipe halu ege to̱le̱ panga payini biago dugu a̱i̱ howa panga biagoriani berene.

\VS{3}Dahuliyali biagonaga dengui wá taraorehe hari daba ale ibunaga aga biago demborerebi pele taraore hene.\XREF{✡}{{\XO 28:3: }{\XT{Dan 10.6, Md 17.2, Ab 1.10}}}

\VS{4}Ogonibi heago hondowa mamage ho hayaruni ti gi timbuni howa mogo lalu homene aleore wini.


\par }{\PP \VS{5}Ani bu wiagola dahuliyali biagome wali biago labohondo lalu, Gi nahalibu. Libu Yasu ira bangani ba para hayago tai berabigoni i̱ manda bido.

\VS{6}Ibu oali nahe ibuni bulebero layadagua abale heyalu piya. Ibu wiyago dege de hondole ibidaba.\XREF{✡}{{\XO 28:6: }{\XT{Md 12.40, 16.21}}}

\VS{7}Libugua abale puwa ibunaga talima piaga biaruhondo au lalibu. Yasu ibuni mo heya halu áyu ogoni ibu bamba halu Galili pole piyago ogoriani tí de hondoleberami lalibu. O langerogoni embeda nahalibu, lene.\XREF{✡}{{\XO 28:7: }{\XT{Md 26.32}}}


\par }{\PP \VS{8}Ani lamiyagola libu gi tago tago gerai pialu howa nde turu holene to̱lai ho yalu ibunaga talima piaga biaru lamule pene.


\par }{\PP \VS{9}Libu pialu hebira abaleore Yasu libu lola howa lalu, Mo palia holene libu heba haabo helo, lene. Ani layagola libugua Yasu heagoria ha para howa ibunaga geni yu huribale buwa ibu mini yaraga hene.

\VS{10}Ani biyagola Yasuhanda libuhondo lalu, Gi nahalibu. I̱ amu Galilini koria tigua hondolebirago libugua i̱ hamene biaru Galili pudaba lole pudaba, lene.\XREF{✡}{{\XO 28:10: }{\XT{Hi 2.11}}}


\par }{\SH Mamage hayarume lama piyagola hale howa binigo ogo
\par }
{\PP \VS{11}Wali biago labo harigani pialu hebi tagi agali egeanda mamage hayarume Yarusalemeha abale dai buwa biyago damenego bibahendeore
loma binigo mo miaga haguane hearu lamiai hene.

\VS{12}Lamiai hayagola loma binigo mo miaga haguane biarubi
agali ala hene miniwi hearubi mandagi mogo buwa bi lo mbiraore howa tigua ami agali biaruhondo muni dewa mini.

\VS{13}Mialu howa lalu, Tígua agua lalimu. Mbiraga ina palia hondo hemaha ibunaga talima piaga biarume ibuwa ibu tingini mo page biyiya, lalimu.\XREF{✡}{{\XO 28:13: }{\XT{Md 27.64}}}

\VS{14}Gabumane haru haga kagome bi ogoni hale hayagua iname ibuhondo, O laragoni heneneore lara, laramagola tí agali tigabiore ka lalu ogoninaga mini dege dindi ho holene henge nawulebira, lene.


\par }{\PP \VS{15}Ani layagola ami agali mamage haga biarume muni biago mo yalu puwa tigua bilimu layadagua bini. Ani binigo ndelene ogoni. Yu wali agalime loyogo lenego wali agali kamarume áyubi bi ogoni dege loyogo lalu kagoni.


\par }{\SH Yasu ibunaga talima piaga biaru hearia ha pani henego ogo
\par }
{\R (Maga 16.14-18, Lugu 24.36-49, Yone 20.19-23, Abosolo 1.6-8)

\par }{\PP \VS{16}Yasunaga talima piaga beriali biaru Yasuhanda pilimu layagoha Galilinaga bare hombene wiagoha iraga halu pene.\XREF{✡}{{\XO 28:16: }{\XT{Md 26.32, 28.7-10, Mg 14.28}}}

\VS{17}Puwa tigua Yasu hondowa ibu mini yaraga halu howa marume mini kira kira wuwa hene.

\VS{18}Yasuhanda ti heagoria ha para howa lalu, Ngode Datagaliwabehanda harihabi dindihabi\XREF{✡}{{\XO 28:18: }{\XT{Dan 7.13-14, Md 11.27, Yo 3.35, 13.3, Ab 2.36, 1 Ko 15.27, Eb 1.20-22, Hi 1.2, Mo 17.14}}} hongo holene bibahende i̱hondo ngiai hayagoni.

\VS{19}Ogonigo tí dindi bibahendeha wali agali bu karuha puwa ti i̱naga talima ibaga helo helalimu. Ani buwa Aba mininibi Igini mininibi Ngode Datagaliwabe Dinini mininibi howa ti baboraya bia halimu.\XREF{✡}{{\XO 28:19: }{\XT{Mg 16.15-16, Ab 1.8}}}

\VS{20}Ani buwa i̱na tí langirugo manda biai helo bayuwa lawai halimu. Tígua ani bialu kamigola hamaro bulene horo helo i̱ tí heba haabo holebero, lene.\XREF{✡}{{\XO 28:20: }{\XT{Md 18.20, Yo 14.23}}}


\par }