\NormalFont\ShortTitle{MO WALIA}

{\MT Mo Walia Henego

\par }{\MTB Yasu Keriso ibugua Yonehondo mo walia henego

\par }{\IMT Mbuga ogoha gilibu ngarunaga nemandi ogo

\par }{\IP Anduane Homogo Yasu Kerisohondo mini mbiraorewi hearu ti mo tandaga haabo hayangi Yonehanda ibuhondo mana mo walia hayagola gilibu wini. Beba gili binidagoni handararunaga mini mo dunu biahe helobi tandaga nalu howa wahalu napelobi gilibu wini.

\par }{\IP Mbuga ogoni Yonehanda gili bialu de gandeba hendenegobi mo walia henegobi gili binigo Keriso hameigini hearuhondo wia hayagola tigua irane manda bini. Keriso hameigini ndo hearume manda nabibehe hene. De gandeba tara tara hendenegobi mo walia haga binigobi dunini mbiraore hangu nga lalu gili bini.

\par }{\IP Dunini ogoni biyagonaga irane ogo. Hamaro bulene horo harangi Ngode Datagaliwabenaga waitigi bibahendebi dama Heyolabebi Ngode Datagaliwabehanda Anduane Homogo Yasu Kerisoha howa bolangua halu wayali hai holebira. Bi mbira gilibu ngago ogo, Ngode Datagaliwabehanda wali agalinaga deni de iba karu domo waholebira. Ani bialu homolene homabi dara holenebi dugu bulenebi tandaga nolenebi nawulebiraore. Mbirale ala tawe wiyaru mo ereba hai haya, lalu lene. Be 21.4

\par }{\IOT Bu̱lu̱ baga buwa kuni gilibu ngago

\par }{\IO {\IOR{1.1-8}}

\par }{\IO Yonehanda bi ala lenego
{\IOR{1.9–3.22}}

\par }{\IO De gandeba pigane hendenegobi Keriso hameigini dindi kariani hearuhondo beba gilibu wia henegobi nga
{\IOR{4.1–8.1}}

\par }{\IO Mbuga mbira wagaya ale kariame mo ndibulo para henego
{\IOR{8.2–11.19}}

\par }{\IO Mbelo biguli karia pu lenego
{\IOR{12.1–13.18}}

\par }{\IO Abagua alebi nogo tara kirabi
{\IOR{14.1–15.8}}

\par }{\IO De gandeba tara tara hendenego
{\IOR{16.1-21}}

\par }{\IO Ngode Datagaliwabenaga keba holene ndisi be kariaha winigo
{\IOR{17.1–20.10}}

\par }{\IO Babilono podo ibira henegobi Ngode Datagaliwabe ibu wayali hai henegobi
{\IOR{20.11-15}}

\par }{\IO Daba ki bumaro bulene
{\IOR{21.1–22.5}}

\par }{\IO Hari daliga gahengebi dindi gahengebi
{\IOR{22.6-21}}

\par }{\IO Yasu ibu dai bulebiragonaga nga



\par }\ChapOne{1}{\PP \VerseOne{1}Bi moana ala pani nahe winigo Yasu Kerisohanda mo pani hayago mo mogo buwa mbuga ogoniha gilibu ngagoni. Mo pani holene ogoni Yasuhanda ibunaga biabe bia haga karuhondo mbirale tara tara abaleore bulebiraru walia helo Ngode Datagaliwabehanda Yasuhondo mini. Kerisohanda mbirale uruni dahuliyali mbiralihondo, Bi ogoni i̱naga biabe bia haga Yonehondo lamule pu, layagola ibuwa langiya.\XREF{✡}{{\XO 1:1: }{\XT{Dan 2.28-29, Yo 3.32, 12.49, Mo 1.19, 4.1, 22.6, 22.16}}}

\VS{2}Yone i̱na handarudagua bibahende langiai halu Ngode Datagaliwabeha howa bi ogoni ibinigobi Yasu Keriso ibugua bi mana ogoni mo pani henegobi i̱ Yone i̱na handarudagua bibahendeore langiai halu gilibu wirugo nga.\XREF{✡}{{\XO 1:2: }{\XT{1 Ko 1.6, 1 Yo 1.1, Mo 6.9}}}

\VS{3}Bi ogo daga lararumebi mani bulebiragonaga bi o lo ngadagua daga lowa hale halu yu tiga birarumebi turu hai holebira. Mbirale tara tara uruni bibahende lola hai holene kawareore nga.\XREF{✡}{{\XO 1:3: }{\XT{Lg 11.28, Ya 5.8, 1 Pi 4.7, Mo 22.7, 22.10}}} 

\par }{\SH Esia dindiha tano kariani Keriso hameigini hearuhondo Yonehanda bi gilibu wia henego ogo
\par }
{\PP \VS{4}Esia dindiha tano kariani Keriso hameigini kamiruhondo Yone i̱na bi ogo gilibu wia haro.\XREF{✡}{{\XO 1:4: }{\XT{Har 3.14-15, Seg 3.9, Yo 1.1, Mo 1.8, 3.1, 4.5, 4.8, 5.6, 11.17, 16.5}}}

\par }{\PP Ngode Datagaliwabe áyu kagobi bamba henegobi mani holebiragobi ibugua biamogo bulene nawi howa biamogo bia holenebi mo palia holenebi tíhondo ngilo hamelo ko. Ngode Datagaliwabenaga handame ho biragane dagia ngagonaga wanakuihayagi dinini karia karu tigua biamogo bulene nawi howa biamogo bia holenebi mo palia holenebi tíhondo ngilo hamelo ko.

\VS{5}Yasu Keriso ibu walia hagane mini bilinahe howabi homalu pigane mo heya henegobi dindi bibahendeni kini karunaga haguane kagobi ibugua biamogo bulene nawi howa biamogo bia holenebi mo palia holenebi tíhondo ngilo hamelo ko.\XREF{✡}{{\XO 1:5: }{\XT{Iba 89.27, Ais 55.4, Yo 15.9, 18.37, Eb 1.20, Kl 1.18, 1 Ti 6.13, Hi 9.14, 1 Yo 1.7, 4.10, Mo 3.14, 17.14}}}

\par }{\PP Ko inane birimagome ina dariba henego hemaria Yasu ibunaga gubalini holeneme ina gubalini halu ibugua homo aribia hayagome ina golope hene.

\VS{6}Ani buwa ina Ngode Datagaliwabehanda handame ho kagoria howa Keriso ibu Aba Ngode Datagaliwabenaga biabe bia haga holoma̱ya ibugua ina
loma binigo mo miaga mo hela henego kama. Mini yaraga holenebi hongo holenebi Yasu Keriso ibunaga wia dege bidane wia ho wilo hamelo ko. Aniore bilo laro.\XREF{✡}{{\XO 1:6: }{\XT{Har 19.6, 1 Ti 6.16, Hi 13.21, 1 Pi 2.5, 2.9, Mo 5.10, 20.6}}}


\par }{\PP \VS{7}Yasu ibu beralibani ibirago de handadaba. Ibirago ina kamarubi bamba ibu yandareme nogoba hayarumebi ina bibahendeme ibu de hondoleberama. Dindi bibahendeni wali agali kamarume ibu mitangi bialu dara howa dugu biai holeberama. Aniore buleberama.\XREF{✡}{{\XO 1:7: }{\XT{Dan 7.13, Seg 12.10, Md 24.30, Mg 13.26, Lg 21.27, Yo 19.34, 19.37, Ab 1.11, 1 Te 4.17}}}


\par }{\PP \VS{8}Anduane Homogo Ngode Datagaliwabe Hongo Haiheore kagobi bambaore haabo henegobi mani ha ho wiaabo holebiragobi ibugua lalu, I̱ piganeorebi mahaorebi kogoni, lalu ka.\XREF{✡}{{\XO 1:8: }{\XT{Har 3.14, Mo 1.4, 1.17, 4.8, 11.17, 15.3, 21.6, 22.13}}}


\par }{\SH Yonehanda de gandeba handalu Keriso hendenego ogo
\par }
{\PP \VS{9}I̱ tínaga hamene mbalini Yone kogoni. I̱ Yasu talima piaga kogoni howa tí heba mandagi Ngode Datagaliwabehanda Handame Ho Kagoria kamagome ina ema nabi hibulo howa tandaga nalu hongo ho haabo kamagoni. Ngode Datagaliwabehanda bi lo winigobi Yasuhanda bi mana henene walia hayagobi i̱na lamialu hewaria tigua i̱ minuwa dindi emene Padamoso iba dege dombeneha wiagoria garabaya bu helaya.\XREF{✡}{{\XO 1:9: }{\XT{Pb 1.7, 2 Ti 1.8, 2.12, Mo 6.9}}}

\VS{10}Ani bu helayagola hewaria Anduane Homogonaga horo hayangi Ngode Datagaliwabe Dinini ibu i̱ha karula haya. Ani karula hayagola bi mbira dalimu mbelo biguli ale i̱ erembirahayagi howa layuagola hale haru.\XREF{✡}{{\XO 1:10: }{\XT{Yo 20.26, Ab 10.10, 2 Ko 12.2, Mo 4.1-2}}}

\VS{11}Hale halu hewaria bi layuagome lalu, Í̠na deme handareru mbugani gili bibe. Gili buwa Keriso hameigini tano karia Ebesabi Simenabi Pegamamubi Taiadirabi Sadisibi Piladelebiabi Leodisiabi uruniha karuhondo gilibu pelabe, laya.


\par }{\PP \VS{12}I̱hondo bi layuago aiwa layadabe hondole beregedaru. Beregedowa handalu hewaria lamu hale irane karia ngolome wabini wiaria handaru.\XREF{✡}{{\XO 1:12: }{\XT{Har 25.37, Seg 4.2, Mo 1.20}}}

\VS{13}Ani handalu hewaria lamu hale wiagane wiagoha mbirali agali handalehe hearia handaru. Ibu aga luniore geni bia hanahebi nogo dongone ngolome wabinigo galuhombeneni wuwabi hea.\XREF{✡}{{\XO 1:13: }{\XT{Ese 1.26, Dan 7.13, 10.5, Mo 15.6}}}

\VS{14}Ibunaga mandari pewele nogo sibi iri alebi beraliba handalehebi ibunaga de ira hungu handalehebi\XREF{✡}{{\XO 1:14: }{\XT{Dan 7.9, Mo 2.18, 14.2, 19.12}}}\XREF{✡}{{\XO 1:14: }{\XT{Dan 10.6}}}

\VS{15}ibunaga ge ege to̱le̱ boronosi demborere biaga handalehebi hea. Ibunaga bi iba pugu laragola u lagadagua layuagola hale haru.\XREF{✡}{{\XO 1:15: }{\XT{Ese 1.24, 43.2, Mo 14.2}}}

\VS{16}Ibunaga gi tigame yakundi karia yu hearia handaru. Handalu hewaria wai biagane ayu tibu mbira nene kiroba gadeleore ibunaga ne harigaha howa tagira ibiyaria handaru. Ibunaga dengui ni hanuni ha daraligobi hearia handaru. Uruni bibahende ibuni hearia handai haru.\XREF{✡}{{\XO 1:16: }{\XT{Eb 6.17, Hi 4.12, Mo 1.20, 2.1, 2.12, 2.16, 3.1, 19.15, 19.21}}}

\VS{17}Ani hondowa gi howa mogo lalu ibunaga geha i̱ pilope howa homene ale ho wiruya. Ani buwa ibugua ibunaga gi tigame i̱ni wialu howa lalu, Gi nahabe. I̱ pigane henegobi maha holeberogobi kogoni.\XREF{✡}{{\XO 1:17: }{\XT{Ais 41.4, 44.6, 48.12, Ese 1.28, Dan 8.18, 10.10, Mo 2.8, 22.13}}}

\VS{18}I̱ holenehe kogoni. I̱ ala homarugo ai áyu i̱ ha ho wiaabo hole ko. Homaganenagabi humbirini andanagabi bibahende i̱ninaga hongome haru haabo kogoni.\XREF{✡}{{\XO 1:18: }{\XT{Iba 68.20, Lm 6.9, Mo 4.9, 5.14}}}

\VS{19}Anigo mbirale bibahende hendederuni gili biai habe. Mbirale áyu íbu ngarubi mbirale maninaga wulebirarubi í̠na gili biai habe.\XREF{✡}{{\XO 1:19: }{\XT{Mo 1.1, 1.11, 2.1, 4.1}}}

\VS{20}Ai yakundi karia i̱naga gi tigame yidone hendedegobi lamu hale wiagane ngolome wabinigo karia ngaru hendedegobi uruninaga galone wia do hene ngago i̱na lapani harogo ogo. Yakundi karia uruni ti Keriso hameigini tano kariani biarunaga dahuliyali karia ka. Lamu hale wiagane karia biaruni Keriso hameigini tano kariani karu tini ka.\XREF{✡}{{\XO 1:20: }{\XT{Seg 4.2, Pb 2.15, Mo 1.12, 1.16, 2.1, 3.1}}}




\par }\Chap{2}{\SH Ebesa tanoni Keriso hameigini hearuhondo bi gilibu wia henego ogo
\par }
{\PP \VerseOne{1}Í̠na Ebesa tanoni Keriso hameigini karunaga dahuliyali kagohondo bi ogo gilibu wia habe.

\par }{\PP I̱ mbirali yakundi karia biaru gi tigame yuwa lamu hale irane karia ngolome wabini biaru ngagoha ibaga bialu howa i̱na bi ogo tíhondo lo wia haro.\XREF{✡}{{\XO 2:1: }{\XT{Mo 1.16, 1.20}}}

\VS{2}Tígua birimigoni manda bido. I̱na tí erekui biabe birimigobi hongo ho haabo harimigobi manda bido. Tí agali ko biaga karu hame nalaga kamigo i̱ manda bido. Tígua agali maru bi layaru ti
abosolo henenedabe hondole ba handarimi. Ba hondowa ti abosolo henene howa ndo ke̱ haga heneyane handa walia harimigoni.\XREF{✡}{{\XO 2:2: }{\XT{2 Ko 11.13, 2 Pi 2.1, 1 Yo 4.1, Mo 2.9, 2.13, 2.19, 3.1, 3.8, 3.15}}}

\VS{3}Tí ema nabi hibu lalubi i̱ hame lewadagua bialu howa genda halu tandaga nalu howabi yu wa nahe haabo harimigoni.\XREF{✡}{{\XO 2:3: }{\XT{Ga 6.9, Hi 12.3-5}}}

\VS{4}Tígua ogonidagua bialu ha kamigonigo mbirale mbira i̱ hame naledogo ogo. Ala tígua i̱ gubalini ho harimidagua áyu nahe kamigoni.

\VS{5}Ala tí bayale birimigo áyu ko agua birimadabe hondole mitangi bu dai bidaba. Ani mitangi buwa mini beregedalu ala birimidagua bia dai bidaba. Tí ogonidagua nabi ko birimigo wa nahe harimiyagua i̱na tí kamiria ibalu tínaga lamu hale irane biago ngagoria howa i̱ni yamulebero.\XREF{✡}{{\XO 2:5: }{\XT{Md 21.41-43, Mo 2.16, 2.22, 3.3, 3.19}}}

\VS{6}Ani anigo tígua mbira bayale bialu kamigo ogo. Nigolasi talima piagarume biaganego i̱na hame nalarulidagua tíguabi hame nale kamigoni.\XREF{✡}{{\XO 2:6: }{\XT{Iba 139.21}}}


\par }{\PP \VS{7}Tí halehe kamiyagua Ngode Datagaliwabe Dinini ibugua Keriso hameigini kamiru tí bibahendehondo bi larago agi larabe hale haramine.\XREF{✡}{{\XO 2:7: }{\XT{Pig 2.9, Ese 28.13, 31.8, Md 11.15, Mo 2.11, 2.17, 2.29, 3.6, 3.13, 3.22, 22.2, 22.14, 22.19}}}

\par }{\PP Keriso hameigini wai bialu wayali hararu ti hangu hanguhondo lamialu, Í̠na haabo holene ngiaganenaga ira Ngode Datagaliwabe mabuha kago ira ogoninaga lini do nabe, lolebero.


\par }{\SH Simena tanoni Keriso hameigini hearuhondo bi gilibu wia henego ogo
\par }
{\PP \VS{8}Í̠na Simena tanoni Keriso hameigini karunaga dahuliyali kagohondo bi ogo gilibu wia habe.\XREF{✡}{{\XO 2:8: }{\XT{Ais 44.6, 48.12, Mo 1.17, 22.13}}}

\par }{\PP I̱ mbirali pigane henegobi maha holeberogobi ala homowa ai heyu dai bu kogome i̱na bi ogo tíhondo lo wia haro.

\VS{9}Tígua genda howa tandaga nalu kamigobi tí yagibano kamigobi manda bu kogoni. Ani bia bidamigo tí homogoore kamigoni. Marume, Ina Yu wali agali kama, lalu hetingi howa tigua tí mege bialu bi koore layago manda bido. Uruni ti dama Heyolabe aria ka.\XREF{✡}{{\XO 2:9: }{\XT{Lm 2.17, 2 Ko 11.14-15, 1 Ti 6.18, Ya 2.5, Mo 3.9}}}

\VS{10}Tí mbirale ngarunaga tandaga noleberemigo gi nahe halimu. Hale hadaba. Dama Heyolabeme tí kamiru aria maru garabaya bu helalu agi beramibe hondole ko mo bia holenaga bulebira. Genda halu tandaga nalu kamine horo pira polebira. Homolene wiyaguabi mini bilinahe howa i̱hondo mini mbiraore wiaabo halimu. Ani wiaabo howa wayali haramigonaga yolo haabo holene ngulebero.\XREF{✡}{{\XO 2:10: }{\XT{Md 10.22, 10.28, 24.13, 2 Ti 4.8, Ya 1.12, Mo 3.11}}}


\par }{\PP \VS{11}Tí halehe kamiyagua Ngode Datagaliwabe Dinini ibugua Keriso hameigini kamiru tí bibahendehondo bi larago agi larabe hale haramine.\XREF{✡}{{\XO 2:11: }{\XT{Mo 13.9, 20.14, 21.8}}}

\par }{\PP Keriso hameigini wai bialu wayali hararu ti halu mende homolene ngagome ela naholebira.


\par }{\SH Pegamamu tanoni Keriso hameigini hearuhondo bi gilibu wia henego ogo
\par }
{\PP \VS{12}Í̠na Pegamamu tanoni Keriso hameigini karunaga dahuliyali kagohondo bi ogo gilibu wia habe.\XREF{✡}{{\XO 2:12: }{\XT{Ais 49.2, Mo 1.16}}}

\par }{\PP Mbirali i̱ wai biagane ayu tibu ne kiroba gadeleore yidogo i̱na bi ogo tíhondo lo wia haro.

\VS{13}Tí dindini kamigo dama Heyolabe ibunaga haru haga biragane dagia ngagoria kamilo manda bido. I̱hondo mini mbiraore wiaabo halu tígua i̱naga mini yu wa nahe hongo howa yani haabo kamigoni. Dama Heyolabe heagoria agali mbira mini bilinahe i̱naga mo walia haga Andibasi heago marume ibu homelo bayagolabi tígua i̱hondo mini mbiraore wiaabo harimigoni.\XREF{✡}{{\XO 2:13: }{\XT{Mo 3.8}}}

\VS{14}Anigo mana maru tígua beramiligo i̱ hame nale kogo ogo. Tí kamiru aria marume Balamahanda mana lawai henego bialu ka. Balama ibugua Balaga biawai halu ogodagua bia lalu Isaraele wali agalime ko bilo mo bia hene. Tomo tara tara damahondo bo minigo nelo mo noa halubi wali agali kayu bilo lawai halubi hene.\XREF{✡}{{\XO 2:14: }{\XT{Dag 22–24, 25.1-3, 31.16, Man 23.4, Ab 15.29, 1 Ko 6.13, 8.9, 2 Pi 2.15, Yu 11}}}

\VS{15}Anidagua dege wali agali marume Nigolasi arianaga mana ngaru bialu haga tí heba mandagi bu ka.

\VS{16}Mana ko uruni bialu kamiru wahalu mini beregedadaba. Ani nabirimiyagua i̱na abale tí kamiria ibuwa i̱naga ne harigaha howa wai biagane ayu tibu tagira ibiragome wali agali uruni baba wai bulebero.\XREF{✡}{{\XO 2:16: }{\XT{Ais 11.4, 2 Te 2.8, Mo 1.16, 3.11, 19.15, 19.21, 22.7, 22.12, 22.20}}}


\par }{\PP \VS{17}Tí halehe kamiyagua Ngode Datagaliwabe Dinini ibugua Keriso hameigini kamiru tí bibahendehondo bi larago agi larabe hale haramine.\XREF{✡}{{\XO 2:17: }{\XT{Har 16.4, 16.14-15, 16.33-34, Ais 62.2, 65.15, Yo 6.48-50, Mo 2.7, 2.11, 3.12, 19.12}}}

\par }{\PP Wai bialu wayali hararu tí hangu hanguhondo
mena wia do henego nelo mulebero. Ani mialu i̱na ege to̱le̱ pele mbira mbirani mini gahenge gilibu ngago ti hangu hanguhondo mulebero. Mini gahenge gilibu ngago ogoni bibahendeme manda nabi kagola mo yarago ibuni hangume manda bulebira.


\par }{\SH Taiadaira tanoni Keriso hameigini hearuhondo bi gilibu wia henego ogo
\par }
{\PP \VS{18}Í̠na Taiadaira tanoni Keriso hameigini karunaga dahuliyali kagohondo bi ogo gilibu wia habe.\XREF{✡}{{\XO 2:18: }{\XT{Mo 1.14-15}}}

\par }{\PP I̱ Ngode Datagaliwabe Igini i̱naga de ira hungu alebi i̱naga ge ege to̱le̱ boronosi demborerebi ngaligobi kogo i̱na bi ogo lo wia haro.

\VS{19}Tígua bialu kamigo i̱ manda bu ko. Tínaga gubalini holenebi mini bilinahe holenebi biabe bialu holenebi ema nabi howa hibu lolenebi tígua pigane bialu harimidagua ndo áyu timbuni bialu kamigo manda bu ko.

\VS{20}Anigo mbira nakarulape bialu kamigo ogo. Wali Yasebele ibugua ke̱ howa lalu, I̱ Ngode Datagaliwabe mana
latagi haga bedo, larago tígua mo tiga nabi kamigonaga turu nahe ko. Ibugua mana lawai haragome i̱naga biabe bia haga karu wali agali kayu bilobi tomo damahondo bo mini ngaru nelobi haru pu tara haga beda.\XREF{✡}{{\XO 2:20: }{\XT{1 Kin 16.31, 2 Kin 9.7, Ab 15.20, 15.29, 1 Ko 10.19, Mo 2.14}}}

\VS{21}I̱na ibu ko bialu kago wahalu mini beregedelo henge mia mirugolabi ibugua kayu bulene ogoni wahoa nahe beda.\XREF{✡}{{\XO 2:21: }{\XT{Lm 2.4, Mo 9.20}}}

\VS{22}Ibu ogonibi bedagonaga ibubi agali ibu baba kayu biyarubi ga̱i̱ bibi timbuni hendelo i̱na ibu paliagane dagiani mo ba amu holebero. Tigua wali biago baba mana kooreru bialu haga wiyaru wahalu mini beregeda nabiyagua i̱na abale ogonidagua bulebero.

\VS{23}Wali ogoni haruru piaga karubi homelo bo waholebero. Ani berogola Keriso hameigini tano bibahendeha bu karume i̱na wali agali bibahende hangu hangunaga mitangi bidarubi hame ledarubi manda biaiore ho kogo ti manda bulebira. I̱na tí hangu hangume bialu harimidagua yolo ngia dai bulebero.\XREF{✡}{{\XO 2:23: }{\XT{Iba 7.9, 62.12, Yar 11.20, 17.10, Lm 8.27, 2 Ko 5.10, 2 Ti 4.14, Mo 20.12-13}}}


\par }{\PP \VS{24}Ani bia buleberogo tí maru Taiadairani kamirume mana ko ogoni haruru napirimi. Marume dama Heyolabenaga mana do ho nga laraligo tígua lo manda nabi harimigo tíhondo gendabi maru yu halimulo mo ngia nabulebero laro.

\VS{25}Anigo i̱ dai bule kogo dai nabido tambu tígua mbirale yu kamigo hongo howa yu ununu lo haabo halimu.\XREF{✡}{{\XO 2:25: }{\XT{Mo 3.11}}}

\VS{26-28}Ani bialu howa wali agali wayali halu i̱na hame ledodagua bia ho wialu bia maro biraru tihondo hongo holene i̱ Abahanda i̱hondo ngiyadagua dege mulebero. Ani bialu tigua wali agali dindi tara tarani bu karu hongo taraore holene yu howa haru helobi be dindime wabini ngaru pambulo holobiradagua bilobi tihondo hongo holene mulebero. Yakundi egabi naledaha huririle tagira ibaganego tihondo mulebero.\XREF{✡}{{\XO 2:26-28: }{\XT{Md 19.28, Yo 6.29, 1 Ko 6.3, 1 Yo 3.23, Mo 20.4}}}\XREF{✡}{{\XO 2:26-28: }{\XT{Iba 2.8-9}}}\XREF{✡}{{\XO 2:26-28: }{\XT{Dan 7.22, Mo 12.5}}}\XREF{✡}{{\XO 2:26-28: }{\XT{Mo 22.16}}}


\par }{\PP \VS{29}Tí halehe kamiyagua Ngode Datagaliwabe Dinini ibugua Keriso hameigini kamiru tí bibahendehondo bi larago agi larabe hale haramine.




\par }\Chap{3}{\SH Sadisi tanoni Keriso hameigini hearuhondo bi gilibu wia henego ogo
\par }
{\PP \VerseOne{1}Í̠na Sadisi tanoni Keriso hameigini karunaga dahuliyali kagohondo bi ogo gilibu wia habe.\XREF{✡}{{\XO 3:1: }{\XT{Mo 1.4, 1.16, 2.2, 5.6}}}

\par }{\PP I̱ Ngode Datagaliwabe Dinini karia haru kogobi yakundi karia yu kogobi i̱na bi ogo lo wia haro. Tígua ogodagua bialu kamigo manda bu ko. Tígua lalu, Ina dére mini lene kama, la laganegoyu i̱na tí homene kamigo manda bido.

\VS{2}Anigo tígua heyuwa mbirale emene yu kamigo homai nakaore mo hongo hadaba. Tígua biabe bialu harimiru i̱naga Ngode Datagaliwabe wanakuini howa bu maro nabi dege kami.

\VS{3}Mana tíhondo lawai hayagobi hale harimigobi mitangi bu dai buwa, Bilimu, layadagua bialu tínaga ko wahalu mini beregedadaba. Ani nabirimiyagua i̱na pageali ohowa ibagadagua ibalu tígua ibulebira manda nabi kamingiore ibulebero.\XREF{✡}{{\XO 3:3: }{\XT{Md 24.43-44, Lg 12.39-40, 1 Te 5.2, 5.6, 1 Ti 6.20, 2 Pi 3.10, Mo 2.5, 16.15}}}

\VS{4}Ani anigo tí Sadisi tanoni kamiru mbira mbirame tínaga agani dodo para nahe harimigoni. Ai nde uruni tíore karulape howa aga pele mo karulalu i̱ heba ibaga bialu holeberami.\XREF{✡}{{\XO 3:4: }{\XT{Ab 1.15, Yu 23, Mo 6.11, 7.9, 7.13}}}

\VS{5}Maru wayali ho karume aga pele ogonibi karulolebira. Anigo tinaga mini wali agali haabo holene yu karunaga mini mbugani gilibu ngagoria ngaru doma nabulebero. Uruni i̱ Ababi ibunaga dahuliyalirubi kagoria howa i̱na lalu, Ti i̱naga ka, lalu hale hai helo latagi holebero.\XREF{✡}{{\XO 3:5: }{\XT{Har 32.32-33, Iba 69.28, Md 10.32, Lg 10.20, 12.8, Pb 4.3, Mo 3.18, 19.8, 20.12}}}


\par }{\PP \VS{6}Tí halehe kamiyagua Ngode Datagaliwabe Dinini ibugua Keriso hameigini kamiru tí bibahendehondo bi larago agi larabe hale haremine.


\par }{\SH Piladelebia tanoni Keriso hameigini hearuhondo bi gilibu wia henego ogo
\par }
{\PP \VS{7}Í̠na Piladelebia tanoni Keriso hameigini karunaga dahuliyali kagohondo bi ogo gilibu wia habe.\XREF{✡}{{\XO 3:7: }{\XT{Yob 12.14, Ais 22.22, Lg 1.32, Ab 3.14, 1 Yo 5.20}}}

\par }{\PP I̱ mbirali baya buruguleorebi heneneorebi kogo i̱na bi ogo lo wia haro. Ibugua Debidinaga panga gi wiyago yu howa panga mbira duguaragola mbiralime payabe nahe halu ai ibugua panga biago payaragola mbiralime duguabe nahe holebira.

\VS{8}Tígua bialu haramiligo i̱ manda bu ko. Tí hongo emene yu kamigobi i̱naga mana lawai haruligodagua bialubi i̱hondo mini bilinahe harimigobi manda bu ko. I̱na tí buhayagi panga mbira dugua ho ngelarugo mbiralime payabe nahe.\XREF{✡}{{\XO 3:8: }{\XT{1 Ko 16.9, 2 Ko 2.12, Mo 2.2}}}

\VS{9}Hale halimu. Wali agali dama Heyolabe aria mandagi haga ti Yuali ndo howa ke̱ halu, Ina Yuali kama, laga karu i̱na ti tínaga geha mo bulu palu helolebero. Ani berogola ti bibahendeme i̱na tí gubalini hagada manda bulebira.\XREF{✡}{{\XO 3:9: }{\XT{Ais 43.4, 45.14, 49.23, 60.14, Mo 2.9}}}

\VS{10}I̱na tíhondo langialu, Ema nabi howa hibu lalimu, larugodagua wa nahe haabo harimigonaga wali agali bibahende ba hondole dindi bibahendeni mo ko holene ibirangi tí bayale halimulo mo wulebero.\XREF{✡}{{\XO 3:10: }{\XT{Ais 24.17, Lg 21.19, 2 Ti 2.12, 2 Pi 2.9}}}

\VS{11}Emene howa i̱ abaleore ibulebero. Wayali holenenaga yu kamigo mbiralime page nabilo bayuwa yani ho halimu.\XREF{✡}{{\XO 3:11: }{\XT{Pb 4.5, Mo 2.10, 2.16, 2.25, 22.7, 22.12, 22.20}}}

\VS{12}Wayali ho karu ti Ngode Datagaliwabenaga andaha anda gene helo i̱na mo helolebero. I̱na helaroru tigua wahalu tagira nape ha ho wulebira. I̱na Ngode Datagaliwabe minibi ibunaga tano dahuliya andagaha howa daluebirago Yarusaleme gahengenaga minibi o biaru tini gili bulebero. I̱na i̱ni mini gahenegebi tini gili bu wulebero.\XREF{✡}{{\XO 3:12: }{\XT{Ais 62.2, 65.15, Ese 48.35, Ga 2.9, 4.26, Hi 12.22, Mo 14.1, 21.2}}}


\par }{\PP \VS{13}Tí halehe kamiyagua Ngode Datagaliwabe Dinini ibugua Keriso hameigini kamiru tí bibahendehondo bi larago agi larabe hale haramine.


\par }{\SH Leodisia tanoni Keriso hameigini hearuhondo bi gilibu wia henego ogo
\par }
{\PP \VS{14}Í̠na Leodisia tanoni Keriso hameigini karunaga dahuliyali kagohondo bi ogo gilibu wia habe.\XREF{✡}{{\XO 3:14: }{\XT{Min 8.22, Ais 65.16, 2 Ko 1.20, Kl 1.15, Mo 1.5, 19.11, 22.6}}}

\par }{\PP Walia hagane mini bilinahebi henenebi Aniore Biagane Tene i̱ kogo i̱ togoni howa Ngode Datagaliwabehanda bibahende wabinigo i̱nimeore bi ogo lo wia haro.

\VS{15}Tí bialu harimigo i̱ manda bu ko. Ani manda bu kogo tí áyu tambeheore ndo poboheorebi ndo hope ho kamigo tí pobeheoreyaguabi tambeheoreyaguabi mendego hangu habelo hame timbuni lo ko.\XREF{✡}{{\XO 3:15: }{\XT{Lm 12.11, Mo 2.2}}}

\VS{16}Anigo tí dombeni hope ho kamigonaga i̱na i̱ ne harigaha howa tí magu tagu tagi holebero.

\VS{17}Tígua lalu, Ina karulape mbirale ngaru ale damene wiaihe homogo kamagoni, lalu kamigoni. Anidagua lalu ha kamigonigo ai tí nakarulapebi mini burugulebi kamigo tínime manda nabi kami. Tí yagibanobi tibabebi de kohebi kamigoni.\XREF{✡}{{\XO 3:17: }{\XT{Hos 12.8, Lg 12.21, 1 Ko 4.8}}}

\VS{18}Anigo i̱na ogo bia laro. Tí homogo heneneore holenaga i̱ha howa ngolo bayaleore\XREF{✡}{{\XO 3:18: }{\XT{Ais 55.1, Md 13.44, 2 Ko 5.3, Ya 2.5, Mo 3.5, 4.4, 7.13, 16.15}}} helo irani delenego yolo bialu milimu. Ogoni hangu ndo tí taga howa tibabe harimigo yi hole aga peleore ngagobi yolo bialu karulalimu. Ani bialu tí de lone hondolenaga marasini deni ha̱i̱ hole yolo bialu ha̱i̱ halimu.

\VS{19}I̱na gubalini haruliruhondo talialu mini wilo mana laruli. Ani biruligo tí hope kamigo wahowa mini wialu ko ngagoria howa mini beregedalimu.\XREF{✡}{{\XO 3:19: }{\XT{Min 3.12, 1 Ko 11.32, Hi 12.6, Ya 1.12, Mo 2.5}}}

\VS{20}Hale hadaba. I̱na panga tagirahayagi howa panga dugua lalu ko. Mbiralime i̱naga bi larogo hale halu panga duguayagua i̱ ibu andaga anda ibuwa i̱ ibula tomo nalu ibubi i̱la tomo nolebira.\XREF{✡}{{\XO 3:20: }{\XT{Lg 12.37, Yo 14.23, 1 Yo 2.24}}} 
\VS{21}Anigo i̱na wayali halu i̱ Abanaga handame ho biragane dagia ngagoriani ibula áyu bedodagua wali agali wayali hararu i̱na handame howa biragane dagia ngogoriani ti i̱ heba mandagi birulene henge tihondo mulebero.\XREF{✡}{{\XO 3:21: }{\XT{Md 19.28, Lg 22.30, 2 Ti 2.12, Mo 2.26-27}}}


\par }{\PP \VS{22}Tí halehe kamiyagua Ngode Datagaliwabe Dinini ibugua Keriso hameigini kamiru tí bibahendehondo bi larago agi larabe hale haramine.




\par }\Chap{4}{\SH Dahuliya andagani hearume Ngode Datagaliwabe mini yaraga halu lenego ogo
\par }
{\PP \VerseOne{1}Ani leagola dege i̱na de gandeba mende handalu hewaria dahuliya andagani panga mbira dugua ho wiaria handaru. Handalu howa hale halu hewaria bi mbira dalimu mbelo biguli ale ala hale harugo bi ogonime i̱hondo lalu, Mani mbira bulebiragonaga i̱na í̠hondo walia holiya i̱ kogoria iraga ha, laya.\XREF{✡}{{\XO 4:1: }{\XT{Mo 1.1, 1.10, 1.19, 11.12, 22.6}}}

\VS{2}Ani lalu heaore dege Ngode Datagaliwabe Dinini ibu i̱ha karula haya. Ani biyagola handalu hewaria dahuliya andagani Ngode Datagaliwabenaga handame howa biragane dagia wiagoriani mbirali berearia handaru.\XREF{✡}{{\XO 4:2: }{\XT{Iba 47.8, Ais 6.1, Yar 17.12, Mo 4.9, 17.3, 21.10}}}\XREF{✡}{{\XO 4:2: }{\XT{Ese 1.26-28, 10.1}}}

\VS{3}Ibunaga dengui domodomobi to̱le̱ baya burugule mini yasabebi kanelianibi ale hearia handaru. Ani buwa Ngode Datagaliwabenaga handame howa biragane dagia wiago ni domo to̱le̱ domo domobi mini emerolo aleme wa mabu biniya.

\VS{4}Ngode Datagaliwabenaga handame howa biragane dagia wiago dombeneha ngelowa haru haga biragane dagia pira kirani maria (24) wu mabu bu wiagoriani dahuliyali haru haga pira kirani maria (24) aga pele buwabi haguaneni haru haganaga manda ngolome wabinigobi karulo berearia handaru.\XREF{✡}{{\XO 4:4: }{\XT{Mo 3.18, 6.11, 11.16, 19.14}}}

\VS{5}Ngode Datagaliwabenaga handame ho biragane dagia ogoriani howa hari daba bialu hari kilikulu timbuni lalu biya. Biragane dagia wiago buhayagi lamu hale karia dela heago uruni Ngode Datagaliwabe Dinini karia ka lalu dela hea.\XREF{✡}{{\XO 4:5: }{\XT{Har 19.16, Ese 1.13, Seg 4.2, Mo 1.4, 8.5, 11.19, 16.18}}}

\VS{6}Handame ho biragane dagia ogoni wiago buhayagi dege iba solowara handalehe wiago ogoni ibu ngalayi ale wia.\XREF{✡}{{\XO 4:6: }{\XT{Ese 1.5-10, 1.22, Mo 15.2}}}\XREF{✡}{{\XO 4:6: }{\XT{Ese 1.5-10, 10.14}}}

\par }{\PP Biragane dagia ogonaga lenelene maria wiagoria holenehe mariali helene hearu ti de buha halu erembirahabi halu de haamehe hearume ho mabu bu hea.

\VS{7}Ani biyadago aria mbira pigane timbuni heago budi gabua timbuni laiono handalehe hea. Mende heago nogo bulumaga wangabe handalehe hea. Tebone heago agalinaga dengui handalehe hea. Mane heago ega bodo hariawe ale yaga laluhe handalehe hea.

\VS{8}Holenehe mariali helene biaru ti hangu hangume babagane waragaria howa tinaga tingini babagane andanehabe de haamehe hea. Tigua horombe mbiragabi ha̱lo nahe iba gana la ho wialu lalu,\XREF{✡}{{\XO 4:8: }{\XT{Ais 6.2-3, Ese 1.18, 10.12, Mo 1.4, 1.8}}}

\par }{\Q Anduane Homogo Ngode Datagaliwabe Hongo Haiheore

\par }{\Q ala henegobi áyu kagobi mani holebiragobi

\par }{\Q ibu baya buruguleore baya buruguleore baya buruguleore kagoni,

\par }{\MM lalu hea.


\par }{\PP \VS{9}Holenehe mariali helene biaru tigua iba gana layuagome mini lene lolenebi mini yaraga holenebi ka̱i̱ lolenebi mbirali handame ho biragane dagia ogo wiagoriani bedago ha dege bidane ha ho wulebiragohondo laga ka. Ani biragola\XREF{✡}{{\XO 4:9: }{\XT{Dan 4.34, 6.26, 12.7, Mo 1.18, 4.2, 4.10, 5.14, 15.7}}}

\VS{10}dahuliyali haru haga pira kirani maria (24) biaru tigua mbirali handame ho biragane dagia wiagoria bereago ibunaga buha bulu palu ibira howa Ngode Datagaliwabe ibuni ha dege bidane ha ho wiaabo kagonaga mini yaraga haabo haga hea. Ani bialu tigua tinaga haru haga manda ngolome wabiniru golowa Ngode Datagaliwabenaga handame ho biragane dagia biago buhayagi ibira halu lalu,\XREF{✡}{{\XO 4:10: }{\XT{Mo 4.4, 4.9, 5.1, 5.7-8, 5.13-14, 6.16, 7.15, 19.4, 21.5}}}


\par }{\Q \VS{11}Inanaga Anduane Homogo Ngode Datagaliwabe í̠ kegoni.\XREF{✡}{{\XO 4:11: }{\XT{Ab 17.24, Eb 3.9, Kl 1.16, Mo 5.12, 10.6}}}

\par }{\Q Ina wali agali bibahendeme mini lene lolenebi mini yaraga holenebi hongo holenebi í̠naga ngeloloma̱ya

\par }{\Q í̠ karulapeore kegoni.

\par }{\Q Uruni í̠naga ngelabehe kamago irane í̠na mbirale bibahende wabiai harigo howa

\par }{\Q tinaga wulenebi holenebi í̠naga hameme mirigonaga labehe kama,

\par }{\MM lalu hea.




\par }\Chap{5}{\SH Yonehanda mbuga mbira hendenego ogo
\par }
{\PP \VerseOne{1}Mbirali handame ho biragane dagiani bereagonaga gi tigame mbuga mbira yu hearia handaru. Mbuga ogoni abene mendeha mendehabi gili bume howa wagaya ale kariame mo ndibulo para heneya.\XREF{✡}{{\XO 5:1: }{\XT{Ais 29.11, Ese 2.9-10, Dan 12.4}}}

\VS{2}Ani handalu hewaria dahuliyali hongohe mbirame bi dalimu lowa lalu, Mbuga ogoni wagaya aleme ndibulo para ho ngago ogoni mbirali aiwa laga lalu mo anga labehe kabe, laya.

\VS{3}Ani layagola dahuliya andagani karu ariamebi dindini karu ariamebi humbirini andagani karu ariamebi mbuga ogoni anga lalu hondolene mbira naheoreya.

\VS{4}Mbuga ogoni anga lalu de handabehe mbirali naheoreyagola i̱na yi lalu dugu timbuni biru.

\VS{5}Ani birugola dahuliyali haru haga biaru aria mbiralime i̱hondo lalu, Dugu nabibe. Yuda hameiginiha howa budi gabua ale timbuni Laiono ibu Debidinaga aguanene gibiore kago ibugua wayali howa mbuga wagaya ale kariame ndibulo para hene ngago laga lowa anga labehe ibuni dege kagoni handa, laya.\XREF{✡}{{\XO 5:5: }{\XT{Pig 49.9, Ais 11.1, 11.10, Lm 15.12, Hi 7.14, Mo 6.1, 22.16}}}


\par }{\SH Yonehanda Nogo Sibi Igini Mbira hendenego ogo
\par }
{\PP \VS{6}Ani handa layagola handalu hewaria Nogo Sibi Igini Mbira handame ho biragane dagia wiago hanuni helowa holenehe mariali helene biarubi dahuliyali haru haga pira kirani maria (24) biarubi ho mabu bu hearia handaru. Nogo Sibi Igini o hayadagoni ibu homelo bene handalehe hea. Nogo Sibi Igini biago ibu haguaneni ne gayane kariahebi de kariahebi hea. De karia uruni Ngode Datagaliwabe Dinini karia ka lalu ti dindi bibahendeha pelaame hayaruya.\XREF{✡}{{\XO 5:6: }{\XT{Ais 53.7, Seg 4.10, Yo 1.29, 1.36, Mo 1.4, 4.5, 5.9, 5.12, 13.8}}}

\VS{7}Nogo Sibi Igini biagome mbirali handame ho biragane dagiani bereagonaga gi tigame mbuga yu heago ibu berearia puwa yamiya.\XREF{✡}{{\XO 5:7: }{\XT{Mo 4.2, 4.10}}}

\VS{8}Ibugua ogonidagua biyagola holenehe mariali helene biarubi dahuliyali haru haga pira kirani maria (24) biarubi Nogo Sibi Igini biago heagoria buhayagi bulu palu ibira haya. Uruni bibahende hangu hangume ga̱wa̱ ale timbunibi ndisi ngolome wabini hayadaruha mbirale ira hagua ngabilo delaga mini
inisenesiru yu hea. Mbirale ngabi uruni Ngode Datagaliwabenaga wali agalime ibuhondo bi laganeru nga.\XREF{✡}{{\XO 5:8: }{\XT{Iba 141.2, Mo 4.8-10, 8.3-4, 15.2}}}

\VS{9}Tigua iba gana gahenge lalu,\XREF{✡}{{\XO 5:9: }{\XT{Iba 33.3, 40.3, 96.1, 98.1, 144.9, Ais 42.10, Ab 20.28, Eb 1.7, Hi 9.12, 1 Pi 1.18-19, 1 Yo 1.7, Mo 14.3}}}

\par }{\Q Mbuga ogoni mo yuwa wagaya aleme ndibuledaru laga lalu anga labehe karulape í̠ kegoni.

\par }{\Q Irane ogoninaga í̠ homabelo bayagola darama pela harigome

\par }{\Q wali agali hameigini tara tara karubi bi tara tara laga karubi dindi tara tarani bu karubi tingini tara tara karubi bibahendeoreha howa

\par }{\Q ti Ngode Datagaliwabenaga helo haru dai biri.


\par }{\Q \VS{10}Ani bialu ti Ngode Datagaliwabenaga biabe biaga helo í̠na Ngode Datagaliwabehanda handame ho kagoria
loma binigo mo miaga mo hela harigo ka.\XREF{✡}{{\XO 5:10: }{\XT{Har 19.6, Ais 61.6, 1 Pi 2.5, Mo 1.6, 20.6, 22.5}}}

\par }{\Q Ani biragome ti dindini howa wali agali haru holebira,

\par }{\MM lalu laya.


\par }{\PP \VS{11}I̱na lone handalu hewaria dahuliyali daosini dege daga labe nahe dewaoreme bi layuago hale haru. Dahuliyali uruni tigua Ngode Datagaliwabenaga handame ho biragane dagiabi holenehe mariali helene biarubi dahuliyali haru haga pira kirani maria (24) biarubi ho mabu bupe ho howa\XREF{✡}{{\XO 5:11: }{\XT{Iba 68.17, Dan 7.10, Hi 12.22, Mo 4.4-6}}}

\VS{12}iba gana laraga halu lalu,\XREF{✡}{{\XO 5:12: }{\XT{1 Bit 29.11, Mo 5.6}}}

\par }{\Q Nogo Sibi Igini homelo bayago ibuhondo haru holenebi homogo holenebi mini gigabiwi holenebi hongo holenebi

\par }{\Q mini yaraga holenebi mini lene holenebi ka̱i̱ lolenebi

\par }{\Q uruni damenego mulene ibuni dege karulape ka,

\par }{\MM laya.


\par }{\PP \VS{13}Hale ha ho wialu hewaria dahuliya andaga hearubi dindini hearubi humbirini andaga hearubi iba solowaraha berearubi mbira mbira tara tara haame hearubi uruni bibahendeoreme iba gana lalu,\XREF{✡}{{\XO 5:13: }{\XT{Lm 9.5, Pb 2.10, 1 Ti 6.16, 1 Pi 4.11, Mo 4.2, 4.10, 6.16, 7.10}}}

\par }{\Q Mbirali handame ho biragane dagiani bedagohondobi Nogo Sibi Igini kagohondobi

\par }{\Q ka̱i̱ lolenebi mini yaraga holenebi mini lene lolenebi hongo taraore holenebi

\par }{\Q wia dege bidane wia ho wilo hame ledama,

\par }{\MM lalu laya.


\par }{\PP \VS{14}Ani layagola holenehe mariali helene biarume ladai bialu lalu, Aniore bilo, laya. Ani layagola dahuliyali haru haga pira kirani maria (24) biarume bulu palu ibira howa libunaga mini yaraga halu hene.




\par }\Chap{6}{\SH Wagaya aleme mbuga ndibulo para hene laga lenego ogo
\par }
{\PP \VerseOne{1}Ani biyagola howa i̱na handalu hewaria Nogo Sibi Igini biagome wagaya ale kariame mbuga ndibulo para hayago aria mbirago laga laya. Ani laga layagola hale halu hewaria holenehe mariali helene biaru aria mbiragome bi hari kulu lagadagua lalu, Íbu, laya.\XREF{✡}{{\XO 6:1: }{\XT{Mo 4.6-7, 5.1, 5.5-7}}}

\VS{2}Ani layagola handalu hewaria nogo hosi pagabua peleore mbira hearia handaru. Mbirali nogo hosi ogoriani biralu piaga ibu danda mbira yu bereago ibuhondo haru haganaga manda miyago handaru. Ani miyagola ibugua wayali haga howa wayali hole biralu piya.\XREF{✡}{{\XO 6:2: }{\XT{Seg 1.8, Mo 6.3, 6.6, 14.14, 19.11}}}


\par }{\PP \VS{3}Ani buwa Nogo Sibi Igini biagome wagaya ale mbuga para hayago aria mendego laga laya. Ani laga layagola hale halu hewaria holenehe mariali helene biaru aria mendegome lalu, Íbu, layago hale haru.

\VS{4}Ani buwa nogo hosi mende hone tagira ibiya. Nogo hosi ogoriani biralu piaga biagohondo wali agaliru dindini howa tini dege dege wai bialu bo wahaga haga bilonaga hongo miya. Ani bialu ibuhondo wai biagane ayu tibu tara timbuni mbira miya.\XREF{✡}{{\XO 6:4: }{\XT{Seg 1.8, 6.2}}}


\par }{\PP \VS{5}Ani buwa Nogo Sibi Igini biagome wagaya ale para hayago aria tebonego laga laya. Ani laga layagola hale halu hewaria holenehe mariali helene biaru aria tebonegome lalu, Íbu, layago hale haru. Ani layagola handalu hewaria nogo hosi mindi mbira hearia handaru. Mbirali nogo hosi ogoriani biralu piaga heago ibu mbirale genda magi handagane gime yu berearia handaru.\XREF{✡}{{\XO 6:5: }{\XT{Seg 6.2, 6.6}}}

\VS{6}I̱na ani hondowa hale halu hewaria holenehe mariali helene hayaruha howa bi ogodagua layua, Ladi ale mini widi gi kirabalime halu ki to̱lo yuwa horo mbiranaga yolo mulene nga. Ladi ale mini bali gi kirabalime waraga halu to̱lo yuwa horo mbiranaga yolo mulene nga. Anigo ira olibe linibi pu mbira lini daga mini
gerebibi mo ko nahabe, lalu layuagola hale haru.\XREF{✡}{{\XO 6:6: }{\XT{Ese 5.12, 5.17}}}


\par }{\PP \VS{7}Ani buwa Nogo Sibi Igini biagome wagaya ale para hayago aria manego laga laya. Ani laga layagola hale halu hewaria holenehe mariali helene biaru aria manegome lalu, Íbu, layago hale haru.

\VS{8}Ani layagola handalu hewaria nogo hosi pagabuabi mbira hearia handaru. Mbirali nogo hosi ogoriani biralu piaga heago ibunaga mini Homa winigo ibalu maha Humbirininagabi kaware ibu piyadagua talima ibiya. Ogolabo ibugua wali ali dindi bibahende karu ma halu tu wuwa waimebi hina garimebi waragomebi nogo gabua tara taramebi wali agali manegonaga karu homelo belo tihondo hongo miya.\XREF{✡}{{\XO 6:8: }{\XT{Yar 15.1-3, Ese 5.12, 5.17, 14.21, 33.27, Seg 6.3}}}


\par }{\PP \VS{9}Ani buwa Nogo Sibi Igini biagome wagaya ale para hayago aria daunigo laga laya. Ani laga layagola handalu hewaria wali agali dindini howa Ngode Datagaliwabe mana lamialu mini bilinahe howa walia hayagola homelo bayaru tinaga dinini lomabu miagane dabu andaneha hearia handaru.\XREF{✡}{{\XO 6:9: }{\XT{2 Ti 1.8, Mo 1.9, 8.3, 12.17, 19.10}}}

\VS{10}Tigua bi dalimu laraga halu lalu, Anduane Homogo Hongo Haiheore baya buruguleorebi heneneorebi kegoni. Wali agali dindini howa ina homoloma̱ya bayarunaga pani í̠na angi daba ki halu muleberebe, laya.\XREF{✡}{{\XO 6:10: }{\XT{Man 32.43, Iba 78.10, Mo 11.18, 16.7, 19.2}}}

\VS{11}Ani layagola Ngode Datagaliwabe ibugua ti ladai bialu lalu, Wali ali inaga i̱naga mana yu tigabu howa i̱naga biabe biahaga karu tí homole bayadagua dege tibi bo wahai helo tí emene ha̱lo biralimu, lowa tihondo aga peleru karulelo ta halu miya.\XREF{✡}{{\XO 6:11: }{\XT{Hi 11.40, Mo 3.4-5, 3.18, 7.9, 7.13-14, 14.13, 19.14}}}


\par }{\PP \VS{12}Ani buwa handalu hewaria Nogo Sibi Igini biagome wagaya ale para hayago aria waraganego laga laya. Ani laga layagola dumbirumbi timbuniore bialubi ni mindi mbege nu mindibi ale halubi ege darama ale darama bumehebi haya.\XREF{✡}{{\XO 6:12: }{\XT{Ais 13.10, Yol 2.10, 2.31, 3.15, Md 24.29, Mg 13.24-25, Lg 21.25, Ab 2.20, Mo 8.12, 11.13, 16.18}}}

\VS{13}Poge li puyabu hongo howa pularagola hondopebe biagadagua yakundi daliga howa dindini ibira ibira biya.\XREF{✡}{{\XO 6:13: }{\XT{Mo 8.10, 9.1}}}\XREF{✡}{{\XO 6:13: }{\XT{Ais 34.4}}}

\VS{14}Hari daliga mbiri mbere bialu ereba halu dindi hari bibahende wearubi dindi iba dege dombeneha wiaru bibahendebi hayagoria ndo tara mbirani pu haga biya.\XREF{✡}{{\XO 6:14: }{\XT{Yar 4.24, Hi 1.12-13, Mo 16.20}}}

\VS{15}Ani biyagola dindinaga kinirubi haru hagarubi ami agali haguanerubi homogo karubi hongo timbunihe karubi wali agali garabaya biabe ale bia hagarubi nabinirubi bibahendeore ege andahabi hari weagoria to̱le̱ wiaru andanehabi bira do hai haya.\XREF{✡}{{\XO 6:15: }{\XT{Ais 2.10, 2.19-21}}}

\VS{16}Ani bira do hearia tigua dindi hari wearuhondobi to̱le̱ wiaruhondobi olaraga halu lalu, Mbirali handame ho biragane dagiani bedagonaga deme ina hondoligonagabi Nogo Sibi Igini biagome inahondo keba howa pani nguligonagabi ina bu dambi halu mo ge hadaba, laya.\XREF{✡}{{\XO 6:16: }{\XT{Hos 10.8, Lg 23.30, Mo 4.2, 4.10, 9.6}}}

\VS{17}Libunaga keba holene horo gibiore íbu ngago hapai howa wai bialu wayali habehe ai kabe, laya.\XREF{✡}{{\XO 6:17: }{\XT{Iba 76.7, Ais 13.6, Yol 2.11, Nah 1.6, Seb 1.14, Mal 3.2, Mo 16.14}}}




\par }\Chap{7}{\SH Ngode Datagaliwabenaga wali agali daosini dege handari mbirani pira mariani maria (144,000) magi helenego ogo
\par }
{\PP \VerseOne{1}Ani leagola i̱na handalu hewaria dahuliyali marialime dindi bibahendenaga gibuni maria ngagoniha howa puyabu maria dindinibi iba solowaranibi iranibi pu nalelo minu yania ho hearia handaru.\XREF{✡}{{\XO 7:1: }{\XT{Yar 49.36, Dan 7.2, Seg 6.5}}}

\VS{2}Ani hondowa handalu hewaria dahuliyali mende ni tagira ibiragohayagi howa Ngode Datagaliwabe holenehe kagonaga magi yalu ibiyaria handaru. Ibugua dahuliyali mariali biaru ti dindi bibahende mo ko halu iba solowarabi mo ko halu bilo Ngode Datagaliwabehanda hongo miyaru tihondo bi dalimu olaamu halu lalu,

\VS{3}Iname wali agali Ngode Datagaliwabenaga biabe bia haga karunaga wanakuini Ngode Datagaliwabenaga magi ala heloloma̱ya tígua dindi bibahendebi iba solowarabi irabi mo ko nahalimu, laya.\XREF{✡}{{\XO 7:3: }{\XT{Ese 9.4-6, Mo 6.6, 9.4, 14.1, 22.4}}}

\VS{4}Wali agali Ngode Datagaliwabenaga magi ti wanakuini helayaru daosini handari mbirani pira mariani maria (144,000) ka lalu langiyagola hale haru. Ti Isaraele hameigini homberiaha (12) howa heneya.\XREF{✡}{{\XO 7:4: }{\XT{Mo 9.16, 14.1-3}}}

\VS{5-8}Hameigini mbira mbiraha daosini homberia (12,000) dege dege Yudabi Lubenebi Gadabi Asabi Nabadalaibi Manasebi Simionobi Libaibi Isagabi Sebulunubi Yosebebi Beniyaminibi hameigini uruni tini wanakuini Ngode Datagaliwabenaga magi ogoni helaya.


\par }{\SH Wali agali au lolebe tobaheme Ngode Datagaliwabe mini yaraga henego ogo
\par }
{\PP \VS{9}Ani biagola i̱na handalu hewaria wali agali au lolebe tobahe mbiralime daga labe naheore heago handaru. Ti tingini tara tara karubi hameigini tara tara karubi dindi tara tarani bu karubi bi tara tara laga karubi uruni ti Ngode Datagaliwabenaga handame ho biragane dagia wiagoria Nogo Sibi Igini biago heagoriabi buhayagi heyu heneya. Ti bibahendeme aga pele karulalu turu howa ira magane yunihe tini giha yu hearia handaru.\XREF{✡}{{\XO 7:9: }{\XT{Lm 11.25, Mo 3.5, 3.18, 4.4, 5.9}}}


\par }{\PP \VS{10}Ti ani hearia tigua bi hongo howa laraga halu lalu, Pele mulene inanaga Ngode Datagaliwabe ibunaga handame ho biragane dagiani bedagoha howabi Nogo Sibi Igini biagoha howabi ibaga, lalu laya.\XREF{✡}{{\XO 7:10: }{\XT{Ais 43.11, Yar 3.23, Hos 13.4, Mo 4.2, 4.10, 5.13}}}

\VS{11}Dahuliyali biaru bibahendebi dahuliyali haru haga biarubi holenehe mariali helene biarubi ti handame ho biragane dagia wiagoria ho mabu bupe haya. Ani bialu tigua handame ho biragane dagia biagoria buhayagi bulu palu ibira howa Ngode Datagaliwabe mini yaraga halu

\VS{12}lalu, Aniore bibe. Mini yaraga holenebi wá taraore holenebi mini gigabiwi holenebi ka̱i̱ lolenebi mini lene holenebi hongo holenebi hongo tara timbuniore holenebi ina Ngode Datagaliwabenaga wia dege bidane wia ho wiaabo helo. Aniore bilo larama, lalu laya.\XREF{✡}{{\XO 7:12: }{\XT{Mo 5.12-14, 11.17}}}

\VS{13}Ani layagola dahuliyali haru haga biaru aria mbiragome i̱hondo lalu, Wali agali aga pele bu karuni ti ai kabe. Ti ani howa íbu kabe, laya.\XREF{✡}{{\XO 7:13: }{\XT{Mo 3.18}}}


\par }{\PP \VS{14}Ani layagola i̱na ladai bialu lalu, I̱ manda nabi kogo í̠nime manda bidegoni, lalu ladai biru.\XREF{✡}{{\XO 7:14: }{\XT{Ais 1.18, Dan 12.1, Md 24.21, Mg 13.19, Hi 9.14, 1 Yo 1.7, Mo 1.5, 6.9}}}

\par }{\PP Ani larugola ibugua i̱hondo lalu, Wali agali uruni tigua ga̱i̱ mangabi gibiore wiagoria handalu howa pi nale ha ho wialu anda íbu kagoni. Uruni tigua tinaga aga Nogo Sibi Igini biagonaga daramame wayawaya bialu mo pele hayagola íbu kagoni.

\VS{15}Irane ogoninaga Ngode Datagaliwabenaga handame ho biragane dagia wiago wanakuihayagi howa tigua horombe mbiragabi ibunaga anda ogoniha howa ibunaga biabe biaabo haga hea. Mbirali handame ho biragane dagia ogoriani bereago ibugua ti hondo haga hea.\XREF{✡}{{\XO 7:15: }{\XT{Ais 4.5-6, Mo 4.2, 4.10, 21.3}}}

\VS{16}Ani bidagome ti mani hina garibi lolenebi iba noa holenebi nawulebiraore. Nimebi dolene tandagabi tara ngarumebi ti nadolebiraore.\XREF{✡}{{\XO 7:16: }{\XT{Iba 121.6, Ais 49.10, Mo 21.4}}}

\VS{17}Ani nabulebirago irane Nogo Sibi Igini ibu handame ho biragane dagia ngagoria hanuni howa ibugua tinaga haru haga howa ti haabobo holene miagane iba duguaragoria haru polebira. Ani buwa Ngode Datagaliwabehanda tinaga de iba ibiraru domo waholebira.\XREF{✡}{{\XO 7:17: }{\XT{Iba 23.1-2, Ais 25.8, 49.10, Ese 34.23, Yo 10.11, 10.14, Mo 5.6, 21.4}}}




\par }\Chap{8}{\SH Wagaya ale mbuga ndibulo para henego aria kanego laga lenego ogo
\par }
{\PP \VerseOne{1}Nogo Sibi Igini biagome wagaya ale ndibulo para hayago aria kanego laga layagola dahuliya andagaha bi mbira nale dege wiane hina guyini duguabehe wiya.\XREF{✡}{{\XO 8:1: }{\XT{Hab 2.20, Mo 6.1}}}

\VS{2}Ani biyagola i̱na handalu hewaria dahuliyali kariali Ngode Datagaliwabenaga wanakuihayagi hagaruhondo mbelo biguli karia mo miyane handaru.\XREF{✡}{{\XO 8:2: }{\XT{2 Bit 29.25-28, Md 18.10, Lg 1.19}}}


\par }{\PP \VS{3}Dahuliyali mendeme mbirale nga biaga mini
inisenesi ogoni delaga be ngolome wabini wiago yalu lomabu delagane dabu heagoria íbu haya. Ani heagola Ngode Datagaliwabenaga wali agali bibahendeme ibuhondo bi larago heba biamaga helo mbirale ira hagua ngabilo mini inisenesi delelonaga dewa ibuhondo miya. Ani miyadagoni ibugua lomabu delagane dabu ngolome wabini heago handame ho biragane dagia wiagoria buhayagi heago ogoriani delelo miya.\XREF{✡}{{\XO 8:3: }{\XT{Har 30.1-3, Amo 9.1, Mo 5.8, 9.13}}}

\VS{4}Dahuliyali biagome Ngode Datagaliwabe wanakuihayagi howa ngabilo delaga mini inisenesinaga haguabi Ngode Datagaliwabenaga wali agalime ibuhondo bi lararubi biamaga halu ibunaga gini howa iraga helaya.\XREF{✡}{{\XO 8:4: }{\XT{Iba 141.2, Lg 1.10, Mo 5.8}}}

\VS{5}Ani buwa dahuliyali biagome mbirale ngabilo mini inisenesi delaga be mo yuwa lomabu delagane dabu biagoria ira deago tabo gambiru to̱lowa be heba dindini ibira haya. Ani biyagola hari kilikulu lalu hari kulu timbuni lowa hari dababi bialu dindi dumbirumbibi bialu uruni bibahende biai haya.\XREF{✡}{{\XO 8:5: }{\XT{Har 19.16-19, LBM 16.12, 1 Kin 19.11, Ese 10.2, Ab 4.31, Mo 4.5, 11.19, 16.18}}}


\par }{\SH Mbelo biguli pu leneru ogo
\par }
{\PP \VS{6}Ani biyagola dahuliyali kariali biarume mbelo biguli karia yu hayaru pu lole manda manda biya.


\par }{\PP \VS{7}Dahuliyali uruni aria mbiragome ibunaga biguli yayago pulaya. Ani pu layagola dalu dindi gunibi ira deaorebi darama heba bimaga howa dindini ibira haya. Ani biyagola dindi bibahende halu tebo tu wuwa tebonego dindibi irabi datanibi daiore haya.\XREF{✡}{{\XO 8:7: }{\XT{Har 9.23-25, Ais 2.13, Ese 38.22, Yol 2.30, Mo 9.4, 16.2}}}


\par }{\PP \VS{8}Ani biyagola dahuliyali mendegome ibunaga biguli yayago pulaya. Ani pu layagola mbirale mbira deago dindi hari timbuniore handaleheni ira daradagua biaore iba solowaraha bape haya. Ani biyagola solowara bibahende halu tebo tu wuwa tebonego mo darama bia haya.\XREF{✡}{{\XO 8:8: }{\XT{Har 7.20-21, Yar 51.25, Ese 14.19, Amo 7.4, Mo 16.3}}}

\VS{9}Ani biyagome ibaha wabu bereleneru halu tebo tu wuwa tebonego homai haya. Iba sibi ibani wiaru halu tebo tu wuwa tebonego mo ko hai haya.\XREF{✡}{{\XO 8:9: }{\XT{Ais 14.12}}}


\par }{\PP \VS{10}Ani biyagola dahuliyali tebonegome ibunaga biguli yayago pulaya. Ani pu layagola yakundi timbuni mbira ira hale daradagua deaore hariha howa iba piyagobi iba duguayagobi bibahende halu tebo tu wuwa tebonegoria ibira haya.\XREF{✡}{{\XO 8:10: }{\XT{Ais 14.12, Mo 9.1, 16.4}}}

\VS{11}Yakundi biago mini Kau Bulene. Iba nolene bibahende halu tebo tu wuwa tebonego kaubi haya. Kau biyagola wali agali dewame iba ogoni nayaru homai haya.\XREF{✡}{{\XO 8:11: }{\XT{Har 15.23, Yar 9.15, 23.15}}}


\par }{\PP \VS{12}Ani biyagola dahuliyali manegome ibunaga biguli yayago pulaya. Ani pu layagola ni halu tebo tu wuwabi ege halu tebo tu wuwabi yakundi bibahende halu tebo tu wuwabi tebonego dege degenaga wá holene hundiya. Ani biyagome horo mbirago halu tebo tu wuwa tebonegonaga wá holene nawiya. Ogonidagua dege mbi mbirago halu tebo tu wuwa tebonegonagabi wá holene nawiya.\XREF{✡}{{\XO 8:12: }{\XT{Ais 13.10, Ese 32.7, Yol 2.10, 2.31, 3.15, Amo 8.9, Mo 6.12-13}}}


\par }{\PP \VS{13}Ani biyagola i̱na handalu hewaria ega bodo hariawe ale mbira daligaha yagalalu pialu howa bi dalimu lalu, Hiriribiore hiriribiore. Dahuliyali dauni waragane kane biarume tinaga mbelo biguli yu karu pu laragola wali agali bibahende dindini bu karu abiore holobada, lalu layuagola hale haru.\XREF{✡}{{\XO 8:13: }{\XT{Mo 9.12, 11.14}}}




\par }\Chap{9}{\PP \VerseOne{1}Ani hale harugola dahuliyali daunigome ibunaga biguli yayago pulaya. Ani pu layagola yakundi mbira dindini ibira hayagohondo dindi uli ko dama dege dariba ho wiaganegonaga panga gi miyaria handaru.\XREF{✡}{{\XO 9:1: }{\XT{Lg 8.31, 10.18, Mo 8.10, 17.8, 20.1}}}

\VS{2}Yakundi biagome dindi uli ko dama dege dariba ho wiagane biagonaga panga duguayagola hagua timbuni ira daradagua bialu da tagitagi biya. Dindi uli ogoni wiagoha howa hagua tagira ibiyagome ni ge halu dindi yi howa do yulame halu aruma helaya.\XREF{✡}{{\XO 9:2: }{\XT{Pig 19.28, Har 19.18, Yol 2.2, 2.10}}}

\VS{3}Ani buwa pagaya aleru dewa haguaha howa dindini ibira hayaru tihondo mo tandaga bia holene alipiago alerume yu kagobi miya.\XREF{✡}{{\XO 9:3: }{\XT{Har 10.4, 10.12-15, Hgn 7.12, Mo 9.10}}} 
\VS{4}Pagaya ale biarume datani irabi maru maru anda ho karubi, Mo ko nahalimu. Wali agali Ngode Datagaliwabenaga magi wanakuini naheru ti dege tandaga nelo milimu, lamini.\XREF{✡}{{\XO 9:4: }{\XT{Ese 9.4, Mo 6.6, 7.3}}}

\VS{5}Pagaya ale biarume wali agali uruni homelo ba nabi ege duriani tandaga dege mo nela helene. Mo tandaga haragonaga tandaga ogoni alipiagome hayaragola tandaga biagadagua dege biaga.\XREF{✡}{{\XO 9:5: }{\XT{Mo 9.10, 11.7}}}

\VS{6}Wali agali biarume ege duria urunini homolene taya bia biragolabi handa walia naholebira. Tigua homolene hamela ledaria homa ibu ti helalu ibida polebira.\XREF{✡}{{\XO 9:6: }{\XT{Yob 3.21, Ais 2.19, Yar 8.3, Mo 6.16}}}


\par }{\PP \VS{7}Handalu hewaria pagaya ale biaru ti nogo hosi wai bule manda manda bu hagadagua haya. Tinaga haguaneni haru haga manda ngolome wabini bu haradagua bialu tinaga dengui agali aleya.\XREF{✡}{{\XO 9:7: }{\XT{Dan 7.8, Yol 2.4, Nah 3.17}}}

\VS{8}Tinaga mandari luore handalehe ai tinaga nebi budi gabua ale timbuni mini laiononaga ne handaleheya.\XREF{✡}{{\XO 9:8: }{\XT{Yol 1.6}}}

\VS{9}Tinaga
galuhombeneni wai biaga humbi ale gabame wabini karule handalehe hea. Ani bialu tinaga babaganeme bi layuago nogo hosime garo ale mini karisi gili lalu wai bule pialu laradagua layuago hale haru.\XREF{✡}{{\XO 9:9: }{\XT{Yol 2.5}}} 
\VS{10}Tinaga erene haniaganerubi alipiago ale howa erene ogonime ege duriani wali agali mo tandaga holene hongo yu hea.

\VS{11}Dahuliyali mbira ibu dindi uli ko dama dege dariba ho helaga ngagonaga haru haga ka. Ibunaga mini Hiburu bi lalu, Abadono, Girigi bi lalu, Aboliono, inanaga bi lalu Mo Ko Haga.


\par }{\PP \VS{12}Hiriribi pigane biago biai hayago mani kira wene ibule nga.\XREF{✡}{{\XO 9:12: }{\XT{Mo 8.13}}}


\par }{\PP \VS{13}Ani biyagola dahuliyali waraganegome ibunaga biguli yayago pulaya. Ani pu layagola hale halu hewaria lomabu delagane dabu ngolome wabini Ngode Datagaliwabenaga wanakuihayagi heagonaga nguni mariaha howa bi layuago hale haru.\XREF{✡}{{\XO 9:13: }{\XT{Har 30.1-3, Mo 8.3}}}

\VS{14}Bi layuagome dahuliyali waragane biagohondo lalu, Dahuliyali mariali iba timbuni mini Yuberedisi poragoria dariba ho karu golope ha, lalu lamiayuago hale haru.\XREF{✡}{{\XO 9:14: }{\XT{Mo 16.12}}}

\VS{15}Ani layagola dahuliyali mariali biaru golope haya. Irane áyu ogoniorenaga horobi ogoniorenaga egebi ogoniorenaga malibi tigua wali agali bibahende halu tebo tu wuwa tebonego homelo belonagahe lea.\XREF{✡}{{\XO 9:15: }{\XT{Mo 8.7-12}}}

\VS{16}Ami agali nogo hosini biralu piaga la a̱i̱ a̱i̱ bialu daga au loabe tobahe (200 miliono ale) ka layago hale haru.\XREF{✡}{{\XO 9:16: }{\XT{Iba 68.17, Ese 38.4, Dan 7.10}}}

\VS{17}De gandeba handalu hewaria nogo hosibi nogo hosini biralu piagarubi handaru. Tinaga
galuhombeneni wai biaga humbi ale gabame wabini karulenego ira hungu daramabi alebi hari mindini alebi ege to̱le̱ ale mini salobanaga ambuabi alebi karulo heago handaru. Nogo hosi uruninaga haguane budi gabua ale timbuni mini laiononaga haguane handalehe howa tinaga ne harigaha howa ira hungubi haguabi ege to̱le̱ ale mini salobanaga haguabi tagira ibiya.\XREF{✡}{{\XO 9:17: }{\XT{1 Bit 12.8, Ais 5.28-29}}}

\VS{18}Ira hungubi haguabi ege to̱le̱ ale mini salobanaga haguabi nogo hosi ne harigaha howa tagira ibiyarume wali agali bibahende halu tebo tu wu wiyago tebonego homelo bai haya.

\VS{19}Ogoni irane nogo hosi uruni tinaga hongo ne harigahabi erenehabi hea. Tinaga erene puya haguane handalehe wiagome tigua wali agali mo tandaga helo hayaga.


\par }{\PP \VS{20}Wali agali maru homelo bayagola maru nabe heneru tigua bi pupu wulenaga tini gime wabiyaru yu wahalu mini beregeda nabi haya. Tigua mbirale dama mitangi bialu bi pupu wulenaga ngolomebi silibamebi boronosimebi ege to̱le̱ ibunimebi iramebi wabini uruninaga deme nahandagabi haleme hale nahagabi geme ibaga nabiagabi wabu wini. Urunihondo dama tara tarahondobi bi pupu wulene wa nahe yani ho wiaabo haya.\XREF{✡}{{\XO 9:20: }{\XT{Man 31.29, Iba 106.37, 115.4-7, 135.15-17, Ais 2.8, 2.18-20, Dan 5.23, 1 Ko 10.19-20, Mo 16.9-11}}}

\VS{21}Tigua wali agali homelo bolenerubi gamu gamu bulenerubi wali agali kayu bulenerubi mbirale page bulenerubi uruni bibahende biyarunaga mini beregeda nabi biaabo halu haya.




\par }\Chap{10}{\SH Dahuliyali mbirame mbuga emene mbira yu hearia Yonehanda hendenego ogo
\par }
{\PP \VerseOne{1}Ani biyagola i̱na handalu hewaria dahuliyali hongohe mende dahuliya andagaha howa dalipe hayaria handaru. Dahuliyali ogoni beralibame ibu bo biyago ni domo ibunaga haguaneni bo bu mabubi hearia handaru. Ibunaga dengui ni daralidagua dalu ibunaga ge kiroba ira hungu ale hearia handaru.\XREF{✡}{{\XO 10:1: }{\XT{Ese 1.28, Md 17.2, Mo 1.15-16}}}

\VS{2}Ibugua ibunaga gini mbuga emene mbira angalo yu hea. Ibunaga ge tigago iba solowarani halu ge lego dindini howa

\VS{3}bi dalimu budi gabua timbuni laionome ngororo laradagua lalu layuagola hale haru. Ibugua bi dalimu layadago leaha hari kulu kahalu kilikulu lalu ladai biayua.\XREF{✡}{{\XO 10:3: }{\XT{Mo 8.5}}}

\VS{4}Tigua o layadagoni layaore dege i̱na gili bule birugola dahuliya andaga howa bi mbira layuagome lalu, Hari kulu karia biarume bi layuago gili nabi wia do habe, laya.\XREF{✡}{{\XO 10:4: }{\XT{Dan 8.26, 12.4, 12.9}}}


\par }{\PP \VS{5}Ani layuagola dahuliyali ala ibanibi dindinibi hearia handarugo ibugua ibunaga gi tigago dahuliya andaga doladaga hene.\XREF{✡}{{\XO 10:5: }{\XT{Har 8.6}}}\XREF{✡}{{\XO 10:5: }{\XT{Har 20.11, Man 32.40, Dan 12.7, Amo 3.7}}}

\VS{6}Ani buwa ibugua Ngode Datagaliwabe ha dege bialu ha ho wiaabo kagome hari daligabi dindibi iba solowarabi bibahende uruniha ngaru wabiyagonaga minini howa bi mbira lo wialu lalu, Ai hondo ha dai bu holene nawiore.\XREF{✡}{{\XO 10:6: }{\XT{Neh 9.6, Iba 146.6, Mo 4.11, 14.7, 16.17}}}

\VS{7}Ani anigo dahuliyali kane biagome ibunaga mbelo biguli pu laragola Ngode Datagaliwabehanda mana bule lowa do ho ngelenego ibunaga biabe bialu mbiwia halu mana
latagi haga biaruhondo ala lamiyadagua áyu bia maro bulebira, laya.\XREF{✡}{{\XO 10:7: }{\XT{Dan 9.6, 9.10, Amo 3.7, Lm 16.25-26, Mo 11.15}}}


\par }{\PP \VS{8}O layadagoni leagola i̱na hale halu hewaria bi ala dahuliya andaga howa layuane hale harugome lone i̱hondo langialu lalu, Mbuga biago dahuliyali biagome áyu iba solowaranibi dindinibi heyu kago ibunaga gini angalo yidago yamule pu, laya.\XREF{✡}{{\XO 10:8: }{\XT{Ese 2.8–3.3}}}


\par }{\PP \VS{9}Ani layagola i̱na dahuliyali biago hearia puwa, Mbuga emene biago ngi, laru. Ani larugola ibugua i̱hondo lalu, Yamialu í̠ na. Naregola neha howa dende mone ibane dende ale bulebirago í̠naga tombeha howa kaubi bu hinulebira, laya.\XREF{✡}{{\XO 10:9: }{\XT{Yar 15.16}}}


\par }{\PP \VS{10}Ani layagola i̱na mbuga emene biago ibunaga giha howa yamuwa naru. Ani narugola neha howa dende mone ibane ale biya. Ani biyago mbedogo biwagola i̱naga tombeha howa kaubi bu hinaya.\XREF{✡}{{\XO 10:10: }{\XT{Ese 2.10, 3.3}}}

\VS{11}Ani biyagola i̱hondo ogodagua langialu laya, Wali agali dindi tara tarani bu karubi tingini tara tara bu karubi bi tara tara laga karubi dindi tara tarani kini karubi uruni tihondo Ngode Datagaliwabehanda bulebiragonaga lone lamialu habe, lalu langiya.




\par }\Chap{11}{\SH Ngode Datagaliwabe mana walia haga kirali holebirago ogo
\par }
{\PP \VerseOne{1}Ani languwa ira kanogo mbira ale magi manda biagane gambe homane luni ale ngialu howa lalu, Ngode Datagaliwabenaga andabi lomabu delagane dabubi magi ogobi lalu manda bialu wali agali anda ogoni tamuha lotu lalu karu daga lalu bule pu.\XREF{✡}{{\XO 11:1: }{\XT{Dag 35.5, Ese 40.3, Seg 2.1-2, Mo 21.15}}}

\VS{2}Ani bialu howa Ngode Datagaliwabenaga anda haneruha magi ogobi lalu manda nabibe. Irane wali agali Ngode Datagaliwabe mitangi nabiaga karu hane uruni tihondo mini nga. Wali agali uruni tigua Ngode Datagaliwabenaga Tano Loma Bia Hene ngagoriani ege pira mariani kira (42) hengedalu holebira.\XREF{✡}{{\XO 11:2: }{\XT{Ese 40.17-20, Dan 8.10, Lg 21.24, Mo 12.6, 13.5}}}

\VS{3}I̱na i̱naga walia haga kirali libugua dara howa walia holenaga aga karulalu howa Ngode Datagaliwabe mana horo daosini mbira handari kirani pira waragariani (1,260) lamule pelo, Pudaba, lolebero, laya.\XREF{✡}{{\XO 11:3: }{\XT{Mo 12.6, 19.10, 20.4}}}


\par }{\PP \VS{4}Walia haga kirali ogonilabo libu ira olibe kirabi lamu hale irane kirabi ka. Libu dindi bibahendenaga Anduane Homogo kagoria heyu ka.\XREF{✡}{{\XO 11:4: }{\XT{Yar 11.16, Seg 4.11-14}}}

\VS{5}Mbiralime libu bole biyagua libunaga ne harigaha howa ira hungu tagira ibiragome libunaga waitigi hararu homelo baga. Ogonidagua biaganego mbiralime libu bole biyagua ogoni ibu homelo bolebira.\XREF{✡}{{\XO 11:5: }{\XT{LBM 10.2, 2 Sml 22.9, 2 Kin 1.10-12, Iba 97.3, Yar 5.14, Hos 6.5}}}

\VS{6}Libugua Ngode Datagaliwabe mana lamialu howa dalu naibilo hari daligaha panga payulene hongo yu ka. Libugua iba dugua tagi hararu mo darama bia helolenenaga hongobi wali agali dindini karu homolene tara tarame boa birangi bolenenaga hongobi yu ka.\XREF{✡}{{\XO 11:6: }{\XT{Har 7.17-19, 1 Sml 4.8, 1 Kin 17.1}}}


\par }{\PP \VS{7}Libugua Ngode Datagaliwabe mana lamiai kagola nogo gabua gibi mbirame dindi uli ko dama dege dariba ho ngagoha howa tagira ibalu libu baba wai bulebira. Nogo gabua gibi ogonime wayali halu libu homelo bolebira.\XREF{✡}{{\XO 11:7: }{\XT{Dan 7.7, 7.21, Seg 14.2, Lg 13.32, Mo 9.2, 12.17, 13.1, 13.5-7, 13.11, 17.8}}}

\VS{8}Ani baragola libunaga tingini tano timbuni biagonaga hamani libunaga Anduane Homogo ira bangani ba para hayagoria ngelolebira. Tano ogoninaga mini bi manane lalu Sodomobi Iyibibi labehe nga.\XREF{✡}{{\XO 11:8: }{\XT{Ais 1.9-10, Lg 13.34, Hi 13.12, Mo 14.8, 18.10, 18.24}}}

\VS{9}Horo tebiru howa manegonaga bu̱ lowa wali agali dindi tara tarani bu karumebi hameigini tara tara bu karumebi bi tara tara laga karumebi tingini tara tara karumebi libunaga tingini handaga bialu, Hora holene nawi, lolebira.

\VS{10}Libu homaragola dindi wali agali biarume turu ho holebira. Ngode Datagaliwabe mana
latagi haga kirali ogoni labome wali agali bibahendeore dindini bu heagoria tandaga nolene mo ibira hayago ai homayagonaga turu halu tigua mali lialu daweru halu mbirale mbirale bame migimigi bialu holebira.\XREF{✡}{{\XO 11:10: }{\XT{Mo 12.12, 13.8, 16.10}}}

\VS{11}Ani biyagola horo tebiru howa manego bu̱ lowa holenenaga bu he̱ mulene Ngode Datagaliwabeha howa ibalu libuha anda pelayagola libu heyu hene. Heyu heago handayaru ti bibahendeme gi taraore haya.\XREF{✡}{{\XO 11:11: }{\XT{Ese 37.5-14, Mo 11.9}}}

\VS{12}Ani biyagola dahuliya andaga howa bi dalimu ladali hayuago Ngode Datagaliwabe mana latagi haga kirali biago labome hale halu hebiria, Ogoria ibidaba, layuago hale haya. Ani hale halu libu waitigi hayarume handalu hearia libu dahuliya andaga beralibaha biatago halu iraga hayaria hendene.\XREF{✡}{{\XO 11:12: }{\XT{2 Kin 2.1, 2.5-7, 2.11, Ais 14.13, Ab 1.9, Mo 12.5}}}

\VS{13}Ani iraga hayaore dumbirumbi timbuni biyagola tano pi halu tu wuwa pinigo bo poda paya bialu wali agali daosini karia (7,000) bo paya biai haya. Wali agali maru hearume ti gi taraore howa Ngode Datagaliwabe gibiore dahuliya andaga kagonaga mini yaraga haya.\XREF{✡}{{\XO 11:13: }{\XT{Mo 6.12, 8.5, 14.7, 16.9, 16.18}}}


\par }{\PP \VS{14}Hiriribi mende biago biai hayago ai tebonego áyu ogoni dege ibulebira.\XREF{✡}{{\XO 11:14: }{\XT{Mo 8.13, 9.12, 15.1}}}


\par }{\SH Mbelo biguli kanego pu lenego ogo
\par }
{\PP \VS{15}Dahuliyali kanegome ibunaga mbelo biguli pu layagola dahuliya andaga howa bi dewa dalimu lalu ogodagua layua, Wali agali dindi bibahendeni karu haru hagimbu bulene hongo inanaga Anduane Homogohabi ibunaga
Mbirali Dabo helenego kagohabi ngago ibugua haru ha dege bidane ha ho wiaabobo holebira, lalu layuago hale haru.\XREF{✡}{{\XO 11:15: }{\XT{Har 15.18, Iba 10.16, Ais 27.13, Dan 2.44, 7.14, 7.27, Oba 21, Mo 10.7, 12.10, 19.6}}}

\VS{16}Ani leagola handalu hewaria dahuliyali haru haga pira kirani mariali (24) tinaga haru haga biragane dagiani Ngode Datagaliwabe buhayagi wiagoria biraga biaru tini bulu palu ibira howa Ngode Datagaliwabe mini yaraga halu\XREF{✡}{{\XO 11:16: }{\XT{Mo 4.4, 4.10, 5.8, 19.4}}}

\VS{17}lalu,\XREF{✡}{{\XO 11:17: }{\XT{Mo 1.4, 1.8, 4.8, 15.3, 16.5, 19.6}}}

\par }{\Q Anduane Homogo Ngode Datagaliwabe Hongo Haiheore í̠ bamba henego áyubi kegoni.

\par }{\Q Í̠na í̠naga hongo holene yuwa

\par }{\Q haru holene tenialu kegonaga ina ka̱i̱ larama.


\par }{\Q \VS{18}Í̠naga keba holene horobi\XREF{✡}{{\XO 11:18: }{\XT{Iba 2.1, 2.5, 46.6, 110.5, 115.13, Dan 7.9-10, Lm 2.5, Mo 6.10, 10.7, 13.10, 18.6, 19.5, 20.11-13}}}

\par }{\Q homeneru mo daba ki bulene horobi íbu nga.

\par }{\Q Ani ngago hondowa wali agali Ngode Datagaliwabe mitangi nabiaga karume keba taraore to̱laihe ka.

\par }{\Q Í̠naga biabe bialu mana latagi haga karubi

\par }{\Q í̠naga wali agali emene timbuni ta nabi bibahende í̠naga mini yaraga halu karubi

\par }{\Q tihondo emena mulene horo áyu íbu ngagoni.

\par }{\Q Wali agali dindi bo poda paya bialu hayaru tinaga bo paya bulene horo áyu íbu ngagoni,

\par }{\MM laya.


\par }{\PP \VS{19}Dahuliya andagani Anduane Homogonaga anda dugua ho wiagola Ngode Datagaliwabenaga Bi Habo Nalolene Mbogoyi wiago handabehe wia. Ani bialu hari daba migimege lalubi hari kilikulu lagalaga bialubi dumbirumbi bialubi dalu dindi guni timbuni ibira halu bigi biya.\XREF{✡}{{\XO 11:19: }{\XT{Hi 9.4, Mo 8.5, 15.5, 15.8, 16.18, 16.21}}}




\par }\Chap{12}{\SH Wali mbira
abagua ale mbiralanaga te ogo
\par }
{\PP \VerseOne{1}Ani biagola handalu hewaria nahendene ale tara mbira hari daligani hapani haya. Hapani hayadagoni wali mbira ni aga karulagadagua karulebi ge egeni hana howa haru haga manda yakundi homberia (12) karulebi berea.

\VS{2}Ibu waneigini gali taba honolene kaware hayagola tandaga nalu yi layago hale haru.\XREF{✡}{{\XO 12:2: }{\XT{Ais 66.7, Ga 4.19}}}


\par }{\PP \VS{3}Ani handaya ho wiwaria dege nahendene ale tara mende hari daligani hapani haya. Hapani hayadagoni
abagua ale mbira timbuni daramabi haguane kariahebi haguaneni ne gayane pirahebi hea. Haguane karia urunini kininaga manda karia karule hearia handaru.\XREF{✡}{{\XO 12:3: }{\XT{Dan 7.7, Mo 13.1, 17.3, 17.9}}}

\VS{4}Abagua ale biago ibunaga ereneme yakundi halu tebo tu wuwa tebonego ndogayulo baga bialu dindini ibira helaya. Ani buwa waneigini gali taba hanaraore bo nole ibugua wali biago wanakuihayagi heyu howa hondo haya.\XREF{✡}{{\XO 12:4: }{\XT{Dan 8.10, Mo 9.10, 17.8}}}

\VS{5}Ani heagola wali biagome igiri mbira taba hanayago ibugua mani hongo taraore holene yu howa wali agali dindi tara tarani bu karu bibahende handame hai holebira. Ani bo nole biyaria dahuliyalime igiri biago yamialu Ngode Datagaliwabe kagoriabi ibunaga handame ho biragane dagia ngagoriabi yalu iraga haya.\XREF{✡}{{\XO 12:5: }{\XT{Iba 2.9, Ais 7.14, 66.7, Mo 2.27, 19.15}}}

\VS{6}Wali biago ibu Ngode Datagaliwabehanda dindi ko yobi mbira wali agali nahagaha ibu berelo manda manda bu wiagoria ibida piya. Dindi ogoriani bedagola Ngode Datagaliwabehanda wali biago horo daosini mbira handari kirani pira waragaria (1,260) handaya ho holebira.\XREF{✡}{{\XO 12:6: }{\XT{Mo 11.2-3, 12.4}}}


\par }{\PP \VS{7}Ogoni hondowa handalu hewaria dahuliya andagani wai biya. Ani biyagola dahuliyali Maigelobi ibunaga dahuliyalirubi tigua abagua ale biagobi ibunaga andaneha hagarubi ti baba wai bialu abagua ale biagobi ibunaga andaneha hagarubi tigua wai bia dai biya.\XREF{✡}{{\XO 12:7: }{\XT{Dan 10.13, 10.21, 12.1, Yu 9, Mo 20.2}}}

\VS{8}Ani buwa Maigelobi ibunaga dahuliyalirubi tigua wayali howa abagua ale biagobi ibunaga andaneha haga biarubi ti dahuliya andagani holene nawi lalu bo batagi haya.

\VS{9}Ngode Datagaliwabenaga dahuliyali biarume abagua ale timbuni biago puya bambaore wini ibu mini dama Heyolabe dindi bibahendeni karu mo hondo hai halu ko haga biago ibuore bo batagi haya. Ibubi ibunaga andaneha haga biarubi dindini bo barali hayaria handaru.\XREF{✡}{{\XO 12:9: }{\XT{Pig 3.1, 3.4, 3.14, Lg 10.18, 22.31, Yo 12.31, Mo 9.1, 20.2-3}}}


\par }{\PP \VS{10}Ani biyagola i̱na hale halu hewaria dahuliya andaga howa bi mbira dalimu lalu, Ngode Datagaliwabenaga pele mulene áyu ogoni íbu nga. Ngode Datagaliwabe ibu Handame Haga Kiniore howa ibunaga hongo áyu mo walia ho nga. Ai Ngode Datagaliwabenaga
Mbirali Dabo Helene kago ibunaga handame ho holene hongo walia ho nga. Irane ogoninaga mbirali Ngode Datagaliwabe wanakuihayagi howa ibugua horombe mbiragabi inanaga hamene mbaliniru ti nakarulape biaga lalu haga biago ibu dahuliya andaga howa bo batagi haya.\XREF{✡}{{\XO 12:10: }{\XT{Yob 1.9-11, Seg 3.1, Mo 11.15, 19.1}}}

\VS{11}Inanaga hamene mbaliniru tigua Nogo Sibi Igini biagonaga daramamebi mana henene lamiyagomebi o biago bolangua halu wayali haya. Ani bulenaga tigua tininaga holene mitangi nabi homolene winiyagua homabehe haya.\XREF{✡}{{\XO 12:11: }{\XT{Lg 14.26, Lm 8.33-34, 8.37}}}

\VS{12}Anigo dahuliya andagani kamiru-o tí turu ho halimu. Dindini kamiru iba solowaraha bedamirubi dindibi iba solowarabi tíha ko gibiore wulebiragonaga dara holene nga. Ogoni irane dama Heyolabe tí kamiria daliyago ibunaga holene horo henge emene hangu ngago manda buwa ibugua keba timbuni ho ka, lalu laya.\XREF{✡}{{\XO 12:12: }{\XT{Ais 44.23, 49.13, Mo 8.13, 10.6, 11.10, 18.20}}}


\par }{\PP \VS{13}Abagua ale biago ibu dindini helo bope heneyane hondowa ibugua wali igiri taba hanayago biago piyadagua talima piya.

\VS{14}Ani talima piyagola wali biago dindi ko yobi wali agali nahaga wiagoha yaga lalu pelo ega timbuni bodo hariawe alenaga babagane kira ibuhondo miya. Dindi ogoriani abagua ale biagome wali biago nabelo Ngode Datagaliwabehanda mali tebirani manegonaga bu̱ lowa handaya ho holebira.\XREF{✡}{{\XO 12:14: }{\XT{Dan 7.25, 12.7, Mo 12.6, 17.3}}}

\VS{15}Abagua ale biagome talima piyago pialu howa iba lime wali biago yalu pelo ibunaga ne harigaha howa iba li timbuni tagira ibilaya.\XREF{✡}{{\XO 12:15: }{\XT{Ais 59.19}}}

\VS{16}Ani berolo manda biaria dindime wali biago biamogo bialu ibunaga ne haria ha̱ lalu abagua ale biagonaga ne harigaha howa iba tagira ibiyago nai haya.

\VS{17}Ani biyagonaga abagua ale biagome wali biagola keba timbuniore halu wali biagonaga aguanene baba wai bule piya. Aguanene uruni tigua Ngode Datagaliwabehanda, Bilimu, lowini ngadagua bialu Yasuhanda mana henene mo walia hayagoria mini bilina ho karu ti bibahendeore baba wai bule piya.\XREF{✡}{{\XO 12:17: }{\XT{Pig 3.15, 1 Ko 2.1, 1 Yo 5.10, Mo 11.7, 13.7, 14.12, 20.4}}}

\VS{18}Abagua ale biago ibu iba solowara angeni heyu haya.




\par }\Chap{13}{\SH Nogo tara kiranaga te ogo
\par }
{\PP \VerseOne{1}I̱na ani handaya ho wiwaria dege nogo tara mbira iba solowaraha howa tagira ibiyaria handaru. Nogo gabua gibi ogoni ibu haguane kariahebi haguaneni ne gayane pirahebi hea. Ne gayane pira hearu mbira mbirani haru haga manda emene karulowabi haguane karia hearu mbira mbirani mini Ngode Datagaliwabe mege bialu gilibu wiaria handaru.\XREF{✡}{{\XO 13:1: }{\XT{Dan 7.2-3, 7.7, Mo 12.3, 17.3, 17.7-12}}}

\VS{2}Nogo tara o biago ibu budi gabua ale timbuni mini lebadi handalehebi ibunaga ge biango gabua ale timbuni mini beanaga ge handalehebi ibunaga ne hariga budi gabua ale timbuni mini laiononaga ne hariga handalehe hea.
Abagua ale biagome ibuninaga hongo mialu ibunaga haru haga biragane dagiabi haru holenenaga hongo gibiorebi nogo tara o biagohondo miya.\XREF{✡}{{\XO 13:2: }{\XT{Dan 7.4-6, Mo 12.4, 12.9, 16.10}}}

\VS{3}Nogo tara ogoninaga haguane biaru mbirago homelo beneyago dabi ho hea. Wali agali bibahende dindini bu hearume mogolo hondowa nogo tara ogoni piyadagua haruru piya.\XREF{✡}{{\XO 13:3: }{\XT{Mo 13.12-14, 17.8}}}

\VS{4}Abagua ale biagome ibu haru holenenaga hongo nogo gabua gibi biagohondo miyago hondowa wali agali bibahendeme ibuhondo bi pupu wialu haya. Tigua nogo gabua gibi biagohondobi bi pupu wialu lalu, Nogo gabua gibi ogobi ai kabe. Ibu baba wai bibehe ai kabe, lalu lene.\XREF{✡}{{\XO 13:4: }{\XT{Mo 18.18}}}


\par }{\PP \VS{5}Nogo gabua gibi ogonime mine howa Ngode Datagaliwabe mege bialu bi lelowa Ngode Datagaliwabe ibugua nogo gabua gibi biagohondo ibu haru holenenaga hongo ege pira mariani kira (42) yu helo henge miya.\XREF{✡}{{\XO 13:5: }{\XT{Mo 11.2, 12.6}}}\XREF{✡}{{\XO 13:5: }{\XT{Dan 7.8, 7.25, 11.36}}}

\VS{6}Ani miyagola nogo tara ogoni ibugua Ngode Datagaliwabebi ibunaga minibi ibu haga wiagobi dahuliya andagani hearubi bibahendeore ha howa mege bialu hea.\XREF{✡}{{\XO 13:6: }{\XT{Mo 12.12}}}

\VS{7}Nogo gabua gibi ogonime Ngode Datagaliwabenaga wali agali hearu baba wai bialu ti bo hana helo helene. Ibugua hameigini tara tara hearubi wali agali dindi tara tarani bu hearubi bi tara tara laga hearubi tingini tara tara hearubi bibahende haru hai helo henge miya.\XREF{✡}{{\XO 13:7: }{\XT{Dan 7.21, Mo 11.7, 11.18, 12.17, 17.15}}}

\VS{8}Dindi wa nabi howa wali agali haabo holene yu holebirarunaga mini mbugani gilibu ngaru heba wali agali bibahende dindini karu tinaga mini gili bimaga nahe tigua nogo gabua gibi ogoni mitangi bialu mo dunini ho helolebira. Mbuga ogoni Nogo Sibi Igini balu homelayago ibunaga nga.\XREF{✡}{{\XO 13:8: }{\XT{Har 32.32, Iba 69.28, Dan 12.1, Pb 4.3, Mo 3.5, 5.6, 17.8, 20.12-15, 21.27}}}


\par }{\PP \VS{9}Anigo tí halehe kamiyagua nde hale haramine.

\VS{10}Maru minu yalu pelo lowini karu minu yalu puore bulebira. Maru wai biagane tibume homelo belo lowini karu wai biagane tibu ogonime baore bulebira. Ani bulebiragonaga Ngode Datagaliwabenaga wali agali karu mini bilinahe ha ho wiaabo holenebi mini mbiraore wu holenebi nga.\XREF{✡}{{\XO 13:10: }{\XT{Ais 33.1, Yar 15.2, 43.11, Md 26.52, Mo 14.12}}}


\par }{\PP \VS{11}Ani handa ho wiwaria dege nogo gabua gibi mende dindiha howa tagira ibiyaria handaru. Nogo gabua gibi mende ogoni ibu haguaneni ne gayane kira nogo sibi igininaga ne gayane handalehe howa bi
abagua ale biagome bi laradagua layago hale haru.\XREF{✡}{{\XO 13:11: }{\XT{Mo 11.7}}}

\VS{12}Nogo gabua gibi mende ogonime nogo gabua gibi mbira biagonaga haru holenenaga hongo gibiore yu heagoria howa yu haya. Ani yu howa ibugua dindi bibahendebi wali agali bibahende karubi nogo gabua gibi mbira bene dabi hayagohondo bi pupu wilo mo wia haya.

\VS{13}Nogo gabua gibi mende ogonime agalime nabiagane aleru bialu hari daligaha howa wali agali dindini bu hearu hendeaore ira hungu biaore ibira haya.\XREF{✡}{{\XO 13:13: }{\XT{Man 13.1-3, 1 Kin 18.24-39, 2 Kin 1.10-12, Md 24.24, 2 Te 2.9}}}

\VS{14}Nogo gabua gibi mende ogonime nogo gabua gibi mbira biago heagoria agalime nabiagane aleru bilo bilayagome wali agali dindini bu hearu mo hondo haya. Nogo gabua gibi mende ogoni ibugua wali agali biaruhondo, Nogo gabua gibi mbira wai biagane ayu tibu biagome bene dabi hayago ibuni kagobi mbira bi pupu wulenenaga wa bidaba, lalu lamiya.\XREF{✡}{{\XO 13:14: }{\XT{Man 13.1, 13.4, 2 Te 2.9-10, Mo 12.9, 19.20}}}

\VS{15}Ani layadagoni bi pupu wulenaga wabiyago ibugua bi lelobi wali agali ibuhondo bi pupu nawirago homelo belobi nogo gabua gibi mende biago ibugua nogo gabua gibi ala ibiyago ibuni kagobi mbirale wabu wiyago ibuha buhe̱ pula anda helo helene.\XREF{✡}{{\XO 13:15: }{\XT{Dan 3.4-6, Mo 16.2, 19.20, 20.4}}}

\VS{16}Nogo gabua gibi mende biagome wali agali emene timbunirubi homogo yagibanorubi garabaya biabe ale bia hagarubi bia nahagarubi bibahende gi tiganiyaguabi wanakuiniyaguabi magi wilo hongo halu mo wia haya.\XREF{✡}{{\XO 13:16: }{\XT{Mo 14.9, 19.20, 20.4}}}

\VS{17}Ani biyago wali agali magi ogoni helayaru hangume yolo bialu mulenebi yolo ngilo mulenebi bibehe haya. Magi ogoni nogo gabua gibi mendegonaga miniyaguabi mini ogoninaga dagayaguabi nga.\XREF{✡}{{\XO 13:17: }{\XT{Mo 14.9-11, 15.2, 16.2, 19.20, 20.4}}}


\par }{\PP \VS{18}Ogoni manda bule lowa mini gigabiwi holene nga. Daga ogoni agalinaga mini walia ho ngago mbirali miniwiore kagome nogo gabua gibi mende biagonaga daga galone mo mini manda bibehe holebira. Daga ogoni handari waragariani pira waragariani waragaria (666) nga.\XREF{✡}{{\XO 13:18: }{\XT{Mo 15.2, 17.9, 21.17}}}




\par }\Chap{14}{\SH Nogo Sibi Igini biagobi ibunaga wali agalibi te ogo
\par }
{\PP \VerseOne{1}I̱na lone handalu hewaria Nogo Sibi Igini biago Hari Saiononi heyu hearia handaru. Nogo Sibi Igini ogoni baba mandagi wali agali daosini handari mbirani pira mariani maria (144,000) ti wanakuini ibunaga minibi ibu Abanaga minibi gilibu wu hearia handaru.\XREF{✡}{{\XO 14:1: }{\XT{Ese 9.4, Mo 3.12, 5.6, 7.3-4, 13.16}}}

\VS{2}Ogoni hondowa hale halu hewaria dahuliya andagaha howa bi mbira iba pora bialu ue laradagua bialubi hari kilikulu dalimuore laradagua bialubi layuagola hale haru. Bi ogoni agali dewame ga̱wa̱ ale timbuniru laradagua layuagola hale haru.\XREF{✡}{{\XO 14:2: }{\XT{Ese 1.24, 43.2, Mo 1.15, 5.8, 19.6}}}

\VS{3}Wali agali daosini handari mbirani pira mariani maria (144,000) biaru ti Ngode Datagaliwabenaga handame ho biragane dagiabi holenehe mariali helene biarubi dahuliyali haru haga biarubi uruni buhayagi heyu hea handaru. Tigua iba gana gahenge tini hangume labehe wiaru lalu hea. Wali agali bibahende bu hearuni aria tini dege Ngode Datagaliwabehanda pele mialu haru dai biya.\XREF{✡}{{\XO 14:3: }{\XT{Iba 149.1, Ais 42.10, Mo 5.9, 7.4, 15.3}}}

\VS{4}Agali uruni ti wali baba mandagi nahaga miniha ko mbira para naheore ka. Nogo Sibi Igini biago poradagua talima piaga ka. Ti wali agali bibahende bu hearuha howa Ngode Datagaliwabehanda pele mialu ibuhondobi Nogo Sibi Igini biagohondobi ti piganeore lomabu mini ka.\FTNT{*}{{\FR 14:4: }{\FT{Bi ogoni gilibu ngago marume mitangi bialu bi yobage gilibu nga mitangi biaga. Agali biaruni ti Ngode Datagaliwabehondo mini mbiraore wialu mini kira nawiagabi ko nabiagabi hene.}}}\XREF{✡}{{\XO 14:4: }{\XT{2 Ko 11.2, Eb 5.27, Ya 1.18, Mo 3.4, 5.9}}}

\VS{5}Tigua ke̱ mbira hayaria nahende tiha ko mbira nawiore.\XREF{✡}{{\XO 14:5: }{\XT{Iba 32.2, Seb 3.13, Eb 5.27}}}


\par }{\SH Dahuliyali tebiranaga te ogo
\par }
{\PP \VS{6}I̱na handa ho dege wiwaria dahuliyali mbira hari daligani yagalo yalu piyaria handaru. Ibugua wali agali dindi bibahendeha tingini tara tara karubi hameigini tara tara karubi bi tara tara laga karubi wali agali dindi tara tarani karubi bibahendehondo haabobo holene Bi Mana Debene lope hole yagalo yalu piyaria handaru.\XREF{✡}{{\XO 14:6: }{\XT{Eb 3.9-11, Mo 8.13, 13.7}}}

\VS{7}Dahuliyali ogoni ibugua bi hongo howa laraga halu lalu, Ngode Datagaliwabe mini lene ka lowa ibu timbuniore kagonaga mini yaraga hadaba. Ibugua wali agali bibahende daba ki bulene áyu íbu nga. Ngode Datagaliwabe ibunioreme hari daligabi dindibi iba solowarabi iba duguararubi wabinigo ibuhondo ge duli hangaho biruwa ibu mini yaraga hadaba, lalu layuane hale haru.\XREF{✡}{{\XO 14:7: }{\XT{Neh 9.6, Iba 124.8, Ab 17.24, Mo 10.6, 15.4}}}


\par }{\PP \VS{8}Ai i̱na handa ho dege wiwaria dahuliyali biago piyadagua dahuliyali mendebi talima pialu hearia handaru. Ibugua pialu howa lalu, Babilono mini lene timbuni podo ibira haya. Ibu podo bagabu ibiraore haya. Ibugua wali agali bibahende hearu ibunaga
waini iba nelo mo na haya. Ibunaga waini iba ogoni wali agalime dimagoli tara halu kayu bilonaga mo na haya, lalu layago hale haru.\XREF{✡}{{\XO 14:8: }{\XT{Ais 21.9, Yar 51.8, Mo 17.2, 18.2-3, 18.21, 19.2}}}


\par }{\PP \VS{9}I̱na handa ho dege wiwaria ai dahuliyali kira pigane ma bambala piyago piyadagua dahuliyali tebonego pialu bi hongo howa laraga halu lalu, Mbiralime nogo tara biagohondobi ibuni heagobiore wabu wini biagohondobi bi pupu wialu wanakuiniyaguabi giniyaguabi magi biago helayago\XREF{✡}{{\XO 14:9: }{\XT{Mo 13.12-17}}}

\VS{10}ogoni ibuni Ngode Datagaliwabenaga waini iba nolebira. Waini iba ogoni Ngode Datagaliwabenaga keba holene gibiore hada nabi howa beha odo bereleda. Ani bidago wali agali nogo tara biagohondo bi pupu wialu magi biago karule karu ti dahuliyali loma bia hene hearubi Nogo Sibi Igini biagobi wanakuihayagi ira timbuni ege to̱le̱ ale mini saloba heba da ho wiagoriani dalu tandaga taraore nalu holebira.\XREF{✡}{{\XO 14:10: }{\XT{Pig 19.24, Iba 11.6, 75.8, Ais 51.17, Yar 25.15, Ese 38.22, Mo 15.7, 16.19, 18.6, 19.20, 20.10, 21.8}}}

\VS{11}Ti tandaga taraore helo ira daragonaga hagua iraga ha dege bialu kane iraga ha ho wulebira. Ani buwa wali agali nogo tara biagohondobi ibuni heagobiore wabu wini biagohondobi bi pupu wialu nogo ogoninaga mini magihe karu ti mini íbu holene horombe mbiragabi nawulebira, lalu layago hale haru.\XREF{✡}{{\XO 14:11: }{\XT{Ais 34.10, Mo 13.12-17, 19.3}}}


\par }{\PP \VS{12}Ani bulebiragonaga Ngode Datagaliwabenaga wali agali ibugua, Bilimu, lo wiyadagua bialu Yasuhondo mini bilinahe ho haabo karu ti hibu lalu hongo ha ho wiaabo holene nga.\XREF{✡}{{\XO 14:12: }{\XT{Mo 12.17, 13.10}}}


\par }{\PP \VS{13}Ani hondowa hale ha dege bialu hewaria bi mbira dahuliya andagaha howa ladali halu lalu, Bi o larogo gili bia. Wali agali áyu ogoni howa Anduane Homogonaga biabe bialu kaore homararu ti turu ho holebira, lene.\XREF{✡}{{\XO 14:13: }{\XT{1 Ko 15.23, 15.58, 1 Te 4.16, 2 Te 1.7, Hi 4.10, Mo 20.6}}}

\par }{\PP Ani layagola Ngode Datagaliwabe Dinini ibugua ladai bialu lalu, E̱ aniore bulebira. Tigua biabe erekuibi bialu hayago yolo ereba nahe tinaga wiaabo halu ha̱lo birulene karulowa turu howa mini íbu birulebira, lalu layago hale haru.


\par }{\SH Dindini tomo ngaru mo mogo bulene ogo
\par }
{\PP \VS{14}I̱na handa ho dege wiwaria hari beraliba pele mbira handaru. Beraliba pele ogoriani mbirali agali handalehe berea. Ogoni ibugua ibunaga haguaneni haru haga manda ngolome wabini karulo halu ibunaga gime ayu tibu widi gandulaga garayabi mbira ne gadele yu hearia handaru.\XREF{✡}{{\XO 14:14: }{\XT{Ese 1.26, Dan 7.13, Mo 6.2}}}

\VS{15}Handa dege bialu hewaria dahuliyali mende Ngode Datagaliwabenaga andaha howa tagira ibalu ibugua agali handalehe beralibani birayagohondo bi dalimu olaraga halu lalu, Dindini widi boga biai halu gandu lolene tu áyu íbu ngagonigo í̠naga ayu tibu garayabi yidegome widi gandula, laya.\XREF{✡}{{\XO 14:15: }{\XT{Yar 51.33, Yol 3.13, Mo 14.18, 16.17}}}

\VS{16}Ani layagola mbirali beralibani birayago ibugua ibunaga ayu tibu garayabi biago yarali halu dindini widi hearu gandu laya.


\par }{\PP \VS{17}Handa ho wia dege biwaria dahuliyali mendego dahuliya andaga Ngode Datagaliwabenaga andaha howa tagira ibalu ibuguabi ayu tibu garayabi ne gadele yalu ibiyago handaru.


\par }{\PP \VS{18}Ani bialu dahuliyali mendebi ibugua lomabu delagane dabuni ira deago handaya ho haga heago ibu o heagoria howa tagira ibiya. Tagira ibuwa ibugua dahuliyali ayu tibu garayabi ne gadele yu hayagohondo laraga halu lalu, Pu mbira lini daga mini
gerebi dedaru ibirayadago í̠naga ayu tibu garayabi yidegome dindinaga mabuni howa gandula, laya.\XREF{✡}{{\XO 14:18: }{\XT{Yol 3.13, Mo 16.8}}}

\VS{19}Ani layagola dahuliyali ayu tibu garayabi yu hayagome dindini ya dali halu gerebi mini dearu gandu laya. Gandu lowa ibugua gerebi lini biaru Ngode Datagaliwabenaga keba holenenaga pingidagane wiagoha mo bape haya.\XREF{✡}{{\XO 14:19: }{\XT{Mo 19.15}}}

\VS{20}Ani biyagola tano timbuni tagirahayagi gerebi lini biaru pingidagane wiagoria pingida tagi haya. Ani biyagola gerebi lini pingidagane timbuniore ege to̱le̱ wiagoha howa darama tagira ibiyago iba li timbuni magi lu kilomida handari tebira (300) alebi ulinaga magi mida kira alebi ibiyaria handaru.\XREF{✡}{{\XO 14:20: }{\XT{Ais 63.3, Dug 1.15, Hi 13.12, Mo 11.8, 19.14-15}}}




\par }\Chap{15}{\SH Dahuliyali karialime bolene hongo yu henego ogo
\par }
{\PP \VerseOne{1}Ani hondowa handalu hewaria dahuliya andagani nahendene ale tara mende gibibi mogolebi dahuliyali karialime bolene hongo karia yu hearia handaru. Bolene hongo uruni bamaro buleneya. Irane bolene hongo urunime Ngode Datagaliwabe ibu keba ogobi ka lalu walia hamaro bulebira.\XREF{✡}{{\XO 15:1: }{\XT{LBM 26.21, Mo 12.1-3, 14.10, 15.6-7, 21.9}}}


\par }{\PP \VS{2}Ani handa ho wiwaria dege iba solowara ngalayi handalehe ira deaore bimaga ho wiaria handaru. Ogoni hondowa handalu hewaria wali agalime nogo tara biagobi ibuni kagobiore wabu wiyagobi ibunaga mini wiradagua daga mbira wia aribia helo wini kago ibunibi ti ibu baba wai bialu wayali hai hene bibahende hayaru hearia handaru. Tigua iba solowara ngalayi handalehe wiagoria heyu howa ga̱wa̱ timbuni Ngode Datagaliwabehanda tihondo miniru yu hea.\XREF{✡}{{\XO 15:2: }{\XT{Mo 4.6, 5.8, 13.15-17, 14.2, 21.18}}}

\VS{3}Yu howa tigua Ngode Datagaliwabenaga biabe bia haga Mosese ibunaga iba ganabi Nogo Sibi Igini biagonaga iba ganabi lalu hea. Iba gana layadagoni ogo,\XREF{✡}{{\XO 15:3: }{\XT{Har 15.1, Man 31.30, Iba 92.5, 111.2, 139.14, 145.17, Mo 11.17, 14.3, 16.7}}}

\par }{\Q Anduane Homogo Ngode Datagaliwabe Hongo Haiheore kego

\par }{\Q í̠na bialu hariliru gibiorebi timbuniorebi birili.

\par }{\Q Wali agali dindi tara tarani bu karunaga kini í̠ni kego

\par }{\Q í̠namana tigabiorebi heneneorebi birilida.


\par }{\Q \VS{4}Anduane Homogo-o í̠ hondowa gi naholene mbirali ai kabe.\XREF{✡}{{\XO 15:4: }{\XT{Iba 86.9, Ais 66.23, Yar 10.7}}}

\par }{\Q Í̠ timbuniore kego lalu latagi naholebirago aiwabe.

\par }{\Q Í̠ni dege baya buruguleore kegoni.

\par }{\Q Wali agali bibahendeoreme í̠naga tigabi buleneru handaya ho kamagonigo

\par }{\Q wali agali dindi tara tarani bu karume ibalu

\par }{\Q í̠naga mini yaraga hole ibulebira,

\par }{\MM lalu hearia hale haru.


\par }{\PP \VS{5}Ogoni hondowa handalu hewaria dahuliya andagani Ngode Datagaliwabenaga anda panga dugua ho wia. Panga dugua ho wiyadagoni tamuha Ngode Datagaliwabe ka manda bilonaga
Balai Anda Loma Bia Heneore heago handaru.\XREF{✡}{{\XO 15:5: }{\XT{Har 38.21}}}

\VS{6}Dahuliyali kariali bolene hongo karia yu hayaru anda ogoniha howa tagira ibiya. Ti aga dodo nahe peweleore buwa nogo dongone ngolome wabiniru tinaga galuhombeneni wuwabi ibiyago handaru.\XREF{✡}{{\XO 15:6: }{\XT{Mo 15.1}}}

\VS{7}Ibiyagola holenehe mariali helene biaru aria mbiragome dahuliyali kariali biaruhondo ndisi ngolome wabini kariaru uruniha Ngode Datagaliwabe ha dege bidane ha ho wiaabo kagonaga keba holene to̱laihe miya.\XREF{✡}{{\XO 15:7: }{\XT{2 Te 1.9, Mo 4.6, 4.9, 10.6, 14.10}}}

\VS{8}Ani miyagola Ngode Datagaliwabenaga wá taraore holeneha howabi ibunaga hongo holeneha howabi hagua ibunaga anda ogoniha to̱lai haya. Ani to̱lai hayagola howa bolene hongo karia dahuliyali kariali biarume yalu ibiyaru bamaro nabiaha mbirali anda biagoha anda pobe nahe haya.\XREF{✡}{{\XO 15:8: }{\XT{Har 40.34, 1 Kin 8.10-11, 2 Bit 5.13-14, Ais 6.4, Ese 44.4, 2 Te 1.9}}}




\par }\Chap{16}{\SH Ngode Datagaliwabenaga keba holene ndisi beha winigonaga te ogo
\par }
{\PP \VerseOne{1}Ogoni hondowa hale halu hewaria Ngode Datagaliwabenaga anda biagoha howa dahuliyali kariali biaruhondo bi mbira dalimuore layuago hale haru. Hale halu hewaria ogodagua layua. Ngode Datagaliwabenaga keba holene ndisi be kariaha ngaru dindini odope hole pudaba, lalu layuago hale haru.\XREF{✡}{{\XO 16:1: }{\XT{Iba 69.24, Ais 66.6, Yar 10.25, Ese 22.31, Seb 3.8, Mo 14.10, 15.1, 15.7, 16.17}}}


\par }{\PP \VS{2}Ani layagola dahuliyali mbirago ibugua puwa ibunaga ndisi beha yayago dindini odope haya. Ani biyagola wali agali nogo taranaga magi ho hayarubi nogo tara ogoni ibuni kagobiore wabu wiyagohondo bi pupu wiyarubi uruni ti bibahendeni dere ti̱wa̱ ale tandaga timbuni bialu bia pani haya.\XREF{✡}{{\XO 16:2: }{\XT{Har 9.10, Man 28.35, Mo 8.7, 13.12-17}}} 

\par }{\PP \VS{3}Dahuliyali mendego ibugua ibunaga ndisi beha yayago iba solowarani odope haya. Ani biyagola iba solowara biago mbirali homenenaga darama ale bu hinalu iba solowaraha berelene biru wiaru bibahende homai haya.\XREF{✡}{{\XO 16:3: }{\XT{Har 7.17-21, Mo 8.8-9}}}


\par }{\PP \VS{4}Dahuliyali tebonego ibugua ibunaga ndisi beha yayago iba piyaruriabi iba duguayaruriabi odope hayagola iba uruni darama bu hinaya.\XREF{✡}{{\XO 16:4: }{\XT{Har 7.17-21, Iba 78.44, Mo 8.10}}}

\VS{5}Ani biyagola hale halu hewaria dahuliyali iba damene bibahende hondo heagome lalu, Ngode Datagaliwabe í̠ Baya Buruguleore ala henegobi áyu kegoni. Í̠na daba ki birigo tiga tiga hangu dabarigoni.\XREF{✡}{{\XO 16:5: }{\XT{Iba 119.137, Mo 1.4, 1.8, 11.17, 15.3}}}

\VS{6}Tigua Ngode Datagaliwabenaga wali agali henerubi Ngode Datagaliwabe mana
latagi haga henerubi ti balu darama pelayagonaga í̠na ti darama nelo mo miri. Ani mirigo ti mulene wiadaguaore miri, lalu layuagola hale haru.\XREF{✡}{{\XO 16:6: }{\XT{Iba 79.3, Ais 49.26, Md 23.34-35, Mo 11.18, 13.15, 18.20}}}

\VS{7}Ogoni hale howa hale halu hewaria mbirale lomabu delagane dabu heagoria howa bi mbira layuagome lalu ogodagua layua. Anduane Homogo Ngode Datagaliwabe Hongo Haiheore kego í̠naga daba ki bulene henene ngagoriabi tiga tiga ngagoriabi hangu daba ki birili, lalu layuagola hale haru.\XREF{✡}{{\XO 16:7: }{\XT{Iba 19.9, Mo 13.10, 15.3, 16.14, 19.2}}}


\par }{\PP \VS{8}Dahuliyali manego ibugua ibunaga ndisi beha yayago nini odope haya. Ani biyagola ni poboyogo gibiore dayagome wali agali delo henge miya.\XREF{✡}{{\XO 16:8: }{\XT{Mo 8.12, 14.18}}}

\VS{9}Wali agali uruni ni poboyogobi dayagome dayagola tigua bolene hongo uruninaga haru haga Ngode Datagaliwabe kago ibunaga mini ha haya. Ani biyago tigua tinaga ko biyaru wahalu mini beregedowa Ngode Datagaliwabe gibiore kagonaga mini yaraga nahaya.\XREF{✡}{{\XO 16:9: }{\XT{Dan 5.22-23, Mo 9.20-21, 11.13, 14.7, 16.21}}}


\par }{\PP \VS{10}Dahuliyali daunigo ibugua ibunaga ndisi beha yayago nogo ko tara biagonaga haru howa biragane dagiani odope haya. Ani biyagola nogo tara biagonaga haru holene wiagoria aruma haame hayagola wali agalime tandaga nalu tininaga hége neme pugu naya.\XREF{✡}{{\XO 16:10: }{\XT{Har 10.21-22, Ais 8.22, Mo 9.2, 11.10, 13.2}}}

\VS{11}Ani bialu tigua tandaga nayagonagabi dere bu hayagonagabi dahuliya andaganaga Ngode Datagaliwabe ha halu haya. Ani bialu hayago howa tigua tinaga mana ko bialu hayaru wahalu mini beregeda nabiya.\XREF{✡}{{\XO 16:11: }{\XT{Mo 9.20-21, 16.21}}}


\par }{\PP \VS{12}Dahuliyali waraganego ibugua ibunaga ndisi beha yayago iba timbuni mini Yuberedisi piyagoria odope haya. Ani biyagola ni tagira ibiragohayagi howa kini hearu ibilonaga hariga wilo iba o biago hundiai haya.\XREF{✡}{{\XO 16:12: }{\XT{Ais 11.15, 41.2, 41.25, Yar 50.38, Mo 9.14}}}

\VS{13}Ani biyagola handalu hewaria dama tebira yago handalehe hearia handaru. Dama tebira uruni ti
abagua ale biagonaga ne harigaha howabi nogo tara biagonaga ne harigaha howabi mana henene ngadagua ndo
latagi haga mbira heagonaga ne harigaha howabi tagira ibalu hearia handaru.\XREF{✡}{{\XO 16:13: }{\XT{1 Yo 4.1-3, Mo 12.3, 12.9, 19.20, 20.10}}}

\VS{14}Dama uruni ti dama koore agalime nabiagane ale bialu hagagonaga dama hea. Dama tebira urunime dindi tara taranaga kini bibahende karu karia piagago pialu kini uruni bibahende Ngode Datagaliwabe Hongo Haiheore kagonaga Horo timbuni harangi wai bilonaga haru íbu mogo bule piaga.\XREF{✡}{{\XO 16:14: }{\XT{2 Te 2.9, 1 Ti 4.1, Ya 3.15, Mo 16.7, 17.14, 19.6, 19.15, 19.19-20}}}


\par }{\PP \VS{15}Anduane Homogo ibugua lalu, Ai hale hadaba. I̱ pageali ohowa ibagadagua ibulebero. Ani buleberogo mbirali ibu wali agali bu kagoria ti babe napolebi taga naholebi ibunaga aga mamage halu palia nabi dengala ho kagome turu ho holebira, lalu laya.\XREF{✡}{{\XO 16:15: }{\XT{Md 24.43-44, Lg 12.39-40, 2 Ko 5.3, 1 Te 5.2, 2 Pi 3.10, Mo 3.3, 3.18}}}


\par }{\PP \VS{16}Dama tebira biarume kini biaru dindi mbira Hiburu bi lalu mini Amagedono wiagoria haru íbu mogo biya.\XREF{✡}{{\XO 16:16: }{\XT{Hgn 5.19, Seg 12.11, Mo 19.19}}}


\par }{\PP \VS{17}Dahuliyali kanego ibugua ibunaga ndisi beha yayago daliga lira odope haya. Ani odope heagola Ngode Datagaliwabenaga andaha handame ho biragane dagia wiagoria howa bi mbira dalimu laraga halu lalu, Ai biaiore ogoni, layuago hale haru.\XREF{✡}{{\XO 16:17: }{\XT{Mo 16.1}}}

\VS{18}Uruniore biai heagola hari dababi hari kilikulubi hari kulu timbunibi dumbirumbi gibiorebi biya. Dumbirumbi o biyadagonibiore mbira wali agali wabiniyangi howa biyariabi nahendenego áyu o biyadagoni maru biraliru bagi hene lowa gibiore biya.\XREF{✡}{{\XO 16:18: }{\XT{Dan 12.1, Mo 4.5, 8.5, 11.13, 11.19}}}

\VS{19}Tano timbuni wiago bu̱la tebo bialu dindi bibahendenaga tano wiaru poda holobiya. Ani biyagola Ngode Datagaliwabehanda Babilono tano mini lene timbuni biago mitangi bu dai bialu ibunaga beha howa
waini iba ibunaga keba gibiore holene nelo mo na haya.\XREF{✡}{{\XO 16:19: }{\XT{Ais 51.17, Yar 25.15-16, Mo 14.8-10, 17.18, 18.5}}}

\VS{20}Dindi iba dege dombeneha wiaru bibahende pu ereba halu hari wearubi bibahende ligua piyabe nigua piyabe toba halu nahandabehe haya.\XREF{✡}{{\XO 16:20: }{\XT{Mo 6.14}}}

\VS{21}Dalu dindi guni timbuniore genda to̱le̱ timbuni genda magi kilogarama pira duria (50) ale hari daligaha howa wali agalini ibira haya. O ibira hayadagoni bolene hongo gibioreyago wali agali Ngode Datagaliwabe ha hayaru biarume tini ibira haya.\XREF{✡}{{\XO 16:21: }{\XT{Har 9.23-24, Mo 11.19, 16.9-11}}}




\par }\Chap{17}{\SH Wali mbira kayu dege yaga mini lene berenego te ogo
\par }
{\PP \VerseOne{1}Dahuliyali kariali ndisi be karia yu hayaru aria mbirago i̱ hewaria ibuwa lalu, Wali mbira kayu dege yaga mini lene bedago pani ogodagua mulebira lalu walia holiya mba íbu. Wali kayu yaga mini lene ogoni tano timbuni mbira iba dewa poraru angeni bu kago ibuniore laro, lalu laya.\XREF{✡}{{\XO 17:1: }{\XT{Yar 51.12-13, Mo 16.19, 17.15, 18.16, 21.9}}}

\VS{2}Dindi tara taranaga kini hayarume wali ogoni baba kayu yaga bialu haya. Ani biyagola wali agali dindi bibahendeni hearume ibunaga kayu yulene
waini iba nalu no lulu yaga biya.\XREF{✡}{{\XO 17:2: }{\XT{Ais 23.17, Yar 51.7, Mo 14.8, 18.3}}}


\par }{\PP \VS{3}Ngode Datagaliwabe Dinini ibu i̱ha karulo hayagola minime handalu hewaria dahuliyali biago ibugua i̱ dindi ko yobi wali agali nahaga wiagoha haru piya. Dindi ogoriani haru anda piyagola nogo gabua gibi daramabi Ngode Datagaliwabe mini mege bialu bi gili biamehe heagonaga erembirani wali mbira berearia handaru. Nogo gabua gibi ogoni haguane kariahebi haguaneni ne gayane pirahebi hea.\XREF{✡}{{\XO 17:3: }{\XT{Mo 12.3, 12.6, 12.14, 13.1, 17.9, 17.12}}}

\VS{4}Wali ogoni aga tagalitayabi darama biale bialehebi karulalu yári dewa ngolome wabinirubi to̱le̱ tara tara muni dewame minirubi
pealo yári bulenaga muni dewame minirubi ibunini biame howa berea. Ani buwa be ngolome wabini mbiraha ibu kayu yayagonaga mana ko tara tara ngubiore to̱laihe ibunaga gime yu berea.\XREF{✡}{{\XO 17:4: }{\XT{Yar 51.7, Ese 28.13-16, Dan 11.38, Mo 14.8, 18.6, 18.12, 18.16}}}

\VS{5}Wali ogoninaga wanakuini mini mbira galone manda bibe nahe dohe ogodagua gilibu wia. Babilono mini lene timbuni bayanda wali dindi bibahendeni bedarubi mana ko ngubi taraore biaga dindi bibahendeni karubi tinaga ai̱ya o beda, lalu gilibu wia.\XREF{✡}{{\XO 17:5: }{\XT{2 Te 2.7, Mo 14.8, 16.19, 18.2, 18.9-10, 19.2}}}

\VS{6}Wali ogoni handalu hewaria Ngode Datagaliwabenaga wali agali tinaga daramabi Yasuhondo mini mbiraore wiyaru wa nahe wiaabo ho heagola homelo bayarunaga daramabi ibu no lulu yu berea.\XREF{✡}{{\XO 17:6: }{\XT{Mo 12.11, 13.15, 16.6, 18.24, 19.2}}}

\par }{\PP I̱na ibu handalu mogo lowa handawa biru.

\VS{7}Ani birugola dahuliyali biagome i̱hondo hale halu lalu, Í̠ mogolohondo kego aginagabe. I̱na í̠hondo wali biagonaga mini galone manda bibe nahe do hene wiyagobi nogo tara biago haguane kariahebi haguaneni ne gayane pirahebi ibuni wali ogoni berelaga kagonaga galonebi langulebero.\XREF{✡}{{\XO 17:7: }{\XT{Mo 13.1}}}

\VS{8}Nogo gabua gibi ogoni ala henego áyu nahe. Nogo gabua gibi ogoni ibu dindi uli ko dama dege dariba ho ngagoha howa áyu dege tagira ibule kago tagira ibiragola bo home lole haru polebira. Dindi wa nabi howa wali agali haabo holene yu karunaga mini mbugani gilibu ngaru heba gili bimaga nahe karu tigua nogo tara ogoni handaragola mogolo hondolebira. Nogo tara ogoni ala henego áyu nahegoyu lone hapani holebira.\XREF{✡}{{\XO 17:8: }{\XT{Iba 69.28, Dan 7.7, 12.1, Mo 11.7, 13.1-3, 13.8-10}}}


\par }{\PP \VS{9}Ogoni manda bule lowa mini gigabiwi holenebi mo manda bia holenebi nga. Nogo gabua gibi biagoria haguane karia hayarunaga galone dindi hombene kariaya. Dindi hombene karia ogoriani wali biago ibu berea. Haguane karia o biaru dege ti dindinaga kini karialiya.\XREF{✡}{{\XO 17:9: }{\XT{Mo 13.1, 13.18}}}

\VS{10}Kini kariali biaru aria duriali homai ho halu waraganego haru kago kanego ibu áyu nahego mani holebira. Mani ibu harangi ibugua tigi mbira hangu haru holebira.

\VS{11}Nogo gabua gibi ogoni ala mbiru ha henego áyu nahe. Ibu kini karia biaru aria dege kini halini kagola ibubi bo waholebira.


\par }{\PP \VS{12}Nogo gabua gibi biago haguaneni ne gayane pira hearia handarigo kini pira mani haru holebiraru handari. Ani handarigoni pirali o biarume nogo tara biago baba luore ndo nemandi dege haru helo hongo miragola kini holebira.\XREF{✡}{{\XO 17:12: }{\XT{Dan 7.24, Seg 1.18-21, Mo 13.1}}}

\VS{13}Kini pira uruni ti mini mbiraore howa tinaga hongobi haru holene hongobi nogo gabua gibi biagohondo miaga.

\VS{14}Tigua Nogo Sibi Igini biago baba wai bulebira. Wai bia bulebirago Nogo Sibi Igini biagobi ibugua wali agali dabo helene ibu talima piaga mini bilinahe karubi ibu heba mandagi howa wai bialu ti bibahende wayali holebira. Ani bulebirago irane ibugua anduane bibahende karunaga Anduane Homogobi kini bibahende karunaga Handame Haga Kinibi ibu ogonibi kagonaga ani bulebira, lalu dahuliyali biagome i̱ langiya.\XREF{✡}{{\XO 17:14: }{\XT{Yar 50.44-45, 1 Ti 6.15, Mo 16.14, 19.19}}}


\par }{\PP \VS{15}Dahuliyali biagome langia dege bialu lalu, Ibaru o piyane handarigoriani wali kayu yaga biago bedago iba uruni bibahende ti wali agali dindi tara tarani karubi wali agali ta nabi karubi wali agali tingini tara tara karubi wali agali bi tara tara laga karubi ka.\XREF{✡}{{\XO 17:15: }{\XT{Ais 8.7, Yar 47.2, Mo 13.7}}}

\VS{16}Ani bidago ai nogo gabua gibinaga haguaneni ne pira hearia handarirumebi nogo gabua gibi ogonimebi wali mbira kayu dege yaga ogoni handabe manga gibi holebira. Ani bialu ibunaga mbirale bibahende ngaru mo yalu pialu ibuni ti babe berelolebira. Ani bialu tigua ibunaga tingini nalu ibu irame do mundu lai helolebira.\XREF{✡}{{\XO 17:16: }{\XT{Yar 50.41-42, Ese 16.37, Mo 18.8, 18.16}}}

\VS{17}Ogoninaga tigua mandagi howa bilobi tinaga haru holene hongo nogo tara biagohondo milobi Ngode Datagaliwabehanda ibunaga bi mana lo wiyago henene lola helo lowa ibugua tinaga bu miniha bua holene mo helaya.\XREF{✡}{{\XO 17:17: }{\XT{2 Te 2.11, Mo 10.7}}}


\par }{\PP \VS{18}Ai wali í̠na handarigo ibu tano mini lene timbuni mbira dindi bibahendenaga kini karu ibugua haru hai haga kago handarigoni, lalu langiya.\XREF{✡}{{\XO 17:18: }{\XT{Mo 12.4, 16.19}}}




\par }\Chap{18}{\SH Babilono podo ibira henego ogo
\par }
{\PP \VerseOne{1}Ani langiyagola handalu hewaria dahuliyali mende dahuliya andagaha howa dalialu hearia handaru. Ibu haru holene hongo timbuniore yu howa ibunaga wá holeneme dindi bibahendeore wá hagimbu biya.\XREF{✡}{{\XO 18:1: }{\XT{Ese 43.2, Mo 17.1}}}

\VS{2}Ibugua bi dalimu laraga halu lalu, Podo ibira haya. Babilono mini lene timbuni biago podo ibira hayaore. Ani biyagoriani áyu dama damene tara tara koore karu ibuha haame ho ka. Ega ko bibahende ta nabi ogoriani biru nga.\XREF{✡}{{\XO 18:2: }{\XT{Ais 13.21, 14.23, 21.9, 34.11, Yar 50.39, 51.8, Mo 14.8}}}

\VS{3}Ani bidagoni wali agali dindi tara tarani bu hearume ibunaga
waini iba nalu hene. Waini iba hongohe ogoni wali agalime dimagoli tara halu kayu yulenaga wini. Dindini kinirume ibu baba kayu yaga bialu haya. Ibunaga dimagoli gibiore holeneme dindini biyanaya biaga agaliru tigua tini mo homogo haya, lalu layago hale haru.\XREF{✡}{{\XO 18:3: }{\XT{Ais 23.17, 47.15, Yar 51.7, Mo 14.8, 17.2, 18.11, 18.15}}}


\par }{\PP \VS{4}Ogoni hondowa hale halu hewaria bi mende dahuliya andaga howa lalu,\XREF{✡}{{\XO 18:4: }{\XT{Ais 48.20, Yar 50.8, 51.6, 51.45, 2 Ko 6.17}}}

\par }{\Q I̱naga wali agaliru-o tagira ibidaba.

\par }{\Q Tígua ibunaga ko bulene ngagoha nahe

\par }{\Q ibunaga pani nolene ngagoha nahe ibuha howa tagira ibai hadaba.


\par }{\Q \VS{5}Irane ibunaga mana ko buleneru wima iri iri bialu hari daliga wia iri haradagua bidago\XREF{✡}{{\XO 18:5: }{\XT{Pig 18.20-21, Yar 51.9, Mo 16.19}}}

\par }{\Q Ngode Datagaliwabehanda ibunaga mana ko bulene uruni embeda nahe mitangi bu ka.


\par }{\Q \VS{6}Ibugua tíhondo biyadagua tígua nde ogonidagua dege bia dai bidaba.\XREF{✡}{{\XO 18:6: }{\XT{Iba 137.8, Yar 50.15, 50.29, 51.24, 51.49, 2 Te 1.6, Mo 14.10, 16.19}}}

\par }{\Q Ibugua bibahende biyagonaga halu ki bia dai bidaba.

\par }{\Q Ibugua waini iba hongohe tí nalimulo manda manda bu wiyagonaga

\par }{\Q tíguabi ibu nelo waini iba hongo gibiorehe manda manda buwa ibunaga beha to̱lo bereladaba.


\par }{\Q \VS{7}Ibugua ibuninaga wá holenebi dindi dabudabu au lolebe tobahebi mo mogo bu wiyadaguaore\XREF{✡}{{\XO 18:7: }{\XT{Ais 47.7-9}}}

\par }{\Q tígua ibuhondo tandaga nolenebi genda holenebi mo midaba.

\par }{\Q Irane ibugua ibunihondo laabo halu lalu,

\par }{\Q I̱ kuini wali bayale bedo.

\par }{\Q I̱ wali dalo ndo bedo.

\par }{\Q I̱ genda holene mbira manda nabiore birulebero, lalu beda.


\par }{\Q \VS{8}Ibugua o layadagoninaga horo mbiru hanguni bolene hongoherume ibu bolebira.\XREF{✡}{{\XO 18:8: }{\XT{Yar 50.34, Mo 11.17, 17.16, 18.10}}}

\par }{\Q Bolene hongo uruni warago tara tarabi genda holenebi hina gari polenebi nga.

\par }{\Q Ogoni ibu dabagane Anduane Homogo Ngode Datagaliwabe ibu hongo gibiorehe ka.

\par }{\Q Ani bidagonaga irame Babilono dai holebira,

\par }{\MM layago hale haru.


\par }{\PP \VS{9}Dindi bibahendenaga kini ibu baba kayu yulenebi dimagoli holenebi bialu hayarume Babilono daragonaga hagua hungu biraru hondowa dugu yiyi lalu bulebira.\XREF{✡}{{\XO 18:9: }{\XT{Yar 50.46, Ese 27.30-35, Mo 17.2, 18.3, 18.18, 19.3}}}\XREF{✡}{{\XO 18:9: }{\XT{Ese 26.16-17}}}

\VS{10}Tigua ibu heba tandaga namaga holene gi howa ti amura kaundiaha holebira. Ani howa tigua lalu, Daraore abida dara gibiore auda. Babilono tano mini lene timbuni gibiore hayago bame emene tigi mbira tomo dawa duguabehe hanguni pani miyada, lalu laga.\XREF{✡}{{\XO 18:10: }{\XT{Ais 21.9, Dan 4.30, Mo 14.8, 18.17-19}}}


\par }{\PP \VS{11}Dindini biyinaya biaga agali hearumebi Babilono mitangi bialu hame lowa dugu biagago irane tinaga dabudabu yolo mulene wiaru henge nawiore wiya.\XREF{✡}{{\XO 18:11: }{\XT{Ese 27.31, 27.36}}} 
\VS{12}Tinaga ngolo silibabi to̱le̱ tara tara baya gibiorebi mbirale mini
pealo muni dewa miagarubi tinaga aga labolabo baya tara tararu peleorebi tagalitayabi darama biale bialehebi ira tara tararu ngabibi nogo tara timbuni mini elebeninaga ne gayaneme wabinirubi ira yolo timbuni miagarubi ege to̱le̱ boronosime wabinirubi aeaneme wabinirubi to̱le̱ tara mini mabolome wabinirubi\XREF{✡}{{\XO 18:12: }{\XT{Mo 17.4}}}\XREF{✡}{{\XO 18:12: }{\XT{Ese 27.12-13, 27.22}}}

\VS{13}tomo mo dende bia hagane mini sinimonobi sibaisibi mondoro palena alebi mbirale hagua ngabilo delagane mini
inisenesibi ira mbiranaga ibane mini
muwebi mbirale ira wagaya ngabiorerubi nolenenaga waini ibarubi welirubi balawarubi widirubi nogo bulumagarubi sibirubi hosirubi nogo hosirume gili lagane garo mini karisirubi garabaya biabe ale biagarubi wali agalirubi uruni bibahendeore yolo namibeheyagola biyinaya biaga biarume hame lowa dugu biya.

\VS{14}Biyinaya biaga urunime Babilonohondo lalu, Mbirale dabudabu bibahende í̠na wua harigo damene ereba hai haya. Ani bialu í̠naga homogo holene damene biarubi yári yári biarubi pu ereba hayago lone handa walia naholebere, laga ka.

\VS{15}Dindini biyinaya biaga agali tano ogoriani howa biyinaya bialu homogo hayarume ibu heba tandaga namaga holene gi howa amura kaundiaha holebira. Ani howa tigua hame lowa dugu bialu\XREF{✡}{{\XO 18:15: }{\XT{Ese 27.31, 27.36}}}

\VS{16}lalu, Tano mini lene ogoni daraore abida dara gibiore auda. Ibu aga labolabo baya tara tararu peleorebi tagalitayaorebi darama biale bialehebi karulalu yári dewa ngolome wabinirubi to̱le̱ tara tara muni dewame minirubi mbirale mini pealo muni dewame minirubi ibunini biame haya.\XREF{✡}{{\XO 18:16: }{\XT{Mo 17.4}}}

\VS{17}Ani buwa emene tigi mbira tomo dawalu duguabehe hanguni homogo holene uruni bibahende wahaiore haya, lalu laya.\XREF{✡}{{\XO 18:17: }{\XT{Ais 23.14, Ese 27.26-30}}}

\par }{\PP Iba sibi hondo haga hearubi wali agali yolo buwa berearubi iba sibi yaga hearubi iba sibini howa yolo biabe biaga bibahende hearubi amura kaundia howa

\VS{18}ibu daragonaga hagua hungu biyaru hondowa bi hongo howa laraga halu lalu, Tano mini lene timbuni ogonibi mende nawiore, laya.\XREF{✡}{{\XO 18:18: }{\XT{Ese 27.32, Mo 13.4}}}

\VS{19}Ani lalu tinaga haguaneni be abalu dugua ba daga halu ibu hame lowa dugu bialu lalu, Tano mini lene timbuni ogoni daraore abida dara gibiore auda. Iba sibi anduane iba sibi biabe solowarani bialu karu tano ogoriani bu wiarume ti mo homogo haya. Ani buwa emene tigi mbira tomo dawalu duguabehe hanguni homogo holene uruni bibahendeore wahaiore haya, laya.\XREF{✡}{{\XO 18:19: }{\XT{1 Sml 4.12, Ese 27.30-34}}}


\par }{\PP \VS{20}Babilono bo mundu layagonaga dahuliya andaga kamirume turu hadaba. Ngode Datagaliwabenaga wali agalirumebi
abosolorumebi Ngode Datagaliwabe mana
latagi hagarumebi turu hai hadaba. Irane tíhondo biaga biago ibu Ngode Datagaliwabehanda pani tiga tiga mulene wiadagua miya.\XREF{✡}{{\XO 18:20: }{\XT{Man 32.43, Ais 44.23, Yar 51.48}}}


\par }{\PP \VS{21}Dahuliyali hongo gibiheore mbirame to̱le̱ timbuni mo yaraga howa iba solowaraha bape halu lalu, O bape harogonidagua tano mini lene timbuni Babilono biagobi bope halu mani lone handabe naheore holebira.\XREF{✡}{{\XO 18:21: }{\XT{Yar 51.63-64, Ese 26.21, Mo 12.8, 16.20}}}

\VS{22}Babilono í̠ha ga̱wa̱ ale timbuni laraligobi wali agalime bi laraligobi pilipe laraligobi mbelo biguli laraligobi mani lone hale naholebiraore. Biabe tara tara bu manda buwa biagaru í̠ha karia mani lone nahondolebiraore. Ani bialu balawa wabiaganaga widi lini dambiagane to̱le̱me bi larago mani lone hale naholebiraore.\XREF{✡}{{\XO 18:22: }{\XT{Ais 24.8, Yar 25.10, Ese 26.13}}}

\VS{23}Í̠ha lamu halenaga wá karia mani lone nahondolebiraore. Ani bialu wandarirubi wandari uruni dabu biagarubi tigua dabu bialu howa bi larago mani lone nahale holebiraore. Dindi bibahendeni biyinaya biaga karu aria í̠naga biyinaya biaga agalirume ti bolangua howa hongoheore hea. Ani biago í̠na ke̱ howa gamu gamu tara tara birigome wali agali dindi bibahendeni hearu mo hondo hari, lalu layago hale haru.\XREF{✡}{{\XO 18:23: }{\XT{Ais 23.8, 47.9, Yar 16.9, 33.11, Nah 3.4, Mo 17.2, 17.5}}}


\par }{\PP \VS{24}Ngode Datagaliwabe mana latagi haga hearunaga darama Ngode Datagaliwabenaga wali agali hearunaga daramabi dindini howa wali agali bo wahayaru bibahendenaga darama Babilonoha wiaria handa walia hayagonaga Babilono pani miya.\XREF{✡}{{\XO 18:24: }{\XT{Yar 51.49, Md 23.35, Mo 17.6}}}




\par }\Chap{19}{\PP \VerseOne{1}Ogoni hondowa mani hale halu hewaria bi timbuni wali agali dewaore laradagua bialu dahuliya andagani howa lalu, Pele mulenebi mini lene lolenebi hongo holenebi ina Ngode Datagaliwabenaga ngago ibunaga mini yaraga hama.

\VS{2}Ibunaga daba ki bulene henenebi tiga tigabi ngagoria ibugua daba ki biaga ka. Ani biaga kago ibugua wali kayu biaga biago ibunaga kayu yuleneme dindini wali agali mo ko halu hayago pani tiga tiga mulene wiadagua miya. Wali ogoni ibugua Ngode Datagaliwabenaga biabe bia haga hearu homelo bayagonaga Ngode Datagaliwabehanda ibuhondo pani miya, laya.\XREF{✡}{{\XO 19:2: }{\XT{Man 32.43, 2 Kin 9.7, Mo 6.10, 15.3, 16.7, 18.20}}}

\VS{3}Ani lowa tigua lone laraga halu lalu, Tano mini lene timbuni biago dayagonaga hagua iraga ha dege bidane iraga ha ho nga. Ani bidagonaga Ngode Datagaliwabenaga mini yaraga hama, lalu laya.\XREF{✡}{{\XO 19:3: }{\XT{Ais 34.10, Mo 14.11, 18.9, 18.18}}}

\VS{4}Ani layagola dahuliyali haru haga pira kirani maria (24) biarubi holenehe maria helene biarubi tigua bulu palu ibira howa Ngode Datagaliwabe ibu ibunaga handame ho biragane dagiani bereagonaga mini yaraga halu lalu, Aniore bilo Ngode Datagaliwabenaga mini yaraga hama, laya.\XREF{✡}{{\XO 19:4: }{\XT{Neh 8.6, Mo 4.2-6, 4.10, 5.14}}}


\par }{\SH Nogo Sibi Igini dabu bulebiragonaga tomo nolene ngago ogo
\par }
{\PP \VS{5}Ogoni hale howa hale ha ho dege bialu hewaria bi mbira handame ho biragane dagia wiagoria howa lalu, Ngode Datagaliwabenaga biabe bia haga bibahenderubi wali agali emene timbunibi ibuhondo henene mitangi biaga bibahenderubi iname inanaga Ngode Datagaliwabe mini yaraga hama, layuago hale haru.\XREF{✡}{{\XO 19:5: }{\XT{Iba 22.23, 115.13, 134.1, 135.1, Mo 11.18, 20.12}}}

\VS{6}Hale ha ho wiwaria dege wali agali dewalime bi laradagua bialubi iba pora bialu ue laradagua bialubi hari kilikulu laradagua bialubi layuagoha howa tigua lalu, Anduane Homogo inanaga Ngode Datagaliwabe Hongo Haiheore kago ibu Handame Haga Kiniore kagoni. Ani kago iname ibunaga mini yaraga hama.\XREF{✡}{{\XO 19:6: }{\XT{Iba 93.1, 97.1, 99.1, Ese 1.24, Mo 11.15-17, 14.2, 15.3, 21.2}}}

\VS{7}Ani bidagonaga iname turu halu ka̱i̱ lowa ibu gibiore kagonaga mini yaraga hama. Nogo Sibi Igini biago dabu bulene tu halu dabu biagagome ibu dabu bilo lowa manda manda bu halu biyadagoni.\XREF{✡}{{\XO 19:7: }{\XT{Md 22.2, 25.10, Eb 5.32, Mo 21.2, 21.9}}}

\VS{8}Wandari dabu bule biyagohondo aga labolabo pele dodo nahe demborerebi minigo bu ka, lalu layago hale haru. Aga labolabo ogoni Ngode Datagaliwabenaga wali agalirume mana bayale biniru lalu wini.\XREF{✡}{{\XO 19:8: }{\XT{Iba 45.13-14, Ais 61.10, Ese 16.10}}}


\par }{\PP \VS{9}Ogoni hale ho hewagola dahuliyali biagome i̱hondo lalu, Bi o larogo gili bia. Nogo Sibi Igini dabu biragonaga tomo nole ibalimu leneru ti turu ho holene nga, laya. Dahuliyali ogonime ani lowa latago halu lalu, Bi uruni Ngode Datagaliwabenaga bi heneneore nga, lalu langiya.\XREF{✡}{{\XO 19:9: }{\XT{Md 22.2-3, Lg 14.15-16, Mo 21.5}}}


\par }{\PP \VS{10}Ani langiyagola i̱na ibunaga geha duli hanga halu bulu paluwa ibuhondo lotu lolebiruria ibugua i̱hondo lalu, Ani nabibe. I̱ í̠bi hamene mbaliniru Yasuhanda mana henene mo pani hayago yani ho karubi aria biabe bia haga kogoni. Ani bidogo Ngode Datagaliwabe hangu mitangi bialu lotu lolene nga, laya.\XREF{✡}{{\XO 19:10: }{\XT{Ab 10.25-26, 1 Yo 5.10, Mo 22.6-9}}}

\par }{\PP Yasuhanda mana henene mo pani hayagome Ngode Datagaliwabe mana
latagi haga karu mo mitangi bia haga.


\par }{\SH Mbirali nogo hosi pagabuani biralu piagane heago ogo
\par }
{\PP \VS{11}Ogoni hale howa handalu hewaria dahuliya andaga dugua ho wiagoria nogo hosi pagabua mbira hearia handaru. Nogo hosi ogoriani biralu piagane heago ibu mini Bilinahebi Henenebi hea. Aniyago tiga tiga buleneme ibugua mo daba ki bialubi wai bialubi hagaya.\XREF{✡}{{\XO 19:11: }{\XT{Iba 96.13, Ais 11.4, Ese 1.1, Mo 1.5, 3.14, 6.2, 15.5}}}

\VS{12}Ibunaga de ira hungu ale howa ibunaga haguaneni haru haga manda dewa bu heneya. Ibuni mini mbira gilibu wiago ogoninaga irane ogo aledalo mbiralime manda bibe nahe ibuni hangume manda bida.\XREF{✡}{{\XO 19:12: }{\XT{Dan 10.6, Mo 1.14, 2.17-18, 19.16}}}

\VS{13}Ibuni aga lu karulo heago darama hirame heya. Ibuni mini wiago Ngode Datagaliwabenaga Bi wia.\XREF{✡}{{\XO 19:13: }{\XT{Ais 63.1-3, Yo 1.1, 1.14, 1 Yo 5.7-8}}}

\VS{14}Dahuliya andanaga ami bu hearume aga labolabo pele dodo nahe buwa nogo hosi pagabua dewani biralu ibu piyadagua talima piya.\XREF{✡}{{\XO 19:14: }{\XT{Md 28.3, Mo 4.4, 7.9}}}

\VS{15}Ibunaga ne harigaha howa wai biagane ayu tibu ne gadeleheore mbira tagira ibiragome wali agali dindi tara tarani bu karu bo hana halu wayali holebira. Ani buwa ibugua hongo taraore holene yu howa wali agali biaru haru holebira. Ani bialu Ngode Datagaliwabe Hongo Haiheore kagonaga keba gibi holene
gerebi lini pingidagane ege to̱le̱ guabawa uliha howa
waini iba ibilo hengedalu pingida tagi holebira.\XREF{✡}{{\XO 19:15: }{\XT{Iba 2.9, Ais 63.3, Yol 3.13, 2 Te 2.8, Mo 1.16, 2.27, 4.8, 12.5, 14.19-20}}}

\VS{16}Ibunaga aga luninibi ge mbarianenibi mini ogodagua gilibu wia, Kini bibahende karunaga Handame Haga Kinibi anduane homogo bibahende karunaga Anduane Homogoorebi i̱ kogoni, lalu gilibu wiago handaru.\XREF{✡}{{\XO 19:16: }{\XT{1 Ti 6.15, Mo 17.14, 19.12}}}


\par }{\PP \VS{17}O handarudagoni hondowa handalu hewaria dahuliyali mbira nini heyu hearia handaru. Heyu howa ibugua ega yagalo yu ibaga bu hearu bibahendehondo bi laraga halu lalu, Ngode Datagaliwabenaga tomo timbuni nolene ngago nole mo mogo bu hole ibidaba.

\VS{18}Tígua ibuwa kinirunaga tinginibi ami haru haga haguanerunaga tinginibi ami agalirunaga tinginibi nogo hosirunaga tinginibi nogo hosini biralu piagarunaga tinginibi wali agali garabaya biabe ale bia hagarunagabi nabinirunagabi timbunirunagabi emenerunagabi uruni bibahendenaga tingini nole ibidaba, lalu laya.\XREF{✡}{{\XO 19:18: }{\XT{Ese 39.17-20}}}


\par }{\PP \VS{19}Handa dege bialu hewaria nogo tara biagobi dindinaga kinirubi tinaga ami agalirubi mo mogo buwa tigua mbirali nogo hosini biralu piaga biagobi ibunaga amirubi baba wai bulebiya.\XREF{✡}{{\XO 19:19: }{\XT{Iba 2.2, Mo 16.16, 17.13-14}}}

\VS{20}Ani bule biyagola nogo gabua gibi biagobi ibunaga wanakuini howa mana henene ngadagua ndo
latagi haga agalime nabiagane ale biyago ibubi minaya. Mana henene ngadagua ndo latagi haga biago ibugua agalime nabiagane ale biyarume nogo gabua gibi biagonaga magihe hayarubi wali agali nogo gabua gibi ogoni ibuni kagobi wabu wiyagohondo bi pupu wiaga hayarubi ti mo hondo haya. Nogo tara ogonibi mana henene ngadagua ndo latagi haga biagobi minayadagoni minuwa ira hungu bialu ege to̱le̱ ale mini salobame da ho wiagoria ti dére minu bape haya.\XREF{✡}{{\XO 19:20: }{\XT{Ais 30.33, Dan 7.11, Mo 13.1-18, 14.10, 16.13-14, 20.10, 20.15}}}

\VS{21}Mbirali nogo hosini biralu piaga biagonaga ne harigaha howa wai biagane ayu tibu mbira tagira ibiyagome tinaga ami agaliru bo home lai haya. Ani biyagola ega bibahendeme ibuwa tingini uruni nalu nabe manga haya.\XREF{✡}{{\XO 19:21: }{\XT{Mo 17.16, 19.15-18}}}




\par }\Chap{20}{\SH Mali daosini mbirani (1,000) dama Heyolabe garabaya helolebira lenego ogo
\par }
{\PP \VerseOne{1}I̱na ani handa ho dege wuwa handalu hewaria dahuliyali mbira dahuliya andaga howa dalipe hayago handaru. Ibunaga gini dindi uli ko dama dege dariba ho ngagonaga panga duguagane gibi pu seni timbuni hongohebi yalu daliya.\XREF{✡}{{\XO 20:1: }{\XT{Mo 1.18, 9.1}}}

\VS{2}Ogoni ibu daluwa ibugua
abagua ale timbuni puya bambaore winigo ibu mini dama Heyolabe biago minuwa pu seni biagome mali daosini mbirani (1,000) dariba ho helaya.\XREF{✡}{{\XO 20:2: }{\XT{Pig 3.1, 2 Pi 2.4, Yu 6, Mo 12.9}}}

\VS{3}Mali daosini mbira (1,000) ogoni napedaha dama ogoni ibugua wali agali dindi tara tarani bu karu mo hondo nahelo lowa dahuliyali biagome dama ogoni dindi uli ko dama dege dariba ho wiaga biagoha minu bape halu panga logo ha anda howa duguabe nahe ndelaheore paya anda haya. Mali daosini mbira (1,000) pedagola dama ogoni ibu tigi mbira hangu tagira pu helolebira.\XREF{✡}{{\XO 20:3: }{\XT{Dan 6.17, Yu 6, Mo 16.14-16, 20.8}}}


\par }{\PP \VS{4}Handa ho dege wuwa handalu hewaria haru howa biragane dagiaru handaru. Haru howa biragane dagia urunini berearuhondo mo daba ki bulene hongo miya. Ogoni hondowa wali agali Yasuhanda mana henene latagi hayagobi Ngode Datagaliwabenaga bi manabi tigua lamialu hayagola bo wahayarunaga dinini hearu handaru. Tigua nogo gabua gibi biagobi nogo ogoni ibuni kagobiore wabu wiyagobihondo bi pupu nawini. Nogo gabua gibi ogoninaga magi tinaga wanakuiniyaguabi giniyaguabi namia dege biya. Uruni ti homalu heyu dai bialu ti kini howa Keriso heba mali daosini mbirani (1,000) handame ho haya.\XREF{✡}{{\XO 20:4: }{\XT{Dan 7.9, 7.22, 7.27, 1 Ko 6.2, 2 Ti 2.12, Mo 6.9, 13.12-17}}}

\VS{5}Wali agali maru homene bibahenderu ti mali daosini mbira (1,000) piai heagola mo heya halu dai bu helaya. O biyadagoni wali agali homayaru pigane mo heya halu heyi layadagoni.

\VS{6}Wali agali pigane o mo heya halu heyi layadagoniha howa mo heya hamaga hayaru ti mo bayale ho helayagola turu timbuniore ho ka. Ani bidago homagane homa mendeme ti home lolene hongo nawi. Ani bidago ti Ngode Datagaliwabebi Kerisobi libunaga
loma binigo mo miaga howa tigua Keriso heba mali daosini mbirani (1,000) handame ho holebira.\XREF{✡}{{\XO 20:6: }{\XT{1 Pi 2.9, Mo 1.6, 2.11, 20.4}}}


\par }{\SH Ngode Datagaliwabehanda dama Heyolabe bope halu wayali henego ogo
\par }
{\PP \VS{7}Ai mali daosini mbira (1,000) ogoni piai haragola dama Heyolabe logo ha anda howa garabaya helayago dugua halu yupe holebira.

\VS{8}Ani biragola ibugua dindi bibahendeni wali agali tara tara ho giligalalo karu mo hondo hole tagira polebira. Dindi bibahende ogoni mini Gogo Magogola nga. Dama Heyolabe ibugua uruni bibahende wai bilo mo mogo bulebira. Mo mogo biragola dewa au lolebe tobahe iba mu emene emene iba solowara angeni ngaligobi holebira.\XREF{✡}{{\XO 20:8: }{\XT{Ese 7.2, 38.2, 38.9, 38.15, Mo 16.14, 20.10}}}

\VS{9}Uruni tigua dindi bibahendeha purogo lai halu Ngode Datagaliwabenaga tano ibu gubalini hagane wiagobi ibunaga wali agali tano ogoniha haga bu hearubi ho mabu biai holebira. Ani bu hearia dahuliya andagaha howa ira deaore ibira halu ti do mundu lelaya.\XREF{✡}{{\XO 20:9: }{\XT{2 Kin 1.10, Ese 38.9, 38.16, 39.6}}}

\VS{10}Ani bialu dama Heyolabe wali agali dindi tara tarani bu hearu mohondo haga biago minuwa ira hungu bialu ege to̱le̱ ale mini saloba heba do kundi bu wiagoria bape haya. O bape hayadagoni nogo tara biagobi mbirali mana henene ngadagua ndo
latagi haga biagobi bape hayagoria dege bape haya. Ani biyago ti ogoriani horombe mbiragabi da dege bialu heane da ho wiaabobo holebiraore.\XREF{✡}{{\XO 20:10: }{\XT{Pig 19.24, Iba 11.6, Mo 14.10-11, 19.20, 20.8, 21.8}}}


\par }{\SH Daba ki bumaro bulene ngago ogo
\par }
{\PP \VS{11}I̱na ani handa ho dege wuwa handalu hewaria handame ho biragane dagia timbuniore mbira pele wiagobi ogoriani mbirali bereagobi handaru. Ibu heagoria howa dindi bibahendebi hari daligabi pu ereba hai halu lone handabe nahe haya.\XREF{✡}{{\XO 20:11: }{\XT{Dan 2.35, 2 Pi 3.7, 3.10-11}}}\XREF{✡}{{\XO 20:11: }{\XT{Dan 7.9-10}}}

\VS{12}Ani biyagola wali agali timbuni emenerubi ala homayaru handame ho biragane dagia wiago wanakuihayagi heyu hearia handaru. Ani handalu hewaria ogoriani mbuga dewa angala ho wia handaru. Mbuga urunini wali agali homene daibu hearu tini ala biyarunaga gilibu wiadagua mo daba ki biya. Ani buwa mbuga tara mbira haabo holene yu karunaga mini gilibu wiagoria mbuga ogoni angalo wiya.\XREF{✡}{{\XO 20:12: }{\XT{Dan 12.1, Md 16.27, 25.31-46, Ab 17.31, Lm 2.6, 2 Ko 5.10, Pb 4.3, Mo 13.8, 19.5}}}

\VS{13}Iba solowaraha homayaru ti dai bu haya. Homagane homaha howabi humbirini andagaha howabi homeneru dai bu hai haya. Ani biyagola tini hangu hangume bialu hayadagua mo daba ki biya.\XREF{✡}{{\XO 20:13: }{\XT{Lm 2.6, 1 Pi 1.17, Mo 2.23, 6.8, 20.12, 22.12}}}

\VS{14}Ani buwa homaganenagabi humbirini andanagabi ira timbuni da ho wiagoria bape haya. Ira timbuni do ho wiagoria bape hayadagoni homagane homa mende ogoni.\XREF{✡}{{\XO 20:14: }{\XT{1 Ko 15.26, 15.54-55, Mo 20.6, 21.8}}}

\VS{15}Wali agali haabo holene yu karunaga mini mbugani gilibu ngaru heba gili bimaga naheru ti ira timbuni da ho wiagoria minu bape haya.\XREF{✡}{{\XO 20:15: }{\XT{Mo 13.8, 19.20}}}




\par }\Chap{21}{\SH Hari daliga gahengebi dindi gahengebi wia aribia holebirago ogo
\par }
{\PP \VerseOne{1}Uruni bibahende biyago handai howa handalu hewaria hari daliga gahengebi dindi gahengebi wiago handaru. Hari daliga pigane wiyagobi dindi pigane wiyagobi pu ereba halu iba solowarabi ligua piyabe nigua piyabe toba haya.\XREF{✡}{{\XO 21:1: }{\XT{Ais 65.17, 66.22, 2 Pi 3.13, Mo 20.11}}}

\VS{2}Ani biyagola handalu hewaria Tano Loma Bia Hene Yarusaleme gahenge biago dahuliya andaga Ngode Datagaliwabe kagoha howa tagira ibalu daliya. O daliyadagoni wandarime ibu agalini lola hole yári buwa manda manda bialu howa ibiradagua bialu daliya.\XREF{✡}{{\XO 21:2: }{\XT{Ais 52.1, 61.10, Ga 4.26, Hi 11.10, 11.16, 12.22, Mo 3.12, 21.10}}}

\VS{3}Ani daliagola handame ho biragane dagia wiagoria howa bi mbira dalimu lowa lalu, Ai Ngode Datagaliwabenaga anda wali agali bibahende kagoria ka. Ani bidago Ngode Datagaliwabe ibu ti baba halu ti ibunaga wali agali holebira. Ngode Datagaliwabe ibuni ti baba mandagi halu ibu tinaga Ngode Datagaliwabe holebira.\XREF{✡}{{\XO 21:3: }{\XT{LBM 26.11-12, 2 Bit 6.18, Ese 37.27, 43.7, Seg 2.10, 2 Ko 6.16, Mo 7.15-17}}}

\VS{4}Ani bialu ibugua tinaga deni de iba karu domo waholebira. Homolene homabi dara holenebi dugu bulenebi tandaga holenebi nawuleore bira. Mbirale ala tawe wiyaru mo ereba hai haya, lalu laya.\XREF{✡}{{\XO 21:4: }{\XT{Ais 25.8, 35.10, 61.3, 65.19, 1 Ko 15.26, 15.54, Mo 7.17, 20.14}}}


\par }{\PP \VS{5}Ani leagola handalu hewaria mbirali Ngode Datagaliwabenaga handame ho biragane dagia biagoriani bereagome lalu, Ai áyu i̱na mbirale bibahende gahenge wabu aribia haro, lowa ibugua i̱hondobi bi lalu, Bi ogo henene lara manda bialu mini bilinaho habehego gili bia, laya.\XREF{✡}{{\XO 21:5: }{\XT{Ais 43.19, 2 Ko 5.17, Mo 4.2, 4.9-10, 19.9, 20.11}}}

\VS{6}Ani lowa ibugua lalu, Mbirale biaruni biai haya. I̱ ala harugobi mani holeberogobi piganeorebi mahaorebi ko. Mbirali iba noa haragohondo i̱na haabo holene ngiagane iba duguaragoha yolo nabi bame nelo henge mulebero.\XREF{✡}{{\XO 21:6: }{\XT{Ais 55.1, Yar 2.13, Yo 4.10, 4.14, 7.37, Mo 1.8, 1.17, 16.17, 22.13, 22.17}}}

\VS{7}Ani buleberogo wayali hararume bibahende i̱ha howa mo yulebirago ogo. Tinaga Ngode Datagaliwabe i̱ halu tibi nde i̱naga waneigini holebira.\XREF{✡}{{\XO 21:7: }{\XT{2 Sml 7.14, Iba 89.26-27, Seg 8.8, Hi 8.10}}}

\VS{8}Ani bulebirago dari karubi ke̱ haga karubi mana ko taraore biaga karubi wali agali homelo bo wahaga karubi wali agali kayu biaga karubi tomia tara tara biaga karubi gime wabiniruhondo bi pupu wiaga karubi ke̱ haga karubi ti bibahende ira hungu bialu ege to̱le̱ ale mini saloba heba da ho wiagoria holebira. Ani bulebiragoni homagane homa mende ogoni, laya.\XREF{✡}{{\XO 21:8: }{\XT{Md 25.41, Eb 5.5, 1 Ti 1.9, Hi 12.14, Mo 19.20, 20.14-15, 21.27, 22.15}}}


\par }{\SH Yarusaleme gahenge ibulebira lenego ogo
\par }
{\PP \VS{9}Dahuliyali karia ndisi be kariani bolene hongo to̱loyi biaru aria mbiragome i̱ hewaria ibuwa lalu, I̱na Nogo Sibi Igini biagonaga one dabu biyago í̠ walia holiya mba íbu, laya.\XREF{✡}{{\XO 21:9: }{\XT{Mo 15.1, 15.6-7, 19.7-9}}}

\VS{10}Ani layagola Ngode Datagaliwabe Dinini ibu i̱ha karulo hayagola minime handalu hewaria dahuliyali biago ibugua i̱ hari timbuni weago neneni yalu pu helaya. Ani buwa ibugua Yarusaleme Tano Loma Bia Hene biago dahuliya andaga Ngode Datagaliwabe kagoria howa dalipe halu hearia i̱hondo walia haya.\XREF{✡}{{\XO 21:10: }{\XT{Ese 40.2, Mo 1.10, 17.3, 21.2}}}

\VS{11}Tano ogoriani Ngode Datagaliwabenaga wá taraore holeneme ngiringaralo yalu dalipe halu hea. To̱le̱ muni dewame miagane mini yasababi ngalayi handalehe mbirabi ngiringara laradagua lea.\XREF{✡}{{\XO 21:11: }{\XT{Ais 60.1-2, 60.19, Mo 21.23, 22.5}}}

\VS{12}Tano ogoni pabe timbuni daliga bu mabubi panga haraba homberiaya (12). Panga haraba homberia (12) uruni dahuliyali homberialime (12) handaya ho hea. Panga haraba urunini Isaraele hameigini homberia (12) biarunaga mini gilibu wia.\XREF{✡}{{\XO 21:12: }{\XT{Ese 48.30-35}}}

\VS{13}Ani buwa tano ogoni lene leneha panga tebira ni tagira ibiragohayagi tebira mende unurahayagi tebira tebone uyura leneha tebira mane ni paliragonaga leneha halu bia.

\VS{14}Tano ogoninaga pabe to̱le̱ gene hongohe homberiani (12) bia. To̱le̱ gene ogoriani Nogo Sibi Igini biagonaga
abosolo homberiali (12) biarunaga mini gilibu wia.\XREF{✡}{{\XO 21:14: }{\XT{Md 16.18, Ga 2.9, Eb 2.20, Hi 11.10}}}

\VS{15}Dahuliyali i̱hondo bi layago ibugua tano biagonaga magibi panga biarunaga magibi pabe biagonaga magibi manda bule kanogo mbira ngolome wabini mbirale manda biagane gambe homane luni ale yu hea.\XREF{✡}{{\XO 21:15: }{\XT{Ese 40.3, Seg 2.1, Mo 11.1}}} 
\VS{16}Tano ogoni yanganaga magibi luninaga magibi ogobi labolaboya. Dahuliyali biagome tano ogoninaga magi manda biagane yiagome magi manda bialu hearia timbu gibiore halu lunagabi aranenagabi daliganagabi magi urubi dege dege kilomida daosini kirani handari kira (2,200) agima haya.

\VS{17}Dahuliyali biagome pabe biago daliganaga magibi manda bialu hearia mida pira waragariani duria (65) agima haya. Magi iname manda beramalidagua ibugua manda biya.


\par }{\PP \VS{18}Pabe bu mabu biago to̱le̱ mini yasabame wabialu tano ibuni ngolo ngalayi handalehe hangume wabiniya.\XREF{✡}{{\XO 21:18: }{\XT{Ais 54.11-12}}}

\VS{19}Tano ogoninaga pabe to̱le̱ gene hongohe homberiani (12) to̱le̱ tara tara muni dewa miaganerume yári bume hea. To̱le̱ gene hongohe bia aria to̱le̱ mini uru. Mbirago yasababi mendego sabaiabi tebonego agadebi manego emeralabi

\VS{20}daunigo onegisibi waraganego kanelianabi kanego to̱le̱ ambuabi mini kosibi halinigo berilibi dinigo tobasabi pinigo kelesedonibi beanego tegosibi hombeanego amedisibi uruni bibahendeni pabe biago bia.

\VS{21}Panga homberia (12) biaru
pealo homberiame (12) wabiniya. Uruni aria mbira mbirago pealo homane mbira mbirame wabiniya. Tano biagonaga hariga piagane wiago ngolo ibuni ngalayi handalehe hangume wabiniya.\XREF{✡}{{\XO 21:21: }{\XT{Mo 21.12, 21.18}}}


\par }{\PP \VS{22}Tano o handarudagonioreha Ngode Datagaliwabenaga anda mbira naheoreya. Ani naheyago irane tano ogoninaga anda Anduane Homogo Ngode Datagaliwabe Hongo Haiheore kagobi Nogo Sibi Igini biagobi libuni haame ka.\XREF{✡}{{\XO 21:22: }{\XT{Yo 4.23, Mo 15.3}}}

\VS{23}Ngode Datagaliwabenaga wá taraore holene kagome wá haba halubi Nogo Sibi Igini biago ibuni tano ogoninaga lamu halebi kago kagola tano ogoriani nibi egebi dolene henge nawiya.\XREF{✡}{{\XO 21:23: }{\XT{Ais 60.19-20, Mo 21.11, 22.5}}}

\VS{24}Anidagua bidagome wali agali dindi bibahendeni karume tano ogoninaga wá holeneha ibaga bu holebira. Ibaga bu howa dindinaga kinirume tinaga homogo holene mbiraleru yalu anda ibulebira.\XREF{✡}{{\XO 21:24: }{\XT{Ais 60.3-5, 66.12}}}

\VS{25}Tano ogoninaga panga biaru horo bibahendengi paya nabi dugua ho wiaabo holebira. Dugua ho wiaabo holebirago irane tano ogoriani mbi lolene nawigome ani wulebira.\XREF{✡}{{\XO 21:25: }{\XT{Seg 14.7, Mo 22.5}}}\XREF{✡}{{\XO 21:25: }{\XT{Ais 60.11}}}

\VS{26}Wali agali dindi tara tarani bu karu tinaga baya tara holenebi homogo holenebi tano ogoniha yalu anda ibulebira.\XREF{✡}{{\XO 21:26: }{\XT{Ais 66.12, Mo 21.24}}}

\VS{27}Ani bia bulebirago mbirale dodoherubi mbirali mana tagabi ngaru biaga kagobi ke̱ haga kagobi tano ogoriani anda naibulebiraore. Haabo holene yu karunaga mini Nogo Sibi Igini biagonaga mbuga ngagoriani gili buwi karu ti dege ogoriani anda ibulebira.\XREF{✡}{{\XO 21:27: }{\XT{Ais 35.8, 52.1, 60.21, Ese 44.9, Yol 3.17, 1 Ko 6.9-10, Pb 4.3, Mo 13.8, 20.12, 21.8, 22.14-15}}}




\par }\Chap{22}{\PP \VerseOne{1}Uruni walia howa dahuliyali biagome lone walia halu haabo holene ngiagane iba ngalayi ngiringara laradaguabi mbira Ngode Datagaliwabebi Nogo Sibi Igini biagobinaga handame ho biragane dagia ngagoria howa tagira ibalu\XREF{✡}{{\XO 22:1: }{\XT{Ese 47.1, Seg 14.8}}}

\VS{2}tano ogoninaga hama hanunini pialu heago walia haya. Haabo holene ngiagane iba biago ange mendeha mendehabi haabo holene ngiagane ira hea. Ira uruninaga lini mali mbiranaga ege mbira mbirani hombe (12) halu daga biagaya. Aniyago ira uruni yunirume wali agali dindi tara tarani bu karu mo dabi hagane hea.\XREF{✡}{{\XO 22:2: }{\XT{Pig 2.9, Ese 47.12, Yol 3.18, Seg 14.8, Mo 2.7, 21.24, 22.14, 22.19}}}

\VS{3}Mbirale bibahende Ngode Datagaliwabehanda ha hene karubi ngarubi tano ogoriani nahondolebiraore.\XREF{✡}{{\XO 22:3: }{\XT{Ese 48.35, Seg 14.11, Pig 3.17, Mo 7.15}}}

\par }{\PP Ngode Datagaliwabebi Nogo Sibi Igini biagobi libunaga handame ho biragane dagia wiago tano ogoriani wiragola Ngode Datagaliwabenaga biabe bia haga karume ibuhondo mitangi bialu lotu lolebira.

\VS{4}Wali agali uruni tinaga wanakuini Ngode Datagaliwabenaga mini gilibi howa tigua ibunaga dengui hondolebira.\XREF{✡}{{\XO 22:4: }{\XT{Iba 42.2, Md 5.8, 1 Ko 13.12, 1 Yo 3.2, Mo 3.12, 14.1}}}

\VS{5}Anduane Homogo Ngode Datagaliwabe ibu tinaga wá holene holebirago mbi lalu aruma holene nawiragola tigua lamu hale delolenebi ni dolenebi nawulebira. Ani biragola wali agali uruni kinime haru hagadagua tigua ogonibi howa ha ho wia dege bidane ha ho wiaabobo holebira.\XREF{✡}{{\XO 22:5: }{\XT{Ais 60.19, Dan 7.18, 7.27, 2 Ti 2.12, Mo 5.10, 20.6, 21.23-25}}}


\par }{\SH Yasu ibu dai bulebirago ogo
\par }
{\PP \VS{6}Dahuliyali biagome i̱hondo lalu, Bi uruni henene lara manda buwa mini dunubia ho holene nga. Ani bidago Anduane Homogo Ngode Datagaliwabe ibunaga mana
latagi haga biaruhondo ibu Dinini miaga kago ibugua ibunaga biabe bia haga karu mbirale mbira áyu dege bulebiragonaga walia hole ibunaga dahuliyali mbira, Pu, laya, lalu laya.\XREF{✡}{{\XO 22:6: }{\XT{Mo 1.1, 19.9, 21.5}}}


\par }{\PP \VS{7}Yasuhanda lalu, Ai hale ha. I̱ áyu ogoni dege ibulebero. Ani ibuleberogo wali agali mbuga ogoniha mbirale mani bulebiragonaga gilibu ngarume laradagua bialu karu ti turu ho holene nga, lalu laya.\XREF{✡}{{\XO 22:7: }{\XT{Mo 1.3, 3.11, 22.10-12, 22.20}}}


\par }{\PP \VS{8}I̱ Yone kogo i̱na mbirale uruni bibahende halebi halu handabi bialu biru. I̱na uruni bibahende halebi hale hai halu handabi handai howa dahuliyali i̱hondo mbirale o walia haga biago ibunaga geha duli hanga halu bulu paluwa ibuhondo mitangi bialu lotu lolebiruria\XREF{✡}{{\XO 22:8: }{\XT{Mo 19.10}}}

\VS{9}ibugua i̱hondo lalu, Ani nabibe. I̱ í̠bi í̠ hamene mbalini Ngode Datagaliwabe mana latagi haga biarubi wali agali bibahende mbuga ogoriani bi mana gilibu ngarume laradagua bialu karubi ina mandagi howa biabe bia haga kogoni. Ani bidogo í̠na Ngode Datagaliwabe hangu mitangi bialu lotu lolene nga, lalu laya.

\VS{10}Ani lowa ibugua la dege bialu lalu, Mbuga ogoniha mani bulebiragonaga bi lo ngaru bulene horo kaware harago wia do nahabe.\XREF{✡}{{\XO 22:10: }{\XT{Dan 8.26, 12.4, 12.9, Mo 1.3, 10.4}}}

\VS{11}Anigo mbirali ko bialu kago ibu ko bialu haabo holene nga. Mbirali ibunaga miniha ko ngubiru mitangi biaga kago ibunaga miniha ko ngubi uruni mitangi bialu haabo holene nga. Mbirali bayale bialu kago ibu bayale bialu haabo holene nga. Ai mbirali Ngode Datagaliwabehondo loma bia hene kago ibu ibu loma bia ho wiaabo holene nga, lalu laya.\XREF{✡}{{\XO 22:11: }{\XT{Ese 3.27, Dan 12.10, 2 Ti 3.13}}}


\par }{\PP \VS{12}Ani leagola Yasuhanda lalu, Ai hale ha. I̱ áyu ogoni dege ibulebero. Ibalu wali agali ti hangu hangume biabe biyadagua emenaru mule yalu ibulebero.\XREF{✡}{{\XO 22:12: }{\XT{Iba 28.4, Ais 40.10, 62.11, Yar 17.10, Lm 2.6, 14.12, 2 Ko 11.15, Mo 2.16, 2.23, 20.12}}}

\VS{13}I̱ ala harugobi mani holeberogobi piganeorebi mahaorebi ko, lalu laya.\XREF{✡}{{\XO 22:13: }{\XT{Ais 44.6, 48.12, Mo 1.8, 1.17, 2.8, 21.6}}}


\par }{\PP \VS{14}Wali agali tinaga aga labolaboru dodo nahelo wayawaya biaga karume ti haabo holene ngiagane iranaga lini nolebi tano biagonaga panga haraba ngagoria bolangua halu anda polebi hongo yu ka. Ani bidaru ti turu ho holene nga.\XREF{✡}{{\XO 22:14: }{\XT{Pig 2.9, 3.22, 1 Yo 3.24, Mo 7.14, 21.27, 22.2}}}

\VS{15}Anigo tano ogoni tagirahayagi wali agali mana ko taraore biagarubi tomia tara tara biagarubi wali agali kayu biagarubi wali agali homelo bo wahagarubi gime wabiniruhondo bi pupu wiagarubi ke̱ halu bime lalubi biagaru ti tagiraha ka.\XREF{✡}{{\XO 22:15: }{\XT{Ga 5.19-21, Pb 3.2, Kl 3.6, Mo 21.8}}}


\par }{\PP \VS{16}Yasuhanda lalu, I̱ Yasu i̱na i̱naga dahuliyali mbirame mana uruni i̱naga hameigini tano kariani kamiruhondo lope hole pu, laru. I̱ Debidinaga aguanene kogoni. I̱ yakundi egabi naledaha huririle tagira ibaganego kogoni, lalu laya.\XREF{✡}{{\XO 22:16: }{\XT{Dag 24.17, Ais 11.1, 11.10, Seg 6.12, Lm 1.3, 2 Pi 1.19, Mo 2.28, 5.5}}}


\par }{\PP \VS{17}Ngode Datagaliwabe Dinini ibubi Nogo Sibi Igini biagonaga wandari dabu bulebiyagobi libugua lalu, Íbu, lara.\XREF{✡}{{\XO 22:17: }{\XT{Ais 55.1, Yo 7.37, Mo 21.2, 21.6, 21.9}}}

\par }{\PP Wali agali bibahende bi uruni hale hararumebi, Íbu, lolene nga.

\par }{\PP Mbirali iba noa ho kego íbu. Haabo holene ngiagane iba Ngode Datagaliwabehanda bame ngirago noa ho kagome nole ibulene nga.


\par }{\SH Bi lamaronaga ogo
\par }
{\PP \VS{18}Ai i̱ Yonego i̱na mbirale mani bulebirarunaga mbiwia halu mbuga ogoriani gilibu ngago wali agali hale halu biraruhondo bi ogo hongo howa lowia haro. Bi ogoni lo ngagoha mbiralime latago hayagua ibuhondo Ngode Datagaliwabehanda bolene hongo mbuga ogoha lo ngadagua pani miatago holebira.\XREF{✡}{{\XO 22:18: }{\XT{Mo 15.1, 15.6}}}\XREF{✡}{{\XO 22:18: }{\XT{Man 4.2, 12.32}}}

\VS{19}Ani bialu bi ogoni mbiwia halu lowini ngarunaga mbiralime mbira mo wahayagua haabo holene ngiagane iranaga linibi Tano Loma Bia Hene biagobi mbuga ogoha lo ngadagua Ngode Datagaliwabehanda ogoni ibunaga mbirale mulene talebu winigo mo waholebira.\XREF{✡}{{\XO 22:19: }{\XT{Iba 69.28, Mo 13.8, 22.2}}}


\par }{\PP \VS{20}Bi uruni bibahende ngaru, Heneneore nga, lalu walia haga kago ibugua lalu, E̱ heneneore i̱ áyu ogoni dege ibulebero, laya.\XREF{✡}{{\XO 22:20: }{\XT{Md 16.27, 1 Ko 16.22, Mo 22.7, 22.12}}}

\par }{\PP Aniore bialu Anduane Homogo Yasu íbu.

\VS{21}Anduane Homogo Yasunaga biamogo bia holene tí bibahendeha helo hamelo ko, lalu Yonehanda gili bini.\XREF{✡}{{\XO 22:21: }{\XT{Lm 16.20, 16.24, 2 Te 3.18}}}


\par }