\NormalFont\ShortTitle{HIBURU}

{\MT Hiburu

\par }{\MTB Hiburuali Keriso hameigini hearuhondo beba ogo gilibu wia hene

\par }{\IMT Mbuga ogoha gilibu ngarunaga nemandi ogo

\par }{\IP Hiburu wali agalihondo beba gili binigo ti heagoria gendabi timbuni tara tara wiyagola ti mini mbiraore wu hayaru wahalu polilono beba ogo gilibu wia hene.

\par }{\IP Ngode Datagaliwabehanda wali agalime ibuni ogobi ka manda bilo ibugua Keriso ibilene. Ogoninaga iraneore tebira ngago ogo.

\par }{\IO Mbira

\par }{\IO Yasu ibu Ngode Datagaliwabe Iginiore haabo henego ka. Ani howa ibu Abanaga bi layadaguaore hale halu inanaga tandaga na halu howa wahalu pu nabi hibu lalu inanaga na hene. Yasu ibu Ngode Datagaliwabe Igini howa Ngode Datagaliwabenaga mana latagi haga bamba henerubi dahuliyali karubi Mosese henegobi uruni ti dindiha lowa Yasu ibu daligaore ka, lalu gili bini.

\par }{\IO Mende

\par }{\IO Yasu ibu loma binigo mo miaga ha ho wiaabo henego ka. Habo Nalolene Bi Bamba lo winigonaga loma binigo mo miaga heneru ti dindiha lowa Yasu ibu daligaore ka, Ngode Datagaliwabehanda ani lene.

\par }{\IO Tebone

\par }{\IO Mbirali Yasuhondo mini mbiraorewi kago ibu ko bulenebi gi holenebi homolenebi urunibi bibahende wiagoha howa Yasu ibu loma binigo mo miaga haguane timbuniore howa ibugua o biago pele miaga ka, lalu lo nga.

\par }{\IP Be 11 howa Isaraele wali agali marume Ngode Datagaliwabehondo mini mbiraore hongohe wu henegonaga te lo nga. Isaraele wali agali marume mini mbiraore hongohe wu henedagua beba ogo daga lararu tíguabi mini mbiraore wu halimunaga, lo nga.

\par }{\IP Be 12 howa tíhondo bi ogobi lalu, Mini mbiraore ngamigoni hongo ho wu haabo halu hamaro bulene harangi wiamaro bule wu halimu. Tínaga de Yasuni handaya ho howa tandaga tara tara narimiyaguabi marume tí mo tandaga hayaguabi donge howa hibu lalu halimu, lo nga. Galone lamaro bu ngago daga lalu tí agua manda bialu, Yasuhondo mini mbiraore ngamigo wahalu pirimiyagua agua bulebirago de hondo holene nga, manda bilimu.

\par }{\IOT Bu̱lu̱ baga buwa kuni gilibu ngago

\par }{\IO {\IOR{1.1-3}}

\par }{\IO Ngode Datagaliwabehanda Kerisoha howa ibuni mo pani haiore ka
{\IOR{1.4–2.18}}

\par }{\IO Dahuliyali karu ti dindiha lowa Keriso ibu daligaore ka
{\IOR{3.1–4.13}}

\par }{\IO Mosesebi Yosuabi henego libu dindiha lowa Yasu ibu daligaore ka
{\IOR{4.14–7.28}}

\par }{\IO Keriso ibu loma binigo mo miaga haguane timbuniore howa ibu daligaore ka
{\IOR{8.1–9.28}}

\par }{\IO Kerisohanda Habo Nalolene Bi Gahenge yu anda íbu ngelenego daligaore nga
{\IOR{10.1-39}}

\par }{\IO Keriso ibuni inanaga homo aribia howa binigonaga duniniore nga
{\IOR{11.1–12.29}}

\par }{\IO Mini mbiraore wulene dunini timbuniore nga
{\IOR{13.1-25}}

\par }{\IO Bilimu, lalu mo hongo henegobi lamaro binigobi nga



\par }\ChapOne{1}{\SH Ngode Datagaliwabehanda ibu Iginiha howa bi lenego ogo
\par }
{\PP \VerseOne{1}Bambaore Ngode Datagaliwabehanda inanaga mamali heneruhondo bi dewa haluore lamigi bialubi walia dewa tara taraore halubi ibunaga mana
latagi haga hearuha howa ani bigi bialu hene.

\VS{2}Ani binigo horo áyu kamarunaga Ngode Datagaliwabehanda ibu Iginiha howa ina bibahendehondo bi langialu henego ka. Ngode Datagaliwabehanda ibu Iginiha howa dindi bibahendehabi hari daligahabi bibahendeore wabiai hene. Ani bialu ibugua bibahende wabiniyaruni Igini ogoni ibuninaga hai helo Ngode Datagaliwabe ibunime ibu dabo helene.\XREF{✡}{{\XO 1:2: }{\XT{Iba 2.8, Yo 1.3, Eb 1.10}}}

\VS{3}Ani bialu Ngode Datagaliwabe ibuni wá baya taraorehe kagobi ibu Iginihabi wá ogoni hatagi halu kagoni. Ngode Datagaliwabe ibuni kagobiore ibu Igini kagoni. Ibugua ibunaga bi gibi hongohe ngagome dindiha ngarubi hari daligaha karubi ina kamarubi bibahendeore ibuni yania hai ho kagoni. Ani bialu ibugua wali agali bibahendenaga ko domo waholenaga ibugua halu mbira hangu homo aribia halu ibu dahuliya andaga Ngode Datagaliwabe hongo gibiorehe kagonaga gi tigahayagi pu berenego beda.\XREF{✡}{{\XO 1:3: }{\XT{Ab 2.33-34, 2 Ko 4.4, Kl 1.15-17, 1.20, Hi 8.1, Mo 4.11}}}


\par }{\SH Ngode Datagaliwabe Igini ibu daliga timbuniore kago ogo
\par }
{\PP \VS{4}Igini ogoni ibu dahuliyali karubi ndo daliga helonaga helene. Ogonidagua dege Ngode Datagaliwabehanda Igini ogoninaga minibi dahuliyalirunaga mini dindiha lowa ibunaga daligaore wini.\XREF{✡}{{\XO 1:4: }{\XT{Eb 1.21, Pb 2.9-10}}}

\VS{5}Anigo Ngode Datagaliwabehanda ibunaga dahuliyali karu mbiralihondo lalu,\XREF{✡}{{\XO 1:5: }{\XT{2 Sml 7.14, 1 Bit 17.13, Iba 2.7, 89.26-27, Ab 13.33, Hi 5.5}}}

\par }{\Q Í̠ i̱ Iginiore kegoni áyu í̠ aba i̱ harogo,

\par }{\MM lalu ogonidagua naleore dege ka. Bi mendebi Ngode Datagaliwabehanda dahuliyali karu mbiraligo mitangi bialu lalu,

\par }{\Q I̱ Igini ibu helo ibu aba i̱ holebero,

\par }{\MM lalubi ogonidagua nalene dege ka.

\VS{6}Ani nale howa Ngode Datagaliwabehanda ibu Igini mbiraoreore henego dindini ibilalu howa lalu,\XREF{✡}{{\XO 1:6: }{\XT{Lm 8.29, Kl 1.18, 1 Pi 3.22, Mo 1.5, 5.11-14}}}

\par }{\Q Ngode Datagaliwabenaga dahuliyali karu bibahendeme ibu mitangi bialu ibunaga mini yaraga halu holene nga,

\par }{\MM lene.

\VS{7}Ai Ngode Datagaliwabehanda dahuliyali karunaga mitangi bialu ogodagua lalu,\XREF{✡}{{\XO 1:7: }{\XT{Iba 104.4}}}

\par }{\Q Ngode Datagaliwabehanda ibunaga dahuliyali karuni puyabu pulagane helalu

\par }{\Q ibunaga biabe bia haga karu ira hungu biagane helaga,

\par }{\MM lene.

\VS{8}Ani lenego Ngode Datagaliwabehanda ibu Igininaga mitangi bialu ogodagua lalu,\XREF{✡}{{\XO 1:8: }{\XT{Iba 45.6-7}}}

\par }{\Q Ngode Datagaliwabe-o í̠na wali agali karu handame howa haru haabobo bu holebere.

\par }{\Q Í̠na í̠naga wali agali karu handame howa haru halu tihondo tigatiga hanunigo bialu kegoni.


\par }{\Q \VS{9}Í̠na mana tigabi hanuniore bulenego gubalini howa mana ko bulenego hame naleore kegoni.\XREF{✡}{{\XO 1:9: }{\XT{Ais 61.1, Ab 4.27, 10.38}}}

\par }{\Q Irane ogoninaga í̠naga Ngode Datagaliwabe ibugua í̠ dabalu

\par }{\Q í̠naga nenege karuhondo turu holene midagobi ndo

\par }{\Q í̠naga mini yaraga halu í̠hondoore turu holene daliga ngidagoni,

\par }{\MM lene.

\VS{10}Ibugua bi mendebi agua lalu,\XREF{✡}{{\XO 1:10: }{\XT{Iba 102.25-27}}}

\par }{\Q Anduane Homogo-o í̠na piganengi dindi wabialu

\par }{\Q í̠ninaga gime hari daligaha karubi wabirigoni.


\par }{\Q \VS{11}Uruni bibahende ereba hai holebira.\XREF{✡}{{\XO 1:11: }{\XT{Ais 34.4, Md 24.35, 2 Pi 3.7, 3.10}}}

\par }{\Q Aga bu henego goba halu ereba hagadagua ereba haragola í̠ni ha ho wiaabo holebere.


\par }{\Q \VS{12}Dindibi hari daligabi bibahende í̠na aga pau lagadagua pau lalu

\par }{\Q aga karulenego golalu mendego karula aribia hagadagua aribia holebira.

\par }{\Q Anigoyu í̠ni kegobi dege ha ho wiaabo halu í̠naga hamaro bulene nawuleore bira,

\par }{\MM lene.

\VS{13}Ngode Datagaliwabehanda ibunaga dahuliyali karu mbiraligohondo ogodagua lene nawi,\XREF{✡}{{\XO 1:13: }{\XT{Iba 110.1, Md 22.44, Mg 12.36, Lg 20.42}}}

\par }{\Q Í̠naga waitigi karu í̠naga geme hengedai habelo i̱na mo heloliya í̠ i̱naga gi tigahayagi ogoria birabe,

\par }{\MM lalu ogonidagua nalagaore ka.


\par }{\PP \VS{14}Aniyagua dahuliyali karuni ti agi aledabe. Ti dinini howa Ngode Datagaliwabenaga biabe biaga mbira wali agalime pele mulene yu helo lowa dahuliyali urunime biamogo bia helo Ngode Datagaliwabehanda dalilenego ka.\XREF{✡}{{\XO 1:14: }{\XT{Iba 34.7, 91.11, Md 18.10, Ab 12.7, Lm 8.17, Ya 2.5, 1 Pi 3.7}}}




\par }\Chap{2}{\SH Ngode Datagaliwabehanda ina pele timbuniore nginigo ogo
\par }
{\PP \VerseOne{1}Galone ogoni heneneoreyane hale harimadagua hale ho dungu lo bayuwa yu ndibu lalu hami̱ya. Ani nabi howa yu hadogoea larimayagua inanaga pele mulene ngidagoni yu waholeore berama.

\VS{2}Inanaga mamali heneruhondo dahuliyaliruha howa mana ogoni heneneorego lalu Ngode Datagaliwabehanda lawia henego tihondo lamini. Ani lamialu heagola wali agali marume mana ogoni hale halu bia nabi mo wahayaru tini pani nolene wiadagua nelo mini.\XREF{✡}{{\XO 2:2: }{\XT{Iba 68.17}}}

\VS{3}Ani bini ngago inahondo pele nginigo galone emene ndo timbuniore ngago lalu bayuwa hale nahe howa mo wahalu harimayagua nde ina yo polene nawulebiraore. Anduane Homogo ibunime pele ngulene ogoni pigane lope heneya. Ani lope hayagola wali agali hale hayarume heneneore walia halu inahondo langidagoni.\XREF{✡}{{\XO 2:3: }{\XT{Md 4.17, Mg 1.14, Lg 1.2, Hi 10.28-29, 12.25}}}

\VS{4}Ani langidagonaga Ngode Datagaliwabe ibugua agalime nabiaga alerubi nahendene ale tara tararubi bini. Ani bialu ibu Dinini kagonaga mugube tara tara ngaru ibuni hame ledadagua mo ta hene. Wali agali biarume ibu iginime langiyago mo henene helobi ibugua nde ani bia tago halu walia hayadagoni.\XREF{✡}{{\XO 2:4: }{\XT{Mg 16.20, Ab 2.22, 14.3, 1 Ko 2.4, 12.4, 12.7, 12.11, Eb 1.5, 1.9}}}


\par }{\SH Iname pele mulene yu holoma̱ya Yasu ibuni haru kago ogo
\par }
{\PP \VS{5}Ngode Datagaliwabehanda wali agalinaga gahenge holene mani wulebiragonaga te lalu kamago ibugua dahuliyali karume wali agali uruni ti haru helo nahelolebira.\XREF{✡}{{\XO 2:5: }{\XT{Hi 6.5, 2 Pi 3.13}}}

\VS{6}Ani nabulebiradagua Anduane Homogonaga
mbugani bi ogodagua lo nga.\XREF{✡}{{\XO 2:6: }{\XT{Yob 7.17, Iba 144.3}}}\XREF{✡}{{\XO 2:6: }{\XT{Iba 8.4-6}}}

\par }{\Q Ngode Datagaliwabe-o wali agali karu mitangi bu kegoni aginagabe.

\par }{\Q Wali agali damene dege karu í̠na ti nenege hinalu mitangi bu kegoni aginagabe.


\par }{\Q \VS{7}Í̠na wali agali uruni ina emene tigi mbiranaga hangu dahuliyali karunaga andaneha helalu

\par }{\Q mani ina mo dunini helalu inahondo wá taraore holenebi mini lene lolenebi ngialu helarigoni.


\par }{\Q \VS{8}Ani helalu bibahende karubi ngarubi í̠na urunime handame howa haru hai helo helarigoni,\XREF{✡}{{\XO 2:8: }{\XT{Md 28.18, 1 Ko 15.25-27, Eb 1.22}}}

\par }{\MM lalu gilibu nga.

\par }{\PP Bi ogoni ogodagua lalu lo nga, Ngode Datagaliwabehanda karubi ngarubi bibahende wali agali karume handame howa haru helo uruni helene ledagoni ibugua karubi ngarubi bibahendeore manda bialu lene. Ani lenedagua uruni bibahende wali agali iname handame howa haru karia áyu de nahende kamagoni.

\VS{9}Ani bidagoyu iname Yasu ibu emene tigi mbira hangunaga dahuliyali karu ti daliga helowa ibu mo dindiha helayagoni manda bidama. Ogoninaga Ngode Datagaliwabehanda ina biamogo bulene nawi howa biamogo bia halu Yasu ibugua ina bibahendenaga homa aribia helo lowa ani bini. Ibugua tandaga timbuni nalu homa aribia hayagonaga Ngode Datagaliwabehanda Yasu mo daliga gibiore helalu ibunaga mini mo yaraga henego áyu kago manda bidamagoni.\XREF{✡}{{\XO 2:9: }{\XT{Yo 3.16, Lm 5.18, Pb 2.7-9, 1 Ti 2.6, 1 Yo 2.2, Mo 5.9}}}

\VS{10}Ngode Datagaliwabehanda bibahende karubi ngarubi wabuwa ibuni handaya ho ka. Ibugua mbirale ogoni binigo Yasu mo baya buruguleore holenenaga ibu tandaga naragome ibunaga waneigini dewaore ibuninaga baya taraore holene yu helo lowa ani bini. Ani binigome Yasu ibunioreme waneigini o biaru pele mulene ngagoria haru pialu ka.\XREF{✡}{{\XO 2:10: }{\XT{Lg 24.46, Yo 20.17, Ab 3.15, Lm 8.29, 11.36, Hi 5.9, 10.10}}}


\par }{\PP \VS{11}Yasu ibugua wali agalinaga ko bibahendeore domo wahai halu mo gahenge helaga ka. Ani biagago wali agali tinaga ko domo wahalu mo gahenge hene karu tibi Yasu ibubi ti Aba mbiraore hangu ka. Irane ogoninaga Yasuhanda taga nahe howa tihondo hamene mbalini laga kagoni.\XREF{✡}{{\XO 2:11: }{\XT{Md 25.40, Mg 3.35, Yo 20.17, Ab 17.26, Lm 8.29, Hi 10.10}}}

\VS{12}Yasuhanda Ngode Datagaliwabehondo ogodagua lo nga,\XREF{✡}{{\XO 2:12: }{\XT{Iba 22.22}}}

\par }{\Q Í̠na biriru agua biri lalu i̱na i̱naga hamene mbaliniru lamulebero.

\par }{\Q Ti mo ngoai ho bedagoria

\par }{\QB i̱na í̠naga mini yaraga halu iba gana lolebero,

\par }{\MM leda.


\par }{\PP \VS{13}Ibugua bi mendebi ogodagua lo nga, I̱naga mini Ngode Datagaliwabe ibunini paga ho holebero, lalu bi tebonebi ogodagua dege lo nga, Ngode Datagaliwabehanda waneigini i̱ baba holoma̱ya ngiraru heba kogoni, lalu gilibu nga.\XREF{✡}{{\XO 2:13: }{\XT{Iba 18.2, Ais 12.2, Yo 17.6, 17.9-12}}}


\par }{\PP \VS{14}Yasuhanda waneigini layaruni ti wali agali tinginihabi daramahabi howa hono winigo ibubi ogonidagua dege howa ibunaga mini tinginibi gali ibuniore bitagohe hene. Ogoni biyadagoni Yasu homayagome dama Heyolabe homanaga hongo yu kago bo wahole lowa ibugua ani bini.\XREF{✡}{{\XO 2:14: }{\XT{Yo 1.14, 12.31, Lm 8.3, Pb 2.7, Kl 2.15, 1 Yo 3.8, Mo 12.10}}}

\VS{15}Ani biyagome wali agali homolenaga gi holeneme ti dariba ho haabo hayaru Yasuhanda golope hene.\XREF{✡}{{\XO 2:15: }{\XT{Lm 8.15, 2 Ti 1.7}}}

\VS{16}Ogoni Yasuhanda biabe ogoni biyago dahuliyali karu biamogo bule ndo biyagoni. Ogonidagua Anduane Homogonaga mbugani lo ngago ogo, Yasu ibugua Abarahamanaga aguanene karuore biamogo biaga, lalu gilibu nga.\XREF{✡}{{\XO 2:16: }{\XT{Ais 41.8-9}}}

\VS{17}Anigo Yasu ibu mini bilinahebi dara halu biamogo biagabi howa ibu Ngode Datagaliwabenaga biabe bialu inanaga
loma binigo mo miaga haguane timbuni kago helonaga ibuni agali hamene hearu baba mo mbiraore halu ti heagobiore hene. Ogoni binigo irane ina wali agalime ko bibahende birimago domo waholene wilonaga ani bini.\XREF{✡}{{\XO 2:17: }{\XT{Pb 2.7, Hi 2.14, 4.15, 5.1-2, 1 Yo 2.2, 4.10}}}

\VS{18}Yasu ibu agali baba bitago ho hayangi ko bibahende wiarume ibu ba handayagobi mo tandaga hayagobi ibunaga wali agali kamaru ko ngaru bibahendeme ba handaragola ibunime ina biamogo bibehe kagoni.\XREF{✡}{{\XO 2:18: }{\XT{Hi 4.15-16, 5.2, 7.25}}}




\par }\Chap{3}{\SH Mosese henegobi ndo Yasu ibu daligaore kago ogo
\par }
{\PP \VerseOne{1}Keriso hameigini i̱naga hamene mbaliniru-o tí Ngode Datagaliwabehanda olo helayaruore kamigoni. Iname Ngode Datagaliwabehondo mini mbiraore wu kamagoninaga Yasu
loma binigo mo miaga haguane timbuni helo Ngode Datagaliwabehanda ibu ibilenego Yasu ibuniore bayuwa mitangi bialu hami̱ya.\XREF{✡}{{\XO 3:1: }{\XT{Eb 4.1, Pb 3.14, Hi 4.14, 5.5, 6.20, 7.26, 8.1, 9.11, 2 Pi 1.10}}}

\VS{2}Mosese ibugua Isaraele wali agali haru holene biabe bialu howa Ngode Datagaliwabehondo mini bilinaheore henedagua dege Ngode Datagaliwabehanda Yasu ibu biabe bilo dabo helenegonaga ibugua Ngode Datagaliwabehondo mini bilinahe howa biabe ogoni bialu hene.\XREF{✡}{{\XO 3:2: }{\XT{Dag 12.7}}}

\VS{3}Anda mbira bidago hondowa agali anda ogoni biyago mini lene ka lalu anda ibuni mini lene nalabeheore nga. Ogonidagua Mosese nira helowa Yasu ibu timbuni daligaore kago ibu mini leneore helolene nga.\XREF{✡}{{\XO 3:3: }{\XT{Seg 6.12, Md 16.18}}}

\VS{4}Anda bu helama pedaruni agali mbirame binigo bu hama pedagoni. Ogonidagua mbirale bibahendeore Ngode Datagaliwabe ibunime wabu helai henego hai ka.\XREF{✡}{{\XO 3:4: }{\XT{Eb 2.10, 3.9, Hi 1.2}}}

\VS{5}Mosese ibu Ngode Datagaliwabenaga biabe biahaga mini bilinaheore howa ibugua wali agali haru hene. Ani haru howa ibugua Ngode Datagaliwabehanda maha lolebiraru agua lolebira lalu lamigi bialu hene.\XREF{✡}{{\XO 3:5: }{\XT{Dag 12.7}}}

\VS{6}Anigo Keriso ibu Ngode Datagaliwabe Iginiore kago ibugua mini bilinaheore howa Ngode Datagaliwabenaga wali agali karu handa gimbu buwa haru kagoni. Iname mani bulebiragonaga mini dunubia howa mini bilinahebi hongohebi wiaabo harimayagua nde ina Ngode Datagaliwabenaga wali agaliore holeberama.\XREF{✡}{{\XO 3:6: }{\XT{Lm 5.2, Eb 2.21-22, Kl 1.23, 1 Ti 3.15, Hi 3.14, 6.11, 1 Pi 2.5}}}


\par }{\SH Wali agali Ngode Datagaliwabenaga karu mini íbu ha̱lo birulene ngago ogo
\par }
{\PP \VS{7-8}Anigo Ngode Datagaliwabe Dinini ibugua bi ogodagua leda,\XREF{✡}{{\XO 3:7-8: }{\XT{Iba 95.7-11}}}\XREF{✡}{{\XO 3:7-8: }{\XT{Har 17.7, Dag 20.2-5}}}

\par }{\Q Tínaga mamali ala heneru tihondo Ngode Datagaliwabehanda bi lamialu heagola

\par }{\QB tigua hale howa nahe tingi halu tinaga bu miniha anda polani hondowa Ngode Datagaliwabela waitigi halu hene.

\par }{\Q Dindi ko yobi wali agali nahaga wiagoria Ngode Datagaliwabehanda ti haru heagola

\par }{\QB tigua ibu ba handalu hene.

\par }{\Q Ani binigo tígua nde Ngode Datagaliwabehanda tíhondo bi larago horo áyu hale harimiyagua nde tí mamalime binidagua nabilimu.


\par }{\Q \VS{9}Ngode Datagaliwabehanda lalu,

\par }{\Q Dindi ko o biagoria mali pira maria (40) ti haru halu i̱na bima ibiruru bibahende handai dege howa

\par }{\QB tigua i̱ abi kabe hondole ba handalu hene.


\par }{\Q \VS{10}Wali agali urunime ani bialu hayagola i̱na tihondo lemboore howa bi ogodagua laru,

\par }{\Q Wali agali urume horo bibahendengi hariga koha pialu haabo halu

\par }{\Q i̱naga bi lo wirugoni hale halu bibe manga haga karunida, laru.


\par }{\Q \VS{11}I̱na ti hearuhondo lemboore howa bi hongohe mbira buleore lalu lowirugo,\XREF{✡}{{\XO 3:11: }{\XT{Dag 14.21-23}}}

\par }{\Q Wali agali uruniore i̱na dindi ti mini íbu ha̱lo birulene muleberogoria naanda polebiraore,

\par }{\MM lalu Ngode Datagaliwabe Dinini ibugua ani lene.


\par }{\PP \VS{12}I̱ hamene mbaliniru-o tí kamiru aria mbirali ibunaga miniha mana koore bulene ngelo howa mini mbiraore wu hayago wahalu Ngode Datagaliwabe holenehe kago erembira mialu polenego dege de hondowa mamage ho halimu.

\VS{13}Ani nabilonaga áyu ogoni howa mana ko buleneme tínaga miniha mo giambe halu mo hondo nahe ngaore Anduane Homogonaga
mbugani bi inahondo, Áyu ogoniore, lo ngadagua tíni biamogo bia hagahaga bialuore halimu.

\VS{14}Iname pigane howa mini mbiraore wirimagoni yu wa nahe hongo howa yani ho wiaaboore halu homalu waharimayagua nde ina Keriso ibuni heba mandagi haabo holeberama.\XREF{✡}{{\XO 3:14: }{\XT{Hi 3.6}}}


\par }{\PP \VS{15}Anduane Homogonaga mbugani bi lo ngago ogo,\XREF{✡}{{\XO 3:15: }{\XT{Iba 95.7-8, Hi 3.7-8}}}

\par }{\Q Tínaga mamali ala heneru tihondo Ngode Datagaliwabehanda bi lamialu heagola

\par }{\QB tigua hale howa nahe tingi halu tinaga bu miniha anda polani hondowa Ngode Datagaliwabela waitigi halu hene.

\par }{\Q Ani binigo tígua nde Ngode Datagaliwabehanda tíhondo bi larago horo áyu hale harimiyagua nde tí mamalime binidagua nabilimu,

\par }{\MM lalu gilibu nga.


\par }{\PP \VS{16}Ngode Datagaliwabehanda wali agalihondo bi lamialu heagola tigua hale howa nahe tingi halu tinaga bu miniha anda polani hondowa Ngode Datagaliwabe waitigi halu henedaruni arumebe. Uruni ti Isaraele wali agali Iyibi dindi howa Mosesehanda haru tagira peneru bibahendeme ogonidagua bialu hene.\XREF{✡}{{\XO 3:16: }{\XT{Man 1.1-38}}}\XREF{✡}{{\XO 3:16: }{\XT{Dag 14.1-35}}}

\VS{17}Ngode Datagaliwabehanda mali pira mariani (40) keba haabo halu henedagoni wali agali aru bababe. Wali agalime mana ko biaabo halu hearia Ngode Datagaliwabehanda dindi ko biagoria wali agali uruni homo paya payabi lenedaruni baba keba halu hene.\XREF{✡}{{\XO 3:17: }{\XT{Iba 106.26, 1 Ko 10.10, Yu 5}}}

\VS{18}Ngode Datagaliwabehanda lemboore halu bi hongo howa lo wialu lalu, Wali agali uruniore i̱na dindi ti mini íbu ha̱lo birulene muleberogoria naanda polebiraore, lalu lenego aihondo lenebe. Wali agali Ngode Datagaliwabe ibula waitigi halu hene uruni tihondoore lene.\XREF{✡}{{\XO 3:18: }{\XT{Man 1.34-35, Hi 3.11}}}

\VS{19}Irane Ngode Datagaliwabehanda tihondo bi lamiyago hale halu tigua Ngode Datagaliwabehondo mini mbiraore nawi haabo hayagola tinaga miniha mo pe nahenegome Ngode Datagaliwabehanda tinaga dindi mini íbu ha̱lo berelo ngeleagoria ubanda holene nawiniyago hendedamagoni.\XREF{✡}{{\XO 3:19: }{\XT{Hi 4.6}}}




\par }\Chap{4}{\PP \VerseOne{1}Ngode Datagaliwabehanda ina mini íbu ha̱lo berelolene ngulebero lalu lowinigo ogoni ai áyu inanehondo yade ho kagoni. Ani bidago ina mbiraligo mini íbu ha̱lo biralimulo ngulebero lalu lowini ngago ogoni dege habo lowa ubanda nahabehe holigo de hondo halimu.\XREF{✡}{{\XO 4:1: }{\XT{Hi 12.15}}}

\VS{2}Ogoni wali agali ala heneru ti Bi Mana Debene hale henedagua dege áyu inamebi ogoni hale harimagoni. Ala hene uruni tigua bi galoneore ogoni hale howa Ngode Datagaliwabehondo mini mbiraore nawi henegome ti biamogo nabini.

\VS{3}Ogonigo ina galoneoreda lalu Ngode Datagaliwabehondo mini mbiraore wu kamarume ibugua mini íbu ha̱lo birulene ngulebero lo wiyagoria ibu heba birule ubanda holeberama. Ngode Datagaliwabehanda bi ala lenedagua áyubi lowialu lalu,\XREF{✡}{{\XO 4:3: }{\XT{Iba 95.11, Hi 3.11, 3.14}}}

\par }{\Q I̱na tihondo kebaore howa bi hongohe mbira buleore lalu lowirugo ogo,

\par }{\Q Wali agali uruniore i̱na dindi ti mini íbu ha̱lo birulene muleberogoria naanda polebiraore,

\par }{\MM lenego gilibu ngagoni. Ngode Datagaliwabehanda bambaore dindihabi hari daligahabi wabiniyangi howa ibugua biabe bumaro buwa dege bi ogonidagua lene.

\VS{4}Anduane Homogonaga
mbugani gilibu ngaru mbiragoha lalu horo kanegonaga ogodagua leda, Ngode Datagaliwabehanda ibunaga biabe bibahende biyaru biai howa horo kaneni mini íbu ha̱lo berene, lalu gilibu nga.\XREF{✡}{{\XO 4:4: }{\XT{Pig 2.2, Har 20.11, 31.17}}}

\VS{5}Ani bini lalu bi ogoni dege Anduane Homogonaga mbugani halu mende ogodagua leda. I̱na dindi ti mini íbu ha̱lo birulene muleberogoria naanda polebiraore, lo ngagoni.\XREF{✡}{{\XO 4:5: }{\XT{Iba 95.11}}}

\VS{6}Wali agali ala henerume Ngode Datagaliwabehanda mini íbu ha̱lo birulene mo yulene winigo nayaminigo irane tigua Bi Mana Debene hale howa yu tiga nabiyagome ani bini. Ani binigo mini íbu ha̱lo birulene ogoni wali agali ibuhondo mini mbiraore wialu karume ubanda helonaga áyu panga dugua ho wiaabo kagoni.

\VS{7}Ogoni walia kago Ngode Datagaliwabehanda horo mende lone dabo ngelenego horo ogoni áyu kamagoniore leda. Ani lo hene lowa mali dewa peaha maniore Ngode Datagaliwabehanda Debidiha howa bi latagi henego Anduane Homogonaga mbugani abale gilibu wini langirugo ogo,\XREF{✡}{{\XO 4:7: }{\XT{Iba 95.7-8}}}

\par }{\Q Ngode Datagaliwabehanda tíhondo bi langirago horo áyu hale harimiyagua nde nahalehe tingi halu

\par }{\Q tínaga bu miniha anda polani hondowa giambe hatagi holamini nahalimu,

\par }{\MM lalu gilibu nga.


\par }{\PP \VS{8}Yosua ibugua wali agali biaru dindi ha̱lo birulene Ngode Datagaliwabehanda mulebero lalu lo wiyago midale Ngode Datagaliwabe ibugua horo mende lalu naledaleore.\XREF{✡}{{\XO 4:8: }{\XT{Man 31.7, Yos 22.4}}}

\VS{9}Ani bidago Ngode Datagaliwabenaga wali agali karume Ngode Datagaliwabe ibuni horo kaneni mini íbu ha̱lo birayadagua tibi nde mini íbu ha̱lo birulene wia ho ngagoni.

\VS{10}Ngode Datagaliwabehanda mini íbu ha̱lo birulene ngulebero lalu lo wiyagoria mbirali ubanda haragome ibu ogodagua bulebira. Ngode Datagaliwabehanda ibuni bibahende wabiai howa mini íbu ha̱lo birayadagua ibubi ibuninaga biabe bialu hayagonaga mini íbu ha̱lo birulebira.\XREF{✡}{{\XO 4:10: }{\XT{Pig 2.2, Hi 4.4}}}

\VS{11}Isaraele wali agalime Ngode Datagaliwabehanda tihondo bi lamiyago hale ha howa yu tiga nabiyagome tinaga mini íbu ha̱lo birulene mule lo wiyago habo lene. O habo layadagonidagua ina mbiraligo mini íbu ha̱lo birulene ogoriani ubanda naholene wuligo ina hangu hangume manga nahe hibuore lalu hami̱ya.\XREF{✡}{{\XO 4:11: }{\XT{Hi 3.12, 3.18-19}}}


\par }{\PP \VS{12}Ngode Datagaliwabenaga bi wai bulene ayu tibu ne kiroba gadeleore ngagobi ndo hongo taraorehe kagome biabe bialu kagoni. Bi ogonime tinginiha ne gadeleoregome mini dininila ngola haragohabi kuni dundugunila gimbu bidagohabi podama anda piaga. Bi ogonioreme wali agalinaga minime hame ledaru manda ngaru ogobiore wu kami lalu daba ki buwa langiaga.\XREF{✡}{{\XO 4:12: }{\XT{Ais 49.2, Yar 23.29, Yo 12.48, 1 Ko 14.24-25, Eb 6.17, Mo 1.16, 19.15}}}

\VS{13}Ani biagago mbirale mbira do howa Ngode Datagaliwabe ibu de nahendene wia do hene mbira nawiore. Dindihabi hari daligahabi bibahendeore ibunaga deni panigi angala paya paya bu wiai kagoni. Ina bibahendeme mbirale beramaru Ngode Datagaliwabe ibunihondoore inane hangu hangu howa ogobiore biru lalu lamigi buleberama.\XREF{✡}{{\XO 4:13: }{\XT{Yob 26.6, Iba 33.13-14, 90.8, Min 15.11}}}


\par }{\SH Yasu ibu inanaga
loma binigo mo miaga haguane timbuni daligaore kago ogo
\par }
{\PP \VS{14}Inanaga
loma binigo mo miaga haguane timbuni daligaore kago ibu Ngode Datagaliwabe kagoria hole anda penego ogoni ibu Ngode Datagaliwabe Iginiore Yasu ka. Ani bidagonaga iname ibuhondo mini mbiraore wu kamagoni yu ndibu lowa haabo hami̱ya.\XREF{✡}{{\XO 4:14: }{\XT{Hi 3.1, 7.26, 10.23}}}

\VS{15}Iname mana ko nabule lowa nabulenenaga hongo nahe kamaria inanaga loma binigo mo miaga haguane timbuni ogoni ibu hondowa dara nahaga ndo dara timbuniore haga kagoni. Ibugua ina hongo nahe kamago manda biai ho ka. Inanaga loma binigo mo miaga haguane timbuni ogoni ibuni mana ko bulene bibahende wiarume inahondo ko mo bia halu hagadagua ibuhondobi mo bia halu hearia ibugua ko uruni bia nabi hondo wandiai halu wayaliore henego ka.\XREF{✡}{{\XO 4:15: }{\XT{2 Ko 5.21, Hi 2.17, 7.26, 1 Pi 2.22, 1 Yo 3.5}}}

\VS{16}Aniorego ina mbirale buru padamagonaga Ngode Datagaliwabe ibugua ina biamogo bulene nawi howa biamogo bilo iname ibuhondo mini mbiraore wuwa bu miniha hada ho yalu kaware ibu kagoria hapara ho hami̱ya. Iname ogoriani poramagola ibugua dara holene ngirago yu howa gendabi mbira ngagola ibugua biamogo bulene nawi howa biamogo birago handa walia holeberama.\XREF{✡}{{\XO 4:16: }{\XT{Eb 2.18, 3.12, Hi 10.19-22}}}




\par }\Chap{5}{\PP \VerseOne{1}Loma binigo mo miaga haguane timbuni bibahende tigua wali agali karume ko biragonaga nogo tara tara bo lomabu mia helobi mbirale tara tara Ngode Datagaliwabehondo miniru lomabu mia helobi Ngode Datagaliwabenaga biabe ogoni bilo ibuni aria karuha howa dabalu helaga ka.

\VS{2}Loma binigo mo miaga haguane timbuni ogoni ibuni nde mana maruha hongo nahe gedaore dege howa ibugua wali agali maru mana manda nabi hearubi mini pu tara howa mana mbira liahe bialu hearubi hondowa ibugua bayuwa bu miniha tihondo dara halu biamogo bibehe ka.\XREF{✡}{{\XO 5:2: }{\XT{Hi 2.18, 4.15, 7.28}}}

\VS{3}Irane ibuni ogonibi dege kagonaga ibugua wali agali tinaga mana ko binirunaga nogo tara tara bo lomabu mia hagadagua ibuni ko biragonagabi bo lomabu miaga.\XREF{✡}{{\XO 5:3: }{\XT{LBM 9.7, 16.6, Hi 7.27}}}

\VS{4}Anigo mbiralime ibuni hangu mitangi bialu, Loma binigo mo miaga haguane timbuni i̱ hole, lalu ibunime nadabaga. Ani nabi howa Ngode Datagaliwabe ibunime Arono loma binigo mo miaga haguane timbuni helo dabalu helenedaguaore mbira dabowa agali ogo helaro lalu Ngode Datagaliwabe ibuni hangume helaga ka.\XREF{✡}{{\XO 5:4: }{\XT{Har 28.1}}}


\par }{\PP \VS{5}Ani biagadagua dege Keriso ibugua ibuni hangume loma binigo mo miaga haguane timbuni i̱ holiya lowa ibuni dabene ndo ka. Anigo Ngode Datagaliwabehanda ibuhondo bi ogodagua leda,\XREF{✡}{{\XO 5:5: }{\XT{Iba 2.7, Yo 8.54, Hi 1.5, 1.8}}}

\par }{\Q I̱ iginiore í̠ kegoni. Áyu í̠ Aba i̱ harogoni,

\par }{\MM lalu lene.

\VS{6}Ngode Datagaliwabehanda bi mendebi ogodagua dege leda,\XREF{✡}{{\XO 5:6: }{\XT{Iba 110.4, Hi 6.20, 7.1, 7.17, 7.21}}}

\par }{\Q Loma binigo mo miaga Melegesedege ibu henegobi dege

\par }{\Q í̠ore loma binigo mo miaga haho wiaabo holebere,

\par }{\MM lalu lenego gilibu nga.


\par }{\PP \VS{7}Yasu ala dindini dalu heneyangi howa ibuni nahomole Ngode Datagaliwabehanda biamogo bibehe kago manda buwa ibugua ibuhondo dugu bialu bi dalimu lalu hene. Ani lalu howa Yasu ibunaga hame mo dindiha halu Ngode Datagaliwabenaga mini mo yaraga hayagome Ngode Datagaliwabe ibugua Yasunaga bi layago hale hene.\XREF{✡}{{\XO 5:7: }{\XT{Yo 12.27, 17.1}}}

\VS{8}Ibu Ngode Datagaliwabe Iginiore howa ibugua tandaga nolene nawinini nayagome Ngode Datagaliwabehanda hame leadagua bialu holene manda bini.\XREF{✡}{{\XO 5:8: }{\XT{Pb 2.8, Hi 3.6}}}

\VS{9}Ani buwa ibu baya buruguleore howa ibugua bi larago wali agalirume hale halu birarunaga pele miaabobo bulene tene Yasu ibuniore haabo henego kagoni.

\VS{10}Ani bidago Ngode Datagaliwabehanda loma binigo mo miaga haguane timbuni Melegesedege henegodagua Yasu ibubi loma binigo mo miaga haguane timbuniore ka lalu lowini.\XREF{✡}{{\XO 5:10: }{\XT{Hi 2.10, 5.6, 11.40}}}


\par }{\SH Yasuhondo mini mbiraore wu karu wahalu dai bulamini lalu te lenego ogo
\par }
{\PP \VS{11}Te ogoninaga tíhondo dewa langulene ngagoyu tígua hale halu abale mo yai nahe hendoreore mitangi bigi bialu kamigome bayuwa ogodagua lalu iname langiai habe nahe kamagoni.\XREF{✡}{{\XO 5:11: }{\XT{Md 13.15, Yo 16.12, 2 Pi 3.16}}}

\VS{12}Tí áyu mana lawai haga hangu hama polenengigoyu lone mbiralime Ngode Datagaliwabe mana pigane lawai hene biago dege tí lawai ho dai bilo kamigonida. Tomo daliahego nama polene tu lone andu no dai bialu kamigoni.\XREF{✡}{{\XO 5:12: }{\XT{1 Ko 3.1-3, Hi 6.1}}}\XREF{✡}{{\XO 5:12: }{\XT{1 Ko 3.2}}}

\VS{13}Mbirali andu no dai bialu kayagua ibu wene odahe dege haabo howa ibugua mana bayale ogoda ko ogoda lalu bayuwa dabolene mini nawi kagoni.\XREF{✡}{{\XO 5:13: }{\XT{1 Ko 13.11, Eb 4.14, 1 Pi 2.2}}}

\VS{14}Tomo daliahe nolene ngaru wali agali bogabi karunaga nga. Uruni ti bogabi howa tigua mana bayale ogoda ko ogoda lalu bayuwa dababehe kagoni.\XREF{✡}{{\XO 5:14: }{\XT{Ais 7.15, Lm 16.19, 1 Ko 2.14-15, Pb 1.10}}}




\par }\Chap{6}{\PP \VerseOne{1}Ani bidago iname Kerisonaga mana pigane hale holene winidagua hale harimagoni ngelowa ai mini bogabi halu mana hongohe langiraru hale halu puabo hama. Iname mana ko habane nabulene ngarunaga biabe bialu harimaru erembira mialu Ngode Datagaliwabehondo mini mbiraore wu harimagonaga tene ogoni dege lone wu holene nawi.\XREF{✡}{{\XO 6:1: }{\XT{Ab 8.14-17, 17.31-32, 19.4-5, Lm 2.16, Pb 3.12-14, Hi 5.12, 9.14}}}

\VS{2}Wali agali baboraya bu holenenagabi wali agali dabo bagi ho helararu haguaneni gi wulenenagabi wali agali homeneru heyu holebiragonagabi haabobo bu hole daba ki holenenagabi mana uruninaga lone lawai ho dai bulene nawi.

\VS{3}Ani bidago iname hatagi halu puabo hama. Ani buluma̱ya Ngode Datagaliwabe ibugua henge ngiyagua ogodagua bimi̱ya.


\par }{\PP \VS{4}Ogonigo wali agali Yasuhondo mini mbiraore wu howa wahalu dai biyaru ti mini beregedalu lone haru dai agua bilabehebe. Uruni ti ala Ngode Datagaliwabenaga wá holenehayagi hayagobi tigua dahuliya andaga howa mbirale bame miyago dende handayagobi Ngode Datagaliwabe Dinini tiha íbu hayagoni.\XREF{✡}{{\XO 6:4: }{\XT{Md 12.31, Ga 3.2, Eb 2.8, Hi 10.26-27, 10.29, 10.32, 1 Pi 2.3, 2 Pi 2.20-21, 1 Yo 5.16}}}

\VS{5}Tigua Ngode Datagaliwabe bi mana manda bu hondowa bayaledalo hendene. Ani buwa tigua mani holebiragonaga hongo ogobiore bi hongohe layago hendene.

\VS{6}Ani biaiore hayago howa tigua Yasuhondo mini mbiraore wu hayago wahalu dai biya handarimini. Wali agali uruni tigua Ngode Datagaliwabe Igini biago ira bangani lone ba para halu ibunaga mini wali agali dewa bu kagoria mo taga haragoninaga ti mini beregedelo lone haru dai bibe naheore wulebira.


\par }{\PP \VS{7}Ngode Datagaliwabehanda dindi mo baya haragola dalu ibilalu dindi ogoniha anda poragola agali dindi ogoni alu payabu ngarume mbirale baya hangarago galone bibehe anda haragola lini do naga.

\VS{8}Anigo dindi ogoriani mamunali aniherubi datanirubi hangu anda hayagua urunime galone nabibehedagola ogoni ibu Ngode Datagaliwabenaga ha holenehayagi kagola irame dalu do ereba haiore helolebira.\XREF{✡}{{\XO 6:8: }{\XT{Pig 3.17-18}}} 

\par }{\PP \VS{9}Ani anigo nenege turubiru-o iname bi ogonidagua larimayagua tí bayale bulenehayagi kami mitangi bialu kamagoni. Iname manda bialu howa tí pele minigohayagi howa turu holene bayaore yu kamilo manda buwa laramagoni.

\VS{10}Ngode Datagaliwabe ibu maruhondo gubalini halu maru handabe manga haga ndo ka. Tígua Keriso hameigini karuhondo biamogo birimigo bia ho ngamigome Ngode Datagaliwabenaga gubalini holene ogobi nga lalu walia harimi. Biabe uruni bialu kamigonaga ibugua embeda naholebira.\XREF{✡}{{\XO 6:10: }{\XT{Lm 15.25, 2 Ko 8.4, 1 Te 1.3, 2 Te 1.6-7, 2 Ti 1.18, Hi 10.32-34}}}

\VS{11}Tígua Ngode Datagaliwabehanda mani mbira bulebirago lowa mini dunubia ho kamigo heneneore bia pani holebiragonaga iname hame timbuniore lo kamago tí hangu hangu kamigome Ngode Datagaliwabe gubalini timbuni howa biabe bumaro bule bilimulo hame ledama.\XREF{✡}{{\XO 6:11: }{\XT{Kl 2.2, Hi 3.6, 3.14}}}

\VS{12}Tígua áyu bialu kamigoni howa bibe manga halimulo iname hame nale kamagoni. Tígua wahalu pu ndo wali agali marume mini mbiraore wuwa ema nabi howa hibu lalu kadagua tíguabi ani dege beramigola Ngode Datagaliwabehanda mbira ngulebero lowiyago yuleberami.\XREF{✡}{{\XO 6:12: }{\XT{Hi 10.36}}}


\par }{\SH Ngode Datagaliwabehanda mbira biaore bulebero lowinigo ogo
\par }
{\PP \VS{13}Ngode Datagaliwabehanda Abarahamahondo mbira bulebero lowiningi ibugua mbira hongo howa lowialu bulebero lowiyago biaore bulebero lalu lamini. Bi ogoni lowule howa agali mbira Ngode Datagaliwabe ibuni timbuni mini daligawi kagobi mbira nahe ibuni hangu timbuni daliga henego ibuni mini lalu bulegobiore bi hongohe lowini.\XREF{✡}{{\XO 6:13: }{\XT{Pig 22.16-17}}}

\VS{14}Ani lowa Ngode Datagaliwabehanda Abarahamahondo lalu, I̱na í̠ biamogo bialu í̠hondo aguanene dewaore ngulebero, lalu lowini.\XREF{✡}{{\XO 6:14: }{\XT{Pig 22.16-17}}}

\VS{15}Abarahamahanda ema nabi howa hibu lalu ngilo lowa hondo haabo hene. Ani hondo hearia Ngode Datagaliwabehanda mbira ngulebero lalu lowiyago Abarahama ibugua mo yini.

\VS{16}Mbiralime mbira bule bi hongohe lowule howa agali ibuni kagobi ndo mende mini daligawi kagonaga mini lalu mbira bulegobi lowiaga. Ani lowiagago wali agalime bi o lowiyago mo wahole lowa bi anda nahelo mbirali biagome bi lowiyadaguore bule lowa ani biaga.\XREF{✡}{{\XO 6:16: }{\XT{Har 22.10-11}}}

\VS{17}Ani biagago Ngode Datagaliwabehanda bule lowiyago mani yu holebiraruhondo beregeda nabi lowiyadaguore bulebira manda bilo ibugua bi hongoheore lalu lo wiatago hene.\XREF{✡}{{\XO 6:17: }{\XT{Lm 11.29, Hi 11.9}}}

\VS{18}Ani binigo bi kira ogoni Ngode Datagaliwabehanda bulebero lalu lowiyagobi hongo howa biaore bulebero lalu lo wiatago hayagobi bi mende lo aribia halu ibugua lahondo habe naheore ka. Anigo ina ibuha holene bayale winiyane handa walia howa kamaru ibugua inahondo ngule lowiyagoni ngiaore bulebiragonaga elahe howa ibuhondo mini dunubia holene yani ho hami̱ya.\XREF{✡}{{\XO 6:18: }{\XT{Dag 23.19, 1 Sml 15.29, Hi 12.1}}}

\VS{19}Ngode Datagaliwabehanda inahondo ngule lowiyagoria hole lowa iname mini dunubia ho kamagoni mbirale gendabi timbuni ema nabibeheme hende haradagua bidagola kama. Ani bidago ha do holenebi mini hana ho holenebinaga mini dunubia ho holene ogoni dahuliya andaganaga
Hobane Loma Bia Heneore agame hobaki bu ngagoria anda pialu pu bo ledagoni.\XREF{✡}{{\XO 6:19: }{\XT{LBM 16.2-3, 16.12, 16.15, Hi 9.7}}}

\VS{20}Ogoriani ina mani pu holoma̱ya Yasu inanaga biamogo bia haga howa ibugua ala puwa
loma binigo mo miaga haguane timbuni Melegesedege ibugua bialu henegodagua dege ibubi bialu ha ho wiaabo henego ka.\XREF{✡}{{\XO 6:20: }{\XT{LBM 16.2-3, 16.12-15, Iba 110.4, Hi 3.1, 5.6, 5.10, 7.17, 8.1, 9.24}}}




\par }\Chap{7}{\SH Loma binigo mo miaga Melegesedege henego ogo
\par }
{\PP \VerseOne{1}Melegesedege ogoni ibu Saleme wali agalinaga kini howa Ngode Datagaliwabe Daligaorene Daliga kagonaga
loma binigo mo miaga hene. Abarahama ibu wai bialu kini maria balu dai bialu hearia Melegesedege ibu Abarahama lola howa ibugua Abarahama biamogo bilo Ngode Datagaliwabehondo bi lahalu hene.\XREF{✡}{{\XO 7:1: }{\XT{Pig 14.17-20}}}

\VS{2}Ani biyagola Abarahamahanda mbirale wai bialu howa mo yalu ibiyaru
pini dege dege Melegesedegehondo mini. Melegesedegenaga mini winigo irane kira ngago mbirago ogo, Mini Tigabi Wulenenaga Kini, lalu wini. Ai irane mendego ogo, Ibu Saleme wali agalinaga kini howa ibu mini Mo Palia Holenenaga Kini, lalu wini.

\VS{3}Melegesedege ibu ai̱ya abala henegobi ibu mamali henegobi ogodagua hene lalu mbira nalowiore. Ibu hono winigobi homenegobi ogodagua bini lalubi nalowi dege. Ibu Ngode Datagaliwabe Igini ale howa loma binigo mo miaga haho wiaabo holebira.\XREF{✡}{{\XO 7:3: }{\XT{Iba 110.4}}}


\par }{\PP \VS{4}Ani holebirago ibu agali daligaore henego mitangi bidamigoni. Inanaga mamali mini lene henego Abarahama ibugua mbirale wai bialu howa miyaru pini dege dege Melegesedege mini.\XREF{✡}{{\XO 7:4: }{\XT{Pig 14.20}}}

\VS{5}Ani binigo
Libainaga aguanene heneru ti loma binigo mo miaga agali howa Mosese heneyangi
Mana lowini ngagome, Tígua Isaraele wali agaliha howa mbirale pini dege dege mo yaore bilimu, lo ngago ogoni tini ariaha howa mo yulene wini. Tini aria uruni Abarahama aguanene hene kayaguabi mo yulene wini.\XREF{✡}{{\XO 7:5: }{\XT{Dag 18.21}}}

\VS{6}Melegesedege ibu Libai aguanene ndo howa ibugua mbirale pini dege dege Abarahamaha howa mo yuwa Abarahama biamogo bilo Ngode Datagaliwabehondo bi lahalu hene. Ngode Datagaliwabehanda agali mbiragohondo, Nguleberoore, lowiyaru miyagola mo yinigo Abarahama ibuniore ogoni.

\VS{7}Heneneore ogo mbiralime mendeali biamogo bialu mo turu hagago ibugua mendeali biago bolangua halu daligaore ibu ka.

\VS{8}Loma binigo mo miaga agali ti homagarume mbirale pini dege dege mo mogo bialu haga. Ani hagago ai Melegesedegenaga lalu Anduane Homogonaga
mbugani bi ledadagua mbirale pini dege dege mo mogo biyago mbirali haho wiaabo holebiragome mo mogo bini.\XREF{✡}{{\XO 7:8: }{\XT{Hi 5.6, 6.20}}}

\VS{9}Bi ogoni ogodagua larama. Abarahamahanda mbirale pini dege dege minigodagua Libai ibuguabi mini. Mbirale pini dege dege minigo Libai aguanenerume ilu mogo bini.

\VS{10}Melegesedege ibu Abarahama lola henengi Libai nahono wiaha ibu mamali Abarahama tinginiha hene iname labehe kamagoni.


\par }{\PP \VS{11}Libai ariarume loma binigo mo miaga howa biaga wiadagua bialu
Mana lowini ngago Isaraele wali agali mo mini. Libai ariarume loma binigo mo miaga howa biabe biaga wiadagua bialu baya buruguleore bidale Arono ariaha howa ndo Melegesedege ariaha howa hapani holene henge nangale.

\VS{12}Anigo loma binigo mo miaga Libai aria wahalu aria mende ho aribia haragola nde mana lo ngarubi lone lowia aribia holene nga.

\VS{13}Inanaga Anduane Homogo mitangi bialu bi uruni longago ibu hameigini tara hene. Ani binigo Anduane Homogo hameigini henego aria mbirali loma binigo mo miaga howa biabe bialu nahene.

\VS{14}Ibu hameigini Yuda aria howa taba henenego manda biai kama. Mosese ibugua loma binigo mo miaganaga te lalu howa Yudanaga hameigini lalu nalene.\XREF{✡}{{\XO 7:14: }{\XT{Pig 49.10, Ais 11.1, Md 2.6, Mo 5.5}}}


\par }{\SH Loma binigo mo miaga Melegesedege hayagobi mende henego ogo
\par }
{\PP \VS{15}Ogoninaga galone mo waliaore halu
loma binigo mo miaga tara hapani hayago ibu Melegesedege hayagobi ka.

\VS{16}Ibu loma binigo mo miaga helenego agali bime bulene nabulene lalu lowinirume ndo haabobo holene hongoheoreme helenego ogoni ibu haho wiaabo holebira.

\VS{17}Ogoninaga bi Anduane Homogonaga
mbugani ogodagua longago, Í̠niore Melegesedege hayadagua loma binigo mo miaga ha ho wiaabo holebere, lalu gilibu nga.\XREF{✡}{{\XO 7:17: }{\XT{Iba 110.4, Hi 5.6}}}

\VS{18}Bi ala lowini ngaru hongo nahalu biamogo bibe naheyagola mo wahene.\XREF{✡}{{\XO 7:18: }{\XT{Lm 8.3, Ga 4.9}}}

\VS{19}Mosese heneyangi
Mana lowinigome mbirale mbira mo baya buruguleore nahabehe wini. Ani binigo áyu mini dunubia ho holene bayaleoreme ngidago ogoniha howa ina Ngode Datagaliwabe kagoria kaware hapara habehe kamagoni.\XREF{✡}{{\XO 7:19: }{\XT{Lm 8.3, Ga 2.16, Eb 2.18, Hi 6.18, 9.9}}}


\par }{\PP \VS{20}Loma binigo mo miaga tara ogoni Yasu helalu howa Ngode Datagaliwabehanda heneneore lowa bi hongohe lowialu helene. Anigo agali maru loma binigo mo miaga heleneru heangi ti henene bi hongoheore lowialu helene ndo.

\VS{21}Anigo Yasu ibu loma binigo mo miaga mbira helene kago Ngode Datagaliwabehanda bi hongo howaore lowinigome helene. Ani helalu Ngode Datagaliwabehanda ibuhondo lalu,\XREF{✡}{{\XO 7:21: }{\XT{Iba 110.4, Hi 5.6}}}

\par }{\Q Anduane Homogo ibugua bi hongo howaore lowiyago wuwa

\par }{\QB lo beregeda nabuleore bira.

\par }{\Q Í̠na loma binigo mo miaga ha ho wiaaboboore bulebere,

\par }{\MM lalu lowini.

\VS{22}Anigo Yasu ibu loma binigo mo miaga baya taraore hene kago lalu bi habo nalolene ala lowiyago bolangua howa wulebiragonaga manane Yasu ibu ka.\XREF{✡}{{\XO 7:22: }{\XT{Hi 8.6, 12.24}}}


\par }{\PP \VS{23}Loma binigo mo miaga ala henego ti homenegome tigua biabe bia ho wiaabo nahabeheyagola dewa ha aribia haga hene.

\VS{24}Anigo Yasu ibu ha ho wiaaboore halu ibugua loma binigo mo miaga howa biabe bialu kago biairi halu mendealime ha aribia holene irane nawulebira.

\VS{25}Ani bidago Yasuhanda ha ho wiaabo howa Ngode Datagaliwabehondo wali agalinaga hongo howa lahalu kagome ibuniha howa bibahende Ngode Datagaliwabe karia poraru ibugua áyu ogonibi horo bibahendengibi pele miaaboore haga ka.\XREF{✡}{{\XO 7:25: }{\XT{Lm 8.34, 1 Ti 2.5, Hi 9.24, 1 Yo 2.1}}}


\par }{\PP \VS{26}Yasu ibu Loma Binigo Mo Miaga Haguane Timbuniore howa ibugua inanaga mbirale buru pale kamaru bibahendeore ngiaga ka. Ibu baya gibi taraore howa ibuha lehebi mana kobi mbira nawiorego ko biaga karu kagoria nahe ibu habagi howa hari daligahayagi bolangua ho heleda.\XREF{✡}{{\XO 7:26: }{\XT{Eb 1.20, Hi 3.1, 4.15, 8.1}}}

\VS{27}Yasu ibu loma binigo mo miaga haguane timbuni maru karubi ndo. Tigua horo bibahendengi tininaga ko domelobi mani wali agalinaga ko domelobi mbirale bo lomabu miaga wini. Yasu ibuni bo loma bia hayangi halu mbira ogoni hangu biyagome horo bibahendenaga bo lomabu miai hene.\XREF{✡}{{\XO 7:27: }{\XT{LBM 9.7, Lm 6.10, Hi 5.3, 9.12}}}

\VS{28}Mosese heneyangi Mana lowini ngagome agali maru tigabi ndo hearu loma binigo mo miaga haguane timbuni helo dabo helaga. Ani helaga binigo mani Ngode Datagaliwabehanda, Mbira bulebero, lo wialu bi hongo howaore lo wiatago henegome ibu Igini loma binigo mo miaga Haguane Timbuniore baya buruguleore ha ho wiaabo helo dabo helenego ka.\XREF{✡}{{\XO 7:28: }{\XT{Hi 2.10, 5.1-2, 5.9}}}




\par }\Chap{8}{\SH Yasu inanaga
Loma Binigo Mo Miaga Haguane Timbuni kago ogo
\par }
{\PP \VerseOne{1}Bi o larimaruni irane inanaga
Loma Binigo Mo Miaga Haguane Timbuni ogonibi kago dahuliya andaga howa ibu Ngode Datagaliwabe Daligaorene Daliga kagonaga haru howa biragane gi tigahayagi beda lalu larimagoni.\XREF{✡}{{\XO 8:1: }{\XT{Iba 110.1, Eb 1.20, Kl 3.1, Hi 1.3, 3.1, 10.12, 12.2}}}

\VS{2}Yasu ibu Loma Binigo Mo Miaga Haguane Timbuni howa
Balai Andaha Loma Bia Heneore
Hobane heagoria howa biabe bialu ka. Balai anda henene ogoni agalime bini ndo Anduane Homogohanda helenego ka.


\par }{\PP \VS{3}Dindini howa loma binigo mo miaga haguane timbuni mbira mbira ha aribia hagarume Ngode Datagaliwabehondo mbirale tara tara bu milobi nogo tara tara bo loma bialu milobi dabo helaga. Ani biagago inanaga Loma Binigo Mo Miaga Haguane Timbuni kago ibuguabi Ngode Datagaliwabehondo mbirale bo mulene nga.\XREF{✡}{{\XO 8:3: }{\XT{Eb 5.2, Hi 5.1, 9.14}}}

\VS{4}Yu wali agalinaga
Mana lowini ngadagua loma binigo mo miaga karu tigua Ngode Datagaliwabehondo mbirale lomabu mialu kagoni. Ani bialu kago Yasu ibu áyu dindini kale ibu loma binigo mo miaga holene nawidale.

\VS{5}Loma binigo mo miagame dindini howa bialu kagoni dahuliya andagani biagane tene ibuni ngagonaga manane ale bialu ka. Ani bialu kagoni Mosese heneyangi ogonibi dege wini. Ani winigo Mosese ibu Balai Anda bule manda biyagola Ngode Datagaliwabehanda ibuhondo lalu, Hari Sainaini howa walia harudaguaore bibahende biai holene nga manda bibe, lene.\XREF{✡}{{\XO 8:5: }{\XT{Har 25.40, Dag 8.4, Ab 7.44, Kl 2.17, Hi 9.23}}}

\VS{6}Anigo áyu tinaga loma binigo mo miaganaga biabe bulene miyago nira lowa Yasu ibunaga loma binigo mo miaga biabe daligaore nga. Ogonidagua dege Ngode Datagaliwabela wali agalila Yasu ibugua dombegua howa bolangua holenaga habo nalolene bi mo hongo ho lowinigo nga. Bolangua holenaga habo nalolene bi ogoni tene Ngode Datagaliwabehanda, Wali agali mo bayale holebero, lalu lowinigome nga.\XREF{✡}{{\XO 8:6: }{\XT{2 Ko 3.6-9, Hi 7.22, 9.15}}}


\par }{\PP \VS{7}Habo nalolene bi pigane lowinigo karulape lowinidale nde habo nalolene bi halu mende lowulene nangale.\XREF{✡}{{\XO 8:7: }{\XT{Hi 7.11, 7.18}}}

\VS{8}Anigo Ngode Datagaliwabehanda ibunaga wali agali karunaga ko mbira wiago hondowa ogodagua leda,\XREF{✡}{{\XO 8:8: }{\XT{Yar 31.31-34}}}

\par }{\Q Anduane Homogohanda lalu,

\par }{\Q I̱na habo nalolene bi gahenge Isaraele wali agalibi Yuda wali agalibi tihondo lo wuleberogo

\par }{\Q ogonaga horo kaware ibira.


\par }{\Q \VS{9}I̱na bambaore tinaga mamali Iyibini howa ti gini yalu haru tagira pirungi ala tawenaga habo nalolene bi lo wiru.

\par }{\Q Ai gahengenaga habo nalolene bi áyu lo wuleberogo ala tawenaga biagobi ndo lowulebero.

\par }{\Q Ala tawenaga lowirugo tigua nabiyagola

\par }{\Q i̱na ti handaya nahe yu pe haru.


\par }{\Q \VS{10}I̱na horo mani ibulebiragonaga Isaraele wali agalihondo habo nalolene bi lo wuleberogo ogo, Anduane Homogohanda lene.\XREF{✡}{{\XO 8:10: }{\XT{Seg 8.8, Hi 10.16}}}

\par }{\Q I̱na i̱naga bi lowini ngoruni tinaga miniha mo wialu

\par }{\QB tinaga bu habaneha gili bule dege bero.

\par }{\Q I̱ tinaga Ngode Datagaliwabe holebero.

\par }{\QB Ti nde i̱naga wali agali holebira.


\par }{\Q \VS{11}Isaraele wali agali uruni tigua tinaga nenegealiruhondobi

\par }{\QB ti dameneruhondobi lalu,\XREF{✡}{{\XO 8:11: }{\XT{Ais 54.13, Yo 6.45, 1 Yo 2.27}}}

\par }{\Q Anduane Homogo manda bia, lalu lawai holene nawulebira.

\par }{\Q Ogoninaga irane ti bibahende emene karumebi timbuni karumebi

\par }{\QB i̱ manda biai ho holebira.


\par }{\Q \VS{12}Ani bulebirago i̱na tinaga ko biyaru domo wahalu\XREF{✡}{{\XO 8:12: }{\XT{Lm 11.27, Hi 10.17}}}

\par }{\Q tigua nakarulape biyarubi mitangi bia dai nabulebero,

\par }{\MM lalu lene.

\VS{13}Ngode Datagaliwabehanda habo nalolene bi gahenge laragonime habo nalolene bi bamba lowinigo mo haragaya helara. Mbirale mbira haragaya hayagua abale togo bialu ereba holebira.




\par }\Chap{9}{\SH Dindi ogoriani howabi dahuliya andagani howabi Ngode Datagaliwabe mitangi bialu lotu lolenenaga ngago ogo
\par }
{\PP \VerseOne{1}Habo nalolene bi ala tawe lowinigome, Lotu ogodagua lalimu, lo wialu
Balai Anda agali degeme binigoria lotu lolenagabi bia dege bini.\XREF{✡}{{\XO 9:1: }{\XT{Har 26.1-30}}}

\VS{2}Balai Anda bu helowa hobaki henego hobane tagirahayagi Loma Bia Hene
Hobane laga wini. Hobane ogoniha lamu hale wiagane iranebi tebolo dagiani mberedi Ngode Datagaliwabehondo lomabu mini wiaganebi wini.\XREF{✡}{{\XO 9:2: }{\XT{Har 25.23-40, 26.1-30}}} 
\VS{3}Balai Anda ogoniha labolabo timbunime hobaki binigo hobane mende tamuhago mini Loma Bia Heneore Hobane laga wini.\XREF{✡}{{\XO 9:3: }{\XT{Har 26.31-33}}}

\VS{4}Hobane ogoniha dabu mbira ngolome wabu ngelenego ogoriani mbirale ngabilo mini
inisenesi Ngode Datagaliwabehondo lomabu delagane winigobi Habo Nalolene Bi lowinigonaga Mbogoyi ngolome para haamehe biagobi wini. Mbogoyi ogoniha be mbira ngolome wabinigoha
mena winigobi ala Arononaga ira halimbu ogoriani yuni doaile winigobi ege to̱le̱ kirani bi pira gilibu winigobi heba mandagi wini.\XREF{✡}{{\XO 9:4: }{\XT{Har 16.33, 25.10-16, 30.1-6, Dag 17.8-10, Man 10.3-5}}}

\VS{5}Mbogoyi wiagoria emene daligani dahuliyali handalehe kira babaganehe Ngode Datagaliwabe ka manda bilonaga ngolome wabuwa helene. Libunaga babaganeme Mbogoyi biagonaga panga wali agalinaga ko domaga laga ngagoria yula dambi ho helene. Anigo ogodagua bini lalu bibahende ngaru áyu garealo bagabu langiai holene henge nawi.\XREF{✡}{{\XO 9:5: }{\XT{Har 25.18}}}


\par }{\PP \VS{6}Mbirale uruni mo tiga biagago ogodagua biaga. Horo bibahendengi
loma binigo mo miaga biaru ti Balai Anda hobane tagirahayagi bulene winidagua bule piaga wini.\XREF{✡}{{\XO 9:6: }{\XT{Dag 18.2-6}}}

\VS{7}Ani biaga winigo loma binigo mo miaga haguane timbuni ibuni hangume hobane mende tamuhayagi piaga winigo ogoni mali mbiranaga horo mbira hanguni piaga wini. Pialu howa ibugua nogo tara tara bo lomabu miyarunaga darama hambuwa ko ibuni binigonagabi wali agalinaga ko tinime bero lalu bini ndo manda nabi howa binirunagabi Ngode Datagaliwabehondo mia hole yalu anda piaga hene.\XREF{✡}{{\XO 9:7: }{\XT{Har 30.10, LBM 16.2-34, Hi 5.3, 7.27}}}

\VS{8}Balai Anda biago haabo kagola Ngode Datagaliwabe Dinini ibugua mana biagane wini bibahende ngaru anda hobane mende tamuhayagi Loma Bia Heneoreha polene panga dugua nahe wene nga lalu bayuwa walia ka.\XREF{✡}{{\XO 9:8: }{\XT{Yo 14.6, Hi 10.19-20}}}

\VS{9}Balai Anda ogoni te lalu lama ibirimagoni áyu kamagonaga manane lalu irane mo walia ka. Bi ogoni galone Ngode Datagaliwabehondo mbirale bu mulenerumebi nogo tara tara bo lomabu mulenerumebi uruni bibahendeme wali agali Ngode Datagaliwabe mitangi bialu lotu laga karunaga mini mo bayale nahagaore nga.\XREF{✡}{{\XO 9:9: }{\XT{Ga 3.21, Hi 7.18-19, 10.1-2}}}

\VS{10}Mana winidaruni irane tigua tomo iba naganebi wayawaya tara tara biaganebi mana uruni hangunaga wini. Urunidagua tingini tagirahayagi biagane winigo mani Ngode Datagaliwabehanda mana gahenge mo helolebiragonaga horo tu helo lowa ani biaga wini.\XREF{✡}{{\XO 9:10: }{\XT{LBM 11.2, 11.25, 15.18, Dag 19.7, 19.11-13, Eb 2.15, Kl 2.16, 2.20, Hi 7.16}}}


\par }{\PP \VS{11}Ani bialu henego Keriso ibu mbirale bayale ngarunaga Loma Binigo Mo Miaga Haguane Timbuni howa abale íbu hene. Ibuwa balai andaha biabe bialu kago balai anda ala henego nira lowa ai áyu balai anda daligaorebi baya buruguleorebi ogoniha bialu ka. Ani ha kago balai anda ogoni agali gime wabinibi bibahende wabini ngaru ariabi ndo ka.\XREF{✡}{{\XO 9:11: }{\XT{Hi 3.1, 8.2, 10.1}}}

\VS{12}Keriso ibu balai anda biagoha anda piyangi Ngode Datagaliwabenaga Loma Bia Heneore
Hobane wiagoria halu mbira hangu anda puwa haabo ka. O anda piyadagoni ibugua memenaga daramabi nogo bulumaganaga daramabi yalu Ngode Datagaliwabehondo mia hole ndo pene. Uruni miradagua ibugua ibuninaga daramame ina haabobo holoma̱yanaga pele ngule yalu pene.\XREF{✡}{{\XO 9:12: }{\XT{Dan 9.24, Hi 9.26, 10.4, 1 Pi 1.19}}}

\VS{13}Mana lowinigo ngadagua bule wali agali Ngode Datagaliwabenaga deni howa dodoheyagua loma binigo mo miaga agalime memenaga daramabi nogo bulumaga wangabenaga daramabi bulumaga igini bo delai henegonaga dangabi heba mo yalu puwa wali agali bu hearuni tindi tandalo ba haragola ogonime ti Ngode Datagaliwabe deni dodo nahe mo bayale haga laga wini.\XREF{✡}{{\XO 9:13: }{\XT{LBM 16.3, 16.14-16, Dag 19.9, 19.17-19, Hi 10.4}}}

\VS{14}Anigo mana ogonidagua biaga winigo nira lowa Kerisonaga daramame ko birimago domo waharagome bolangua hai haga. Keriso ibuha ko mbira nawiore howa ibugua haabobo hagane Dinini hongoni howa ibuni holene Ngode Datagaliwabehondo mini. Ani biyagome ina Ngode Datagaliwabe holenehe kagonaga biabe bialu holoma̱ya Keriso daramame mana galone nabulene o lama ibirimaru inanaga minini ngaru domaiore holebira.\XREF{✡}{{\XO 9:14: }{\XT{Lm 6.13, 6.22, Eb 5.2, Ta 2.14, Hi 6.1, 1 Pi 1.18-19, 1 Yo 1.7}}}


\par }{\PP \VS{15}Irane ogoninaga wali agali Ngode Datagaliwabehanda olo heleneru tigua Ngode Datagaliwabehanda, Turu ha ho wiaabo holene ngulebero, lowiniru yu helo Keriso ibu dombegua howa habo nalolene bi gahenge lowinigoria ge howa bialu ka. Ogoni bibehego irane habo nalolene bi ala lowinigome haru heangi wali agali ko biyago Keriso ibu homo aribia hayagome golope henego ka.\XREF{✡}{{\XO 9:15: }{\XT{Lm 5.6, 1 Ti 2.5, Hi 3.1, 7.22, 8.6, 1 Pi 3.18}}}


\par }{\PP \VS{16}Mbiralime ibunaga paluni, Ogodagua tale bibe, lalu bebani gilibu wialu ibu homaragola paluni tale bibe gilibu wiyadagua bulene wulebira.

\VS{17}Ibu nahomeha paluni tale bulene bebani gilibu wiyadagua tale bulene irane nawulebira. Homaragola dege tale bulene wulebira.\XREF{✡}{{\XO 9:17: }{\XT{Ga 3.15}}}

\VS{18}Irane ogoninaga mbirale bo loma binigo daramame habo nalolene bi ala lowinigo dege mo hongo hene.\XREF{✡}{{\XO 9:18: }{\XT{Har 24.6}}}

\VS{19}Mosesehanda wali agalihondo
Mana lowinigonaga bulene nabulenebi lo ngadagua ala lamiai hene. Ani buwa mani ibugua nogo bulumaganaga daramabi memenaga daramabi hambialu iba heba mo bimaga howa ira mbira mini
hisobonaga magane emene yunihe pu mbira nogo sibi irini iba daramabiha guyinime bo binigo yuwa daramaha ibira halu ogonime Mana lowini ngagonaga
mbuganibi wali agali bibahende bu hearunibi tindi tandalo ba haga hene.\XREF{✡}{{\XO 9:19: }{\XT{Har 24.3-8, LBM 14.4-7, 16.14-15}}}

\VS{20}Ani bialu howa ibugua tihondo lalu, Habo nalolene bi tígua bialu halimulo Ngode Datagaliwabehanda lalu lowiyago darama ogonime mo hongo haragoni, lene.\XREF{✡}{{\XO 9:20: }{\XT{Har 24.8, Md 26.28}}}

\VS{21}Ani binidagua dege Mosesehanda Balai Andanibi lotu lolenenaga mbirale bibahende wiarunibi daramame tindi tandalo ba hene.\XREF{✡}{{\XO 9:21: }{\XT{Har 29.12, 29.36, LBM 8.15, 8.19}}}

\VS{22}E̱ heneneore Mana lowini ngadagua mbirale bibahende ko ngaru daramame mo bayale haga wini. Ko birimarubi bo loma binigonaga darama hangume domo wahai haga wini.\XREF{✡}{{\XO 9:22: }{\XT{LBM 17.11, Eb 1.7}}}


\par }{\SH Keriso ibuni loma bialu homayagome ko birimago domo wahaga ngago ogo
\par }
{\PP \VS{23}Mbirale uruni bibahende tene ibuni dahuliya andagani ngarunaga manane dindini ngaru mana ogonidagua bialu domolene wini. Ani biagago dahuliya andagani ngaru tini dege mbirale tara baya buruguleore bo lomabu mulene nga.\XREF{✡}{{\XO 9:23: }{\XT{Hi 8.5, 10.1}}}

\VS{24}Ogoni irane Keriso ibu Loma Bia Hene
Hobane dahuliya andagani ngago arianaga manane ale agalime dindini wabu wiagoha naandape. Ibu dahuliya andaganiore anda puwa ibugua ogoriani Ngode Datagaliwabenaga deni hapara howa inanaga bi la halu ka.\XREF{✡}{{\XO 9:24: }{\XT{Lm 8.34, Hi 6.20, 8.2, 1 Yo 2.1}}}

\VS{25}Yu wali agalinaga
loma binigo mo miaga haguane timbunime Loma Bia Heneore Hobane ngelenegoha mali bibahendengi nogo tara taranaga darama hambu yalu piaga wini. Anigo loma binigo mo miaga haguane timbuni biagome dewa halu piaga winidagua Keriso ibugua ibuni lomabu mule dewa halu anda puabo nahene.

\VS{26}Ibu anda puabo holene winidale nde dindi bibahende wabiyangiore howa ibugua tandaga dewa halu nama ibaabo kale. Anigo ai bibahendenaga hamaro buleneru kaware harago Keriso ibugua halu mbira hangu wali agali bibahendeme ko birima domo wahole lowa ibuni lomabu mulenaga hapani hene.\XREF{✡}{{\XO 9:26: }{\XT{1 Ko 10.11, Ga 4.4, Hi 7.27, 9.12, 1 Pi 3.18}}}

\VS{27}Ani binigo wali agali bibahende halu mbira hangu homolebira. Ani homaragola Ngode Datagaliwabehanda ti biyarunaga mo daba ki holebira.\XREF{✡}{{\XO 9:27: }{\XT{Pig 3.19, Aga 3.20, Ais 53.12, 2 Ko 5.10, Pb 3.20, 2 Ti 4.8, Hi 10.10, 1 Pi 2.24, Mo 20.12-13}}}

\VS{28}Ogonidagua dege Kerisohandabi ina bibahendeme ko birimaru domo wahole halu mbira hangu ibuni Ngode Datagaliwabehondo lomabu mini. Ani binigo ibugua abale hapani hayadagua halu mendebi hapani holebira. Ani hapani halu ko mo domo wahole ndo wali agali ibu ibilo lowa hondo ho karu ti pele mulenaga hapani holebira.\XREF{✡}{{\XO 9:28: }{\XT{Ais 53.12, Lm 6.10, Ta 2.13, 1 Pi 2.24, 2 Pi 3.12, 1 Yo 3.5}}}




\par }\Chap{10}{\PP \VerseOne{1}Yu wali agalinaga
Mana lowini ngago mana ogoni tene ibuni mbirale henene mani holebirarunaga bayuwa walia nahe auhe ale dege wini. Ani winigo mali bibahendengi Ngode Datagaliwabehondo mbirale bo mulene winidagua bo mia ho wiaabo haga. Ani bo mia ho wiaabo halu howa Mana lowini ngagome wali agali Ngode Datagaliwabe karia ibiraru mo bayale agua habehebe.\XREF{✡}{{\XO 10:1: }{\XT{Kl 2.17, Hi 8.5, 9.9-11, 9.23, 10.4}}}

\VS{2}Wali agali Ngode Datagaliwabe mitangi bialu lotu laga hayarunaga ko biyaru domo wahenedale nde tigua biyaru miniha wini mbau nale howa bo mulenebi wakale.

\VS{3}Ani wa nahego bo lomabu miagane mana ngarume mali ibalu pugu biragola wali agalinaga ko biyaru mo mitangi bia haga nga.\XREF{✡}{{\XO 10:3: }{\XT{LBM 16.21, Hi 9.7}}}

\VS{4}Irane nogo bulumaganaga daramamebi nogo memenaga daramamebi wali agalinaga ko domo wa nahagaore nga.\XREF{✡}{{\XO 10:4: }{\XT{Mai 6.6-7, Hi 9.13, 10.11}}}


\par }{\PP \VS{5}Irane ogoninaga Keriso ibu dindini ibule howa ibugua Ngode Datagaliwabehondo lalu,\XREF{✡}{{\XO 10:5: }{\XT{Ais 1.11, Amo 5.21-22}}}\XREF{✡}{{\XO 10:5: }{\XT{Iba 40.6-8}}}

\par }{\Q Bo lomabu ngulenerubi mbirale bu lomabu ngulenerubi í̠ hame nale ke.

\par }{\Q Anigo í̠na i̱naga tingini mo manda manda bu howa ngini.


\par }{\Q \VS{6}Nogo tara tara homa bibahende lomabu miaga dabuni bo delolenerumebi

\par }{\Q wali agali ko domo wahelonaga bo lomabu ngulenerumebi í̠ mo turu nahaga.


\par }{\Q \VS{7}Aniyagola i̱na lalu, Ngode Datagaliwabe-o

\par }{\Q Mana lowini ngagonaga
mbugani gilibu ngadagua

\par }{\Q i̱na í̠ hame ledego bule o kogoni,

\par }{\MM lalu gilibu nga.

\VS{8}Keriso ibugua bi pigane layago ogo, Bo lomabu ngulenerubi mbirale bu lomabu ngulenerubi nogo tara tara homa bibahende lomabu miaga dabuni bo delolenerubi wali agali ko domo wahelonaga bo lomabu ngulenerubi í̠ hame nale turubi nahe kegoni, lalu lene. Ibugua bo lomabu mulene uruni bibahende Mana lowini ngadagua bo miaga ka manda buwa bi ogoni lene.

\VS{9}Ani lowa Keriso ibugua bi mani lenego ogo, Ngode Datagaliwabe-o i̱na í̠ hame lededagua bule o kogoni, lalu lene. Ani layagola Ngode Datagaliwabehanda bo lomabu mulene mana ala winiru bibahende wahai halu Keriso ibuni lomabu miyagome mia aribia hene.

\VS{10}Ani binigo Yasu Keriso ibugua Ngode Datagaliwabehanda hame leadagua bialu ibuninaga tingini halu mbira hangu lomabu miyagome ina bibahendeme ko birimaru domo wahai haya.\XREF{✡}{{\XO 10:10: }{\XT{Yo 17.19, Hi 9.12, 9.28, 13.12}}}


\par }{\PP \VS{11}Yu wali agalinaga
loma binigo mo miaga mbira mbira kagome horo bibahendengi bulene wini wiadagua bialubi Ngode Datagaliwabehondo mbirale bo lomabu mulene wini wiadagua bia ho wiaabo haga ka. Mana anidagua biaganerume ko birimaru domo wa nahabeheore nga.\XREF{✡}{{\XO 10:11: }{\XT{Har 29.38, Dag 28.3, Hi 7.27, 10.4}}} 

\par }{\PP \VS{12}Ani bidago Keriso ibugua ko birimarunaga domo waholene hongo ha ho wiaabo helonaga ibuni halu mbira hangu bo lomabu muwa ibu Ngode Datagaliwabenaga gi tigahayagi pu beda.\XREF{✡}{{\XO 10:12: }{\XT{Kl 3.1, Hi 1.3}}}\XREF{✡}{{\XO 10:12: }{\XT{Iba 110.1}}}

\VS{13}Ani pu bedagoria ibugua Ngode Datagaliwabehanda Kerisonaga waitigi karu ibuninaga geni malia ho wilo hondo beda.\XREF{✡}{{\XO 10:13: }{\XT{Ab 2.35, 1 Ko 15.25, Hi 1.3}}}

\VS{14}Ogonigo Keriso ibuni halu mbira hangu bo lomabu miyagome wali agalime ko biyago domo wahayaru ti mo bayaleore howa ha ho wiaabo heleda.


\par }{\PP \VS{15}Anigo Ngode Datagaliwabe Dinini ibugua inahondo ogodagua langida. Pigane layago ogo,


\par }{\Q \VS{16}Anduane Homogohanda lalu, Awe i̱na tihondo habo nalolene bi lo wuleberogo ogo.\XREF{✡}{{\XO 10:16: }{\XT{Yar 31.33, Hi 8.10}}}

\par }{\Q I̱naga mana lowini ngoru tinaga bu habaneha mo wialu

\par }{\Q tinaga bu mininibi gili bulebero,

\par }{\MM lalu lene.

\VS{17}Mani halu mende layago ogo, Tinaga ko biyarubi nakarulape hayarubi i̱na mitangi bia dai nabulebero, leda.\XREF{✡}{{\XO 10:17: }{\XT{Yar 31.34, Hi 8.12}}}

\VS{18}Anigo ko uruni domo wahai haragola mani ko domo wahelonaga mbirale bo lomabu mulene henge nawulebira.


\par }{\SH Iname Ngode Datagaliwabe kagoria hapara holene ngago ogo
\par }
{\PP \VS{19}I̱ hamene mbaliniru-o ogoninaga manda buwa Yasu ibu homo aribia hayago togoni howa ina Loma Bia Heneore
Hobane ngagoha áyu awadaga poleneore nga.\XREF{✡}{{\XO 10:19: }{\XT{Lm 5.2, Eb 2.18, 3.12, Hi 4.16, 9.8, 9.12}}}

\VS{20}Loma Bia Heneore Hobane ogoniha ina anda poloma̱ya Yasu ibugua hariga gahengebi holene tenebi aga gerelape ho wiyago ibuni togoni hariga ba hene. Aga ogoni mende ndo ibuninaga tingini wini.\XREF{✡}{{\XO 10:20: }{\XT{Md 27.51, Yo 10.9, 14.6, Hi 9.3, 9.8}}}

\VS{21}Anigo ina
loma binigo mo miaga timbuniore mbira Ngode Datagaliwabenaga wali agali handaya ho helowa kamagoni.\XREF{✡}{{\XO 10:21: }{\XT{1 Ti 3.15, Hi 4.14}}}

\VS{22}Irane ogoninaga iname inanaga bu miniha ko mbira do nahe howabi mini mbiraore wu kamagoria mini bilinahe howabi mana ko mbira wini mbau layago wahowabi ani bialu tinginiru iba gagaheme wayawaya bu howabi Ngode Datagaliwabe kagoria ha para ho hama.\XREF{✡}{{\XO 10:22: }{\XT{LBM 8.30, Ese 36.25, Eb 3.12, 5.26, Hi 9.14, Ya 1.6, 1 Yo 3.21}}}

\VS{23}Ani bialu Ngode Datagaliwabehanda mbira biaore bulebero lowiyago bulebiraore lowa Keriso aria ina kamago lalu iname hongo howa mini dunubia ho hami̱ya.\XREF{✡}{{\XO 10:23: }{\XT{1 Te 5.24, 2 Te 3.3, Hi 4.14, 11.11}}}

\VS{24}Ani bialu iname maru karubi mitangi bigibigi bialu gubalini holene walia halubi mana bayale bialubi biamogo bigibigi bialu hami̱ya.

\VS{25}Anigo iname mo ngoai haramaligo marume hado wahalu kadagua nahe mandagi ngoai haabo hami̱ya. Ani bialu inane hangu hangu mo hongo haga biaabo hami̱ya. Ogonidagua beramago irane Anduane Homogonaga Horo hamaro bulene kawareore ibiragonaga berama.\XREF{✡}{{\XO 10:25: }{\XT{Lm 13.11, Pb 4.5, Hi 3.13, 2 Pi 3.9-11, 3.14}}}


\par }{\PP \VS{26}Anigo bi mana henenego inahondo langidaha iname, Ko mbira bero, lalu birimayagua ko uruni domo waholene mbirale bo lomabu mulene nawulebiraore.\XREF{✡}{{\XO 10:26: }{\XT{Dag 15.30, Hi 6.4-8, 2 Pi 2.20-21}}}

\VS{27}Ai anigo mbira hangu bulebirago. Ngode Datagaliwabela waitigi halu manga haga karu ti Daba Ki holenebi ira gibioreme do mundu lai holebiragobi lalu mogo lowa hondo ha dege bulebira.\XREF{✡}{{\XO 10:27: }{\XT{Ais 26.11, Hi 12.29}}}

\VS{28}Mbiralime Mosese heneyangi
Mana lowini ngago puguarago kirali tebiralimebi handarima lalu laragola mana puguaga biago maru karume dara nahe howa homelo bo wahaga.\XREF{✡}{{\XO 10:28: }{\XT{Man 17.6, 19.15, Yo 8.17, 2 Ko 13.1}}}

\VS{29}Ani biagago mbiralime Ngode Datagaliwabe Iginihondo erembira mialu mo yo handagabi Ngode Datagaliwabenaga habo nalolene bi lowinigonaga daramame ibunaga ko domayago nagalone manda bu hagabi Ngode Datagaliwabe Dinini ibugua biamogo bulene nawi howa biamogo bia hagagohondo mege biagabi o biagohondo pani abiore mulubada.\XREF{✡}{{\XO 10:29: }{\XT{Har 24.8, 1 Ko 11.29, Eb 4.30, Hi 12.25, 13.20}}}

\VS{30}Ngode Datagaliwabehanda bi mbira lenego ogo, Pani mulene i̱naga ngago i̱nime mia dai bulebero, lenego ina manda bu kama. Ibugua bi mende lenego ogo, Anduane Homogohanda ibunaga wali agali daba ki holebira, lalu gilibu nga.\XREF{✡}{{\XO 10:30: }{\XT{Man 32.35-36, Iba 50.4, 135.14, Lm 12.19}}}

\VS{31}Ngode Datagaliwabe holenehe kago ibugua wali agalihondo pani mule yu kago gi taraore ho holene nga.\XREF{✡}{{\XO 10:31: }{\XT{Lg 12.5}}}


\par }{\PP \VS{32}Alaore tí bialu harimigo mitangi bu dai bilimu. Horo uruningi Ngode Datagaliwabenaga wá holene yu harimigo howa tígua tandaga timbuni nalu erekui handalu wa nahe yu ununu lo wiaabo harimi.\XREF{✡}{{\XO 10:32: }{\XT{Ga 3.4, Pb 1.29-30, Kl 2.1, Hi 6.4}}}

\VS{33}Horo marungi tí wali agali bu hearu deni howa marume mege bialu ba biyaru bilowa horo marungibi Keriso hameigini maru tandaga ogonibi dege nalu heagoha ti heba mandagi nalu holene nga manda birimi.\XREF{✡}{{\XO 10:33: }{\XT{1 Ko 4.9, Pb 1.7, 4.14, 1 Te 2.14}}}

\VS{34}Ani buwa Keriso hameigini maru garabaya bu wiyaru tandaga nayadagua tíguabi tinaga tandaga biago namogo bia harimi. Ai tínaga dabudabu wimiru page bu yalu piyagola tígua haabobo holenenaga dabudabu yu kama manda bialu genda nahe turu ho harimi.\XREF{✡}{{\XO 10:34: }{\XT{Md 6.20, 19.21, 19.29, Lg 12.38, Ab 5.41, Pb 1.7, Ya 1.2}}}

\VS{35}Tígua ogonidagua bialu howa miniha mo hongo holene yu kamigonaga emena timbuniore mo yalu ibulebirago yu wa nahe hongo ho halimu.\XREF{✡}{{\XO 10:35: }{\XT{Md 5.12, 10.32}}}

\VS{36}Tígua Ngode Datagaliwabehanda hame ledadagua bulebi ibugua, Ngiaore bulebero, lowiyago yu holebi tí ema nabi hibu lalu holene nga.\XREF{✡}{{\XO 10:36: }{\XT{Lg 21.19, Ga 6.9, Kl 3.24, Hi 6.12, 9.15, 12.1}}}

\VS{37}Anigo Anduane Homogonaga
mbugani lo ngadagua ogo,\XREF{✡}{{\XO 10:37: }{\XT{2 Pi 3.9}}}\XREF{✡}{{\XO 10:37: }{\XT{Hab 2.3-4}}}

\par }{\Q Emeneore howa mbirali ibulebira lenego ibulebiraore.

\par }{\Q Ibu hondoha nabi abaleore ibulebira.


\par }{\Q \VS{38}I̱naga wali agali mini tigabiwi karu tigua nde mini mbiraore wuwa holebira.\XREF{✡}{{\XO 10:38: }{\XT{Lm 1.17, Ga 3.11}}}

\par }{\Q Ti marume wahalu dai biyagua

\par }{\Q i̱na tihondo turu naholebero,

\par }{\MM lalu gilibu nga.

\VS{39}Ani bidago ina wahalu dai bialu pu ereba haga ndo kama. Anigo ina mini mbiraore wu howa pele mini kama.\XREF{✡}{{\XO 10:39: }{\XT{1 Te 5.9, 2 Te 2.14, 2 Pi 2.20-21}}}




\par }\Chap{11}{\SH Mini mbiraore wu holenego ogo
\par }
{\PP \VerseOne{1}Mini mbiraore wu holenego iname mbirale mani yu holeberamago mini dunu bia ho holenenagabi mbirale ngaru iname de nahende howa ngaore manda bu holenenagabi wu holene nga.\XREF{✡}{{\XO 11:1: }{\XT{Lm 8.24-25, 2 Ko 4.18, 5.7}}}

\VS{2}Wali agali bamba heneru tigua mini mbiraore wu henegome Ngode Datagaliwabehanda tihondo turu hene.


\par }{\PP \VS{3}Ngode Datagaliwabe ibugua bi lenegome dindibi haribi bibahendeore wabiniru áyu mbirale bibahende handabehe kamaru uruni mbirale nahandabeheha howa wabini. Ani binigo ina mini mbiraore wu kamagome manda bu kama.\XREF{✡}{{\XO 11:3: }{\XT{Pig 1.1, Iba 33.6, 33.9, Yo 1.3, 2 Pi 3.5}}}


\par }{\PP \VS{4}Kenihanda Ngode Datagaliwabe ibuhondo mbirale bu minigo bagi hene lowa Abele ibugua mini mbiraore wu henegome dege Ngode Datagaliwabehondo bo lomabu minigo bolangua howa mini. Abelehanda mini mbiraore wu henego togoni howa Ngode Datagaliwabehondo bo minigo hondowa Ngode Datagaliwabehanda ibuhondo, Í̠ mini tigabiwi ke, lalu, Karulape biri, lene. Abele ibu áyu nahe homenego ibugua mini mbiraore wu henedagonime áyu bi la ho nga.\XREF{✡}{{\XO 11:4: }{\XT{Pig 4.3-10, Hi 12.24, 1 Yo 3.12}}}


\par }{\PP \VS{5}Inogohanda Ngode Datagaliwabe ibuhondo mini mbiraore wu henegome ibu nahome hene. Ibu nahome heaore dege Ngode Datagaliwabehanda ibuni heagoria helo yalu iraga hene. Ani biyagola wali agalime ibu tai bialu handa walia habe nahe henego irane Ngode Datagaliwabehanda ibu yalu iraga henedagonime. Anduane Homogonaga
mbugani lo ngago ogo, Inogo ibu yalu iraga nahe howa ibugua Ngode Datagaliwabe mo turu hene, lalu gilibu nga.\XREF{✡}{{\XO 11:5: }{\XT{Pig 5.21-24}}}


\par }{\PP \VS{6}Ani binigo mbiralime mini mbiraore nawi howa Ngode Datagaliwabe mo turu habe nahe ka. Mbirali Ngode Datagaliwabe karia ibiragome Ngode Datagaliwabe kaore manda bialubi ibu mitangi bialu lotu laga karuhondo ibugua emena miaga ka manda bialubi mini mbiraore wu howa ibulene nga.


\par }{\PP \VS{7}Ngode Datagaliwabe ibugua Noahondo awe bulebiragonaga mbira lamiyagola Noa ibugua de nahende howa mini mbiraore wu henegome hale halu yu tiga bu hene. Yu tiga bu howa ibugua Ngode Datagaliwabehanda, Bibe, layadagua bialu iba talu mbira wabuwa ibunibi ibu onebi ibu iginirubi ti onerubi anda puwa nahome berene. Noahanda ani binigome wali agali bibahende dindini heneru ti nakarulapeore hene walia hene. Ani buwa Ngode Datagaliwabehanda Noa mini mbiraore wu heago hondowa, Í̠ mini tigabiwi ke, lene.\XREF{✡}{{\XO 11:7: }{\XT{Pig 6.13-22, 7.1, Lm 3.22, 4.13, 1 Pi 3.20}}}


\par }{\PP \VS{8}Ngode Datagaliwabe ibugua Abarahamahondo, Dindi mbira ngiaore bulebero lalu lowirugoha hole pu, lenego Abarahama ibugua mini mbiraore wu henegome pole pene. Abarahama ibu, Ogoha poro, lalu pene ndo manda nabi howa ibunaga dindi wahalu pole pupe hene.\XREF{✡}{{\XO 11:8: }{\XT{Pig 12.1-5, Ab 7.2-4}}}

\VS{9}Abarahama ibu Ngode Datagaliwabehanda, Dindi ngiaore bulebero, lalu lo wiyagoria anda puwa ibugua kaundiali dindi ogoni bai nale howa mini mbiraore wu henedagonioreme ogoriani hene. Ani binigo Abarahama ibu balai andaha palu hagadagua mani Aisaga Yagabala libubi ani paliaga hene. Ngode Datagaliwabehanda, Dindi ngiaore bulebero, lalu Aisaga Yagabalahondobi lowiyago libugua mani yu tiga bu hene.\XREF{✡}{{\XO 11:9: }{\XT{Pig 12.8, 13.3, 13.18, 18.1, 18.9, 26.3, 35.12, 35.27, Hi 6.17}}}

\VS{10}Irane Abarahama ibu tano mbira hongo ha ho wulenenaga geneni Ngode Datagaliwabe ibunime bia manda ala buwa binigoha anda pole hondo ho hene.\XREF{✡}{{\XO 11:10: }{\XT{Hi 3.4, 13.14, Mo 21.2, 21.10}}}


\par }{\PP \VS{11}Abarahama ibu waneigini nahabehe wahe henego ai Sara ibubi waneigini nahabehe berenego Abarahama ibugua mini mbiraore wu heagome ibu waneigini habehe hene. Ani binigo irane Ngode Datagaliwabehanda, Ngiaore bulebero, lalu lowiyago bulebiraore lowa Abarahamahanda mini dunubia ho hene.\XREF{✡}{{\XO 11:11: }{\XT{Pig 17.19, 18.11-14, 21.2, Lm 4.21, Hi 10.23}}}

\VS{12}Abarahama ibu waheore tingini homene ale henego agali mbiraore ogoniha howa yakundi hari daligaha bu karubi iba angeni iba mu daga labe nahe emene emene ngarubibi ibu aguanene dewaore íbu hene.\XREF{✡}{{\XO 11:12: }{\XT{Pig 15.5, 22.17, 32.12, Man 10.22, Lm 4.18-19}}}


\par }{\PP \VS{13}Wali agali uruni bibahende mini mbiraore wu ha ho wiaabo howa homene. Mbirale mbirale Ngode Datagaliwabehanda, Ngiaore bulebero, lalu lowiyaru tigua dindini howa nayi henego mbirale uruni kaundiaore handa angua howa turu halu lalu, I̱na dindini howa bai nale togolo yu ibaga dege biaga kamagoni, lene.\XREF{✡}{{\XO 11:13: }{\XT{Pig 23.4, 1 Bit 29.15, Iba 39.12, 1 Pi 1.17, 2.11}}}

\VS{14}Wali agali ogonidagua lalu karume dindi mbira tini hangunaga hole tai birago mo walia haga.

\VS{15}Tigua dindi wahalu ibiyago mitangitangi biaabo nahego mitangi biaabo henedale dindi ogoriani dai bulene henge winidale.

\VS{16}Ani ndogo tigua dindi hame lalu minime handayago dindi bayale taraore winigo dahuliya andaganaga handa angua hene. Wali agali uruni tigua, Inanaga Ngode Datagaliwabe í̠ ke, laragola ani lelo Ngode Datagaliwabehanda taga nahaga walia howa ibugua wali agali biarunaga tano wabu wini.\XREF{✡}{{\XO 11:16: }{\XT{Har 3.6, 3.15, Mg 12.26, Ab 7.32, Pb 3.20, Hi 13.14}}}


\par }{\PP \VS{17}Ngode Datagaliwabe ibugua Abarahama ba hondole biyangi Abarahamahanda mini mbiraore wu hayago togoni howa ibu igini Aisaga Ngode Datagaliwabehondo bo lomabu mule bini. Ala Ngode Datagaliwabehanda, Ngiaore bulebero, lalu lowiyago Abarahamahondoore lowiya. Ani layago manda bia buwa dege Abarahamahanda ibu igini mbiraore hangu henego bo lomabu mule lo manda manda bu hene.\XREF{✡}{{\XO 11:17: }{\XT{Pig 21.12, 22.1-14, Lm 9.7, Ya 2.21-22}}}

\VS{18}Ngode Datagaliwabehanda ala Abarahamahondo lamialu lalu, Í̠naga aguanene haore bulebira larugo Aisagaha howa hama tagira pu holebira, lalu lamini.

\VS{19}Ani lenego Abarahamahanda, Ngode Datagaliwabe ibugua Aisaga homedagola howa mo heya habehe ka, manda bu henegobiore Aisaga homene aleore biago Abarahamahondo ya dai bini.\XREF{✡}{{\XO 11:19: }{\XT{Lm 4.17-21}}}


\par }{\PP \VS{20}Ogonidagua binigo Aisagahanda mini mbiraore wu henegome Yagaba Isolahondo maha holebiragonaga mo turu holeneru, Ngiaore bulebero, lalu lowini.\XREF{✡}{{\XO 11:20: }{\XT{Pig 27.27-29, 27.39-40}}}


\par }{\PP \VS{21}Yagaba ibu homolene kaware ngelowa ibugua mini mbiraore wu hayadagonime Yosebe igini kirali henego libu hangu hanguhondo mo turu holene bi lamigi bini. Ani lai howa Yagaba ibugua ibunaga halimbu ngunini malia howa Ngode Datagaliwabe mitangi bialu lotu lalu hene.\XREF{✡}{{\XO 11:21: }{\XT{Pig 47.31–48.20}}}


\par }{\PP \VS{22}Yosebe ibu homolene kaware ngelowa ibugua mini mbiraore wialu anda henegome Isaraele wali agalime Iyibi dindi wahalu polebiragonaga lalubi ibuninaga kuni ogodagua bilimu lalubi lamiai hene.\XREF{✡}{{\XO 11:22: }{\XT{Pig 50.24-25, Har 13.19}}}


\par }{\PP \VS{23}Mosese aba ai̱yala libugua mini mbiraore wu henegome Mosese taba honowa ege tebira wia do hene. Libugua handalu hebira igiri biago baya gibioreyagola hondowa kini heagome, Igiri gali bibahende bo waholene nga, lalu bi hongohe lowiyago mo wahole gi nahe hene.\XREF{✡}{{\XO 11:23: }{\XT{Har 1.22, 2.2, Ab 7.20}}}


\par }{\PP \VS{24}Mosese ibu anda halu mini boga bu howa ibugua mini mbiraore wu henegome lalu, Kini heago wanenaga igini i̱ ndo ko, lene.\XREF{✡}{{\XO 11:24: }{\XT{Har 2.10-12}}}

\VS{25}Ibugua tigi mbira hangu ko bulenerunaga turu holene hame nale Ngode Datagaliwabenaga wali agali baba howa tandaga nolenego dabene.

\VS{26}Mosese ibugua
Mbirali Dabo Helenego ibulebira lowinigo mitangi bialu taga pani nolene o galone ibuni nga lalu Iyibi dindini muni dabudaburu winigo bagi hene nagaloneore manda bu hene. Ani binigo awe emena yu holebiragoria minime handa anguaho hene.\XREF{✡}{{\XO 11:26: }{\XT{Hi 10.34-35, 13.13}}}


\par }{\PP \VS{27}Mosese ibugua mini mbiraore wu hayagome kini biagome keba hayagola gi nahe Iyibi dindi wahalu pene. Ani binigo ibugua Ngode Datagaliwabe deme nahandabehe kago handayago hondo yalu puabo hene.\XREF{✡}{{\XO 11:27: }{\XT{Har 2.15, 10.28-29, 12.37, 12.51, 14.13, Lm 1.20, 1 Ti 1.17, Hi 11.1, 11.13}}}

\VS{28}Ogonidagua bialu ibugua mini mbiraore wu henedagonime
Bolangua Halu Penegonaga tomo nolenenaga mana tenialu ogoningi bu wini. Ogonidagua bu wialu Homelo Baga Dahuliyalime Isaraele wali agalinaga igini waheneru homelo nabelo, Nogo sibinaga darama anda pangani tindi tandalo ba halimu, lalu lowini.\XREF{✡}{{\XO 11:28: }{\XT{Har 12.21-30}}}


\par }{\PP \VS{29}Isaraele wali agali ti mini mbiraore wu henegome iba solowara mini Daramabi bereago dindi yobini ubade haradagua bialu pene. Ani piyadagua Iyibi agalime pole poramalo manda bimiria ibame namu lalu nai hene.\XREF{✡}{{\XO 11:29: }{\XT{Har 14.21-31}}}


\par }{\PP \VS{30}Isaraele wali agali mini mbiraore wu henegome Yarigo tanonaga ege to̱le̱ pabe bu gimbu bima iraga heago horo karu pu mabu biyagola podo ibira hai hene.

\VS{31}Bayanda wali mbira Lahaba ibugua mini mbiraore wu berenegome Isaraele agali kira dindi hondo wule ibiyagola ibugua turu howa libuhondo, Hami̱ya ibidaba, lene. Ani lenegome Ngode Datagaliwabehanda ibu biamogo bialu maru bo wahenedagua ibu nabe berelene.\XREF{✡}{{\XO 11:31: }{\XT{Yos 6.12-21}}}\XREF{✡}{{\XO 11:31: }{\XT{Yos 2.1-21, 6.22-25, Ya 2.25}}}


\par }{\PP \VS{32}Te ogoni Gidionobi Baragabi Samasonobi Yabedabi Debidibi Samuelebi Ngode Datagaliwabe mana
latagi hagarubi uruni bibahendenaga te lama puabo kolego lolene henge nawida.\XREF{✡}{{\XO 11:32: }{\XT{Hgn 4.6–5.31, 6.11–8.32, 11.1–12.7, 13.2–16.31, 1 Sml 1.1–1 Kin 2.11}}}

\VS{33}Tigua mini mbiraore wu henegome dindi tara tarani agali bu hearu baba wai bialu wayali hene. Tigua mana tigabi binigome Ngode Datagaliwabehanda, Ngiaore bulebero, lalu lowinigo yu hene. Tigua budi gabua ale timbuni mini laiononaga ne hariga mo ndibu lalubi\XREF{✡}{{\XO 11:33: }{\XT{Hgn 14.5-6, 1 Sml 17.34-35, 2 Sml 7.11, Dan 6.1-27}}}

\VS{34}ira hungu gibiore biyago mo hundia halubi hene. Marume wai biagane ayu tibume dibule biyagola ti nabe yo pialu pene. Ti hongo nahe henego mani mo hongo hene. Ani bialu tigua wai bialu howa hongo timbuni halu dindi tarali ami hearu bope halu ti wayali hene.\XREF{✡}{{\XO 11:34: }{\XT{Hgn 15.8, 15.15, 1 Kin 19.3, 2 Kin 20.7, Dan 3.1-30}}}

\VS{35}Wali Ngode Datagaliwabehondo mini mbiraore wu berenerume Ngode Datagaliwabehanda tinaga damene homeneru mo heya hayagola ti haru mandagi hene.\XREF{✡}{{\XO 11:35: }{\XT{1 Kin 17.17-24, 2 Kin 4.25-37, Ab 22.25}}}

\par }{\PP Marume Ngode Datagaliwabehanda tihondo mo heya howa bayaleore holene milo ibuhondo erembira namule lowa tandaga timbuniore nalu homene.

\VS{36}Wali agali marume ti maru mege bialu maru tibume balu maru pu senime gi ge dariba howa garabaya andaha hela bigi bini.\XREF{✡}{{\XO 11:36: }{\XT{1 Kin 22.26-27, 2 Bit 18.25-26, Yar 20.2, 37.15, 38.6}}}

\VS{37}Ai maru ege to̱le̱me homelo balu maru ira podaga tome podaki halu maru wai biagane ayu tibume homelo dibalu bini. Ti yagibano howa marume mo tandaga ha ba bigi biyagolabi tigua aga nogo sibinaga dongonebi memenaga dongonebi karulowa ibaga bu hene.\XREF{✡}{{\XO 11:37: }{\XT{1 Kin 21.13, 2 Kin 1.8, 2 Bit 24.21, Ab 7.58, 14.19}}}

\VS{38}Ani bialu dindi ko yobi wali agali nahaga wiagoriabi hari barehabi tigua wai togolo yu ibaga bu hagadagua buwa ege andahabi dindi ha̱u̱habi palu haga hene. Wali agali mini timbuni taraorewi uruni ti dindi wali agali maru hearu baba bia tago nahe hene.\XREF{✡}{{\XO 11:38: }{\XT{1 Kin 18.4, 19.9}}}


\par }{\PP \VS{39}Wali agali mini mbiraore wu henedaruni bibahendeme Ngode Datagaliwabe wanakuini howa mini lene holene karulene. Mini ogoni karulenegoyu Ngode Datagaliwabehanda, Ngiaore bulebero, lalu lowiyago tigua mo ya nabi dege hene.

\VS{40}Mo ya nabi henedagoni irane Ngode Datagaliwabehanda ina mitangi bialu mbira bayale daligaore manda manda bu winigome. Ogoni tini hangu ndo tibi inabi mandagi howa baya buruguleore hai helole lowa manda manda bu winigome ti nayi hene.\XREF{✡}{{\XO 11:40: }{\XT{Hi 5.9, 7.22, 8.6, Mo 6.11}}}




\par }\Chap{12}{\SH Ina Aba Ngode Datagaliwabe ibugua ina handaya ho kago ogo
\par }
{\PP \VerseOne{1}Anigo wali agali bibahende mini mbiraore wu henedarunime biyadagua iname nde buluma̱ya manane walia ho nga. Irane ogoninaga mbirale bibahende inani ngarubi ko inani para ho ngarubi wahai halu iname gerai lolene ngagoria wiape kagola hibu lalu mali̱ya.\XREF{✡}{{\XO 12:1: }{\XT{Lm 7.21, 12.12, 1 Ko 9.24-25, Pb 3.13-14, Hi 10.36, 1 Pi 2.1}}}

\VS{2}Ani pialu howa iname mini mbiraore wulene tenialubi wu maro bialubi Yasuha mini hana ho kamago ibuni handaya ho yalu puabo hami̱ya. Ibugua ira bangani homolene manga halu wa nahe pene. Irane ogoni maha turu holene yu holebiragonaga ibugua taga nahe ira bangani homayagome áyu Ngode Datagaliwabenaga haru howa biraganeni gi tigahayagi pu beda.\XREF{✡}{{\XO 12:2: }{\XT{Pb 2.8, Hi 1.3, 1.13, 1 Pi 1.11, 3.22}}}


\par }{\PP \VS{3}Anigo ibu tandaga nama piyagobi ko biaga hearume ibu handabe manga hayagobi mitangi bilimu. Yasu ibugua ani biyago mitangi buwa tí tínime mo genda halu wahalu pu nabilimu.

\VS{4}Tígua ko ngaru baba wai hongo howa bialu kamigo tí mbiraligo bo home nale kami.\XREF{✡}{{\XO 12:4: }{\XT{Yo 15.20, Ga 6.9}}}\XREF{✡}{{\XO 12:4: }{\XT{1 Ko 10.13, Hi 10.32-34}}}

\VS{5}Ngode Datagaliwabehanda tí ibunaga waneigini howa elahe halimulo bi mo hongo holene tíhondo larago embeda ho kamibe. Bi larago ogo,\XREF{✡}{{\XO 12:5: }{\XT{Yob 5.17, Min 3.11-12}}}

\par }{\Q I̱ igini-o Anduane Homogohanda í̠ mo tiga biragola bayuwa hale ho habe.

\par }{\Q Ani bialu ibugua í̠ taliragola miniha genda nahabe.


\par }{\Q \VS{6}Irane Anduane Homogo ibugua gubalini hararu bibahendehondo mo tiga biaga ka.\XREF{✡}{{\XO 12:6: }{\XT{Iba 94.12, Ya 1.12, Mo 3.19}}}

\par }{\Q Ibugua bibahende ibu waneigini kagola mana laga,

\par }{\MM lalu gilibu nga.


\par }{\PP \VS{7}Áyu tandaga nalu kamigo abame baragola tandaga nagadagua nalu kami. Tígua tandaga nalu kamigoni Ngode Datagaliwabehanda tí ibunaga waneigini kami lalu walia haga. Igini ibu abahanda mana nalaga mbira kabe.\XREF{✡}{{\XO 12:7: }{\XT{Man 8.5, 2 Sml 7.14, Min 13.24, 23.13}}}

\VS{8}Ngode Datagaliwabe ibugua ibu waneigini bibahende mana lalu bagadagua tí maru nabe kayagua tí ibu waneigini heneneore ndo aba nahe hono wahene ale kami.\XREF{✡}{{\XO 12:8: }{\XT{Iba 73.15, 1 Pi 5.9}}}

\VS{9}Ai ina aba dindini hene karu tigua ina mana laragola iname ti mitangi bu haramali. Ani mitangi harimadagua ina dinininaga Aba daliga kagohondo mitangi timbuniore bialu ibunaga andaneha holene nga ndobe.\XREF{✡}{{\XO 12:9: }{\XT{Aga 12.7, Ais 42.5}}}

\VS{10}Ina aba dindini hene karu tigua ina mo tiga bulene manda biyadagua tigi mbira dege baga biaga. Ani binigo Ngode Datagaliwabe ibugua inanenaga koyane ibuni baya burugule kagoha mandagi ha tago ho holoma̱yanaga mo tiga biaga ka.\XREF{✡}{{\XO 12:10: }{\XT{LBM 11.44, 1 Pi 1.15-16}}}

\VS{11}Ibugua ina mana lalu barangi ina turu nahe keba dege dindi ho harima. Ani birimago maha mana lalu ogonidagua mo mini wia hene karu tigua mana tigabi biaganaga mo palia holene yu haga ka.\XREF{✡}{{\XO 12:11: }{\XT{Ya 3.17-18}}}


\par }{\SH Mana bulene nabulenebi ngago ogo
\par }
{\PP \VS{12}Irane ogoninaga tígua gi hi ho kamiru yaraga ho halu ge duli diri durulo kamiru mo hongo halu hadaba.\XREF{✡}{{\XO 12:12: }{\XT{Ais 35.2}}}

\VS{13}Ani bialu ge kohe kamiru ko ha timbu nahe dabi helo tígua hariga tigabini pialu haabo halimu.\XREF{✡}{{\XO 12:13: }{\XT{Min 4.26, Ga 6.1}}}


\par }{\PP \VS{14}Tigua mo palia holene yu howa wali agali karu baba ta nabi mandagi halimu. Holene baya burugule mbiralime nayi howa Anduane Homogo nahondolebirago tígua holene ogoni yu howa bialu hole lowa halimu.\XREF{✡}{{\XO 12:14: }{\XT{Iba 34.14, Lm 12.18, 2 Ko 7.1, Eb 5.5, 2 Ti 2.22}}}

\VS{15}Ani howa Ngode Datagaliwabehanda biamogo bulene nawi howa biamogo bia harago yu wahalu dai buligo mamage ho halimu. Datani ko kaubi mbira anda ho kaligo ogoninaga kaume mo kau bia hagadagua tí kamiru aria mbirali ogonibi holigo de hondo halimu.\XREF{✡}{{\XO 12:15: }{\XT{Man 29.18, Ab 8.23, 2 Ko 6.1, Ga 5.4, Hi 3.12}}}

\VS{16}Ani bialu tí mbiraligo wali kayu yagabi Ngode Datagaliwabenaga ngaru yo handagabi holigo de hondo halimu. Isohanda ogonidagua buwa tomo halu mbira hangu nole lowa ibu igini wahene howa aba pani ha aribia holene wiagome yolo bini.\XREF{✡}{{\XO 12:16: }{\XT{Pig 25.29-34}}}

\VS{17}Iso ibu maha ibu abanaga mo turu holene mo yua hayago tígua manda bidamigoni. Ani binidagoni irane ibugua biyago mbira balalu dai bule dugu bialu tai bia biyagolabi Ngode Datagaliwabehanda ibu yu wahenegome henge handa walia nahe hene.\XREF{✡}{{\XO 12:17: }{\XT{Pig 27.30-40}}}


\par }{\PP \VS{18}Isaraele wali agali Hari Sainai weagoha íbu heagola Ngode Datagaliwabehanda biyagodagua tíhondobi nde bilo naibirimi. Isaraele wali agalime Hari Sainaini íbu howa ira hungu biyagobi aruma hayagobi hari biagoria mindi timbuni biyagobi puyabu hongohe u e layagobi\XREF{✡}{{\XO 12:18: }{\XT{Lm 6.14, 2 Ti 1.7}}}\XREF{✡}{{\XO 12:18: }{\XT{Har 19.16-22, 20.18-21, Man 4.11-12, 5.22-27}}}

\VS{19}mbelo biguli be̱be̱ layuagobi mbiralime bi layuagobi uruni bibahende ti manda biai hene. Mbiralime bi o layuago tigua hale halu lalu, Bi mende inahondo nale waha, lene.

\VS{20}Ani lenego irane bime bilimu layuago ogo, Wali agalimebi nogo biangomebi mbiragome hari ogo ela hayagua homelo ege to̱le̱me balimu, layagola hale halu tigua gi howa, Bi nale waha, lene.\XREF{✡}{{\XO 12:20: }{\XT{Har 19.12-13}}}

\VS{21}O handayago handalu mogoleoreyagola Mosesehanda lalu, I̱ diri durulalu gi taraore ho ko, lene.\XREF{✡}{{\XO 12:21: }{\XT{Har 19.16, Man 9.19}}}


\par }{\PP \VS{22}Tígua ibirimigo uruni hondole ibirimi ndo. Tí Hari Saiono Ngode Datagaliwabe holenehe kagonaga tano dahuliyanaga Yarusaleme dahuliyali daosini au lolebe tobahe kagoriabi ibirimi.\XREF{✡}{{\XO 12:22: }{\XT{Iba 68.17, Ga 4.26, Pb 3.20, Mo 5.11, 21.2, 21.10}}}

\VS{23}Ngode Datagaliwabe waneigini wahene mini dahuliya andagani gilibuwi karu turu halu mo mogo bu kagoriabi tíbi ibu waneigini wahene dege howa íbu kami. Ani bialu tí wali agali bibahende daba ki holene Ngode Datagaliwabe kagoriabi wali agali ala bayale halu homayarunaga dinini mo baya burugule heleneru kagoriabi ibirimi.\XREF{✡}{{\XO 12:23: }{\XT{Lg 10.20, Pb 4.3, Hi 11.40, Mo 13.8, 14.4}}}

\VS{24}Tígua habo nalolene bi gahengenaga dombegua Yasu kagoriabi ibunaga darama tindi tandalo ba hene ngagoriabi ibirimi. Darama ogoni Abelenaga darama ale ndo Yasunaga darama hongohe taraore ko domo wahai haga nga.\XREF{✡}{{\XO 12:24: }{\XT{Pig 4.10, Hi 8.6, 10.22, 11.4, 1 Pi 1.2}}}


\par }{\PP \VS{25}Ani bidago ibugua bi lararu tígua hale habe manga nahe bayuwa hale halimu. Mbirali dindini howa bi mana lamiyago hale habe manga hayaru ti yo pialu napene. Ani binigo Ngode Datagaliwabehanda dahuliya andagaha howa bi langirago hale howa iname mo waharimayagua yo pialu polene henge nawialu nawuleore bira.\XREF{✡}{{\XO 12:25: }{\XT{Har 20.22, Hi 2.1-3, 3.17, 10.26-29}}}

\VS{26}Ala Ngode Datagaliwabenaga bi layangi layadagonime dindi bibahende mo imi ema biai hene. Ai áyubi ibugua lowialu lalu, I̱na halu mende mo imi ema bialu dindi hangu ndo hari daligahabi heba mo imi ema biaore holebero, lene.\XREF{✡}{{\XO 12:26: }{\XT{Har 19.18, Iba 68.8, Hag 2.6}}}

\VS{27}Ibugua, Halu mende, lenego bibahende wabini ngaru imi ema bilalu mo waholebiragonaga tigatiga walia ho nga. Ani bulebirago irane mbirale bibahende mo imi ema bibe nahe ngaru wiaabo helonaga ani lene.\XREF{✡}{{\XO 12:27: }{\XT{Iba 102.26, Md 24.35, 2 Pi 3.10, Mo 21.1}}}


\par }{\PP \VS{28-29}Anigo Ngode Datagaliwabe ibugua Handame Ho Kago mo imi ema nabibehe ngago yama pialu haramagonaga iname ibuhondo ka̱i̱ lalu hami̱ya. Ani buleberamago irane inanaga Ngode Datagaliwabe ibu ira dalu do au lagane kago mitangi bialu ibu turu helo iname ibu mo dunini helalu gi holenemebi mogo lolenemebi ibunaga mini yaraga halu lotu lalu hami̱ya.\XREF{✡}{{\XO 12:28-29: }{\XT{Man 4.24, 9.3, Iba 50.3, Ais 33.14, 2 Te 1.8, Hi 10.27}}}




\par }\Chap{13}{\SH Ngode Datagaliwabe mo turu holene ngago ogo
\par }
{\PP \VerseOne{1}Keriso hameigini howa tíni degedege gubalini hagahaga biaabo halu halimu.\XREF{✡}{{\XO 13:1: }{\XT{Yo 13.34, 1 Te 4.9, 1 Pi 1.22, 2 Pi 1.7, 1 Yo 3.11, 4.7, 4.20}}}

\VS{2}Ani bialu howa wali agali dengui nahendene ibiraru turu howa tí andaga palimi̱ya ibidaba lalimu. Maru henerume ogonidagua bialu, Palimi̱ya ibidaba, layago dahuliyali ibiyago manda nabi howa lene.\XREF{✡}{{\XO 13:2: }{\XT{Pig 18.1-8, 19.1-3, Md 25.35, Lm 12.13, 1 Ti 3.2, 1 Pi 4.9}}}

\VS{3}Maru garabaya karu mitangi bialu minime ti heba mandagi haradagua bilimu. Ani bialu marume tandaga nalu kagoria mitangi bialu ti heba mandagi tandaga nalu haradagua bilimu.\XREF{✡}{{\XO 13:3: }{\XT{Md 25.36, Lm 12.15, 1 Ko 12.26, Kl 4.18, Hi 10.34, 1 Pi 3.8}}}


\par }{\PP \VS{4}Tí bibahende kamirume wali agali dabu bu holenenaga mana bayaleore ngago manda bu holene nga. Agalinimebi onenemebi mini hana haga bu holene nga. Wali agali kayu biagabi wali agali ma handagabi karu Ngode Datagaliwabehanda ti pani mulebira.\XREF{✡}{{\XO 13:4: }{\XT{1 Ko 6.9, Ga 5.19-21, Eb 5.5, Kl 3.5-6, Mo 22.15}}}


\par }{\PP \VS{5}Muni dimagoli holeneme tí yania holani de hondo halimu. Tí holenenaga mbirale wu kamiru karulape ngama manda bu halimu. Ogoninaga irane Ngode Datagaliwabehanda ogodagua lo nga, I̱na tí yu wa naholebero. I̱na tí helalu napolebero, lalu gilibu nga.\XREF{✡}{{\XO 13:5: }{\XT{Man 31.6-8, Yos 1.5, Md 6.25, 6.34, Pb 4.11-12, 1 Ti 6.8}}}

\VS{6}Ani manda buwa iname hongo howa bi ogodagua lalu,\XREF{✡}{{\XO 13:6: }{\XT{Iba 118.6}}}

\par }{\Q Anduane Homogo ibugua i̱ biamogo biaga kago

\par }{\QB i̱ gi naholebero.

\par }{\Q Marume i̱hondo mbirale mbira agi bibehe kabe,

\par }{\MM labehe kamagoni.


\par }{\PP \VS{7}Tínaga haru haga ala hene biarume Ngode Datagaliwabenaga mana langiyago mitangi bialu halimu. Ti halu homayago mitangi bu dai bialu ti mini mbiraore wu hayadagua talialu halimu.\XREF{✡}{{\XO 13:7: }{\XT{1 Ko 4.16, Hi 6.12}}}

\VS{8}Yasu Keriso ibu abebi áyubi maninagabi ibu hayagobi dege ha ho wiaabo haga ka.\XREF{✡}{{\XO 13:8: }{\XT{Yo 8.58, Eb 4.14, Hi 1.12, Mo 1.4}}}

\VS{9}Ani bidago mana haluni tara tara lawai hararume ti hariga tigabini pialu kamigo wahalu haru pu tara nahelo halimu. Miniha mo hongo holenego tomo nolene nanolenerume ngiaga ndo. Ngode Datagaliwabehanda biamogo bulene nawi howa biamogo biaganegome hongo ngirago iname mo yu holenego bayale nga. Wali agali maru tomo nolene nanolenenaga mana uruni wiadagua bialu hayaru mana urunime ti biamogo nabini.\XREF{✡}{{\XO 13:9: }{\XT{Lm 14.17, Eb 4.14, Kl 2.4, 2.8, 2.16, 1 Ti 4.3}}}


\par }{\PP \VS{10}Loma binigo mo miaga Yualinaga balai anda lotu laga kagoha biabe bialu karu tigua inanaga lomabu miaga dagiani lomabu mini ngago nolene nawi.\XREF{✡}{{\XO 13:10: }{\XT{1 Ko 9.13, 10.18}}}

\VS{11}Yualinaga loma binigo mo miaga haguane timbuni ibugua nogo tara taranaga darama hambu yalu Loma Bia Heneore
Hobane ngagoha anda puwa wali agalime ko biyaru domelo Ngode Datagaliwabehondo mo miaga. Ani bialu howa wali agalinaga balai anda bu heagoria howa tagirahayagi nogo biagonaga tingini delaga wini.\XREF{✡}{{\XO 13:11: }{\XT{Har 29.14, LBM 6.30, 16.27, Dag 19.3}}}

\VS{12}Irane ogoninaga Yasu ibugua wali agalime ko birimago ibunaga daramame domo wahalu mo gahenge hole lowa tano timbuni wiago tagirahayagi homa hene.\XREF{✡}{{\XO 13:12: }{\XT{Md 21.39, Yo 19.17-18, Ab 7.58}}} 
\VS{13}O biyadagoni manda bialu ibu tagirahayagi howa ibu taga pani naradagua iname namogo bia hami̱ya ma.\XREF{✡}{{\XO 13:13: }{\XT{Hi 11.26, 12.2, 1 Pi 4.14}}}

\VS{14}Dindi o kamagoria tano ina ha ho wiaabo holene nawidago iname tano mbira mani ibulebirago ibilo handaya ho kamagoni.\XREF{✡}{{\XO 13:14: }{\XT{Mai 2.10, Pb 3.20, Hi 11.10, 11.16, 12.22}}}

\VS{15}Iname ani kamagoni Yasuni howa Ngode Datagaliwabe mini yaraga holene lomabu mialu haabo hami̱ya. Ani bialu ina bime ne hambuni howa, Ibu inanaga Anduane Homogo ka, lalu latagi haramagome biaga.\XREF{✡}{{\XO 13:15: }{\XT{2 Bit 29.31, Iba 50.14, 50.23, 69.30-31, Hos 14.2, 1 Pi 2.5}}}

\VS{16}Tínime mana bayale bialu biamogo bia hagahaga bialu halimu. Mana urunidagua bialu lomabu meramagome Ngode Datagaliwabe mo turu haga.\XREF{✡}{{\XO 13:16: }{\XT{Lm 12.13, Pb 4.18, Hi 6.10}}}


\par }{\PP \VS{17}Tínaga haru haga karume tíhondo, Bidaba, laradagua bialu halimu. Tigua tí haru howa, Ogodagua birima, lalu Ngode Datagaliwabehondo lamulene wulebiragonaga ti mini ha̱lo ha nabi bayuwaore handaya ho haga ka. Anigo tigua, Bidaba, larago mo wa nahe bialu harimiyagua tigua biabe bialu kago turu howa bulebira. Ai tigua, Bidaba, larago mo waharimiyagua nde ti genda ho howa biragola ogonime tí biamogo bibe nahe holebira.\XREF{✡}{{\XO 13:17: }{\XT{Ese 3.17, 1 Te 5.12, 1 Ti 5.17}}}


\par }{\PP \VS{18}Ina mitangi bialu Ngode Datagaliwabehondo bi la haabo halimu. Iname horo bibahendengi tigabi bulene hangu hamelo kamago ina miniha ko mbira do naheore kamalo manda bu kamagoni.\XREF{✡}{{\XO 13:18: }{\XT{Ab 23.1, 24.16, Lm 15.30, 2 Ko 1.12, Kl 4.3}}}


\par }{\PP \VS{19}Ani buwa tígua Ngode Datagaliwabehondo bi lalu ibugua i̱ tí kamiria abaleore daibilelo i̱na tí ogonidagua lalimulo hameore lo ko.


\par }{\SH Lamaro bialu Ngode Datagaliwabehondo bi lenego ogo
\par }
{\PP \VS{20-21}Inanaga Anduane Homogo Yasu Nogo Sibi Haru Haga Timbuniore kago ibugua lomabu miagane mana bialu homo aribia hayagola Ngode Datagaliwabehanda ibu mo heya hene. Ogoni biyagome habo nalolene bi lo wia ho wiaabo holebirago mo hongo hene. Mo palia hagane Ngode Datagaliwabe ibu hame ledadagua tígua bilimulo ibugua tí kamigoria mbirale mbira mbira bayale mo wia helo hameledo. Ani bialu Ngode Datagaliwabe ibugua Yasu Kerisoni howa inaha ibu turu hara ale bilobi hamelo ko. Kerisonaga mini yaraga ha ho wia dege bidane wia ho wilo. Aniore bilo hamelo ko.\XREF{✡}{{\XO 13:20-21: }{\XT{Ais 55.3, Yar 32.40, Ese 37.26, Seg 9.11, Lm 15.33, 1 Ko 6.14, Hi 10.29, 1 Pi 2.25}}}\XREF{✡}{{\XO 13:20-21: }{\XT{Ga 1.5, Pb 2.13, 2 Te 2.17, 1 Pi 5.10}}}


\par }{\SH Bi lamaro bialu lenego ogo
\par }
{\PP \VS{22}I̱ hamene mbaliniru-o bebani tí mo hongo holenaga bi o gilibu wia harogo lu ndo nemandi degego bayuwa hale halimulo hame timbuni lo ko.

\VS{23}Ina hameigini Timodi garabaya golope halu tagira pelayago tí manda bilimulo hamelo ko. Timodi ibu abale ibiyagua i̱ tí kamiria eberongi iya haru ibuleberaba.


\par }{\PP \VS{24}Tínaga haru haga bibahende tihondobi Ngode Datagaliwabe ibunaga wali agali bibahende tihondobi, Iname tí mitangi bu kama, lalu lawia haramago lamilimu. Keriso hameigini Idali dindini karu tigua, Tí mitangi bu kama lalu, lawia hara.


\par }{\PP \VS{25}Ngode Datagaliwabe ibugua biamogo bulene nawi howa biamogo bia holene tí bibahendeha wiaabo helo hamelo ko.


\par }